
INTRODUCTION 


La  légende  du  chevalier  au  Cygne,  imaginée  par 
le  poëte  pour  rehausser  la  gloire  du  héros  de  la  pre- 
mière Croisade,  en  donnant  à  la  maison  de  Bouillon 
une  origine  merveilleuse  se  termine  au  moment  où 
la  fille  du  chevalier  au  Cygne  et  de  Béatrix,  dame  de 
Bouillon,  est  en  âge  de  prendre  un  mari.  Celui  que 
Dieu  lui  destinait  est  le  comte  Eustache  de  Boulogne, 
qui  la  rendra  mère  de  trois  héros  :  Eustache,  Gode- 
froi  et  Baudouin. 

Quoiqu'il  soit  question,  dans  le  poème  qui  fait  suite 
au  chevalier  au  Cygne,  des  exploits  guerriers  du  pre- 
mier, il  est  aisé  de  voir  que  son  principal  objet  est 
la  glorification  du  second.  C'est  donc  avec  raison 
qu'il  a  pour  titre  Godefroid  de  Bouillon ,  que  nous 
lui  avons  conservé. 

Il  s'agissait,  en  effet,  de  remonter  à  l'origine  de 
cette  Croisade,  qui  avait  si  vivement  frappé  l'imagi- 
nation des  peuples  de  l'Orient  et  de  l'Occident,  et 

l'on  ne  peut  nier  que  le  trouvère  auquel  est  due  cette 
partie  du  poëme,  dont  l'ensemble  est  un  véritable 
monument  élevé  à  l'honneur  des  guerriers  français, 
n'ait  été  quelquefois  assez    heureusement  inspiré. 

Le  jour  même,  en  effet,  où  Godefroi,  après  s'être 
signalé  par  sa  haute  valeur,  prenait  possession  de 
V honneur  de  Bouillon,  les  Sarrasins  célébraient  à 
la  Mecque  une  fête  solennelle,  et  la  mère  de  Corbaran 
d'Oliferne,  la  vieille  Calabre,  apprenait,  après  avoir 
consulté  les  sorts,  quel  avenir  était  réservé  aux 
enfants  de  Mahomet. 

Elle  court  tout  effrayée  faire  savoir  au  Soudan 
qu'il  existe  en  France  trois  princes  destinés  à  prendre 
Nicée,  Antioche  et  le  Temple  de  Salomon.  Puis  la 
vieille  reine  raconte  à  son  petit-fils  Cornumaran,  fils 
de  Corbadas,  roi  de  Jérusalem,  les  événements  qui 
auront  lieu  pendant  la  première  Croisade.  Elle  sera 
heureuse  pour  les  Chrétiens  :  mais  il  n'en  sera  pas 
ainsi  des  expéditions  suivantes  (celles  de  Louis  YII 
et  de  Philippe-Auguste).  Le  trouvère  ne  pousse  pas 
plus  loin  les  prédictions  de  Calabre  :  ce  qui  peut  ser- 
vir à  fixer  la  date  de  la  composition  de  son  poëme 
dans  sa  forme  première. 

L'alarme  se  répand  parmi  les  Infidèles.  Il  faut  se 
préparer  à  lutter  contre  les  ennemis  dont  on  les 
menace  :  Le  Soudan  engage  les  Païens  à  assurer  la 
défense  de  leur  religion  et  de  leur  pays  en  épousant 
un  grand  nombre  de  femmes.   Mais    Cornumaran 

ne  se  borne  pas  à  ces  préparatifs  de  guerre  :  il  prend 
la  résolution  hardie  de  passer  en  Europe,  d'en  par- 
courir les  principales  contrées  et  surtout  d'aller 
chercher  et  voir  de  près  ce  Godefroi  de  Bouillon 
qu'on  lui  a  représenté  comme  si  puissant.  Il  part 
avec  un  seul  compagnon,  déguisé  comme  lui  eu  pèle- 
rin. Tous  deux  visitent  successivement  la  Sicile, 
l'Italie,  la  France.  Cornumaran  voit  le  Pape,  Ray- 
mond de  Saint-Gilles,  l'évéque  du  Puy,  le  roi  Phi- 
lippe 1er.  Il  traverse  la  Normandie,  la  Hollande,  le 
Hainaut  et  arrive  enfin  à  l'abbaye  de  Saint-Trond. 

L'abbé  de  ce  monastère,  qui  a  fait  le  pèlerinage 
de  Jérusalem,  reconnaît  sous  son  déguisement  le  fils 
du  roi  Corbadas,  et  celui-ci  se  voyant  découvert  veut 
le  tuer.  L'abbé  échappe  à  sa  fureur,  le  fait  prison- 
nier et  apprend  de  lui  quel  est  le  but  de  son  voyage. 
11  veut  voir  le  duc  de  Bouillon,  le  redoutable  Gode- 
froi. L'abbé  de  Saint-Trond  lui  donne  le  moyen  de 
satisfaire  ce  désir. 

Avec  un  art  qu'il  serait  injuste  de  méconnaître, 
le  poëte  dispose  tout  pour  que  l'apparition  de  Gode- 
froi de  Bouillon,  habilement  préparée  par  l'abbé  de 
Saint-Trond,  donne  à  Cornumaran  la  plus  haute 
idée  de  sa  puissance  et  de  la  brillante  cour  qui  l'en- 
toure. 

Dans  le  chemin  qu'il  parcourt  pour  se  rendre  aux 
lieux  où  il  rencontrera  Godefroi,  il  voit  successive- 
ment passer  près  de  lui  de  magnifiques  cortèges  de 

chevaliers ,  richement  armés,  accompagnant  leurs 
seigneurs  suzerains,  Enguerrand  de  Saint-Paul,  le 
duc  de  Louvain,  le  duc  de  Lorraine,  le  comte  de 
Flandre.  A  l'apparition  de  chacun  de  ces  grands 
seigneurs,  Cornumaran  croit  voir  son  futur  vain- 
queur. 11  l'aperçoit  enfin.  Son  grand  air,  sa  magni- 
ficence, le  nombre  des  guerriers  qui  l'entourent, 
frappent  de  stupeur  le  fils  du  roi  de  Jérusalem. 

—  «Voilà  bien,  dit-il  à  son  compagnon  de  voyage, 
la  justification  des  sinistres  prédictions  de  la  reine 
Calabre  !  » 

Il  veut  être  présenté  à  Godefroi.  Celui-ci  lui 
apprend  que  dans  cinq  ans  il  ira  l'attaquer  dans  son 
royaume. 

—  «  D'ici  là,  répond  Cornumaran,  j'aurai  tout 
préparé  pour  me  défendre.  » 

Il  demande  et  obtient  un  sauf-conduit  pour  retour- 
ner à  Jérusalem. 

Telle  est  la  partie  la  plus  intéressante  du  poëme. 
Nous  n'avons  pas  à  nous  arrêter  sur  les  événements 
qui  suivent  le  retour  de  Cornumaran,  sur  l'indigna- 
tion qu'éprouve  le  Soudan  de  Perse  en  apprenant  son 
voyage.  Les  Sarrasins  l'accusent  de  trahison,  il  est  jeté 
dans  un  cachot  et  obtient  à  grand  peine  la  permission 
de  soutenir  les  armes  à  la  main,  contre  un  champion 
désigné  par  le  Soudan ,  qu'il  n'a  pas  trahi  la  cause 
de  Mahomet  en  se  rendant  auprès  de  Godefroi  de 
Bouillon.  11  sort  vainqueur  de  ce  combat  et  se  récon- 

cilié  avec  le  Soudan,  qui  proclame  la  nécessité  pour 
tous  de  s'unir  plus  étroitement  que  jamais  afin  de 
résister  aux  Chrétiens. 

Renaud,  l'auteur  de  cette  branche,  annonce  alors 
qu'il  va  raconter  d'abord  la  première  expédition, 
conduite  par  Pierre  l'Ermite,  puis  celle  de  Godefroi 
de  Bouillon.  Celle-ci  sera  l'objet  de  deux  grandes 
épopées,  la  Chanson  dA ntioche  et  la  Conquête  de 
Jérusalem  ' . 

Quant  aux  tristes  conséquences  de  l'expédition 
organisée  par  Pierre  l'Ermite,  elles  sont  exposées 
dans  la  première  partie  de  la  Chanson  d'Antioche.  À 
la  suite  de  la  bataille  du  Pui  de  Civetot,  si  fatale  aux 
croisés,  cinq  guerriers  devenus  plus  tard  fameux, 
Richard  de  Caumont,  Jean  d'Alis,  Harpin  de  Bourges, 
Baudouin  de  Beauvais  et  Foucher  de  Meulan,  étaient 
tombés  au  pouvoir  de  Corbaran. 

Ils  avaient  été  pendant  un  an  exposés  à  toutes 
sortes  d'humiliations  et  aux  traitements  les  plus 
cruels. 

Pendant  ce  temps,  la  guerre  entre  les  Chrétiens  et 
les  Sarrasins  avait  été  soutenue  des  deux  côtés  avec 
une  ardeur  sans  pareille.  Lorsqu'enfin  la  ville  d'An- 
tioche eut  cédé  aux  efforts  des  Croisés,  lorsque  Bro- 
hadas,  fils  du  Soudan  de  Perse,  eut  succombé,  le 
roi  Corbaran  prit  la  fuite,  emportant  avec  lui  le  corps 

t.  La  première  a  été  publiée  en  1848  par  M.  Paulin-Paris,  et 
j'ai  donné  moi-même  une  édition  de  la  seconde  en  18G8. 

inanimé  du  jeune  prince.  Il  est  accusé  de  trahison  et 
de  lâcheté  par  le  Soudan,  qui  donne  l'ordre  de  s'em- 
parer de  sa  personne,  de  le  pendre  ou  de  le  jeter  dans 
un  bûcher. 

—  «  Si  j'ai  été  vaincu,  s'écrie  le  roi  d'Oliferne, 
c'est  que  j'ai  dû  céder  au  courage  irrésistible  des 
Chrétiens  !  Faites  combattre  un  seul  guerrier  chré- 
tien contre  deux  Turcs,  choisi  parmi  les  plus 
forts  et  les  plus  redoutables  de  votre  empire  :  si 
le  chrétien  est  vaincu,  je  consens  à  subir  le  dernier 
supplice,  si  au  contraire  les  deux  Turcs  succombent, 
ou  sont  recréants,  promettez-moi  de  me  renvoyer 
absous,  et  rendez-moi  votre  amitié  et  vos  bonnes 
grâces.  » 

La  proposition  est  agréée,  et  Corbaran,  conseillé 
par  sa  mère,  se  fait  amener  les  cinq  chevaliers  fran- 
çais qu'il  tient  en  captivité  depuis  la  défaite  du  Pui 
de  Civetot.  C'est  Richard  de  Caumont  qu'il  choisit 
pour  soutenir  la  lutte  contre  les  deux  Turcs  désignés 
par  le  Soudan.  La  victoire  de  Richard  constate  de  la 
manière  la  plus  éclatante  la  supériorité  des  Chrétiens 
et  justifie  Corbaran.  C'est  ainsi  que  s'ouvre  le  célèbre 
épisode  des  Chélifs. 

Les  récits  qui  suivent  offrent  un  autre  genre  d'in- 
térêt. Plein  d'admiration  et  de  reconnaissance  pour 
les  prisonniers  auxquels  il  doit  sa  délivrance,  Cor- 
baran les  fait  conduire  avec  une  nombreuse  escorte 
sous  les  murs  de  Jérusalem.  Mais  avant  d'arriver  au 

terme  de  leur  voyage,  ils  auront  à  vaincre  bien  des 
obstacles.  Au  passage  du  mont  de  Tygris,  un  énorme 
serpent  dévore  Ernoul  de  Beauvais  presque  sous  les 
yeux  de  Baudouin  son  frère,  qui  ne  parvient  qu'avec 
des  efforts  surhumains  à  triompher  du  monstre.  Un 
neveu  de  Corbaran  a  été  enlevé  par  le  loup  Papion, 
Harpin  de  Bourges,  un  des  Chétifs,  s'élance  aus- 
sitôt pour  délivrer  l'enfant,  dont  s'est  emparé  un 
singe  ;  quatre  lions  accourent  ensuite,  prêts  à  déchirer 
l'intrépide  guerrier,  qui  fait  avec  son  épée  autour  de 
lui  un  cercle,  devenu  pour  tous  les  animaux  infran- 
chissable. Quand  ils  ont  disparu,  des  brigands  atta- 
quent Harpin  de  Bourges,  qui  triomphe  d'eux  avec 
l'aide  de  Corbaran  venu  à  son  secours. 

Les  Chétifs  alors  peuvent  continuer  leur  route  et 
rejoindre  l'armée  de  Godefroi  de  Bouillon. 

A  la  suite  de  la  Chanson  de  Jérusalem,  qui  com- 
mence au  moment  de  l'arrivée  des  Chétifs,  les  trou- 
vères du  quatorzième  siècle  ont  imaginé  des  récits 
plus  ou  moins  fantastiques  :  celui  des  amours  de 
Godefroi  de  Bouillon  pour  la  belle  Florie,  fille  de  Ca- 
labre  et  sœur  de  Corbaran  d'Oliferne  ;  celui  des  Aven- 
titres  de  Baudouin  de  Sebourg,  long  poëme  de  plus  de 
25,000  vers,  et  enfin  celui  qui  a  pour  héros  le  Bâtard 
de  Bouillon1.  Si  ces  compositions,  dont  le  mérite  et 

1.  On  peut  voir  dans  le  tome  vingt-cinq  de  V Histoire  littéraire 
de  la  France,  la  savante  analyse  que  M.  Paulin-Paris  a  faite  de 
ces  diverses  compositions. 

l'intérêt  ne  sauraient  approcher  de  celui  que  nous 
avons  pu  reconnaître  dans  les  poëmes  précédents 
sont  livrées  à  l'impression,  la  littérature  du  Moyen 
Age  possédera  en  son  entier  le  grand  cycle  épique 
qui  embrasse  notre  glorieuse  première  Croisade. 

C.  HIPPEAU. 


LA  CHANSON 

DU 


CHEVALIER  AU   CYGNE 

ET   DE 

GODEFROID  DE  BOUILLON 


Le  comte  Eustache  de  Boulogne  vient  à  la  cour  de  l'empereur  Olhon.  Il  voit 
Ydain,  fdle  du  chevalier  au  Cygne  et  de  Béatrix,  dame  de  Bouillon,  la  de- 
mande en  mariage   et  l'obtient;   Béatrix    se   retire  dans  un  monastère. 


Seignor,  oies  canchon  dont  li  mot  sont  verai  ; 
Si  corn  dit  li  estoires,  ne  vos  en  mentirai. 
DTdain  la  damoisele  .1.  petit  vos  dirai, 
S'entendre  le  volés,  bien  vos  deviserai, 
Comment  fu  mariée,  la  vérité  en  sai. 

Li  jentiex  emperere,  dont  tant  conté  vos  ai, 
Sires  ert  d'Alemaigne,  de  Coloingne  et  d'Ansai  ; 
A  une  pentecoste  tint  sa  cort  à  Cambrai. 

H,  \ 


2      LA  CHANSON  DU  CHEVALIER  AU  CYGNE     [9  37] 

Li  tans  fu  biax  et  clers,  si  com  el  tans  de  mai. 
N'i  remest  quens,  ne  prinche  dusc'al  bore  de  Doai, 
Ne  dusc'à  Saint-Omer,  ne  dusque  à  Biaumais, 
Qui  ne  fust  à  la  feste  dont  tant  conté  vos  ai. 
Et  la  franche  duchoise,  dont  jo  or  vos  laissai, 

I  amena  Ydain,  qui  le  cuer  ot  moult  vrai. 

Si  vint  .i.  jentiex  princes,  que  jo  vos  nomerai  : 
Quens  estoit  de  Boloigne,  en  estoire  trovai. 
Ensamble  o  lui  amaine  dant  Girart  de  Gornai 
Et  le  bon  castelain  qui  sire  ert  de  Cortrai. 
Tant  chevalchent  ensamble  qu'il  vinrent  à  Doai  ; 
Chiés  dant  Gautier  herbergent,  qui  fu  nés  à  Tornai. 
El  demain  par  matin  remontent  sans  délai. 

Al  matin  remonta  li  cuens  et  sa  compaigne  ; 
.lx.  chevalers  avoit  en  son  demaigne, 
Et  sont  moult  bien  vestu  de  dras  de  bone  ovraigne. 
Li  esquier  amainent  les  bons  chevax  d'Espaigne  ; 
Del  taint  de  lor  escu  reluisoit  la  campaigne  ; 
Enfresi  c'a  Cambrai  n'i  ot  fait  demoraigne, 
Où  ert  li  emperere  qui  sire  ert  d'Alemaigne. 
El  bore  sont  herbergié  chiés  Guion  à  l'ensaigne  ; 

II  font  le  conte  honor,  ne  quit  pas  qu'il  s'en  plaigne. 
Cel  jor  fu  Pentecoste,  l'escrilure  l'ensaigne  : 

Otes  li  emperere,  à  la  chiere  grifaigne, 
Fu  aies  al  mostier,  o  lui  duc  et  châtaigne. 
Assés  i  ot  barons  d'Anjou  et  d'Alemaigne  : 
Poitevins  et  Mansiax  et  de  cex  de  Bretaigne, 
Et  de  plus  autres  terres  qui  moult  furent  loigtaine; 
Et  avoc  fu  Witasses  qui  hardemens  engraigne. 

Vestus  fu  d'un  bliaut,  moult  fu  bone  l'ovraigne. 
Por  sa  biauté  l'esgardent  et  privé  et  estraigne; 
La  haute  messe  dist  uns  vesques  d'Àquitaigne. 

Quant  la  seignoris  messe  fu  al  mostier  cantée, 
L'emperere  revint  en  sa  sale  pavée, 
Et  sa  riche  compaigne  qu'il  ot  o  lui  menée. 

Quant  li  mengiers  fu  près,  s'a-on  Tiave  cornée; 
Li  baron  vont  laver,  quant  ele  est  aprestée; 
Puis  s'asistrent  as  tables,  sans  nule  demorée. 
.xv.  contes  servirent  qui  sont  de  grant  posnée. 
Witasses  de  Boloigne,  à  la  chiere  membrée, 
Fu  richement  vestus  d'une  porpre  roée  ; 
N'ot  si  bel  damoisel  en  tote  l'asamblée; 
Devant  Temperéor  tint  la  cope  dorée  ; 
Si  assist  devant  lui  la  char  cl  la  pevrée 
Et  tailla  d'un  cotel  dont  l'alemele  est  lée. 
Tant  gentilment  le  sert  que  moull  bien  li  agrée. 
Quant  ont  assés  mengié  s'a-on  la  table  oslée. 
L'emperere  l'apele,  si  li  dist  sa  pensée  : 
«Amis,  dont  estes  vos?  et  de  quele  contrée? 
—  Jo  suis  quens  de  Boloigne,  qui  siet  sus  mer  salée; 
Por  vos  servir  ving  chà,  à  maisnie  privée.  » 
L'emperere  respont,  s'a  la  chère  levée  : 
«  Guerredoné  vos  iert,  par  ma  barbe  meslée  ! 
Ja  ne  me  querrés  chose  qui  ja  vos  soit  véée, 
Poroec  que  ma  corone  n'en  soit  desiretée. 
Li  quens  li  va  al  pie,  s'a  la  jambe  acolée  : 
«  Sire,  vostre  parole  n'ert  ja  por  moi  fausée. 
Li  chevaliers  le  chisne  fu  de  grant  renomée; 

Une  fille  ol  li  bers;  Ydain  est  apelée; 

Moull  est  prox  et  cortoise  et  de  grant  renomée  : 

Sire,  donés  la  moi,  bien  sera  mariée. 

Jo  la  prendrai  à  feme,  tant  la  m'a-on  loée.  » 

Quant  l'emperere  Tôt,  s'a  la  dame  mandée, 

Et  ele  i  est  venue,  s'a  Ydain  amenée. 

L'empereres  li  a  la  parole  contée, 

Que  li  quens  de  Boloigne  a  sa  file  rovée. 

La  dame  si  s'estut,  .1.  poi  s'est  porpensée  ; 

De  la  nuit  li  membra,  quant  el  fu  engenrée, 

Que  TAngles  li  noncha  en  la  sale  pavée, 

Que  sa  fille  seroit  de  Boloigne  doée; 

Prist  Ydain  par  la  main,  le  roi  l'a  présentée  : 

«  Emperere  jentiex,  por  ce  l'ai  tant  gardée  : 

Donés  li  la  pucele  par  bone  destinée. 

Dès  la  première  nuit  qu'ele  fu  engenrée, 

Seu-jo  qu'ele  seroit  de  Boloigne  fievée  ; 

Ichi  li  rent  Buillon  et  la  terre  honerée 

Et  jo  devenrai  none  h  .1.  mostier  velée.  » 

L'emperere  se  lieve,  quant  il  Tôt  escotée; 

Prist  Ydain  par  la  main,  celui  Ta  présentée; 

N'ot  plus  bêle  de  li  dusqu'en  la  mer  salée. 

Voiant  tôt  son  barnage,  l'a  au  conte  donée  ; 

Et  l'onor  de  Buillon  li  a  abandonée, 

Et  il  Ta  de  Boloigne  et  saisie  et  fievée, 

Et  si  a  la  parole  et  dite  et  devisée, 

Lues  c'on  porra  lois  faire,  iert  la  dame  esposôe. 

Puis  montent  es  chevax  sans  nule  demorée; 

Esbanoier  se  vont  sos  Cambrai  ens  la  prée, 

Et  la  franche  duchoise  est  al  mostier  alée. 


[97-125]  ET  DE  GODEFROID  DE  BOUILLON. 

Li  borjois  fu  moult  riches  qui  l'avoit  ostelée 
La  nuit  à  sa  maison,  moult  bien  encortinee. 
La  chambre  où  Ydain  jut  fu  moult  bien  acesmée, 
De  chendax  et  de  porpres  fu  bien  encortinee. 
L'emperere  ert  as  chans  et  sa  genthonerée; 
Li  esquier  avoient  la  quintaine  levée; 
Le  jor  i  ot  maint  hanste  pechoïe  et  froée. 
Grant  joie  démenèrent  desi  à  l'avesprée, 
Cal  mostier  Nostre-Dame  est  la  cloche  sonée. 

Contre  le  soir  repaire  nostre  emperere  ber, 
Al  mostier  Nostre-Dame  se  fist  vespre  chanter, 
Puis  revint  el  palais,  n'i  volt  plus  arester; 
Quant  li  mengiers  fu  près,  si  sont  aie  soper. 
Moult  furent  miex  servi  que  ne  vos  sai  conter. 
Après  mangier,  vïelent  et  cantent  li  jogler. 
Quant  li  lit  furent  prest,  si  ala  reposer 
Li  vaillans  emperere  qui  tant  fait  à  loer, 
Et  li  autre  baron  se  revont  osteler, 
Enfresi  c'al  demain  que  il  vint  al  jor  cler. 
Al  mostier  sont  aie  le  servise  escoter, 
Et  li  quens  de  Boloigne  ne  s'i  volt  oublier. 
.11.  sons  serjans  apele,  où  moult  se  pot  fier  : 
«  Seignor,  aies  moult  tost  vos  chevax  aprester. 
L'un  de  vos  s'en  ira  tôt  droit  à  S1  Orner; 
Le  castelairi  me  dites  que  jo  li  voil  mander, 
Qu'il  soit  ci  sans  eusoine  samedi  à  disner; 
Et  al  conte  de  Gines,  que  jo  moult  puis  amer, 
Redirés  que  il  viegne  ichi  sans  demorer, 
Et  li  autres  s'en  voist  droit  à  Rue  sor  mer, 

Le  conte  me  dires  que  voit  feme  rover; 

Chà  me  viegne  o  ses  homes,  se  lui  plait  honerer. 

Ghelui  dites  par  non  que  voil  feme  esposer, 

Et  mes  autres  amis  que  ne  puis  tos  nomcr 

Amenés  avec  vos  quanque  poés  trover.  » 

Li  mes  ont  congié  pris,  si  sont  aie  monter  ; 

De  Cambrai  sont  issu,  si  prenent  à  esrer. 

Or  s'en  vont  li  message,  qui  n'ont  soig  de  sejor, 
Et  li  quens  est  remés  avoc  l'emperéor, 
Qui  tint  sa  cort  pleniere  sus  el  palais  auchor, 
Et  la  franche  duchoise,  qui  fu  de  grand  valor, 
A  fait  Ydain  baigner,  à  la  fresche  color, 
Et  a  fait  aprester  ses  dras  et  son  ator. 
Et  li  mes  ne  s'atargent,  qui  furent  en  cremor, 
Onques  ne  s'aresterent,  ne  par  nuit  ne  par  jor, 
De  si  qu'il  orent  fait  le  commantlor  seignor. 
Et  li  baron  i  vinrent  volentiers,  par  amor. 
Ne  puis  mie  conter  de  chascun  la  rimor. 
A  Doai  s'asamblerent  li  noble  poignéor, 
Li  samedi  s'esmurent,  aine  n'i  ot  plus  demor, 
Et  s'ont  en  leur  compaigne  .nii.mil  jostéor. 
Les  escus  et  les  lances  portèrent  li  pluisor, 
Li  joule  damoisel  qui  aiment  par  amor. 
Là  peûst-on  véir  maint  destrier  coréor. 
Li  quens  ala  encontre,  quant  en  sot  la  voiror  : 
A  Cambrai  sont  entré  à  joie  et  à  baudor. 

Quant  li  quens  de  Boloigne  ses  barons  encontra, 
Il  les  baise  et  acole,  grant  joie  démena, 


[154-182]  ET  DE  GODEFROID  DE  BOUILLON. 

De  ce  que  venu  furent  forment  les  merchia. 
En  Cambrai  sonl  entrés,  que  nus  ne  leur  véa, 
Mains  borjois,  mainte  dame  ;  le  roi  les  esgarda. 
Witasses  li  jenliex  moult  bien  les  herberja. 
El  demain,  en  droit  Prime,  à  la  cort  les  mena. 
Quant  le  vit  l'emperere,  à  sa  main  l'achena. 
Li  quens  vint  devant  lui,  moult  parfont  l'inclina. 
L'emperere  demande  :  «  Qui  sont  cil  vassal  là?  » 
Quant  li  quens  l'entendi,  esroment  li  conta 
Lor  nons  et  lor  richoise;  moult  bien  lor  devisa. 
Li  jentiex  emperere  avant  les  apela; 
Joste  lui  les  assist,  grant  honor  lor  porta  ; 
Por  l'amistié  d'Uitasse  que  moult  forment  ama, 
.t.  molt  riche  mantel  à  chascun  d'ax  dona. 
Al  mostier  sont  aie  quant  la  cloche  sona; 
Li  vesques  de  Cambrai  la  messe  lor  canla. 
Quant  ele  fu  fenie,  cl  palais  repaira, 
Ensamble  son  barnage,  que  il  olui  mena. 
Quant  limengiersfu  près,  .1.  sers  l'iave  corna; 
As  tables  sont  assis  et  de  chà  et  de  là. 
Tant  ont  mes  et  daintié  com  chascuns  demanda. 
Quant  il  orent  mengié,  chascuns  d'ax  se  leva; 
Tote  jor  s'esbanient  de  si  qu'il  anuita. 
Quant  ils  orent  soupe,  la  grans  cors  desevra. 
De  si  ens  el  demain  que  li  jors  esclaira. 

El  demain  par  matin,  quant  on  pot  faire  lois, 
Se  leva  l'emperere,  qui  prox  fu  et  cortois, 
Et  li  duc  et  li  conte,  qui  plus  sont  de  pooirs, 
Et  li  bons  quens  Witasses,  qui  moult  fu  en  sopois, 

Por  Ydain  sont  aie  .c.  chevalier  de  prois, 
La  duchoise  sa  mère,  qui  l'aime  en  bones  fois, 
L'ot  fait  apareiller  de  moult  riches  conrois. 
El  dos  li  ont  vestu  .1.  pelichon  martrois, 
Et  ot  par  de  desore  .1.  bliaut  sidonois, 
Et  chainture  moult  riche  tresjetée  à  orfrois. 
Enlaillié  i  estoient  trestot  les  xii  mois; 
Mantel  ot  affublé  d'un  drap  sarrasinois; 
La  pêne  fu  d'ermine,  si  blanche  comme  nois. 
.m.  c.  besans  costa  d'or  fin  arrabiois. 
Li  baron  l'ont  levée  sur  .1.  mul  espagnols; 
.11.  conte  l'adestrerent;  li  .1.  ot  non  Joifïrois 
Et  l'autres  otnon  Hues;  sires  fu  de  Tornois. 
Quant  il  furent  venu  al  mostier  Ste  Crois, 
Devant  l'emperéor  l'ont  mené  par  les  dois. 
Là  fu  fait  à  Witasse  de  Buillon  li  olrois; 
Par  .1.  rain  d'olivier  l'a  ensaisi  li  rois. 
Ghil  l'en  alla  au  pié,  qui  prox  fu  et  cortois, 
Puis  esposa  sa  feme  sans  noise  et  sans  gabois. 
La  messe  lor  chanta  .1.  vesques  beriéois. 

Moult  ot  à  l'esposer  le  jor  grant  baronie; 
Del  mostier  sont  issu,  quant  la  messe  est  fenie. 
La  pucele  ont  montée  sor  .1.  mul  de  Surie  ; 
Puis  montent  es  chevax  d'Espaigne  et  de  Hongrie. 
Witasses  li  jentiex,  à  la  chère  hardie, 
Vint  à  l'emperéor,  moult  bonement  li  prie, 
Que  il  li  doinst  congié,  si  enmenra  s'amie. 
«  Amis,  dist  l'emperere,  ce  seroit  vilonie; 
Mais  demorés  huimais,  si  ferés  cortoisie, 


[212-240]  ET  DE  G0DEFR0ID  DE  BOUILLON. 

Si  vos  ferai  vos  noches  en  ma  sale  voltie, 

Et  demain,  par  matin  quant  l'aube  iertesclairie, 

S'emporterés  vo  feme,  el  non  sainte  Marie.  » 

Witasses  li  cortois  moult  à  envis  l'olrie. 

Li  jentiex  emperere  en  son  palais  l'en  guie. 

Ydain  ont  descendue  à  moult  grant  seignorie, 

Et  l'empereres  l'a  volentiers  recoillie. 

Sa  mère  fu  avoc,  qui  de  pitié  lermie, 

Et  sospire  de  cuer  qu'ele  n'i  soit  oïe 

Por  l'amor  al  baron  qui  Pot  enjenuie  ; 

S'il  fust  à  l'esposer,  moult  en  fust  esbaudie  ; 

Mais  jamais  ne  l'verra  à  nul  jor  de  sa  vie. 

Moult  fu  grande  la  fesle  sus  el  palais  auchor. 
Quant  li  mengiers  fu  près,  l'ège  portent  pluisor. 
As  tables  sont  assis  devant  l'emperéor, 
.xv.  conte  servirent,  qui  sont  de  grant  valor. 
Ne  sai  que  vos  contasse  les  mes  c'orent  le  jor. 
Moult  furent  bien  servi  li  conte  et  li  seignor. 
Apres  mengier,  vïelent  li  noble  jogléor, 
Romans  et  aventures  content  li  contéor, 
Sonent  sauters  et  gigles,  harpent  cil  harpéor; 
Moult  valt  à  l'escoter  qui  en  ot  la  dolchor. 
De  si  càl'avesprer  demainent  grant  baudor, 
Et  li  quens  fîst  doner  chascun,  lonc  son  labor, 
Mantiaus,  muls,  palefrois,  tant  qu'il  en  a  bonor. 

En  une  chambre  h  volte,  qui  esloit  painte  à  flor, 
Fu  fais  .1.  riches  lis,  couvert  d'un  covertor. 
La  nuit  i  vint  li  vesques  el  non  nostre  Seignor, 
Le  lit  a  benéiet  seigna  totentor. 

Puis  se  colcha  li  bers  o  sa  gentil  oissor; 

Li  vesques  les  commande  al  cors  St.  Salvéor. 

Ses  volontés  consent  la  dame  par  amor, 

Ce  nos  dist  li  estoires,  qui  conte  laveror, 

La  nuit  conchut  la  dame  .1.  vaillant  poignéor  : 

Witasses  ot  à  non,  à  la  fiere  vigor, 

Qui  tant  fu  redotés  de  la  gent  paienor. 


II 


Fêtes  à  Bouillon.  Dans  un  repas,  Ydain  montre  sa  science  divinatoire.  Elle 
prédit  à  son  mari  qu'elle  lui  donnera  trois  fils,  à  qui  Dieu  réserve  les  plus 
glorieuses  destinées. 


Witasses  de  Boloignc,  qui  prox  fu  et  hardis, 
Dedans  la  cambre  pain  te  à  or  et  h  vernis 
Jut  o  Ydain  sa  feme,  la  bêle  o  le  cler  vis. 
La  nuit  i  fu  Witasses  li  bers  engenuis, 
Li  prox  etli  cortois,  li  bien  amanevis. 
Quant  li  quens  ot  assés  démené  ses  delis, 
Le  parler  ont  laissié,  es-les  vos  endormis. 
La  nuit  sonjala  dame,  si  comdistli  escris, 
Que  en  Jhersalem,  là  où  Dex  fu  traïs, 
Par  devant  le  sépulcre,  sor  un  perron  massis, 
Estoit  iluec  portée;  sore  Pot" on  assis. 
Si  esgardoit  el  temple  qui'st  de  Deu  benéis. 
Tos  fu  plains  de  cauetes  et  de  calves-soris; 
Parmi  sa  bouche  issoient  .11.  aigles  et  .1.  gris  : 
Fors  del  temple  jetoit  et  els  et  lor  abis. 


[263-291]        ET  DE  GODEFROID  DE  BOUILLON.  11 

El  saintisme  sépulcre,  où  Dex  fu  mors  et  vis, 
Huans,  nitichorax,  .1.  oisax  maléis, 
Desor  le  maistre  autel  avoient  fait  lor  nis; 
Li  gripons  i  venoit  volant  tos  ademis. 
Entre  lui  et  les  aigles,  dont  jo  ore  vos  dis, 
Trestos  cachoient  fors  les  grans  et  les  petis; 
Puis  venoient  à  lui  volant  tos  ademis. 
Tôt  troi  le  saisissoient  et  li  aigle  et  li  gris, 
Sor  la  tor  Pemportoient  que  fist  faire  David. 
La  chité  sorvéoit  et  trestos  le  païs. 
Sor  ses  espaulles  sont  andoi  li  aigle  assis, 
Une  corone  d'or,  si  com  li  fu  à  vis, 
Li  metoient  el  chief  par  desore  son  vis, 
Et  li  grif  li  pendoit  par  desore  son  pis, 
■Sachoit  lui  la  boele  très  parmi  le  nomblis  ; 
Parmi  les  Portes-Oircs  que  passa  Jhesus  Christ 
Issist  de  la  chité  volant  tos  ademis; 
Les  murs  avironoit,  qui  sont  de  marbre  bis, 
Tant  que  tos  les  avoit  en  la  boiele  mis. 
La  dame  s 'es  veilla,  si  a  jeté  .11.  cris, 
De  la  péor  qu'ele  ot  fu  ses  cors  esbaliis. 

Quant  Witasses  li  quens  entendi  sa  moillier, 
Il  a  levé  sa  main,  si  se  prist  à  seigner. 
«  Bêle,  que  avés-vos,  ne  me  devés  noier!  » 
—  Sire,  je  1'  di  à  Deu,  qui  nous  puist  conseiller, 
Et  giet  par  sa  dolchor  moi  et  vos  d'encombrier.  » 
Son  songe  li  conta,  aine  n'i  volt  riens  noier. 
Quant  li  quens  Tentendi,  ne  la  volt  esmaier  : 
«  Dame,  ces  te  avison  fait  forment  à  proisier; 

Encor  aurés  tel  fruit  qui  porra  justichier 

La  chité  où  Jhesus  se  laissa  traveiller, 

Et  vos  et  son  parage  fera  tos  essauchier.  » 

Quant  le  contesse  Tôt,  Deu  prent  à  grassier. 

Witasses  li  gentiex  la  commenche  à  baisier  : 

La  nuit  jurent  ensamble  de  si  à  l'esclairier, 

Qu'il  virent  le  soleil  et  luisir  et  raier, 

Li  quens  est  sus  levés,  ne  s'i  volt  atargier. 

Ses  chamberlens  se  fist  moult  bien  apareiller; 

Pais  lui  ont  amené  .t.  bon  corant  destrier. . 

L'emperere  monta,  si  ala  al  mostier  ; 

En  sa  compaigne  furent  plus  de  .c  chevalier. 

La  messe  font  chanter  le  chapelain  Richier 

Et  l'empererris  fist  tôt  son  palais  widier, 

Et  les  huis  moult  bien  clorre,  serrer  et  veroillicr. 

Quant  li  bains  fu  calfés,  puis  fist  Ydain  baigner, 

Apres  la  fist  moult  bien  et  vestir  et  cauchier, 

Lui  et  les  autres  dames  a  fait  assés  mengier 

Dedens  la  riche  chambre,  qui  fa  painte  à  or  mier. 

Quant  messe  fu  chantée  à  l'autel  St  Simon, 
L'empereres  i'oï  par  grant  devocion; 
Puis  revint  el  palais  et  il  et  si  baron. 
On  a  l'iauge  criée  contrevalle  donjon. 
As  taules  sont  assis  sans  noise  et  sans  tenchon; 
Assés  i  ot  daintiés  et  autres  venbison, 
Et  de  tans  autres  mes  que  je  n'en  sai  le  non. 
Chantent  chil  jogléor,  vicient  cil  Breton. 
Witasses  li  jentiex,  qui  cuer  ot  de  baron, 
Fist  Ydain  achesmer,  à  la  clere  fachon; 


[321-349]         ET  DE  GODEFROID  DP:  BOUILLON.  13 

Puis  demande  congié  l'emperéor  Olon. 
A  Boloigne  l'envoie  par  le  conte  Guion 
Et  par  le  castelain  c'on  apele  Huon  ; 
Lors  départi  la  cors  entor  et  environ. 
De  Cambrai  sont  issu  Aleman  et  Frison. 
L'empereres  enmaine  Witasse  le  baron; 
A  la  chapele  à  Aix,  qui  fu  le  roi  Charlon, 
Fist  li  quens  son  homage,  ensi  com  nos  quidon. 
L'endemain  s'en  alaet  a  saisi  Buillon; 
Ses  fievés  a  mandés  entor  et  environ , 
Et  cex  qui  doivent  estre  de  sa  subdicion. 
Les  sains  fist  apporter  par  desus  ,i.  perron  ; 
Sairement  lor  fist  faire,  par  tel  devision 
Que  il  ne  li  fauroient  por  nule  asentison. 
Ensi  l'ont  otroié,  qui  qu'en  plort,  ne  qui  non. 
Puis  conmanda  la  terre  au  castelain  Yvon, 
Et  assist  lex  prevos  com  il  lui  vint  à  bon. 
Ses  homes  li  conmande  à  mener  par  raison, 
Qu'il  n'es  robe,  ne  toile  par  nule  mesproison. 
.vin.  jors  a  demoré  en  celé  région. 

.vin.  jors  fu  à  Buillon  Witasses  li  guerriers  ; 
Bien  mena  avoc  lui  dusc'à  .c.  soldoiers, 
Estre  cex  de  sa  terre  et  sans  ses  chevaliers. 
Par  le  los  que  li  quens  ot  à  ses  conseillers 
A  mis  es  chastiax  gardes,  serjans  et  justichiers, 
Et  par  tote  sa  terre  et  prevos  et  voihiers. 
Sor  .1.  cor  saint  qui'st moult  et  precios  et  chiers 
Fist  jurer  et  plevir  tos  les  plus  haus  princhiers  ; 
Et  tos  cex  qui  avoient  baillies  etmestiers, 

Qu'il  maintenront  à  droit  borjois  et  chevaliers  : 
Et  il  l'ont  olroié  de  gré  et  volentiers. 
Li  quens  s'en  est  partis  et  fait  as  esquiers 
Devant  porter  les  armes  et  mener  les  destriers. 
Si  home  le  convoient  dusc  à  Mons  des  Loriers. 
Là  partirent  de  lui,  si  retornent  arriers, 
Et  li  quens  s'en  repaire,  qui  fu  nobles  et  fiers. 
Tant  vait  par  ses  jornéesles  chemins  droituriers, 
Que  il  vint  à  Boloigne  dont  il  fut  iretiers  : 
Là  Tatendent  si  home  et  sa  franche  moilliers. 

Seignor,  ce  fu  en  mai  que  chante  Taloele, 
Que  verdoient  cil  pré  etli  ans  renovelle, 
Li  losignox  demaine  son  chant  en  la  ramelc, 
Et  li  malvis  s'escrie,  respont  la  torterele  ; 
Adonc  demaine  amors  chevaliers  vers  dansele. 
Li  quens  fu  revenus  devers  Ais-La-Chapele  ; 
Quant  il  fu  descendus  del  cheval  de  Ghastele, 
Il  entra  en  la  sale,  n'i  fait  autre  querele; 
Sa  feme  vint  encontre,  qui  fu  jentiex  et  bcle  ; 
Ensamble  o  lui  avait  mainte  noble  pucele. 
Quant  li  quens  la  veïie,  par  grant  amor  l'apele, 
De  la  joie  qu'il  ot  tos  li  cuers  li  sautele, 
Et  celé  vint  à  lui,  qui  fu  sa  vraie  ancele, 
Et  fu  assés  plus  blanche  que  Hors  en  la  ramele. 
La  color  ot  plus  fine  que  rose  en  la  brancele. 
Il  li  baise  le  boche,  les  iex  et  la  maissele. 
Puis  vinrent  d'ax  tel  tex  oirs,  ne  l'tenés  à  favele, 
Qui  furent  redoté  de  si  que  à  Tudele. 


[378-406]         ET  DE  GODEFROID  DE  BOUILLON.  13 

Quant  li  bons  quens,  Wilasscs  fu  venus  de  Colôigne, 
Là  où  l'avoit  mené  li  sires  de  Tremoigne, 
Por  reehevoir  Buillon,  dontli  dus  de  Saissone 
Fu  ochis  à  Nymaie  à  honle  et  à  vergoigne, 
Por  ce  qu'il  le  clamoit  à  honte  et  à  cacoigne, 
Or  en  est  cil  saisis,  qui  sire  est  de  Colôigne, 
0  la  plus  bêle  dame  qui  soit  dusqu'en  Gascoigne. 
Quant  il  fut  revenus,  l'estoire  le  tesmoigne, 
Son  senescal  conmande  esromenl,  sans  aloigne, 
Qu'il  aparout  ses  noches,  moult  bien  ce  li  besoigne. 
Chil  le  fist  volontiers,  onques  n'i  quist  essoigne, 
Teles  dont  on  parla  en  Franche  et  en  Borgoigne  : 
Car  tele  chose  avint,  ne  Ttenés  à  menchoigne, 
Dontmoults'esnierveillerentprestreetabéet  moignc, 
Chevalier  et  borjois  et  dames  et  canoigne  : 
Ja  ne  Flairai  por  painc  que  la  verte  n'i  joigne. 

Li  senescax  s'-en  torne,  qui  n'ot  soing  d'atargier  ; 
Isnelement  et  tost  monta  sor  .1.  destrier  ; 
Aine  ne  volt  arester,  si  vint  à  Loncviler, 
Là  où  li  quens  Wi tasses  avoit  son  moitoier, 
Quemotons  et  berbis  i  avoit  .1.  millier. 
Li  senescax  othaste,  si  dist  al  parchonier 
Qu'il  li  prest  .xx.  motons,  qu'il  en  a  grantmestier  ; 
Etli  prodons  si  fist,  ne  le  volt  delaier. 
.i.  moton  i  ot  noir,  ce  vos  os  acointier, 
Dont  li  quens  ot  l'espaulle  devant  lui  à  mengier. 
Une  chose  i  avint,  dont  me  puis  merveiller, 
Car  la  contesse  Ydain  estut  espauliier  ; 
Che  devisa  la  dame,  qui  moult  fist  à  proisier, 

Que  ele  fist  tos  cex  qui  Toïrent  seignier  ; 
Si  s'en  esmerveillerent  serjant  et  chevalier, 
Et  borgois  et  vilain,  et  li  clerc  de  mostier. 
Li  senescax  a  fait  ses  motons  escorchier, 
As  queux  les  ont  livrés,  s'es  font  apareillier. 
Moult  fu  li  mengiers  riches  que  font  li  cuisinier. 
Quant  il  fu  aprestés,  si  font  l'iaue  huchier. 

A  Boloigne  ot  moult  grant  baronie  assambléc, 
Que  li  quens  i  avoit  et  semonse  et  mandée,- 
Por  Tamor  à  la  dame  que  il  ot  amenée. 
Or  en  fera  les  noches  en  sa  sale  pavée. 
Quant  li  mengiers  fu  près,  s'a-on  Tiaue  cornée, 
Li  baron  vont  laver,  quant  ele  est  aportée  ; 
Les  napes  furent  mises  sans  nisune  posnôe, 
Puis  asistrent  as  tables  sans  nule  demorée 
Cil  servent  de  quisine  à  qui  fu  commandée. 
Très  devant  la  confesse  fu  l'espaulle  aportée 
Qui  fu  del  noir  molon,  par  bone  destinée. 
Li  quens  en  a  mengié  et  la  dame  senée. 
Quant  li  espaulle  fu  d'une  part  dessevréc 
Et  cil  qui  sert  le  conte  en  a  la  char  ostée, 
Le  contesse  la  prent  si  l'en  a  sus  levée, 
Et  puis  la  rassist  jus  quant  Tôt  bien  esgardéc. 
«  Dame  ce  dist  li  quens,  iceste  m'est  contée, 
Espauliier  savés,  des  ars  estes  parée. 
Est-ce  voir,  bêle  dame,  bêle  bouche  rosée?  » 

—  Sire,  ce  dist  la  dame,  or  m'avés  vos  gabée.  » 

—  «Chéries,  bêle,  non  ai;  n'en  soies  pas  irée; 
Ainchois  m'a  on  bien  dit  qui'st  vérité  provée. 

Par  la  foi  que  m'avés  et  plevie  el  jurée, 
Ne  vos  celés  vers  moi,  franche  dame  honerée  ; 
Bien  sai  que  mainte  fois  i  estes  esprovée.  » 
Quant  la  dame  entendi  qu'ensi  fu  conjurée, 
Son  seignor  respondi,  comme  bien  doctrinée  : 
«  Faites  oster  la  char  de  ceste  espaulle  lée, 
Et  quant  ele  en  iert  fors  départie  et  sevrée, 
Puis  soit  bien  en  blanc  vin  et  en  aisil  lavée, 
Dont  la  me  raporche-on,  quant  bien  ert  esuée.  » 
Quant  ele  ot  commandé,  moult  tost  fu  aprestée. 
La  contesse  la  prist,  qui  moult  par  fu  senée, 
Tel  chose  lor  a  dit,  quant  fu  bien  apensée, 
Dont  moult  s'esmerveillerent  tôt  cil  de  la  contrée. 

La  dame  a  pris  l'espaulle,  qui  moult  estoit  clergie  ; 
Ele  sot  de  la  lune  et  de  géométrie 
Et  del  cors  des  estoiles  et  de  phylosofie; 
D'espalliier  savoit  trestote  la  maistrie. 
A  .1.  cotel  Ta  rèse,  tant  que  l'ot  alenrie  ; 
Puis  s'en  vint  al  solel  qui  luist  et  reflambie, 
Ele  esgardeen  l'espaulle  et  moult  s'i  estudic; 
Puis  apele  le  conte,  à  la  chère  hardie. 
«  Sire,  dist  la  comtesse,  ne  lairai  ne  vos  die  : 
Moi  et  vos  avons  hui  vescu  de  roberie. 

—  Comment,  ce  dist  li  quens.  ma  bêle  dolce  amie? 

—  Sire  jel'vos  dirai,  ne  Tvos  cèlerai  mie. 
Chist  moton  furent  pris  à  vo  parchonerie  ; 
.xx.  en  i  ot  par  conte  aine  cil  n'en  ot  partie; 
Sire,  qui  a  en  garde  vostre  moitierie. 

Li  .x  et  .ix.  moton  de  ceste  compaignie 

II.  4 

Sire,  furent  tôt  blanc,  se  Dex  me  benéie  : 
Li  vintisme  fu  noirs,  ne  Fmescréés  vos  mie  ; 
Véés  en  chi  l'espaulle,  que  j'ai  en  ma  baillie.  » 
Et  quant  li  quens  Witasses  ot  la  parole  oïe, 
Tel  honte  en  a  eu,  tos  li  sans  li  formie, 
Por  ice  qu'ele  sot  que  il  a  bergerie 
Et  qu'ele  li  a  dit,  oiant  sa  baronie. 

Quant  li  quens  ot  la  dame,  moult  enestmerveilliés  ; 
Son  senecal  manda,  il  ne  s'est  atargiés. 
Devant  le  conte  vint,  puis  est  agenoilliés. 
Li  quens  l'en  a  levé  et  quant  il  fu  drechiés, 
Par  moult  grant  maltalent  fu  de  lui  araisniés  : 
«  Dites-moi,  fait  li  quens,  gardés  que  n'i  faillies, 
Où  presis  les  motons  que  ci  avons  mengiés?  » 
Li  senescax  respont,  qui  moult  fut  afaitiés, 
«  Sire,  n'aflert'à  vos  que  tel  chose  sachiés.  » 
Et  li  quens  li  respont,  qui  moult  fu  corechiés  : 
«  Par  la  foi  que  doi  Deu  et  ses  saintes  pitiés, 
Se  tost  ne  me  le  dis,  mal  es  apareilliés  I 

—  Sire  je  l'vos  dirai,  quant  vos  plaist;  or  oies  : 
A  Loncviler  les  pris,  s'es  avés  gaaigniés, 

A  vostre  moitoier  qui  me  les  a  bailliés. 

—  Amis,  le  dist  li  quens,  Dex  en  soit  graciés, 
Et  quans  en  i  ol-il?  Gardés  ne  me  noies. 

—  Sire,  il  en  i  ot.xx.  quant  les  m'es  ot  carchiés. 

—  Ses-tu  corn  fait  il  furent?— Sire,  blanc,  se  sachiés, 
Mais  c'un  en  i  ot  noir  qui  moult  fu  encraissiés. 

—  Prist  cil  noient  encontre  à  qui  sui  compaigniés? 

—  Sire,  nennil,  encore  trop  fui  embesoigniés.  » 

Quant  li  quens  entendi  que  cil  n'est  forvoiés, 
Sa  main  leva  amont  si  s'est. ni. fois  seigniés. 

«  Dame,  ce  dist  li  quens,  por  Deu  le  roiamant, 
Vés-chi  mon  senescal  ;  moult  vait  bien  tesmoignant 
Que  c'est  voirs  que  vos  dites  ;  n'aies  de  riens  faisant.  » 
La  dame  li  respont  basset  en  sospirant  : 
«  Sire,  je  n'y  verroie  noient  en  nul  sambtant, 
Se  cil  ne  prent  sa  perte  contre  vostre  serjant, 
Où  vos  ne  li  avés  à  rendre  en  covenant. 

—  Bêle,  ce  dist  li  quens,  dès  ici  en  avant, 
Soit  la  moitoierie  tôt  à  vostre  commant  ; 
Chelui  donés  le  son,  s'aiés  le  remanant. 

—  Sire,  dist  la  comtesse,  foi  que  doi  S'  Amant, 
Dont  n'i  perdra-il  riens,  jo  le  vos  acréant.  » 
Adont  a  pris  l'espaulle,  levée  est  en  estant; 
Assés  l'a  regardée  et  deriere  et  devant. 

Puis  apela  le  conte,  si  li  dist  en  oiant  : 
«  Biax  sire,  aies  le  cuer  baut  et  lié  et  joiant; 
Car  de  moi  et  de  vos  istront  moult  bon  enfant  : 
Dex  nos  donra  .1.  conte  et  .1.  duc  moult  vaillanl 
Et  .1.  prinche  et  .11.  rois  qui  moult  seront  poissant; 
Si  ne  seront,  fors  .111.,  as  armes  combatant.  » 
Quant  li  quens  l'entendi,  moult  s'en  vait  merveiliant, 
Et  li  autre  baron  qui  entor  sont  séant. 

«  Sire,  dit  la  contesse,  ne  soies  en  sopois; 
Car  ainsi  avenra,  foi  que  doi  Sainte  Crois. 
Primes  aurés  .1.  fil,  qui  prox  iert  et  adrois, 
Qui  tenra  Mosteruel  et  trestot  Bolenois  ; 

Et  en  après  .1.  duc  et  un  prinche  et  .11.  rois  ; 
Et  si  n'en  i  aura  entre  tos  mais  que  trois,» 
Quant  li  quens  l'entendi,  si  s'en  seignam  fois; 
Moult  en  ont  grant  merveille  cil  qui  siéent  as  dois; 
Tôt  li  pluisor  qui  furent  l'ont  tenu  à  gabois. 
«  Dame,  ce  dist  li  quens,  qui  est  prox  et  cortois, 
Comment  porra  ce  estre,  por  Deu  et  Sainte  Crois? 

—  Sire,  dist  la  contesse,  n'en  soies  en  effrois, 
Que  ce  iert  vérités,  si  m'aït  Dex  et  fois. 

—  Dame,  ce  dist  li  quens,  por  Deu  qui  n'en  menti, 
Comment  porra  voirs  estre  ce  c'avons  ci  oï  ? 

—  Sire,  je  l'vos  dirai,  la  Dame  respondi. 
Nos  avérons  .111.  flex,  par  verte  le  vos  di, 
Qui  moult  seront  vaillant,  corajox  et  hardi. 
Li  ainsnés  sera  quens,  si  comme  est  establi; 
C'estra  li  mains  poissant  et  cil  de  menor  cri. 
Etli  autres  iert  dus,  si  con  trové  l'ai  chi, 

De  Buillon  en  Ardane,  qui  vos  vint  de  par  mi, 
Et  li  tiers  sera  prinches,  por  vérité  le  di, 
D'une  loigtaine  terre  que  tienent  Arrabi. 
Puis  ierent  cist  doi  roi,  ains  qu'il  soient  feni, 
De  la  sainte  chité  où  Jhésus  mort  soffri, 
Quant  Juis  l'achaterent  et  Judas  lor  vendi  : 
De  quanque  dit  vos  ai  n'i  ai  de  mot  menti. 

Quant  liquens  ot  la  dame,  forment  s'en  esjoï, 
Et  prie  le  Seignor,  qui  de  Virge  nasqui, 
Que  tôt  ensi  l'otroit,  par  la  soie  mercbi, 
Com  la  contesse  l'a  devisé  et  gehi. 

III 


La  comtesse  Ydain  devient  successivement  mère  d'Eustache,  de  Godefroid  et 
de  Baudouin.  Elle  les  nourrit  de  son  lait  et  donne  tous  ses  soins  à  leur 
éducation.  Un  jour  elle  ne  se  lève  pas  devant  son  mari,  qui  lui  en  demande 
la  raison  :  «  J'appartiens,  lui  répond-elle,  à  de  plus  hauts  hommes  que  vous, 
car  j'ai  sous  mon  manteau  (sous  lequel  étaient  ses  trois  fils)  un  comte,  un 
duc  et  un  roi.  » 


Quant  la  contesse  ot  ce  et  dit  et  devisé, 
Moult  s'en  esmerveillerentli  haut  home  d'aé, 
Chevalier  et  borjois  et  cil  qui  sont  letré. 
Li  auquant  qui  l'oïrent  en  ont  ri  et  gabé, 
A  folie  le  tinrent,  mais  ils  ont  meserré  : 
Car  de  quanqu'ele  dist  n'i  a  .1.  mot  fausé. 
Trestot  ainsi  avint  com  avoit  devisé 
Des  enfans  ont  laissié,  d'autre  chose  ont  parlé. 
Li  quens  a  fait  ses  noches  en  son  palais  pavé, 
Moult  hautes  et  moult  riches,  .xv.  jors  ont  duré. 
Puis  demandent  congié  et  il  leur  a  doné. 
Par  moult  grant  amistié  sont  de  lui  desevré. 

Witasses  li  jentiex,  qui  moult  fist  à  loer, 
Est  remés  à  Boloigne,  qui  siet  desus  la  mer; 
A  la  contesse  Ydain,  que  il  puet  tant  amer, 
Grant  seignorie  en  fait  li  jentiex  et  li  ber. 
La  contesse  ert  enchainte,  si  prist  à  agrever. 
Volontiers  vait  as  glises  le  servise  escoter; 
Ne  messe,  ne  mâtine  ne  lui  puet  escaper. 

Moult  devint  sainte  feme  la  dame  o  le  vis  cler. 

De  l'agage  qu'ele  ot  ne  pooit-on  trover 

Si  très  saintisme  chose,  bien  le  puis  afremer. 

Tant  porta  son  enfant,  qu'ele  dut  délivrer. 

Une  nuit  sist  la  dame  lès  le  conte  al  soper; 

Ses  termes  ert  venus,  mel  commence  à  alcr; 

Son  chapelain  ot  fait  la  dame  tost  mander. 

Corpus  Domini  prist,  si  se  fist  confesser. 

Puis  traveilla  la  dame  desi  à  l'ajorner. 

.1.  fil  li  dona  Cil  qui  tôt  puet  governer, 

Qui  fa  de  tel  valor  com  orrés  deviser; 

Moult  en  fu  liés  li  quens,  quant  il  l'oï  conter, 

L'abes  de  S1  Giosse  Ta  tenu  al  lever, 

Et  cil  de  S*  Bertin  del  bore  de  S*  Orner, 

Witasses  ot  à  non,  si  le  firent  nomer. 

Quant  il  fu  baptisiés,  puis  l'ont  fait  raporter. 

La  mère  l'a  recheu,  moult  le  pot  desirrer 

Qu'ele  le  voille  encore  tenir  et  amender; 

L'enfant  ont  quis  norriches,  por  son  cors  governer. 

Mais  ains  la  contesse  Yde  ne  le  pot  endurer, 

Qu'il  en  alaitast  l'une  por  lui  desnaturer  : 

Aine  n'ot  autre  norriche  que  lui  al  doctriner  : 

Tant  le  norri  la  dame  qu'il  se  pot  consevrer. 

Le  chambre  où  ele  jut  ot  fait  encortiner 

De  riches  dras  de  soie,  por  son  cors  honerer; 

Li  quens  l'ala  sovent  véoir  et  esgarder. 

Moult  sovent  la  revisde,  car  moult  la  pot  amer. 

De  boivre  et  de  menger  li  fait  bien  acesser  ; 

Tant  que  li  termes  vint  qu'ele  dut  relever. 

Quant  la  contesse  ot  jut  desi  à  son  termine, 
Apareiller  se  fist  en  sa  chambre  perrine, 
En  son  dos  ot  vestu  .1.  pelichon  hermine, 
D'une  coroie  ert  chainte,  qui  fu  de  tel  orine  : 
Nus  hom  qui  Tait  sor  lui  mar  dotera  vermine. 
La  bocle  ert  d'un  topasse,  qui  luist  et  enlumine, 
Et  d'un  riche  achatois  estoit  faite  l'espine. 
Entor  avoit  asise  mainte  riche  sardine, 
Maint  brasine  et  maint  saffre;  chascuns  a  samechine. 
Ses  mantiax  estoit  gris,  orlés  de  sebeline  ; 
Et  estoit  par  desos  envols  d'une  porprine. 
La  contesse  ert  plus  bêle  que  fée,  ne  serine, 
Si  blanche  avoit  la  char  comme  flor  d'aubespine, 
Les  iex  vairs  et  rians  et  la  color  rosine. 
Al  mostier  Nostre-Dame,  qui  del  ciel  est  roïne, 
Se  fist  messe  canter,  et  quant  ele  define, 
El  palais  repaira,  le  crochefis  incline. 
Là  peust-on  veoir  maint  fil  de  Palasine, 
Et  tante  noble  dame,  tante  noble  meschine; 
Moult  furent  grans  les  noches  en  la  sale  perrine. 
Ne  sai  que  vos  contasse  les  mes  ne  la  covine  ; 
Assès  i  ot  Bretons  et  de  gent  Picardine, 
Et  nobles  jogléors,  qui  chantent  de  ravine. 
Grant  joie  démenèrent,  tant  que  li  jors  décline. 
Quant  il  orent  sopé,  si  départ  la  roïne. 
Li  lis  fu  aprestés  sos  la  fresche  cortine 
Et  ot  par  de  desore  .1.  covertor  d'ermine. 
La  contesse  s'i  colche,  qui  tant  fu  prox  et  fine, 
Et  li  bons  quens  Witasses,  el  non  sainte  Marie, 
Tant  qu'il  virent  le  jor  parmi  une  verine. 


24  LA  CHANSON   DU  CHEVALIER  AU  CYGNE      [G28-G56] 

Chele  nuit  jut  Witasse  o  Ydain  la  vaillant, 
Tant  qu'il  virent  le  jor  et  le  solel  luisant; 
Quant  messe  fu  chantée,  dont  s'en  vont  li  auquant, 
Et  li  quens  est  reniés  à  Boloigne  la  grant; 
Et  l'autre  mois  après,  ce  trovons  nos  lisant, 
Engenra  Godefroy  le  hardi  combatant, 
Qui  puis  porta  corone  d'or  fin  reflamboiant. 
Ne  sai  que 'vos  alasse  de  chascun  acontant; 
Ghe  trovons  en  l'istoire,  qui  pas  ne  vait  mentanl, 
En  .11.  ans  et  demi  furent  né  li  enfant, 
Dont  jo  vo  conterai  dès  ichi  en  avant. 
Tos  les  norri  la  dame,  par  le  mien  esciant, 
Aine  nus  d'ax  n'alaita  ne  moiller  ne  soignant. 
Moult  en  parloient  dame  et  borjois  et  serjant; 
Et  li  bons  quens  Witasses  s'en  vait  moult  merveillant. 

Tant  a  norri  la  dame  tos  .m.  les  demoisax, 
Que  l'ainsnés  ot  .11.  ans  Witasses  li  plus  grans; 
La  mère  i  met  grant  paine,  si  lor  fait  lor  aviax. 
Li  père  en  a  grant  joie,  s'en  maine  ses  meriax, 
Moult  aime  plus  la  mère  por  amor  as  tosiax. 
A  lor  mesure  avoient  et  cotes  et  mantiax; 
Puis  pristrent  Antioche  et  maint  riches  chastiax; 
Jherusalem  asistrent  là  où  les  .111.  oisiax 
Ocist  li  .1.  des  frères  :  moult  fu  bon  li  quarriax, 
Si  que  li  Turs  le  virent,  qui  erent  as  cretias. 
Moult  en  furent  dolant,  maint  s'en  clama  mesiax  ; 
Onques  n'en  acointerent  .1.  si  félons  chaïaus. 

Moult  furent  li  enfant  bien  gardé  et  norri  : 
Onques  la  contesse  Yde  nus  d'ax  ne  consenti 

Qu'alaitiés  fu  de  feme  for  solement de  li ; 
El  méismes  ses  cors  à  son  pis  les  norri. 
Moult  par  fu  sainte  feme,  par  verte  le  vos  di  ; 
La  haire  qui'st  si  âpre  sor  sonbliaut  vesti; 
Li  soller  de  ses  pies  furent  à  or  jaisdi; 
De  gravelle  poignant  mainte  fois  les  empli; 
Après  metoit  son  pié  tôt  nu  à  eschari. 
Le  servige  de  Deu  moult  volentiers  oï; 
Ele  revesti  povre  et  autex  recovri; 
Moines,  prestres  et  clers  honora  et  servi. 

Tant  furent  li  enfant  amendé  et  théi, 
Witasses  li  ainsnés  ot  .m.  ans  et  demi  ; 
Li  autre  sont  apert  et  gent  et  eschevi. 
Dras  ont  à  leur  mesure  et  sollers  autresi. 
Li  père  en  fait  grant  feste,  s'es  baisa  et  joï. 
La  Gontesse  deproie  celui  qui  ne  menti 
Qu'il  lor  otroithonor,  par  la  soie  merci. 
Si  orent-il  moult  grant,  aine  ne  furent  fali. 
Antioche  conquistrent,  ains  qu'il  fussent  feni  ; 
Maint  baron  ot  al  prendre  corajox  et  hardi  ; 
Ghist  en  furent  seignor,  car  on  l'avoit  sorti 
A  mech,  où  s'assamblerent  Persan  et  Arrabi, 
Qu'il  prendroient  la  tor  qui  fu  le  roi  Davi. 
Puis  en  passa  cha  outre,  por  voir  le  vos  afi, 
Li  rois  Cornumarans,  et  vint  comme  tapi. 
Tôt  fussent  à  cotiax  estranlé  et  mordri, 
Se  ne  fust  .1.  sains  abes,  par  qui  Dex  les  gari, 
Si  corn  oïr  porrés,  se  le  voir  vos  en  di. 

Onques  la  contesse  Yde,  qui  tant  fut  prox  et  bêle, 
Uns  seus  de  ses  trois  fiex,  par  nisune  querele, 
Ne  laissa  alailier  à  feme  n'a  ancelle  ; 
Ains  les  norri  la  dame  tos  trois  à  sa  mamele. 

I.  jor  vait  oïr  messe  la  dame  à  sa  chapele  ; 
Ses  .m.  fiex  commanda  une  soie  pucele; 
Li  .1.  d'ax  s'esveilla,  forment  crie  et  herle; 
Celé  qui  les  gardoit  apiele  une  dansele, 
L'enfant  fist  alaitier  et  puis  ci  la  chisele 
Ne  quida  que  sa  mère  en  sust  une  cenele. 
Miex  volsist  puis  le  jor  qu'elle  fust  à  Nivelé. 
Quant  la  comtesse  vint,  la  chambrière  apclc. 
«  Di  va  por  c'a  cist  enfes  moillïe  sa  maissele?  » 
«  Dame,  or  s'esveilla,  moult  menoit  grant  haele, 
Je  l'fis  bien  alaiter  à  une  damoisele.  » 
Quant  la  comtesse  l'ot,  tôt  li  cuers  li  cancele  ; 
De  la  dolor  qu'ele  ot  s'asist  sor  une  sele  ; 
Moult  forment  li  sospire  li  cuers  sos  la  mamele. 
Quant  ele  volt  parler,  si  se  clama  mesele  ; 
Isnelement  sali,  d'ire  tote  cancele  ; 
A  l'enfant  est  coru,  si  le  prist  par  l'aisselle. 

La  dame  prist  l'enfant  qui  la  char  avoit  tenre  ; 
Del  mataient  qu'ele  ot  fu  noire  comme  cendre  ; 
Dire  m'orrés  cornent,  se  le  volés  entendre. 
Desore  une  grant  table  a  fait  l'enfant  estendre 
Une  cuilte  porprine,  et  puis  fist  l'enfant  prendre. 
Seure  l'a  fait  roller,  puis  par  l'espaule  prendre, 
Son  lait  c'ot  alaitié  li  ot  fait  moult  tost  rendre  ; 
Puis  en  fu  à  tos  jors  ses  fais  et  ses  nons  menre. 

La  pucele  ert  plus  coie  que  en  yver  calendre. 
La  dame  la  manache  moult  li  fera  cher  vendre  : 
Mais  ele  s'enfuï  que  ne  l'osa  atendre. 
Anchois  passa  aoust  et  li  mois  de  setembre, 
C'osast  venir  à  cort  por  la  contesse  offendre. 

Moult  par  fu  la  contesse  sainte  et  de  bonne  foi  ; 
L'enfant  a  recouchié  là  où  gisent  li  doi  ; 
Tant  l'alaita  la  dame  qu'cle  Fa  fait  tôt  coi, 
De  son  mantel  hermin  furent  covert  tôt  troi. 
Li  quens  vint  en  la  sale,  o  .1.  son  dru  Joifîroi. 
La  contesse  demande  ;  on  li  monstra  al  doi  ; 
Puis  entra  en  la  chambre  bêlement,  sans  effroi  ; 
S'apela  la  contesse,  qui  grant  ire  ot  en  soi. 
«  Dame,  ce  dist  li  quens,  par  Diu  merveilles  voiî 
Vos  soliiés  lever  tos  dis  encontre  moi, 
Or  ne  le  volés  faire  :  dites  moi  viax  por  coi  !  » 

—  Sire,  dist  la  contesse,  ja  n'en  aies  anoi. 
Jo  sui  as  plus  homes,  par  la  foi  que  vos  doi, 

Que  vos  nen  estes,  sire;  moult  le  sai  bien  et  croi. 
Car  j'ai"  sos  mon  mantel  .1.  conte,  .1.  duc,  .1.  roi.  » 
Quand  li  quens  l'entendi,  si  en  sorist  en  soi; 
Quida  que  l'eûst  dit  par  gex  et  par  gaboi. 

Et  quant  Witasses  ot  celé  parole  oïe, 
Vers  le  lit  s'aclina,  puis  apela  s'amie  : 
«  Dame  ne  dites  mais  si  faite  gaberie, 
Tex  le  porroit  oïr  que  l'tenroit  à  folie. 

—  Sire,  dist  la  contesse,  voire  est  la  profesie. 
.1.  conte  .i.  duc  .1.  roi,  par  Deu  le  fil  Marie, 

Ai  desos  mon  mantel  ne  Tmescréés  vos  mie. 
—  Dame,  Cil  lor  olroit,  qui  dedens  Betanie, 
Suscita  Lasaron  et  mit  de  mort  à  vie  f  » 

Des  enfans  ont  laissié  le  plait  et  l'eslormie. 
Tant  les  norri  la  dame  ne  Tmescréés  vos  mie, 
Que  Bauduins  li  enfes,  qui  ot  tel  seignorie, 
Ot  vin  ans  acomplis,  la  letre  le  nos  crie. 
Ce  estoit  li  mainsnés  de  tote  la  maisnie. 
.x.  ans  avoit  Witasses,  à  la  chère  hardie, 
Letres  lor  fist  aprendre  li  quens  par  cortoisie; 
Et  si  lor  fist  savoir  d'oisaus  et  d'escremie 
Et  d'esches  et  de  tables,  de  cembiax,  d'envaïc, 
Et  de  corre  .1.  cheval  par  une  praerie  ; 
Il  i  metent  lor  cure  moult  plus  que  à  clergie. 
Miex  aiment  bohorder  que  vespres,  ne  complie  ; 
Car  al  baron  retraient,  qui  vint  en  la  galie  ; 
Puis  furent  redoté  por  lor  grant  baronie. 
Dès  Buillon  en  Ardane  desi  que  en  Persie. 


IV 


Eustache  est  envoyé  par  ses  parents  en  Angleterre.  Il  y  est  reçu  a\ec  hon- 
neur, s'y  distingue  par  sa  libéralité  et  son  courage,  se  fait  aimer  du  roi  et 
de  toute  la  cour. 


Tant  norri  ses  .111.  fiex  li  quens  0  le  cler  vis, 
Que  Witasses  l'ainsnés  ot  .xn.  ans  accomplis. 
Moult  estoit  prox  et  sages,  cortois  et  bien  apris; 
N'avoit  si  bel  vaslet  el  règne  Loéis. 

Par  le  los  que  li  quens  ot  de  ses  bons  amis, 
L'a  al  roi  d'Engleterre  por  adober  tramis. 
Vaslès  de  son  aage  amené  dusc'  à  dis; 
Si  compaignon  estoient  et  né  de  son  païs; 
Que  serjans,  qu'esquiers  a  mené  .xx.  et  .vi., 
Et  .un.  chevaliers  cortois  et  bien  apris. 
Li  vaslès  fait  mener  .1111.  chevax  de  pris, 
Assés  portent  deners  d'argent,  et  vair,  et  gris, 
Ostoirs,  et  espreviers  et  griffax  ademis. 
Ensi  apareilliés  conme  ci  vos  devis, 
Est  partis  de  Boloigne  Witasses  li  jentis. 
Quant  il  vint  à  Winsant,  si  fu  près  miedis; 
En  une  nef  en  entrent,  si  ont  lor  voile  mis. 
Li  mers  fu  forment  coie  et  li  vens  moult  seris; 
Entre  Vespres  et  None  ont  à  Douvre  port  pris. 
Là  se  reharnescherent,  monté  sont,  ce  m'est  vis; 
À  Cantorbile  vinrent,  si  con  fu  enseris. 
La  nuit  sont  herbergié  chiés  lor  oste  Felis, 
De  si  à  Tendemain  que  jors  fu  esclarchis, 
Qu'Uilasses  est  levés  et  calchiés  et  vestis. 

Witasses  li  vaslès  n'ot  cure  de  targier, 
Ains  a  fait  sa  maisnie  moult  bien  apareillier. 
Quant  il  ot  son  conroi  à  l'ostel  fait  paier, 
Es  chevaus  sont  monté  serjant  et  esquier; 
0  els  monta  li  ostes,  s'es  ala  convoier; 
Vers  Roecheslre  aqueut  son  chemin  droiturier. 

Très  devant  la  calchie  encontre  .1.  mesagier  : 
Witasses  li  demande,  sans  autre  latimier , 
Se  il  li  set  le  roi  d'Engleterre  enseignier. 

«  Sire,  cil  est  à  Londres  en  son  palais  plenier, 
Et  a  en  sa  compaigne  maint  vaillant  chevalier; 
Là  le  poés  trover,  se  en  avés  mestier.  » 
Et  Witasses  s'en  torne,  qui  le  corage  ot  fier  ; 
Il  et  si  compaignon  pensent  de  l'esploitier; 
A  Londres  sont  venu  ains  le  soleil  colchier; 
Droit  de  devant  saint  Pol  sont  aie  herbergier 
Chiés  .1.  riche  borjois,  qui  moult  fist  à  proisier. 
.i.  moult  riche  mengier  lor  fist  apare illier; 
Par  trestotes  les  rues  fist  li  enfes  huchier- 
Qu'il  viegnent  à  sa  cort  qui  or  voira  mengier  : 
Onques  nen  ot  la  nuit  à  son  ostel  wissicr, 
Livroison  fist  as  povres  douer  et  puirier; 
Biax  fu  li  luminaires  contreval  le  planchier; 
Moult  furent  bien  servi  serjant  et  chevalier, 
Grant  joie  démenèrent  tant  c'  on  ala  colchier. 

La  nuit  s'est  li  vaslès  Witasses  reposés, 
De  si  ens  el  demain  que  solaus  fu  levés , 
Que  li  rois  d'Engleterre  s'est  al  moslier  aies. 
Witasses  li  vaslès  s'est  vestus  et  parés, 
A  tos  ses  compaignons  qu'il  i  ot  amenés. 
Es  palefrois  montèrent,  quant  les  ont  conréés; 
Là  où  li  rois  ot  messe  fu  li  vassax  guiés. 
Quant  il  fu  descendus,  el  mostier  est  entrés; 
Devant  le  crochefis  est  l'enfes  arestés, 
Et  pria  le  Seignor,  qui  en  crois  fu  penés, 
Qu'il  doinst  son  père  vie  et  celui  dont  fu  nés, 
Et  lui  croisse  barnage  et  valors  et  bontés. 

Quant  ot  s'orison  faite,  si  est  en  pies  levés, 

Et  a  seigaié  son  vis,  s'est  d'une  part  tornés  ; 
Tant  atendi  li  enfes  li  mestiers  fu  fines  ; 
Dont  issi  del  mostier  li  fors  rois  coronés. 
Li  vaslès  le  salue,  qui  prox  fu  et  sénés, 
De  par  le  conte  Uistasse  de  qui  il  est  amés. 
Quant  li  rois  l'entendi,  avant  fu  apelés  : 
«  Amis,  qui  estes-vos?  gardés  ne  me  celés. 

—  Sire,  fiex  sui  al  conte  qui  de  Buillon  fu  nés, 
Et  qui  de  Bolenois  maintient  les  iretés. 

Chà  m'a  tramis  à  vos,  que  vos  me  retenés 
Et  por  soie  amistié  garnemens  me  donés  : 
Por  ce  sui-jo  chà  outre  en  vo  terre  passés. 

—  Chertés,  ce  dist  li  rois,  bien  estes  assenés  ; 
Jo  ne  fusse  si  liés  por  mil  mars  d'or  pesés  ; 
Grés  et  merchis  en  ait  li  frans  quens  aloses.  » 
Moult  fu  joïs  li  enfes,  baisiés  et  acolés. 

a  Witasses,  fait  li  rois,  envers  moi  entendes  : 
De  ma  coupe  d'or  fin  al  mengier  servirés. 

—  Sire,  dist  li  vaslès,  si  corn  vos  conmandés.  » 
Or  est  li  damoisiax  o  ses  homes  remés. 

Moult  est  en  la  chité  de  trestos  honerés  ; 

Por  l'ostel  que  il  tint  fu  forment  aloses 

Et  por  ce  qu'il  estoit  plains  de  si  grans  bontés. 

Or  est  remés  Witasses  à  qui  bontés  acline; 
Grant  seignorie  en  fait  li  rois  et  la  roïne. 
A  tôt  le  premier  jor  qu'il  vint  en  la  quisine, 
Dona  al  maistre  keu  .1.  pelichon  d'ermine 
Et'.i.  riche  mantel  orlé  de  sebeline; 
Et  al  sor-queu  dona  ,i.  anel  o  sardine 


32  LA  CHANSON  DU  CHEVALIER  AU  CYGNE    [851-379J 

Et  .1.  riche  sorcot  orlé  de  marlerine. 

Moult  en  ot  grant  parole  par  la  sale  marbrine; 

Il  nen  ot  en  la  cort  ne  vaslet,  ne  meschine 

Qui  moult  fort  ne  l'ait  chier  et  por  son  bel  covine. 

Quant  li  rois  vait  cachier  en  bois  ou  en  gaudine, 

Son  berseret  li  porte  cil  qui'st  de  france  orine; 

Moult  le  sert  jentilment  li  fiex  de  palasine 

Dame  Yde  la  contesse,  qui  moult  est  prox  et  fine, 

La  fille  al  chevalier  qui  vint  en  la  santine, 

Que  li  chisnes  conduist  contreval  la  marine  ; 

En  tant  com  il  i  fu  soffri  mainte  haïne. 

Et  de  maint  haut  baron  mal  talent  et  corine; 

Puis  en  fu  remenrés  quant  vint  à  son  termine. 

La  contesse  sa  fille,  qui'st  de  bone  doctrine, 

Nuit  et  jor  prie  Deu  et  sainte  Ghaterine 

Por  son  enfant  Witasse,  que  honor  li  destine. 

Moult  par  estoit  Wilasses  amés  por  sa  franchise  ; 
Li  vaslès  n'a  mantel,  ne  bliaut,  ne  hermine, 
Que  il  ne  doinst  trestot,  ne  Plaira  par  justise  ; 
Frans  est  et  debonaires,  n'a  cure  de  cointise. 
Moult  par  l'aime  li  rois  et  por  son  bel  servise, 
Il  n'a  en  la  contrée  chastelain  ne  marchise 
Qui  moult  n'ait  l'enfant  chier  et  por  son  bel  servise. 

Dame  Yde  la  contesse,  qui  tant  est  bone  et  fine, 
En  prie  dam-le-Deu  et  le  cors  s1  Denise 
Que  il  li  doinst  honor;  sa  pensée  i  a  mise  ; 
Si  aura-il  plus  grant  que  ele  ne  devise  : 
Tel  chose  fist  li  enfes  ains  qu'eiist  armes  prise, 
Dont  il  eslra  parlé  dusc'au  jor  de  Juise, 

Car  il  venja  son  père  de  moult  grant  quivertise 
Que  Rainaumes  ses  hon  avoit  vers  lui  enprise, 
Si  com  oïr  porrés,  s'il  est  qui  l'vos  devise. 

Moult  par  aiment  à  cort  Witasse  li  Englois, 
Chevalier  et  serjant,  esquier  et  borjois, 
Et  grant  honor  li  porte  la  roïne  et  li  rois. 
Il  est  larges  et  frans  et  sages  et  cortois: 
A  ses  conpaignons  done  garnemens  et  conrois, 
Ostoirs  et  espreviers,  chevax  et  palefrois. 
Ghil  l'aiment  et  honorent  eissi  que  ce  est  drois. 
D'esches  set  et  d'oisax  et  de  chiens  et  de  bois, 
Escremir  et  lanchier  et  traire  d'arc  turcois; 
Et  quant  ot  o  le  roi  esté  .xiiii.  mois, 
Et  Witasses  ses  pères,  li  quens  de  Bolenois, 
Qui  dont  tenoit  Ponteu,  Monsteruel  et  Tornois, 
Est  queiïs  en  malage,  si  en  est  moult  destrois. 
Bauduins  en  est  tristres  et  ses  fiex  Godefrois, 
Et  la  franche  contesse  en  fu  en  grans  effrois. 
Nostre  Seignor  en  prie  et  sa  saintisme  crois 
Qu'il  li  envoit  santés,  si  com  en  a  pooirs, 
Et  fait  messe  chanter  des  frères  Benéois. 

Et  quant  li  quens  Witasses,  à  l'aduré  corage, 
Fu  del  tôt  alités  et  queiis  en  malage, 
La  chars  li  est  queue  del  cors  et  del  visage. 
Moult  par  en  sont  dolent  li  per  de  son  barnage. 
Dame  Yde  la  contesse,  qui  tant  est  prox  et  sage, 
En  prie  damleDeu  et  son  saintisme  ymage 
Que  il  li  doinst  santé  et  tôt  par  droit  usage, 
ii.  % 

Mais  ains  qu'il  soit  garis  aura  eu  grant  damage. 
Seignor,  or  entendes  quel  pechié  et  quel  rage 
Rainaumes  a  pensé  envers  son  seignorage. 
Monsteruel  tint  del  conte;  fait  li  avoit  homage. 
Cil  Rainaumes  estoit  de  moult  grant  parentage, 
Riches  d'or  et  d'argent  et  de  grant  seignorage; 
Che  li  a  fait  enprendre  folie  et  tel  outrage 
Dont  li  quens  fu  dolens  en  trestot  son  aage. 


V 


Pendant  l'absence  d'Eustache,  le  comte  de  Boulogne,  son  père,  est  attaqué 
par  Rainaume,  comte  de  Montreuil,  un  de  ses  vassaux,  qui  envahit  ses 
États  et  y  met  tout  à  feu  et  à  sang.  La  comtesse  conseille  à  son  mari  de 
rappeler  son  fils  d'Angleterre.  Elle  lui  envoie  un  messager. 

Seignor  icil  Rainaumes,  dont  vos  m'oez  parler 
Avoit  desos  le  conte  Monsteruel  à  garder, 
Gomme  son  seignor  lige  foi  li  devoit  porter; 
Et  li  enfant  sont  joule  qu'il  deiist  honerer. 
Witasses  li  ainsnés,  qui  tant  fait  à  loer, 
Ert  à  la  cors  le  roi  aies  por  adober  :   . 
Ne  pooient  li  autre  la  terre  governer  ; 
Rainaumes  lor  deiist  conseiller  et  garder  ; 
De  l'enferté  al  conte  li  deiist  bien  peser. 
Or  oies  dont  li  fel  se  prist  à  porpenser, 
Qu'il  voira  son  seignor  guerpir  et  deffler  ; 
Sa  terre  li  voira  et  ardoir  et  préer  ; 
Bien  l'en  quide  par  forche  del  tôt  desireter  : 

Se  il  puet  esploitier,  quens  se  fera  clamer 
De  trestot  Bolenois  et  seignor  apeler. 
Puis  a  fait  son  parage  venir  et  aùner, 
Et  trestotes  ses  gens  qull  onques  pot  mander. 
Bien  fist  dedens  .viii.  jors  mil  chevaliers  armer, 
Et  tant  de  l'autre  puile  que  jo  ne  sai  nonbrer. 
Dès  or  voira  li  fel  sor  son  seignor  aler, 
Et  li  fera  sa  terre  eschillier  et  gaster, 
Et  ses  viles  ardoir  et  ses  casliax  préer. 
Quant  li  quens  le  saura  et  Yde,  o  le  vis  cler, 
Et  Bauduins  li  enfes  et  Godefrois  li  ber, 
Moult  en  auront  grant  dol  à  Boloigne  sor  mer. 

Quant  Rainaumes  li  fel  ot  ses  homes  mandés, 
Il  les  a  apelés,  si  com  o'ïr  porrés  : 
«  Seignor,  fait-il  à  els,  envers  moi  entendes. 
Savés  por  quel  affaire  jo  vos  ai  chi  mandés? 
Jo  le  vos  conterai,  se  oïr  le  volés. 
Witasses  de  Boloigne,  qui  moult  fu  aloses, 
Est  queiis  en  malage,  tos  est  al  lit  aies  ; 
Ne  se  puet  mais  aidier,  s'est  de  mal  apressés  ; 
Et  si  .m.  fil  sont  joule,  nus  nen  est  adobés, 
Ja  par  els  n'iert  li  règnes  garandis  ne  tensés. 
Demain  irai  sor  ax,  se  vos  le  me  loés  ; 
Tôt  conquerrai  afforche,  se  vos  ne  me  falés; 
N'i  remanra  à  prendre  ne  casliax  ne  chités  ; 
Ains  .1.  an  serai  quens  de  Boloigne  clamés 
Et  de  tote  la  terre  et  sire  et  avoués. 
Se  jo  le  puis  conquierre,  moult  grant  prou  i  aurés  : 
Jo  vos  ferai  tos  riches,  ja  mar  en  doterés.  » 

Si  ami  li  respondent  :  «De  chevalcher  pensés; 
Volentiers  ferom  tôt  quanque  commanderés  ; 
Ne  vos  en  faurons  ja  por  estre  desmembrés. 
Plus  estes  vos  haus  hom  que  li  quens  n'est  d'assés; 
Bien  afferroit  à  vos  honors  et  richetés.  » 
Chele  nuit  a  Rainaumes  ses  parens  oslelés, 
A  moult  grant  seignorie  les  a  tos  conréés, 
De  si  que  el  demain  que  solaus  fu  levés. 
Devant  l'uis  de  la  sale  a-on  .11.  cors  sonés; 
Dont  corurent  as  armes,  nus  n'i  est  demorés. 
De  Monsteruel  issirent  et  rengiés  et  serrés. 
Rainaumes  les  conduist  sor  le  destrier  armés  : 
Or  sera  li  pais  eschilliés  et  gastés  ; 
Onques  li  quens  ne  fu  garnis,  ne  apensés. 
Or  Haït  cil  Sires  qui  en  crois  fu  penés! 
Car  s'il  n'en  a  secors,  tos  iert  desiretés. 

Quant  Rainaumes  li  fel  a  sa  gent  assemblée 
Et  de  bataille  fiere  rengée  et  ordenée, 
Il  est  venus  à  Quauche,  si  a  l'iaue  passée  ; 
Ses  coréors  envoie  par  tote  la  contrée. 
Gel  jor  a  ars  Atin  et  Butin  et  Estrée 
A  offrent  lllebert  est  arse  et  allumée, 
Èstaples  et  Pomblis  et  Camuers  la  loée  ; 
Et  Daunes  ensement  est  arse  et  embrasée, 
Et  mainte  bone  vile  ont  assise  et  robée  ; 
De  si  c'al  Nuef-Castel  ont  la  terre  gastée. 
Es  vos  la  povre  gent  à  grant  honte  menée. 
Seûrement  chevalchent,  n'ont  cure  de  meslée. 
Àinc  n'i  ot  colp  féru  de  lanche  ne  d'espée. 

Ains  onttote  la  terre  eschillie  et  gastée. 
Moult  par  fu  grans  la  proie  que  il  ont  conquestée  ; 
Chil  qui  sont  eschillie  mainent  moult  grant  criée, 
Reclament  lor  seignor  et  sa  bonne  engenrée  ; 
Mais  li  quens  gist  malades  en  sa  chambre  pavée  ; 
Ne  set  mot  que  sa  terre  soit  si  mal  atornée. 
Quant  li  quens  l'orra  dire  et  Yde  la  loée, 
Et  Godefrois  ses  fiex,  à  la  chère  adurée, 
Mainte  palme  en  iert  torse,  mainte  lerme  plorée. 

Rainaumes  l'orgeillox  n'a  soing  de  repairier  : 
Bien  sont  en  sa  conpaigne  dusc'à  mil  chevalier, 
Et  plus  de  .vu.  .xx.  homes,  que  serjant  que  archier; 
La  terre  fait  gaster  et  les  vilains  loier  ; 
Âinc  de  si  à  Nuef-Borc  ne  volrent  atargier. 
Il  ont  le  païs  ars  sans  autre  recovrier  : 
Plus  de  .lx.  leues  l'ont  il  fait  eschillier. 
Uns  esquiers  s'en  torne,  qui  Dex  gart  d'encombrier  ! 
Entre  ses  quisses  ot  .1.  bon  corant  destrier; 
A  Boloigne  s'en  vait  cest  affaire  nonchier  ; 
Dusc'à  la  maistre  sale  ne  s'i  volt  atargier; 
Del  cheval  descendi,  si  l'ala  atachier; 
La  contesse  est  levée  por  aler  al  mostier. 
A  iceste  parole  es-vos  le  mesagier, 
Tantost  con  il  la  vit  si  li  prist  à  huchier  : 
«  Bêle  dame,  fait  il,  por  Deu  vos  voil  proier 
Que  me  menés  al  conte;  pensés  de  l'esploitier! 

—  Amis,  est-ce  besoings?  ne  l'me  devés  noier. 

—  Oïl,  dame,  fait-il,  à  celer  ne  vos  quier.  » 
La  dame  s'en  torna,  qui  moult  fist  à  proisier, 

La  chambre  où  li  quens  jut  a  fait  desveroillier  ; 
Cil  est  entrés  laiens  à  sa  franche  moillier  ; 
Très  par  devant  le  lit  s'ala  ajenoillier, 
Et  salue  le  conte,  qui  le  coraije  ot  fier, 
Del  grant  Deu  soverain  qui  tôt  a  à  baillier  : 
Ja  dira  tex  noveles,  sans  autre  latimier, 
Dont  il  fera  le  conte  et  la  contesse  irier  ! 

Li  esquiers  estoit  cortois  et  afïaitiés; 
Très  par  devant  le  lit,  où  fu  agenoilliés,  ■ 
A  le  Conte  appelé,  qui  moult  fu  empiriés. 
«  Sire,  fait  il  à  lui ,  faites  pais ,  si  m'oies; 
I  dolerox  mesages  vos  iert  par  moi  nonchiés  : 
Vostre  païs  est  tos  gastés  et  eschilliés!  » 
Quant  li  quens  Tentendi,  moult  en  fu  corechiés  : 
«  Amis,  qui  a  ce  fait?  gardés  ne  me  l'noiés. 
—  Sire  ch'  a  fait  Rainaumes,  li  quivers  renoiés 
Entrés  est  en  vo  terre  tiers  jor  a,  ce  sachiés; 
Bien  a  en  sa  conpaigne  dus  c'a  mil  chevaliers 
Et  plus  de  .vu.  xx.  homes,  tant  les  a-on  proisiés. 
Desireter  vos  quide,  tant  est  outrequidiés!  » 

Quant  li  quens  Tentencli,  erroment  est  drechiés , 
Qu'il  se  voloit  armer;  tant  est  affebloiés 
Et  de  son  grant  malages  destrois  et  angoissiés , 
Que  en  nule  manere  ne  pot  ester  sor  pies  ; 
Ou  il  le  voille  ou  non,  est  ens  el  lit  cochiés. 

Quant  dame  Yde  le  voit,  si  plore  de  pitiés; 
Ele  detort  ses  poins,  ses  chevox  a  sachiés  : 
«  Ahi,  biax  fiex  Witasses,  con  estes  eslongiés! 
Aine  ne  fustes  par  moi  à  la  cort  envoies  ! 

Se  jo  tos  eusse  ore,  vos  me  conseillissiés: 
Bien  deûssiés  puis  estre  venus  et  repairiés. 
Se  Ydain  vostre  mère  de  noient  amissiés, 
Jo  quit,  mien  escient,  que  o  lui  plorissiés.  » 
Onques  Dex  ne  fist  home,  tant  fust  joians  ne  liés, 
Qui  pitiés  n'en  presist!  Tant  li  est  engrossiés 
Li  cuers  dedens  le  ventre  que  il  li  est  cangiés  : 
Pasmée  chiet  à  terre,  tant  fu  grans  li  meschiés. 

Quant  li  quens  Ta  veûe,  s'est  ses  dels  efforcbiés  : 
«  Hé  Dex  !  fait  il,  biax  Père,  ja  fustes-vos  jugiés 
Et  vendus  d'un  voslre  home,  batus  et  coloiés , 
Et  en  la  sainte  crois  penés  et  traveilliés  ! 
Ensi  con  ce  fu  voirs,  par  ensi  m'otriiés 
Tant  solement  santé,  que  jo  soie  vengiés, 
De  Rainaume  le  traitre  dont  je  sui  guerroies  : 
Si  est  li  miens  nom  liges  de  terres  et  de  fiés.  » 

Quant  Witasses  li  quens  ot  fini  sa  proiere , 
Et  la  bone  contesse  fu  revenue  ariere, 
Ele  esgarde  le  conte  al  vis  et  à  la  chère  , 
Et  li  quens  l'en  apele,  qui  forment  l'avoit  chère , 
«  Dame,  ce  disl  li  quens,  foi  que  doi  à  S*  Père , 
Assés  amasse  mix  que  jo  jeùsse  en  bière! 
Se  santé  me  donoit  li  verais  justisierre , 
J'estroie  encor  vengiés  de  la  gent  pautoniere 
Qui  m'eschillent  ma  terre  et  metent  à  foiere  !  » 
—  Sire,  dist  la  contesse,  or  serai  saudoiere , 
Et  de  vos  chevaliers  loeresse  et  maisniere  : 
Vos  feriiés  grans  biens,  si  con  moi  est  à  vierre 
Se  mandiiés  vo  fil  qu'il  revenist  ariere;      ,  .    .  .     _ 

Car  Rainaumes  vos  maine  en  moult  maie  manière.  » 

—  Dame,  je  vos  otroi  ceste  chose  première  : 
Faites  anchois  escrire  une  chartre  pleniere; 
Ens  sera  embrievés  mes  max  et  ma  haschiere, 
Et  le  tort  que  me  fait  Rainaumes  li  boisierre, 
Qui  ma  terre  me  gaste,  corne  fel  et  trichierre.  » 

Quant  la  dame  ot  congié,  moult  ot  son  cuer  joianl; 
Tost  et  isnelement  apela  .1.  serjant  : 
«  Amis,  fait  la  contesse  ,  or  oies  mon  samblant. 
Aies  en  Angleterre ,  ne  vos  aies  tarjant  ; 
Jo  vos  ferai  baillier  .1.  bon  cheval  corant. 

Tant  demandés  le  roi  que  truisiés  mon  effant. 
Gardés-vos  bien  li  dites  tôt  ce  que  jo  li  mant  : 
Ghascun  jor  ist  li  ost  de  Mosleruel  le  grant, 
Qui  mes  bestes  menjue,  moult  me  vait  damajant, 
Et  essille  ma  terre  et  art  et  vait  gastant. 
Jo  maldi  les  mameles,  de  Deu  le  raamant , 
Dont  il  fu  alaitiés ,  s'or  ne  me  fait  garant 
De  Rainaume,  mon  home,  qui  me  vait  guerroiant. 
Contés  lui  le  mesage  al  prou  conte  vaillant, 
Che  li  porrés  bien  dire  que  n'eslroit  en  estant, 
Qui  li  volroit  doner  le  trésor  Agolant  : 
Dites  que  tost  s'en  viegne,  ne  voist  mais  atarjant.  » 
Li  mes  li  respondi  :  «  Tôt  à  vostre  conmanl.  » 
Congié  prent  à  la  dame,  si  s'en  torna  à  tant; 
De  Boloigne  s'en  ist  moult  tost  esporonant; 
Bien  fu  tierche  de  jor,  quant  il  vint  à  Wissant. 
Isnelement  et  tost  entra  en  .1.  chalant, 
A  Dovre  est  arivés  après  None  sonant; 

El  cheval  remonta,  si  s'en  torna  poignant; 
A  Cantorbile  vint  tôt  droit,  à  l'anuitant; 
Le  roi  a  demandé  .1.  viel  home  sachant, 
Et  cil  li  enseigna  à  Londres  là  devant. 
Li  serjans  a  mengié  .1.  moult  poi  en  estant, 
Et  a  beii  .m.  fois,  puis  monla  el  bauchant. 
De  labone  citô  s'en  issi  maintenant; 
Jamais  ne  finera  s'aura  trové  l'enfant. 


VI 


Eustache,  à  la  nouvelle  des  dangers  que  court  son  père,  quitte  brusquement 
Londres,  adresse  au  ciel  une  longue  prière.  A  peine  débarqué,  il  court  à  la 
rencontre  de  Rainaume. 


Li  mes  s'en  est  tornés  quant  jors  fu  enseris  : 
Jamais  ne  finera  s'iert  li  mesages  dis. 
El  demain  matinet,  quant  jors  fu  esbaudis, 
Ot  passé  Rovecestre,  si  con  dist  li  escris; 
A  Londres  est  venus,  ains  qu'il  fust  miedis. 
Le  roi  a  demandé  à  .1.  borjois  Felis. 
«  Amis,  fait  li  borjois,  al  mengier  est  assis.  » 
Et  li  mes  s'en  torna,  qui  moult  estoit  pensis. 
A  pié  est  descendus  sor  .1.  perron  massis  ; 
Tos  les  degrés  monta  el  palais  seignoris. 
Devant  le  roi  servoit  Witasses  li  jentis; 
Sa  cope  li  tenoit  qui  estoit  d'or  massis. 
Quant  li  mes  l'a  veiï,  bien  le  quenut  al  vis; 

Il  est  avant  passés,  par  la  manche  l'a  pris, 
.1.  poi  le  traist  ariere  por  raconter  ses  dis. 
«  Sire,  dist  li  vaslès,  jo  sui  à  vos  tramis 
De  par  le  conte  Witasse,  dont  estes  enjenuis, 
Qui  ne  leva  de  lit,  .m.  mois  a  acomplis. 
Moult  avons  grant  damage  qu'il  est  amaladis  : 
De  Monsteruel  ist  fors,  chascun  jor,  ademis, 
Li  lox  qui  li  menjue  sa  proie  et  ses  brebis 
Et  escille  sa  terre  et  gaste  son  païs  : 
Chest  Rainaumes  ses  hom,  li  quivers  maléis, 
Qui  a  fait  assambler  tos  ses  meillors  amis. 
Bien  a  mil  chevaliers  as  vers  elmes  burnis, 
Et  plus  de  .vu.  mil  homes  de  guerres  aatis  : 
Tôt  a  vostre  païs  eschillié  et  malmis. 
Or  vos  mande  vo  mère,  que  maldis  soit  li  pis 
Et  iceles  mameles  dont  vos  fustes  norris, 
Quant  vos  ne  la  vengiés  de  ses  max  anemis, 
Dont  ses  païs  est  ars,  eschilliés  et  gastis.  » 
Quant  l'entendi  Witasses,  moult  en  fu  esbaïs  : 
Il  est  venus  al  roi,  si  Fa  à  raison  mis  : 
«  Sire,  tenés  vo  cope!  »  Li  rois  en  fait  .1.  ris  : 
«  Conment!  fait-il,  Witasse,  que  vos  en  est  avis? 
Jo  ne  voil  mie  boivre,  trop  en  estes  hastis.  » 
—  Sire  ce  dist  li  enfes,  por  le  cors  saint  Felis 
Se  vos  ne  le  prenés,  ja  estera  jus  mis  !  » 
Li  rois  a  pris  la  cope  et  cil  en  est  partis. 
Onques  ne  prist  congié,  tant  par  fu  esmaris  : 
A  son  ostel  en  vient;  sor  .1.  banc  s'est  assis, 
Et  fist  mètre  sa  sele  sor  .1.  destrier  de  pris  ; 
A  l'archon  fu  pendus  .1.  bons  brans  coloris. 

Li  vaslès  est  montés,  s'afule  .t.  mantel  gris; 

Jamais  ne  finera,  à  nul  jor  qu'il  soit  vis, 

S'iert  vengiés  de  Rainaume;  bien  s'en  est  aatis  ! 

Witasses  li  vaslès,  al  corage  aduré, 
Est  de  Londres  issus,  n'i  a  congié  rové. 
Il  et  li  mesagiers  se  sont  acheminé, 
A  Rovecestre  vinrent,  tant  ont  esporoné. 
Là  covint  estancher  son  destrier  abrievé, 
Car  moult  l'avoit  li  mes  traveillié  et  pené; 
Remanoir  le  covint,  forment  l'en  a  pesé, 
Et  Witasses  s'en  va,  n'i  a  riens  demoré  ; 
A  Cantorbile  vint,  si  a  le  bore  passé; 
Vespres  oï  soner  à  la  bone  chité 
L'enfes  s'en  est  tornés  à  Sainte  Trinité, 
Si  a  son  cors  en  crois  devant  l'autel  jeté; 
Une  orison  conmenche  de  grant  auctorilé  ; 
Par  grant  dévotion  a  Jhesum  reclamé  : 
«  Sire,  Pères  propisses,  qui  lot  as  estoré, 
Adan  fesis  premiers,  par  ta  grant  déité, 
En  la  toie  samblanche;  et  quant  l'eus  formé, 
Si  en  traisis  Evain,  de  qui  somes  tôt  né; 
Et  quant  les  eus  fais,  si  lor  as  devéé 
Le  fruit  d'un  tôt  sol  arbre;  dont,  par  grant  vanité, 
Furent  del  Satenas  soduit  et  encanté. 
Mengier  lor  fist  del  fruit;  quant  en  orent  gosté 
Conurent  mal  et  bien  ;  quant  se  sont  esgardé, 
Fors  de  saint  paradis  furent  andoi  jeté; 
D'ax  et  de  lor  semenche  avés  le  mont  poplé. 
Par  le  mors  de  la  pome  estïons  tôt  dampné, 

En  enfer  en  aloient  et  evesque  et  abé, 
Et  li  saint  et  les  saintes,  quant  en  eus  pité. 
En  la  sainte  pucele  presis  carnalilé 
Et  venis  à  naissenche,  à  la  Nativité, 
Si  con  par  tes  profetes  l'avoies  demostré. 
Dont  s'aparut  l'estoile  qui  jeta  tel  clarté, 
Li  troi  roi  l'aperchurent,  qui  tant  furent  séné  ; 
11  vos  vinrent  requierre  par  granl  humilité. 
Herodes  les  rechut,  qui  lor  a  demandé 
Que  il  aloient  querre,  et  il  lor  ont  conté 
Qu'il  vont  querant  .1.  roi  qui  aura  poesté 
Sor  tos  les  rois  del  mont  ;  il  dirent  vérité. 

Quant  li  fel  Tentendi,  moult  ot  son  cuer  iré  ; 
Dist  lor  que  par  lui  viegnent  quant  il  l'aront  trové. 
A  vos  vinrent  li  roi,  si  vos  ont  présenté 
Or  et  encens  et  mirre,  bien  vos  ont  esprové. 
Li  ors  senefia  de  vos  la  roialté, 
Et  par  l'encens  connurent  de  vos  l'umilité , 
Par  la  mirre  le  prestre  de  tote  netéé, 
Qui  desor  tos  auroit  dolchor  et  cari  té. 
Sire,  quant  li  troi  roi  vos  orent  aoré, 
Par  aliènes  voies  revont  à  lor  régné  ; 
Des  mains  al  roi  Herode  se  sont  bien  destorné. 
Et  quant  Herodes  sot  que  il  l'orent  gabé, 
Ses  mesages  tramist  en  Belléem  Judé; 
Si  conmanda  ocirre,  par  sa  grant  crualté, 
Les  enfans  qui  avoient  .111.  ans  et  mains  d'aé  ; 
.XL..1111.  mile  en  i  ot  decolé  : 
Chil  qui  ocis  i  furent  furent  beneùré, 
Car  en  saint  paradis  furent  mis  et  posé. 

Offers  fustes  al  temple,  ce  savons  par  verte. 

Siméon  vos  rechut,  moult  vos  ot  desirré. 
Quant  eustes  .xxx.  ans  par  terre  conversé, 
Johans  vos  baptiza,  .1.  hom  de  grant  bonté  ; 
Puis  alastes  par  terre  tant  que  li  forsené 
Vos  orent  Judas  à  deners  à  achaté; 
Ghe  furent  li  Juïs,  qui  vos  ont  coroné 
D'espines  moult  poignans,  et  en  la  crois  pené, 
Et  féru  de  la  lanche  ens  eï  disne  coslé. 
Chelui  qui  vos  feri  eustes  ralumé, 
Puis  vos  cria  merci,  quant  vos  ot  ravisé, 
Vrais  Dex,  et  il  li  fu  maintenant  pardoné. 
Quant  Joseph  ot  vos  cors  à  Pilate  rové, 
Il  et  Nichodemus  vos  orent  balsamé  ; 
El  sépulcre  fus  mis,  ce  furent  vo  privé  ; 
Al  tier  jor  surrexis  par  ta  grant  digneté; 
Dont  furent  vostre  ami  en  ynfer  visité, 
Qui  tant  avoient  mes  en  la  grant  oscurté. 
Adan  en  traisis  fors  et  Jacob  et  Noé, 
Joseph  et  Abreham  et  son  père  Tharé, 
Et  saint  Johan  Baptistre  qui'st  de  vo  parenté. 
0  vos  les  enmenastes  en  vo  grant  majesté- 
Là  où  en  moult  grant  joie  ont  puis  los  tans  esté. 
Si  con  ce  fu  voirs,  Dex,  que  j'ai  or  devisé, 
Et  jo  le  croi,  biax  Sire,  sans  point  de  vanité, 
Si  m'acate  venjanche  del  traïtor  prové 
Qui  m'a  mon  païs  ars  eschillié  et  gasté; 
Et  donés  à  mon  père  garison  et  santé.  » 

tantseigna  son  chief,  s'a  le  volt  regardé; 
mostier  est  issus,  s'a  son  cheval  cobré, 

Se  li  saut  enl'archon,  à  l'estrief  n'en  sot  gré; 
De  la  chité  s'en  ist,  n'i  a  plus  demoré. 
Or  le  conduie  Dex  et  maint  à  salveté! 

Or  s'en  ala  Witasses,  n'i  est  point  arestés 
Et  est  venus  à  Dovre,  quant  jors  fu  avesprés. 
Assés  avoit  al  port  et  galies  et  nés; 
Et  dist  as  marôniers,  que  il  i  a  trovés, 
Que  il  est  mes  al  roi,  tost  soit  outrepassés  : 
En  une  nef  en  entre  o  autre  jens  assés. 
Al  matin  est  li  enfes  à  Wissant  arivés  ; 
De  la  nef  est  issus,  si  est  acheminés. 
A  tos  les  premiers  homes  que  il  a  encontrés 
S'est  li  enfes  .1.  poi  por  parler  arestés. 
«  Seignor,  a  dist  Witasses,  envers  moi  entendes  : 
De  quel  terre  estes  vos,  gardés  ne  me  celés.  » 

—  Sire,  devers  Boloigne;  si  somes  tos  gastés  : 
Rainaumes  .1.  traîtres  nos  a  desonerés, 

Nos  manoirs  trestos  ars,  tant  somes  esgarés 
Fuiant  nos  en  alons  que  n'en  soions  menés. 

—  Seignor,  ce  dit  Witasses,  or  ne  vos  démentes  : 
Jo  sui  oirs  de  Boloigne  et  del  conte  engenrés. 
Aies  par  la  contrée,  mes  homes  semonés, 

Et  dites  à  trestos  que  jo  sui  adobés. 

A  Mosteruel  m'en  vois,  là  trestos  me  sevés.  » 

Et  cil  ont  respondu  :  «  Si  corn  vos  conmandés! 

Trop  avés  longement  vos  homes  oubliés.  » 

A  iceste  parole  s'est  li  enfes  tornés; 

A  tos  cex  qu'il  encontre  a  ces  mots  devises 

Qu'il  otas  premerains  et  dit  et  recontés. 

Par  tôle  la  contrée  fu  lues  li  cris  levés, 
Et  Witasses  s'en  torne,  li  vassaus  adurés  ; 
Par  encoste  Boloigne  s'en  est  Tenfes  tornés, 
Et  garde  devant  lui,  vit  les  fus  alumés, 
Et  trestot  son  païs  qui  fu  tos  embrasés. 
Quant  li  enfes  le  vit,  grains  en  fu  et  irés; 
Va  s'ent  grant  aleiïre,  n'est  mie  asseûrés  : 
Al  Nuef-Castel  estanclie  ses  destriers  abrievés. 
Es  vos  .1.  chevalier,  qui  li  vint  effréés; 
Quant  il  vit  son  seignor,  à  lui  s'est  arestés; 
Et  Witasses  l'appelé  si  li  dist  :  «  Chà,  venés! 
Jo  voil  que  vo  cheval  .1.  petit  me  prestes.  » 

—  Sire,  ce  est  une  yve  que  vos  me  demandés, 
Et  se  vos  montiés  sus,  ce  sembleroit  viltés.  » 

—  Ne  me  caut,  dist  li  enfes,  aparmain  le  r'aurés. 
Estes  chi  .i.  moult  poi,  mon  cheval  me  gardés.  » 

—  Sire,  moult  volentiers,  quant  vos  le  conmandés.  » 
Aicestmot  descent  et  l'enfes  est  montés; 

A  l'archon  fu  pendus  li  brans  d'achier  letrés; 

Et  a  saisi  l'espié  qui  bien  fu  acherés. 

Dont  s'entorne  poignant  dolens  et  aïrés  ; 

Ne  retornera  mais,  si  sera  assamblés 

A  Rainaume  son  home,  qui'st  vers  lui  parjurés. 

Or  le  secore  cil  qui  en  crois  fu  penés  ! 

VII 


Eustache  attaque  résolument  Rainaumes  et  le  tue.  Il  reprend  le  même  jour  le 
chemin  de  l'Angleterre.  Un  messager  envoyé  par  la  comtesse  Ydain  ra- 
conte au  roi  le  combat  et  la  -victoire  du  jeune  Eustache.  Le  roi  émerveillé 
le  comble  d'honneurs  et  l'arme  chevalier,  quoiqu'il  ne  soit  âgé  que  de 
treize  ans. 

Vait  s'ent  li  damoisiaus  poignant  une  valcele; 
S'espée  avoit  pendue  à  Tarchon  de  la  sele; 
De  l'espié  qu'il  portoit  tranchoit  li  alemele. 
.1.  chevalier  encontre  el  font  d'une  valcele, 
Son  escu  à  son  col,  sor  .1.  bai  de  Castele. 
Quant  Witasses  le  voit,  par  grant  amor  l'apele; 
Cil  est  venus  o  lui,  se  l'baise  en  la  maissele. 
De  Rainaume  li  conte,  comment  il  se  révèle, 
Et  gaste  le  païs  par  malvaise  querele. 
Dolens  fumoult  Witasses,  quant  entent  la  novele; 
Ains  le  vespre  orra  tele  qui  li  sera  plus  bêle. 
Andoi  s'en  sont  torné  parmi  une  praele, 
Plus  tost  s'en  vont  poignant  que  ne  vole  arondele; 
Apres  ans  .11.  venoit  li  cris  et  la  herele. 
Ghà  defors  Mosteruel,  tôt  droit  à  la  chapele, 
Ont  Rainaume  veu  et  la  gent  qu'il  chaele. 
Quant  Witasses  le  voit,  tos  li  cuers  li  sautele  ; 
D'ire  et  de  maltalent  li  vis  li  estincele  ; 
Miex  velt  avoir  perché  le  cuer  sos  la  mamele 
Qu'il  n'ochie  Rainaume,  qui  si  sa  gent  maisele. 
Or  li  soit  cil  garans  qui  nasqui  de  pucele! 

Witasses,  li  vaslès  al  corage  vaillant, 
Très  parmi  la  calchie  s'en  vail  esperonant  ; 
N'avoit  en  sa  compaigne  chevalier,  ne  serjant, 
Fors  sol  cei  chevalier  qui  près  le  vait  sevant, 
Et  jure  ja  por  mort  ne  li  sera  faillant. 
La  gent  al  traïtor  alerent  avisant  : 
Li  fel  fu  descendus  par  dejoste  .1.  pendant; 
Son  escu  avait  mis  sor  l'erbe  verdoiant, 
Si  avoit  deslachié  son  vert  elme  luisant, 
Et  sa  coiffe  abaissie  sor  s'espaulle  gisant. 
Samaisnie  ert  esparse  par  plains  et  par  pendant, 
Corn  cil  qui  ne  redotent  nis  .1.  home  vivant. 
Chà  .x.,  chà  .v.,  chà  .xx.,  lor  gaaing  vont  partant. 
Rainaumes  apela  .1.  son  home  Elinant  : 
«  Chil  doi  vienent  moult  tost,  ne  sai  qu'il  vont  querant  ; 
Jo  quit  qu'il  sont  mesaige  :  or  orrons  lor  semblant.  » 
Atant  es  le  vaslet  qui  le  vait  ravisant. 
Tan  tost  con  il  le  vit,  si  li  dist  maintenant  : 
«  Traîtres,  ne  pos  nui,  se  Deu  plaist  le  manant!  » 
Quant  Rainaumes  l'entent,  moult  se  vait  merveillant; 
Si  fu  li  fel  sopris  qu'il  n'alast  en  avant , 
Qui  li  donast  trestot  le  trésor  d'Agolanl. 
Tôt  li  membre  li  faillent,  sa  force  vait  perdant  : 
«  Sire,  fait-il,  merchi  por  Deu  le  raamant  !  » 
Witasses  li  respont  :  «  Se  Deu  plaist  le  poissant, 
Quant  de  chi  partirai,  de  mort  n'aurés  garant.  » 
Il  a  brandi  la  hanste  del  roit  espié  trenchant, 
Vait  ferir  le  traître,  à  l'ire  qu'il  ot  grant, 
Totli  a  desmailié  son  haubert  jaserant; 
Le  pis  et  la  coraille  li  vait  tôt  porfendant, 

Par  mi  le  cuer  li  mist  le  bon  espié  trenchant. 

Il  l'empaint  par  vertu,  mort  l'abali  sanglant. 

Ses  compains  le  voloit  aler  ferir  del  brant, 

Quant  li  fu  deffendus  de  Wilasse  l'enfant. 

De  là  où  il  ochist  le  quiverl  soduiant 

N'a  mie  .m.  archies,  par  le  mien  esciant, 

De  si  à  Mosteruel,  le  chastel  avenant  : 

Encor  sevent  le  leu  li  viel  home  sachant, 

Qui  sont  en  la  contrée  et  el  païs  manant. 

Li  vaslès  s'en  retorne  ariere  esperonant,   - 

Cex  a  fait  retorner  qui  l'aloient  sevant, 

Dist  lor  qu'il  a  pris  trêves,  mai*  iront  mais  do  la  ni. 

Quant  si  home  l'oïrent,  de  joie  vont  plorant, 

Del  Seignor  qui  lot  lit  le  vont  benéissant, 

Aine  ne  père  ne  mère  ne  V  sorent  tant  ne  quant  : 

En  icel  jor  méisme,  che  trovons  nos  lisant, 

S'en  est  venus  Wi tasses  droit  ariere  à  Wissant. 

Seignor,  si  faitement  futli  enfes  vengiés 
De  Rainaume  son  home,  qui  qu'en  soit  corechiés, 
Moult  en  fu  puis  tos  jors  et  loés  et  proisiés. 
En  icel  jor  méisme,  ains  qu'il  fust  anuitiés, 
Est  l'enfes  à  Wissant  ariere  repairiés; 
En  une  nef  entra,  li  sigles  fu  drechiés. 
Al  matin  par  son  l'aube,  quant  jors  fu  esclairiés, 
Est  d'autre  part  à  Dovre  ariere  eschaviés, 
Et  issi  de  la  nef,  quant  fu  pris  li  congiés, 
El  cheval  en  monta,  moult  fu  joians  et  liés  : 
Et  cil  qui  fu  o  lui  ne  s'est  mie  atargiés, 
A  la  chit  de  Boloigne  en  vint  tos  esslaisiés; 

Devant  le  maistre  estage  deseendi  baus  et  liés; 
La  contesse  a  trovée  en  langes  et  nus  pies; 
Triste  ert  de  son  pais,  qui  si  ert  escilliés. 
Quant  ele  voit  celui,  moult  tost  fu  araisniés  : 
«  Amis,  ses-tu  no  vêles?  car  nos  en  acointiés.  » 

—  Bêle  dame,  fait-il,  et  car  me  conduisiez 
Al  conte  mon  seignor,  où  jo  sui  envoies.  » 
La  dame  le  mena  là  où  estoit  couchiés. 
Chil  vint  devant  le  lit,  si  s'est  agenoilliés  : 

«  Sire,  fait-il  au  conte,  entendes,  si  m'oiés  : 
Bien  est  vostre  païs  de  Rainaume  vengiés, 
Car  il  a  nui  c'est  jor  esté  tos  destrenchiés  ! 

—  Amis,  qui  a  ce  fait?  gardés  ne  me  1'  noies. 

—  Li  vostre  fiex  Witasses,  qui  moult  est  resoigniés.  » 
Quant  li  quens  l'entendi,  en  son  se  s'est  drechiés, 

Et  a  levé  sa  main,  si  s'est  .ni.  fois  seigniés, 
«  Dis-me  tu  vérité?  — Sire,  ore  ce  saichiés, 
G'i  fui  quant  il  l'ochist,  si  soie  jo  aidiés  ! 

—  Hé,  Dex  !  ce  dist  li  quens,  tu  soies  grassiés  !  » 
Dame  Yde,la  contesse  en  plore  de  pitiés, 

Et  beneïst  celé  ore  que  il  fu  gaaigniés, 

Et  conchus  et  portés,  noris  et  alaitiés. 

Et  li  vassax  s'en  vait,  ne  s'est  pas  atargiés, 

Dusc'à  Londres  la  chit  n'iert  mais  ses  frains  sachiés. 

Or  s'en  ala  Witasses  qui  n'a  soing  d'atargier  ; 
Tant  a  esperonô  le  bon  corant  destrier 
Qu'il  est  venus  à  Londres  tos  sols,  sans  esquier. 
Dont  sonoit  miedis  au  plus  maislre  mostier, 
Et  li  rois  d'Engleterre  fu  assis  al  mengier. 

Witasses  li  vaslès,  qui  tant  fist  à  proisier, 
Descendi  au  perron,  si  monta  le  planchier. 
Onques  ne  li  sovint  des  espérons  sachier; 
Si  n'ot  tant  de  loisir  qu'es  peiist  deslachier. 
Devant  le  roi  s'en  vint  por  faire  son  mestier. 
Li  rois  l'a  appelé,  qui  merveilles  l'ot  chier. 
«  Dont  venés  vos?  Witasse,  ne  l'me  devés  noier. 
Jo  quit  que  voslre  amie  vos  manda  avant  ier, 
Parce  qu'ele  voloit  à  vo  cors  dognoier  ; 
Moi  laissantes  por  lui  acoler  et  baisier. 
—  Sire,  ce  dist  Witasses,  qui  le  corage  ot  fier, 
Por  ce  ne  fu  ce  mie,  se  Dex  me  puist  aidier. 
Ains  alai  en  tel  leu  où  ne  le  poi  laissier, 
Ne  mesage  fors  moi  n'i  pooie  envoier.  » 
Li  rois  l'a  moult  gabé  et  lot  li  chevalier, 
Car  ne  savoient  mie  d'Uitasse  le  guerrier 
Que  il  là  où  ala  eûst  si  grant  mestier. 

Or  lairom  del  vaslet  .1.  petit  le  plaidier  ; 
Si  dirons  de  son  père  Witasse  le  guerrier, 
Conme  li  mes  li  conte,  ne  l'veut  mie  laissier, 
Gon  Rainaumes  fu  mors  et  par  quel  encombrier. 
«  Sire,  par  cel  Seignor  qui  toi  a  à  jugier, 
De  là  où  vostre  fiex  ocist  le  paltonier, 
N'a  mie  .m.  archies,  à  .1.  malvais  archier, 
Desi  à  Mosteruel  qu'il  devoit  justichier  ; 
Si  qu'à  lor  iex  le  virent  .1111.  c.  chevalier, 
Que  borjois,  que  serjant,  que  vilain,  que  archier; 
Onques  d'un  trestot  sol  ne  le  vi  encauchier.  » 
Quant  li  quens  l'entendi  si  se  prist  à  seignier  : 
t<  Hé  Dex!  fait-il,  biax  Père,  toi  puisse  grassiei  !  » 

Là  véissiés  plorer  le  conte  et  sa  moillier 
De  joie  de  l'enfant  qui  si  les  vint  Yengier. 
Par  Boloigne  li  vait  li  .1.  l'autre  nonchier  : 
Celé  novele  fist  maint  home  eslééchier. 

Witasses  al  gernon,  qui  tant  fist  à  loer, 
A  fait  celui  méisme  en  Engleterre  aler 
Qui  Rainaume  son  home  vit  ens  el  cuer  navrer 
Et  del  cheval  corant  à  la  terre  verser. 
Chil  saura  bien  al  roi  la  vérité  conter. 
Et  Witasses  li  quens  li  prist  à  reconter 
Che  qu'il  dira  au  roi  que  il  puet  moult  amer. 
.1.  bon  cheval  li  baille,  quant  il  s'en  dut  lorner, 
Et  la  franche  contesse,  qui  tant  fist  à  loer, 
Li  fist  mantel  moult  riche  et  bliaut  aporler, 
Et  braies  et  chemises  si  li  a  fait  doner  ; 
En  son  dos  li  a  fait  maintenant  endosser. 
Et  puis  saut  el  cheval  c'on  ot  fait  enseler, 
Congié  prent  maintenant,  n'a  cure  d'aresler; 
De  Boloigne  est  issus,  si  commence  à  esrer, 
En  icel  jor  mésme  a  passée  la  mer. 
El  demain  vint  à  Londres  à  l'ore  de  disner, 
Avoc  son  damoisel  est  aies  osleler. 

Quant  li  rois  ot  mangié,  si  vait  à  lui  parler, 
Et  entra  en  la  sale  devant  maint  riche  per, 
Devant  le  roi  s'en  vait,  qui  moult  fet  à  amer; 
De  par  le  conte  Uitasse  si  le  vait  saluer; 
Ja  dira  tel  novele,  s'on  le  velt  escoter, 
Qui  moult  feront  Witasse  li  vaslet  honerer. 

Li  mes  a  dit  al  roi,  qui  ot  non  Boniface  : 
«  Sire,  chà  m'a  tramis,  ne  sai  que  l'vos  celasse, 
Li  quens  de  Bolonois,  por  ce  que  vos  contasse, 
Malades  a  esté  chertés  une  grant  masse  : 
Quant  .1.  siens  nom  le  sot,  tôt  son  parage  amasse  ; 
Bien  le  quidoit  del  tôt  avoir  mis  en  sa  nasse; 
Sa  contrée  li  a  desiretée  et  arse, 
Plus  de  xv  grans  leues,  à  .1.  mulet  d1Arcase. 
La  contesse  en  ert  trislre,  sovent  se  claime  lasse  ; 
Or  en  sont  bien  vengié  par  lor  enfant  Witasse, 
Qui  ier  passa  là  outre  ;  ains  que  fust  None  basse 
Ot  ochis  le  félon!  Por  ce  que  l'vos  contasse, 
M'a  chà  tramis  li  quens,  que  noiant  ni  tarjasse; 
Moult  me  proia  sa  mère  moult  bien  vos  devisasse 
Conment  il  a  esté,  et  bien  le  vos  moslrasse.  » 
Et  quant  l'entent  li  rois,  si  respont  al  mesage  : 
«  Comment!  fu-il  là  outre  ?  —  oïl,  par  S1  Donasse. 

—  Chertés,  ce  dist  li  rois,  ja  ne  m'en  apensasse; 
Se  il  le  m'eiist  dit,  assés  mex  l'en  amasse, 

Par  la  foi  que  doi  Deu,  chérisse  et  honerasse  ; 
S'il  volsist  armes  prendre,  volontiers  li  donasse 
Et  de  moult  bone  gent  à  plenlé  li  baillasse  : 
Jo  méismes  mes  cors  avoc  lui  en  alasse  : 
Se  il  le  m'eiist  dit,  jamais  voir  ne  finasse 
De  si  que  del  quivert  hautement  le  venjasse! 

Quant  li  mes  ot  al  roi  sa  parole  contée  : 
«  Amis,  ce  dist  li  rois,  or  oies  ma  pensée 
Con  fu  ceste  aventure  conmencée  et  finée  ? 

—  Sire,  fait  le  mesages,  bien  vos  iert  enditée. 


[1492-1520]         ET  DE  G0DEFR0ID  DE  BOUILLON.  55 

Li  quens  a  jut  malades  là  outre  en  sa  contrée, 
Tex  .x.  mois  et  demi,  c'onques  ne  chainst  espée. 
.1.  son  home  i  avoil,  plains  fu  de  grant  posnée; 
Quant  le  vit  alitié ,  s'a  sa  gent  assamblée  , 
De  sor  le  conte  ala,  s'a  sa  terre  préée 
Plus  de  .xv.  grans  leues  l'a  arse  et  destraée  ; 
Et  quant  li  quens  le  sot,  s'ot  la  chère  troblée, 
Et  la  franche  conlesse  en  fu  moult  adolée. 
Son  fil  manda  chà  outre,  à  la  chère  membrée; 
Là  outre  s'en  passa,  sans  nule  demorée; 
Et  quant  il  l'oï  dire,  s'a  sa  voie  tornée  : 
Trestot  sol  rencontra  ens  en  une  valée; 
Avoc  lui  me  mena ,  c'est  vérités  provée  ; 
Tant  ensevi  celui  qui  sa  terre  ot  gastée, 
Que  de  sos  Mosteruel  le  choisi  en  la  prée. 
.i.  espié  ot  li  enfes,  dont  ot  faite  portée, 
Dont  il  l'ala  ferir  ,  voiant  sa  gent  armée; 
Très  par  mileu  del  cucr  l'a  empeinte  et  botée 
Et  quant  il  l'ost  ocis,  s'a  sa  règne  tirée, 
Ariere  s'en  revint,  ni  fist  autre  arestée, 
A  Wisant  repaira  ains  que  fust  l'avesprée; 
Onques  n'i  aresta,  si  ot  la  mer  passée. 
Chà  m'a  tramis  ses  père,  à  la  barbe  meslée, 
Por  cest  affaire  dire,  dont  est  grans  renomée.  » 
Quant  li  rois  l'enlendi,  s'a  la  chère  levée  ; 
Moult  en  ot  son  cuer  lié  ,  grant  joie  en  a  menée. 

Quant  li  rois  d'Engleterre  oï  le  mesagier, 
Il  a  mandé  Wilasse,  qui  séoit  al  mengier  ; 
Et  cil  i  est  venus,  qui  le  corage  ot  fier. 

«  Witasse,  dist-li  rois,  voir  me  désistes  ier, 
Que  là  où  vos  alastes  eustes  grant  meslier; 
Ne  me  deûssiés  mie  cest  affaire  noier  ; 
Se  le  m'eùssiés  fait  par  .1.  home  nonchier. 
Jo  méismes  mes  cors  vos  alasse  vengier 
De  celui  qui  faisoit  vo  païs  eschillier. 

—  Sire,  ce  dist  Wi tasses,  ce  puet-on  bien  laissier; 
Ne  vos  osasse  mie  de  tel  chose  proier, 

Ne  tant  faire  vo  gent  pener  et  traveillier  ! 
Jo  m'en  passai  là  outre,  tos  sol  sans  esquier, 
Si  m'a  cil  doné  trêves  dus  c'a  .1.  an  entier. 

—  Witasse,  fait  li  rois,  faites  vos  tost  baignier , 
Et  tos  vos  compagnons  faites  apareillier  : 

Por  la  voslré  amitié  seront  tôt  chevalier. 
Une  riche  contrée  vos  fas  ci  otriier , 
Tenés,  jo  vos  r'envest  par  .1.  rain  d'olivier 
Encor  vos  donrai  plus,  qui  qui  s'en  doie  irier, 
Jo  voldrai  de  vos  faire  mon  privé  conseillier; 
Tôle  aurés  Engleterre  desos  moi  à  baillier.  » 
Chil  l'en  ala  al  pié ,  où  n'avoit  qu'enseignier, 
Et  li  rois  d'Engleterre  l'en  ala  redrechier. 
Witasses  li  cortois ,  qui  tant  fist  à  proisier , 
S'en  va  à  son  ostel ,  n'a  cure  d'atargier; 
Là  véissiés  cendax  et  pailes  desploier. 
A  .xxx.  chevaliers  fist  li  rois  dras  taillier, 
Que  il  dona  trestos  por  Witasse  essauchier, 

Witasses  li  vaslès ,  à  la  chère  hardie, 
Est  venus  à  l'os  tel,  sa  chose  a  establie  ; 
Baigniés  s'est  et  lavés  avec  sa  compaignie, 

Et  li  rois  d'Engleterre  ne  les  oublia  mie. 
Garnemens  lor  tramist  à  lor  herbergerie. 
Apareilliés  se  sont,  par  moult  grant  seignorie. 
Li  damoisax  Witasses,  qui  moult  ot  cortoisie, 
Vesti  une  chemise  de  cendal  de  Rossie  ; 
Par  desore  .1.  bliaut  de  paile  d'Aumarie; 
Calces  ot  d'un  diaspre,  qui  fu  fais  en  Persie, 
.1.  mantel  ostorin,  qui  par  terre  balie, 
Li  tassel  furent  fait  el  règne  de  Claudie  ; 
La  pane  qui  i  fu  n'eslijast  Malatrie. 
Quant  il  Tôt  à  son  col  ne  sembla  pas  espie  : 
Tant  conme  li  girfaus  est  plus  biax  d'une  pie, 
Et  argens  plus  de  plonc  et  la  rose  d'ortie, 
Tant  est  plus  biax  li  enfes  de  tote  sa  maisnie, 
Et  mex  sarable  jenliex  et  de  grant  seignorie. 
Li  rois  les  a  mandés  par  .1.  son  home  Elye  ; 
Es  chevax  sont  monté  de  Gascoigne  et  de  Brie  ; 
Si  s'en  vont  à  la  cort  sans  noise  et  sans  falie , 
Et  li  rois  les  rechut ,  aine  n'i  ot  vilonie. 
Là  peïissiés  véoir  gent  de  mainte  baillie , 
Harpéors  et  Bretons,  Giges  et  chifonie, 
Et  contéors  de  sons  et  mainte  joglerie. 
Moult  demainent  grant  joie  en  la  sale  polie, 
Por  l'amor  del  vallet,  dusc'à  la  nuit  série. 
Aies  est  à  S1  Pol,  bonemenl  li  deprie 
Qu'il  li  otroit  honor  et  son  père  doinst  vie. 
La  nuit  veilla  li  enfes  el  non  sainte  Marie  ; 
Enfresi  qu'el  demain  que  l'aube  est  esclairie, 
Aine  ne  s'en  volt  movoir,  si  ot  la  messe  oïe. 

Quant  Wi tasse  ot  veillié  enfresi  c'al  malin 
Et  il  ot  messe  oïe  à  l'autel  S1  Martin, 
El  palais  repaira;  moult  mainent  grant  hustin. 
Quant  il  orent  mengié  et  pain  et  char  et  vin, 
Li  rois  l'a  adobé,  à  loi  de  palasin  : 
Unes  cauches  li  caucent  doi  conte  de  franc  ling, 
Etli  rois  li  calcha  les  espérons  d'or  fin  ; 
Après,  li  ont  vestu  .1.  hauberc  doblentin. 
Plus  est  blanche  la  maile  que  n'est  flor  d'aubespin. 
.t.  elme  li  lâchèrent,  qui  furoi  Costentin, 
L'emperéor  de  Rome,  puis  fu  li  rois  Aiquin; 
En  une  grant  bataille  que  fistrent  sarrazin 
Fu  conquis  sor  le  roi  del  bon  vassal  Gerin; 
Puis  l'ot  li  rois  de  Franche  par  .1.  larron  Basin, 
Qui  el  trésor  le  duc  le  prist  par  larrechin  ; 
Et  puis  le  présenta  li  rois  .1.  son  cosin, 
Qui  sire  ert  d'Engleterre,  ce  trovons  en  la  fin  ; 
Tôt  ensi  ot  li  rois  cel  elme  poitevin  : 
Aine  n'enpira  nul  jor  vaillant  .1.  angevin. 

Li  rois  li  chainst  méismes  le  bon  brant  acherin  ; 
En  la  plache  li  traistrent  .1.  destrier  morenlin, 
La  sele  qui'st  el  dos  fu  d'un  poisson  marin  ; 
La  coliere  devant  estoit  d'un  ostorin 
Et  tote  la  crupiere  d'un  fres  forré  hermin. 
Li  frains  qu'il  ot  el  chief  valoit  maint  esterlin  ; 
Moult  fu  bons  li  chevax,  n'otmeillor  dusc'al  Ring; 
Et  Witasses  monta  et  prist  l'espié  fraisnin; 
Escu  ot  fort  et  dur  des  jocs  d'un  dclfin. 
.xiii.  ans  ot  et  demi  adont  en  cel  termin. 

Li  bon  rois  d'Englelerre,  qui  le  corage  ot  fin, 
En  dona  à  .xxx.  armes  por  amor  del  meschin  ; 
En  la  place  descendent  desos  .1.  aubespin. 

Seignor,  si  faitement  que  vos  oï  avés 
Fu  par  sa  grant  proeche  Witasses  adobés. 
.xxx.  sons  conpaignons  a  li  rois  conréés, 
Por  l'amitié  de  lui,  et  garnemens  donés. 
Quant  li  rois  les  ot  tos  devant  lui  assanblés, 
Il  est  sor  son  cheval  de  Gascoigne  montés; 
Esbanoier  se  vont  de  sor  Tamise  es  prés  ; 
Ses  noviax  chevaliers  en  a  o  lui  menés 
Et  ses  riches  barnages  en  est  o  lui  aies. 
Une  quintaine  lievent  sor  .11.  estaus  dolés  : 
.t.  hauberc  i  ont  mis,  qui  à  or  fu  saffrés, 
Et  desore  fu  mis  .1.  fors  escus  listés  ; 
Et  Witasses  li  enfes  i  vint  tos  abrievés. 
.1.  colp  i  vait  ferir,  quant  il  fu  achesmés, 
Que  par  desos  l'escu  fu  li  haubers  fausés, 
Por  de  delès  Testache  est  li  espiés  passés 
Enfresi  que  as  poins  li  est  outre  colés; 
D'autre  part  l'en  traist  fors,  puis  est  outre  tornés. 
Li  gonfanons  de  soie  est  en  l'escu  remés. 
Quant  li  rois  Ta  veii,  si  a  .11.  ris  jetés; 
A  ses  barons  le  mostre,  si  les  a  apelés. 
«  Moult  est  cest  enfes  prox  et  fiers  et  redotés; 
Aine  nom  de  son  aage  n'ot  mais  si  grans  bontés  ; 
Il  n'aura  .xiiii.  ans,  si  iert  feuriers  entrés. 
—  Sire,  font  li  baron,  moult  doit  eslre  aloses. 
Car  ch'iert  .1.  des  meillors  qui  de  mère  soit  nés; 

Ja  de  devant  sa  lanche  ne  garra  nom  armés. 

—  Seignor,  ce  dist  li  rois,  envers  moi  entendes  : 

Senescal  en  ferai,  se  vos  le  me  loés; 

Pais  ne  doterai  home  qui  de  mère  soit  nés.  » 

Atant  es-vos  Witasse  qui'st  à  aus  assamblés; 

Moult  fa  joïs  del  roi,  baisiés  et  acolés. 

Si  conpaignon  bohordent  dont  il  fu  avoés; 

Grant  joie  démenèrent,  ce  est  la  vérités, 

Tant  que  li  solaus  fu  baissiés  et  esconsés; 

Dont  les  en  a  li  rois  à  Londres  remenés  ; 

Il  méisme  les  a  celé  nuit  ostelés. 

Grant  joie  ot  en  la  sale  environ  de  tos  lés. 

Chil  jogléor  i  ont  lor  estrumens  sonés, 

Salterions  et  gigles,  dont  il  i  ot  asés. 

Wilasses  li  vassax  les  a  moult  bien  loés; 
Il  lor  done  mantiax  et  bliaus  engolés, 
Pelichons  vairs  et  gris  et  hermins  gironés. 
Onques  nus  ne  s'em  plainst,  quant  il  se  fu  tornés  ; 
De  quanqu'il  despendi  est  moult  bien  aquilés. 

Moult  ert  dont  .1.  prodom  bien  creiis  et  amés; 
N'estoit  pas  si  con  ore  ors  ne  argens  gardés, 
Mais  or  n'i  a  riche  home  ne  soit  moult  ses  privés  : 
Li  maus  est  moult  avant  et  li  biens  est  remés. 
Si  est  haïe  encor  honors  et  largetés, 
Avarisse  en  est  dame,  qui's  a  tos  avilies 
Et  les  rois  et  les  contes,  et  vesques  et  abés  : 
Por  qu'en  diroie  plus?  tos  li  biens  est  fines  ! 

Seignor,  si  faitement  con  je  vos  conte  et  di 
Fu  adobés  Witasses  à  ,xin.  ans  et  demi, 

Et  .xxx.  por  s'amor,  qui  sont  prou  et  hardi. 
Si  dirai  de  son  père  qui  le  poil  ot  fleuri. 
Moult  a  esté  malades,  mais  Jhesus  l'a  gari 
Et  remis  en  sa  force  par  la  soie  merchi. 
Quant  oï  les  no  vêles  d'Ui  tasse  son  ami, 
Qu'il  estoit  adobé,  forment  s'en  esjoï  ; 
Et  la  franche  contesse  qui  l'porta  et  norri 
Et  Godefrois  ses  frères  et  Bauduins  ausi. 
Grant  sont  et  amendant  et  gent  et  eschevi. 
Tant  les  norri  li  pères  et  la  dame  autresi, 
Que  Godefrois  Tainsnés  .xiiii.  ans  a  compli  : 
Aine  autrui  que  son  père  por  armes  ne  servi; 
Car  li  quens  ne  le  volt,  ne  il  ne  l'consenti; 
De  sor  trestos  les  autres  l'ama  plus  et  chéri. 


VIII 


Le  second  fils  du  comle  de  Boulogne,  Godcfroy,  est  armé  chevalier.  Il  va 
trouver  l'empereur  d'Allemagne  pour  lui  demander  l'iuvestiture  du  duché 
de  Bouillon.  La  fille  du  comte  Yvon  vient  en  ce  moment  demander  du 
secours  contre  Gui,  châtelain  de  Montfaucon,  qui  s'est  emparé  de  son  héri- 
tage. Elle  ne  trouve  aucun  chevalier  qui  ose  prendre  sa  défense.  Godefroy 
se  présente  pour  être  son  champion  et  remet  au  roi  son  gage  de  bataille. 

Tant  a  norri  li  quens  les  autres  .n.  enfans, 
Que  Godefrois  l'ainsnés  ot  compli  .xvn.  ans. 
Plaistvos  à  aconler  qex  estoit  son  sanblans? 
Le  visage  ot  traitis,  les  iex  vairs  et  rians; 
Les  bras  ot  afformés,  si  ot  graisles  les  flans; 
La  forcheùre  ot  droite,  les  pies  bien  chevalchans; 

N'ot  plus  bel  bachcler  el  roialme  des  Frans. 
Che  conte  l'escriture,  qui  en  est  voir  disans, 
Qu'à  Pasques,  en  avril,  que  soés  est  li  tans, 
L'a  adobé  li  pères  et  o  lui  ne  sai  quans; 
Aine  mex  ne  fu  armés  ne  rois,  ne  amirans. 
Unes  calches  li  lâchent  serrées  et  tenans, 
Qui  plus  esloient  blanches  que  flors  aparissans. 
Par  de  sore  li  ferment  uns  espérons  trenchans; 
.1.  hauberc  lui  vestirent,  qui  satïré  ot  les  pans. 
Gel  jor  en  fu  armés  dant  Tiébaus  l'Aufricans, 
Que  Viviens  li  prox  fu  mors  en  Alissans; 
Et  puis  l'embla  .1.  lerres  qui  ot  non  Maradans  ; 
Goiement  l'acata  .1.  riches  marchéans 
Le  conte  de  Boloigne  le  vendi  .m.  besans. 
.i.  elme  li  lâchèrent  qui  clers  fu  et  luisans 
El  nasel  ot  .v.  perres  bones  et  bien  vaiilans. 
Entor  avoit  .1.  chercle  qui  fu  à  or  luisans; 
Par  moult  grant  maïstrie  le  firent  Aufricans  ; 
Tant  i  ot  esmeraudes,  saffirs  et  aymans, 
Jaconches  et  topasses,  brasmes  et  diamans, 
N'es  peùst  esliger  .1.  riches  Venissans  ; 
El  maistre  quing  en  son  .1.  escarbogle  ardans. 
Maint  jor  l'ot  em  bataille  li  palasins  Berlrans  ; 
Puis  li  chaignent  l'espée  dont  fu  mors  Agolans, 
Bone  est  l'enhendeûre  etmeudres  est  li  brans; 
Letres  i  ot  escrites,  qui  dient  en  romans 
Que  Galans  le  forja,  qui  tant  par  fu  sachans. 
Durendax  fu  ses  pers,  ce  fu  li  quens  Rollans. 
Puis  en  feri  tex  cox  li  hardis  conbatans, 
Al  siège  d'Antioche,  dont  mains  Turcs  fu  dolans. 

Escu  ot  fort  et  dur  à  .11.  lionchax  blans. 

.1.  cheval  li  amènent  qui  ot  à  non  bauchans, 

Covert  d'un  blanc  diaspre  qui'st  par  terre  batans. 

Godefrois  i  monta,  qui  tant  fu  conbatans; 

.1.  espié  li  baillierent,  qui  fu  fors  et  pesans, 

Une  ensaigne  i  ot  riche  et  .111.  aygles  volans, 

Les  langes  en  estoient  dusc'as  pies  balians; 

Puis  broche  le  cheval  des  espérons  tranchans. 

Les  noviax  adobés  en  a  menés  as  chans; 

Ses  pères  vint  après,  qui  moult  estoit  joians, 

Et  li  autre  baron  desus  les  auferans. 

Desor  .1.  palefroi,  qui  soef  est  amblans, 

I  vint  la  contesse  Yde,  qui  fu  prox  et  vaillans; 

Le  jor  véissiés  poindre  mains  bons  chevax  corans  : 

Grant  joie  démenèrent  dusc'as  vespres  sonans. 

Contre  le  soir  repaire  quens  Witasses  li  ber, 
Et  Godefrois  li  prox,  que  tant  devoit  amer, 
Et  cil  qu'il  avoit  fait,  por  s'amor,  adober, 
El  palais  descendirent,  si  se  vont  desarmer. 
Apres  vint  la  contesse,  qui  moult  fist  à  loer. 
Quant  li  mengiers  fu  près,  si  alerent  disner. 
Moult  furent  mex  servi  que  ne  sai  deviser. 
Apres  mengier  viélent  et  cantenl  cil  jogler; 
Maint  noble  contéor  i  peùssiés  trouver, 
Poitevins  et  Bretons  et  de  cex  d'otremer, 
Et  de  mainte  autre  terre,  que  jo  ne  sai  nomer. 
Witasses  li  jentiex  les  fist  si  bien  lever, 
Onques  nus  ne  s'em  plaint  quant  vint  al  dessevrer. 
Quant  li  lit  furent  fait,  aie  sont  reposer, 

De  si  qu'ens  el  demain  qu'il  virentle  jor  cler; 

Al  mostier  en  alerent  le  servise  escoter; 

Congié  pristrent  al  conte,  quant  vint  après  disner. 

Dont  départi  la  cors  quant  vint  à  l'avesprer, 

Etli  quens  est  reniés  o  Ydain  al  vis  cler, 

Son  seneschal  commande  Godefroi  apeler  ; 

Et  il  i  est  venus,  sans  plus  de  l'arester  : 

«  Biax  fiex,  ce  dist  li  quens,  il  vos  covient  aler 

Querre  l'emperéor,  tant  que  l'puissiés  trover; 

A  lui  vos  convenra  moult  sagement  parler  : 

Buillon  li  requerrés  que  vos  devés  garder. 

—  Sire,  dist  Godefrois,  n'ai  soing  de  demorer.  » 

Li  quens  fist  son  ator  et  son  oirre  atorner  ; 

Cex  qu'il  menra  o  soi  a  fait  bien  conréer 

De  riches  garnemens,  por  son  fils  honercr. 

Contre  la  Pentecoste  que  on  doit  célébrer 

S'est  esmus  lui  quinsime,  tôt  joule  bacheler. 

Sa  mère  le  baisa,  quant  el  le  vit  monter; 

Li  quens  le  convoia  de  si  à  Saint-Omer; 

Là  partirent  de  lui,  si  l'ont  laissié  ester. 

Or  s'en  vait  Godefrois  à  la  chère  grifaigne  ; 
.xv.  chevaliers  ot  libers  en  sacompaigne, 
Et  furent  bien  vestu  en  guise  de  châtaigne. 
Li  esquier  adestrentles  bons  chevax  d'Espaigne, 
Tant  oirrent  lor  jornées  et  par  bois  et  par  plaignes, 
Qu'il  vinrent  à  Nimaie,  .1.  jor  de  diémaigne  ; 
Trovent  l'emperéor,  qui  sire  ert  d'Alemaigne; 
Godefrois  descendi  al  perron  de  sartaigne, 
Et  monta  el  palais,  où  tant  a  bone  ovraigne. 

L'emperéor  demande;  .t.  princes  li  ensaigne  : 
En  sa  chambre  conseille  à  .t.  duc  de  Bretaigne. 

QuanlGodefrois  li  bers  fu  entrés  el  donjon, 
Qui  estoit  painturés  à  l'ovre  Salemon, 
Enprès  lui  le  servirent  li  .xv.  compaignon  : 
Ghascuns  avoit  bliaut,  ou  hermin  pelichou, 
As  bendes  d'or  listées  entor  et  environ, 
Et  mantel  ostorin,  porprin  ou  sigiaton. 
Devant  vint  Godefrois  à  la  clere  faction; 
Cortoisement  salue  l'emperéor  Olhon 
De  dam  le  Deu  de  gloire,  qui  soffri  passion. 
L'Empereres  demande,  quant  entent  sa  raison. 
«  Amis,  dont  estes  vos  et  de  quel  région?  » 
Godefrois  li  a  dit  son  parage  et  son  non, 
Quant  li  rois  l'entcndi,  se  l'prist par  le  menton; 
La  fâche  li  baisa  .ni.  fois  en  .1.  randon. 
En  tant  con  l'emperere  conjooit  le  baron, 
Es  vos  une  pucele  descendue  al  perron  ; 
0  lui  .x.  chevaliers  de  sa  subjection. 
La  pucele  estoit  fille  al  chastelain  Yvon; 
Remese  ert  orpheline,  n'avoit  oir  se  lui  non. 
Amont  vint  la  pucele,  o  la  clere  fachon; 
Quant  ele  vit  le  roi,  ne  fist  autre  sarmon, 
Ele  se  lait  caoir  à  ses  pies  à  bandon  : 
«  Suer,  fait  li  empereres,  dites  vostre  raison. 
—  Biax  Sire,  à  vos  me  claim  de  mon  cosin  Guion, 
Qui  m'a  desiretée  par  s'olrequideson, 
Por  ce  que  je  n'en  ai  vers  lui  deffension.  » 
Li  rois  manda  celui  qui'stoit  à  Monfaucon 

Qu'à  lui  venist  parler,  sans  nule  arestoison. 
Li  mes  s'en  est  tornés,  n'i  fist  demoroison, 
Bien  a  fait  son  mesage  à  coite  d'esperon, 
Et  cil  i  est  venus  qui  cuer  a  de  lion 
A  .xxx.  chevaliers  qui  sont  de  sa  maison. 

Quant  Guis  li  castelains  vint  à  l'Emperéor, 
La  pucele  mandèrent  à  la  fresce  col  or  j 
Ele  est  venue  al  roi,  si  li  dist  par  dolor; 
«  Sire,  de  cest  vassal  fais  à  vos  ma  clamor  : 
Quant  mes  pères  fu  mors,  dont  sui  en  tenebror, 
Si  m'a  desiretée  et  tolue  m'onor.  » 
Li  vassax  se  drecha,  quant  il  ot  la  rimor  : 
«  Sire,  drois  emperere,  or  oies  grant  folor; 
Ne  créés  la  parole  ne  le  dit  à  l'oissor. 
Ses  père  en  list  nonain  el  val  St  Salvéor  : 
Quant  il  vint  à  la  mort,  par  Deu  le  crïator  ! 
Si  me  laissa  sa  terre,  son  castel  et  sa  tor, 
Por  ce  que  ses  niés  ère  et  fiex  de  sa  seror. 
Près  sui  que  jo  le  mostre,  ja  mar  i  aura  jor. 
Véés  en  chi  mon  gage  encontre  .1.  poignéor 
Qu'ele  n'en  doit  avoir  demi  pié  ne  plain  d'or.  » 

La  pucele  en  requiert  ses  homes  par  dolor 
Por  Deu  qu'il  la  deffendent  de  celé  desonor; 
Mais  aine  n'i  ot  .1.  sol  qui  fust  de  tel  valor 
Qui  bataille  en  ost  prendre,  tant  dolent  la  forchor 
A  Guion  le  traître,  le  félon  boiséor. 

Quand  li  rois  vit  le  gage  que  li  vassax  li  tent, 
A  ses  barons  conmande  qu'il  facent  jugement. 

.xii.  s'en  sont  levé  del  meillor  escient, 
En  une  chambre  en  entrent  painte  moult  richement; 
A  la  loi  de  la  terre  firent  esgardement, 
Puis  sont  venu  ariere  tost  et  isnelement, 
Devant  l'Emperéor  el  maistre  pavement  : 
«  Sire,  drois  Emperere,  failli  uns,  or  entent  : 
Nos  avons  esgardé  et  fait  atirement 
Que  se  la  damoisele  n'a  secors  esroment, 
Qui  por  lui  doinst  son  gage  et  son  droit  li  deffent, 
De  cest  jor  en  avant  n'i  aura  mais  noient. 
La  pucele  en  requiert  ses  homes  en  plorent; 
Vilainement  respondent,  car  li  cuers  lor  desment, 
Ja  par  ax  n'i  aura  garant  ne  tensement. 
Quant  Tentent  la  pucele,  si  plora  tenrement, 
Saint  Nicholas  reclame  et  prie  dolcement 
Qu'il  li  envoit  secors  par  son  commandement; 
Moult  demaine  grant  dol  la  pucele  al  cors  jent. 
Quant  le  voit  Godefrois,  s'en  ol  le  cuer  dolent; 
L'Emperéor  a  trait  en  .1.  esconsement, 
Si  li  a  demandé  moult  affaitiement 
S'il  sait  se  la  pucele  a  droit  el  chasement  : 
«  Oïl,  fait  l'empererc,  je  Y  sai  tôt  vraiement; 
Ses  aves  l'a  tenue  et  ses  père  ensement  ; 
Si  n'a  ne  fil  ne  fille  que  cestui  ensement. 
Quant  Godefrois  l'oï,  si  jura  S*  Climent 
Qu'il  li  desraisnera,  se  Jhesus  le  consent. 
La  pucele  apela,  qui  fu  en  grant  lorment  : 
«  Bêle,  laïssiés  vo  plor  et  vo  dolesement; 
Por  l'amor  cel  Seignor  où  tos  li  mons  apent, 
Serai  vos  avoés,  le  mien  gage  en  présent; 

Sachiés  que  jo  ne  Y  fas  por  or  ne  por  argent. 

—  Sire,  fait  la  pucele,  grans  grasses  vos  en  rent.  » 

Li  rois  a  pris  les  gages  sans  nul  devéement. 


IX 


Godefroi  défie  Gui,  qui  jure  sur  les  saintes  reliques  qu'il  est  possesseur  légi- 
time des  domaines  usurpés.  Le  combat  s'engage,  et  après  plusieurs  vicis- 
situdes Godefroy  est  vainqueur.  Il  rentre  à  Bouillon  et  reçoit  l'hommage 
de  ses  vassaux. 


Quant  Godefrois  li  bers  à  l'aduré  corage 
01  por  la  damoisele  al  roi  doné  son  gage, 
Li  vaillant  emperere  li  demanda  oslage; 
Et  la  franche  pucele  qui  ot  cler  le  visage 
I  a  mis  .il  dansax  qui  sont  de  son  parage. 
Othes  li  empereres  li  dist  en  son  langage  : 
«  Bêle,  encor  en  voil  jo,  ne  l'tenés  à  outrage.  » 
Ele  en  a  requis  cex  qui  sont  de  son  parage; 
Chascuns  se  traist  ariere  et  guerpist  son  estage, 
Voiant  l'Emperéor  et  trestot  son  barnage, 
Si  sont  trestot  fali,  fait  li  ont  grant  hontage, 
Tant  redotent  Guion  et  son  grant  vasselage. 
Tex  li  fali  lejor  qui  puis  en  ot  damage, 
Puis  en  perdi  s'onor  et  tôt  son  iretage. 

Quant  la  franche  pucele,  al  gent  cors  eschevi, 
Voit  que  tôt  li  defalent  et  parent  et  ami, 
A  l'emperéor  vient,  si  li  cria  merchi  : 

«  Sire,  par  amor  Deu,  qui  onquesne  menti, 

Trestot  me  sont  fali  et  parent  et  norri; 

Mon  cors  met  en  ostage  avoc  cex  qui  sont  chi.  » 

Et  respont  l'emperere  :  «  Par  ma  foi,  jo  l'otri  : 

Et  .xv.  chevalier  ont  Guion  replevi 

Sor  totes  les  honors  dont  ils  erent  saisi. 

Li  rois  les  commanda  son  seneschal  Henri, 

Et  cil  les  enmena  entre  lui  et  Davi. 

Li  vaillans  emperere,  qui  le  cuer  ot  hardi, 

Fait  aporter  la  chasse  del  baron  St  Joiri, 

Droit  en  mi  le  palais  sor  .1.  riche  tapi, 

Desor  .1.  bon  diapré  moult  bien  encolori. 

Jo  juerrai  premiers,  disl  le  castelains  Gui, 

Os'tu,  va,  chevaliers,  qui  chi  m'as  aati, 

Par  ces  saintes  reliques  que  voi  formoier  chi, 

Jo  doi  avoir  la  terre,  car  on  m'en  ravesli; 

Ne  nus  n'i  doit  mostrer  nul  meillor  droit  de  mi.  » 

Et  respont  Godefrois  :  «  Vos  i  avés menti! 

Tos  estes  parjurés,  je  le  sai  bien  de  fi.  » 

Il  est  passés  avant,  par  le  poing  l'a  saisi; 

Li  castelains  cancele,  à  poi  qu'il  ne  caï, 

Por  le  faus  sai  rement  que  il  ot  arrami. 

Godefrois  rejura,  qui  le  cuer  ot  hardi  : 

«  Si  m'ait  icil  Sires  qui  de  Virge  nasqui 

Et  cist  saint  et  li  autre  que  jo  aor  et  pri 

G'  à  tort  tenés  la  terre  si  con  jo  ai  oï.  » 

Quant  li  castelains  l'ot,  de  maltalent  frémi 

Et  dist  à  Godefroi  :  «  Moult  vos  voi  esbaudi, 

Ja  ne  verres  le  vespre,  ne  la  nuit  enseri, 

Que  jo  le  vos  vendrai  al  brant  d'achier  forbi.  » 

Dont  furent  amené  li  destrier  arrabi  ; 
Li  esquier  aportent  li  haubert  autresi. 

Quant  Godefrois  li  bers  ot  prise  sa  batalle, 
Son  sairement  a  fait,  voyant  tôt  le  barnage; 
Il  demande  ses  armes  et  on  moult  tost  li  balle  ; 
Devant  lui  li  ont  mis,  près  d'un  bone  entalle; 
Il  a  vestu  l'aubère,  dont  blanche  fu  la  malle , 
Qui  aine  por  colp  d'espée  ne  fisl  à  nul  jor  falle. 
Son  elme  li  fremerent  par  desor  la  venlalle  ; 
Puis  a  chaint  al  costé  l'espée  qui  bien  talle. 
Tost  li  fu  amenés  li  bais  de  cornoalle  : 
Il  n'a  cheval  en  Franche  qui  celui  contrevalle. 
En  une  cambre  à  voile,  qui  fu  faite  a  entalle, 
S'arma  li  castelains  à  l'aduré  corage , 
Moult  très  joieusement,  samblant  fait  nel'en  caille 
Ne  dote  Godefroi  vaillissant  une  malle; 
Plus  covoite  à  lui  joindre  qu'espreviers  ne  fait  qualle. 
Mais  tex  hom  est  moult  liés  devant  la  commenchalle, 
Qui  n'a  pas  le  meillor,  quant  vient  à  la  finalle. 

A  close  Pentecoste,  al  lunsdi  par  verte, 
Fu  prise  la  bataille  et  li  gage  donô  ; 
Chascuns  a  endroit  soi  son  ostage  livré  ; 
Al  mostier  en  alerent,  quant  il  furent  armé. 
Quant  orent  oï  messe,  es  chevax  sont  monté  ; 
Onques  ne  s'aresterent  dusqu'il  vinrent  el  pré, 
Là  où  li  empereres  ot  le  camp  esgardé 
De  faire  la  bataille,  si  con  a  devisé. 
Li  frans  rois  d'Alemaigne,  qui  le  poil  ot  meslé  , 
A  xii  de  ses  pers  a  le  camp  conmandé , 

Que  il  le  gargent  bien  par  droite  loialté. 

Chil  se  colcent  en  crois,  s'ont  Jhesu  reclamé, 

Quant  l'orisons  feni,  moult  tost  se  sont  levé; 

Es  chevax  en  montèrent  puis  se  sont  deflié 

L'uns  s'eslonge  de  l'autre  ,  quant  bien  sont  achesmé. 

Or  en  soit  cil  au  droit  qui  lot  a  estoré  ; 

Quant  li  doi  baron  furent  armé  sor  lor  chevax, 
Godefroi  a  parlé,  qui  prox  fu  et  cruax  : 
«  Amis,  fait-il  à  lui,  or  oies  mes  consaus  : 
Rendes  la  damoiselle  ses  tors  et  ses  chasaus  ; 
Trestot  avés  saisi  ses  rentes,  ses  murax; 
Ses  cosins  devés.  estre  et  ses  amis  carnax  : 
Se  la  deserités,  ce  iert  pechiés  et  max 
Mal  gré  vos  en  sara  li  Père  esperitaus  !  » 
Et  quant  Guis  l'entendi ,  si  en  fist  .11.  ris  faus  : 
«  Amis ,  fastes  vos  moines  en  Tordre  de  Chistax , 
Quant  si  parler  savés  escritures  roiaus  ? 
De  lot  vostre  sermon  ne  donroie  .11.  aus!  » 
Quant  Godefrois  Toi",  de  maltalent  fu  caus. 
Le  cheval  esperone,  qui  porprent  les  grans  saus. 
De  l'effroi  qu'il  demaine  retonbist  li  costaus. 
Guis  li  revient  plus  tost  que  ne  vole  girfaus  ; 
Lor  escus  achesmerent,  où  reluist  li  cristax, 
S'abaissent  les  espiés  et  les  hanstes  poignax. 
Or  conmenche  bataille  et  estors  conmunaus, 
Dont  sera  li  .1.  tristres  ains  c'abaist  li  solaus. 

Li  vassal  adrecherent  les  chevax  abrievés; 
Les  voies  furent  bêles  par  ces  verdoians  prés  : 
L'uns  laist  corre  vers  l'autre,  con  vassax  adurés; 

Merveillox  cox  se  donnent  es  escus  d'or  listés, 

Sor  les  bocles  à  or  les  ont  frais  et  quassés. 

La  lanche  Guion  brise,  mais  Godefrois  l'osés 

Li  a  perchié  l'auberc,  qui  les  pans  a  fresés; 

Son  espié  li  conduist  de  joste  les  costés. 

Chil  fa  bons  chevaliers,  n'est  quéus,  ne  versés. 

Tel  honte  a  Godefrois  à  poi  n'est  forsenés. 

Et  a  traite  l'espée  qui  li  pendoit  al  lés; 

Grant  colp  l'en  fiert  sor  l'elme,  qui  à  or  fu  bendés; 

Tôt  l'eùst  porfendu,  s'il  ne  se  fust  clinés. 

Par  devant  son  visage  descent  li  brans  letrés, 

L'escu  li  a  trenchié,  qui  d'or  fu  painturés 

Et  conseut  le  cheval,  qui  estoit  pomelés; 

Par  devant  son  archon  li  colpa  rés  à  rés, 

Tôt  aba  en  .1.  mont,  puis  est  outre  passés. 

Chil  resaut  sus  en  pies,  qui  grains  fu  et  irés, 

Et  trait  le  brunt  d'achier  qui  giete  grans  clartés, 

Et  met  avant  l'escu  ;  moult  est  bien  achesmés. 

Quant  Godefrois  le  voit,  en  lui  est  porpensés  : 

S'a  cheval  le  requiert,  il  en  sera  blasmés; 

A  pié  est  descendus  sos  .1.  arbres  rames; 

Son  cheval  atacha  et  puis  est  retornés; 

Al  brant  d'achier  li  vient,  comme  lions  crestés. 

Or  iert  ja  li  estors  fiers  et  desmesurés  : 

Jamais  de  .11.  vassax  plus  cruel  n'en  orrés. 

Quant  li  castelains  vit  c'a  pié  fu  Godefrois, 
Il  met  l'escu  avant,  si  restraint  ses  conrois  : 
Ja  venjera,  s'il  puet,  son  bon  cheval  norois. 
Grant  colp  li  vait  doner  sor  l'elme  pavïois  : 

Sor  son  escu  descent  li  bons  brans  vienois, 
.t.  cantel  en  abat  lés  la  guige  à  orfrois. 
De  l'auberc  c'ot  vestu  li  a  rompu  .m.  plois; 
Puis  li  dist  tel  parole  qui  li  torne  à  sordois  : 
«  Vassal,  miex  vos  venist  qu'eûssiès  esté  cois  ! 
.Ta  ains  ne  sera  vespres,  si  m'ait  sainte  fois, 
Vos  voiries  estre  moines  ou  abes  benéois.  » 
Quant  Godefrois  Toi',  li  prox  et  li  cortois, 
D'ire  et  de  maltalent  est  noirchis  comme  pois; 
Cel  Seignor  reclama,  qui  penés  fu  en  crois, 
Qu'il  li  laist  del  gloton  abatre  les  boufois, 
Ensi  corn  il  bien  set  que  sons  en  est  li  drois. 

Moult  par  furent  irié  ambedoi  li  baron  : 
Li  .1.  regarde  l'autre,  à  guise  de  félon. 
Godefrois  li  vaslès,  qui  cuer  a  de  baron, 
Vait  ferir  desor  l'elmele  castelain  Guion; 
Li  chercles,  ne  la  coiffe  ne  li  valt  .1.  boton, 
L'espée  li  descent  par  delés  le  menton, 
L'orelle  en  abati  devant  lui  el  sablon  ; 
Li  sans  vermaus  l'en  raie  desi  à  l'esperon. 
S'a  droit  l'eûst  atainl,  ja  n'eûst  garison; 
Tôt  l'eùst  porfendu  desi  qu'ens  el  polmon. 
Li  castelains  cancele,  ne  dist  ne  o  ne  non. 
Godefrois  li  a  dit  .ni.  mos  en  retrachon  : 
«  Outre,  quivers,  lecherres,  à  Deu  maleichon  ! 
Anqui  conperrés  chier  vo  mortel  traïson  : 
Ja  del  faus  sairement  n'aurés  confession  ; 
Selonc  vostre  déserte  aurés  le  guerredon.  » 

Moult  ot  li  castelains  son  cuer  tristre  et  dolant, 
Quant  voit  son  sanc  à  terre  et  l'oreille  gisant  ; 
De  mautalent  et  d'ire  vait  trestos  tressuanl. 
Se  venger  ne  se  puet,  ne  se  prise  .1.  besant. 
Il  a  traite  Tespée,  s'a  l'escu  mis  avant, 
Vait  ferir  Godefroi  sor  l'elmo  ilambiant; 
Les  perres;et  les  flors  en  vait  jus  craventanl; 
Aval  devers  senestre  vait  li  cox  descendant; 
Toi  l'escu  li  portent  à  l'espco  tranchant; 
La  moitiés  en  caï  sor  Terbe  verdoiant; 
Une  grand  piechc  enporte  de  l'auberc  jaserant. 
Se  Dex  ne  li  aidast,  de  mort  n'eiist  garant. 
Cil  li  a  escrié  à  sa  vois  qu'il  ot  grant  : 
«  Par  Deu!  quivers,  lecherres,  mal  baillasteslegant, 
Quant  vers  moi  vos  presistes,  moult  vos  tieng  à  enfant, 
Ja  ains  ne  verres  vespre,  ne  le  solel  colchant, 
Que  jo  vos  en  donrai  .t.  loier  si  pesant 
N'aurés  si  bon  ami  qui  part  vos  en  déniant.  » 

Moult  par  fu  Godefrois  dolcns  et  irascus  ; 
Ses  elmes  fu  colpés  et  perciés  ses  escus. 
Livaslèsfu  moult  joules,  .xv.  ans  avoit,  nient  plus; 
Le  castelain  redote,  qui  fors  fu  et  membrus. 
Dam  le  Deu  reclama  qui  el  cbiel  fait  vertus  : 
«  Gloriox  sire  Père,  qui  tos  tous  es  et  fus, 
Garissiés  hui  mon  cors,  que  ne  soie  vencus, 
Faites  par  moi,  biax  sire,  miracles  et  vertus!  » 
A  icele  parole,  li  est  sore  corus. 
Quant  cil  le  vit  venir,  .1.  poi  s'est  trais  en  sus; 
De  "fescu  ert  covers,  où  li  ors  est  batus  ; 

Et  Godefrois  i  fiert  del  brant  qui  fu  molus  ; 

Tôt  parmi  le  colpa,  n'i  est  aresteùs  : 

Par  desore  l'enarme  fu  si  aconseùs 

Que  li  bras  et  li  poings  li  est  as  pies  queûs. 

Quant  Godefrois  le  vit,  ne  s'est  mie  teùs; 

Par  contraire  li  dist  .11.  mos  aperceûs  : 

«  Par  Deu  !  quivers  traîtres ,  tos  estes  confondus  ; 

Jamais  ne  vos  verra  rois,  ne  princes,  ne  dus; 

Que  de  celé  partie  ne  soies  conneiis. 

Moult  fu  li  castelains  dolens  en  sa  pensée  ; 
Quant  son  poing  et  s'orcille  voit  gésir  en  la  prée  ; 
Tôt  entor  lui  estoit  li  herbe  ensanglentéé; 
Del  mataient  qu'il  ot  a  la  color  muée; 
En  son  poing  destre  tint  tôle  nue  s'espée , 
Regarde  Godefrois,  à  la  chiere  membrée; 
Sore  li  est  corus  par  ire  defïaée. 
S'or  n'en  pense  Jhesus  et  la  vertus  noméc , 
Ja  prendra  li  vassax  merveillose  colée! 
Encor  ot  la  moitié  de  sa  targe  roée; 
Amont  de  sor  son  cliief  l'a  li  vassax  levée. 
Li  castelains  l'i  fiert,  par  mi  li  a  colpée  : 
Onques  devant  son  brant  n'ot  li  elmes  durée. 
Se  la  broigne  ne  fust,  qui  bien  estoit  saffrée, 
Tôt  l'eiïst  porfcndu  de  si  en  la  corée. 
Por  quant,  s'i  l'feri  si,  vérités  est  provée, 
Que  de  l'un  des  genox  a  la  terre  cobrée  ; 
Tos  en  fu  estordis  plus  d'une  grant  loée , 
Fors  del  poing  li  dut  estre  li  espée  volée. 
Quant  li  fel  l'a  veù,  grant  joie  en  a  menée  ; 

Par  ramprogne  li  dit  :  «  bone  vos  ai  donée, 

Ja  par  vos  ne  sera  la  pucele  aquitée; 

Si  l'avérés  del  cors  chèrement  compérée.  » 

Quant  Godefrois  li  bers  se  fu  agenoilliés, 
Moult  par  en  ot  grant  honte  ;  s'est  resalis  en  pies. 
Li  castelains  estoit  moult  forment  empiriés , 
Perdu  ot  son  escu,  qui  fu  à  or  vergiés, 
Et  son  senestre  bras,  dont  il  fu  mahaigniés. 
Tant  a  laissié  del  sanc  moult  est  atïebloiés. 
Godefrois  li  vassax ,  qui  moult  fu  aïriés, 
Li  est  sore  corus  com  lions  enragiés  : 
A  .t.  colp  de  retraite,  dont  il  fu  enseigniés, 
En  fist  voler  la  teste  ;  li  cors  est  trebuchiés. 
Quant  Godefrois  le  voit,  s'en  fu  joians  et  liés; 
Le  Seignor  en  merchie,  qui  pardone  pechiés; 
Venus  est  al  cheval  où  il  fu  atachiés , 
Isnelement  i  monte  es  ardions  enlailliés, 
Puis  est  venus  as  gardes,  si  les  a  araisniôs  : 
«  Seignor,  que  doi-jo  faire?  li  cans  est  desraisniés  : 
R'avoir  doit  la  pucele  ses  terres  et  ses  fiés  ! 

—  Voire,  font-il,  biax  Sire,  estes  vos  moult  blechiés? 

—  Naie,  fit-il,  par  foi,  Dex  en  soit  grasciiésl  » 
Por  lui  conduire  montent  sos  los  corans  destriers; 
Amont  par  ces  soliers  maint  borjois  véissiés, 

Et  dames  et  puceles,  qui  les  cors  ont  deugiés; 
Ces  rues  sont  si  plaines  comme  s'il  fust  marchiés, 
Por  véoir  le  vassal,  qui  tant  est  affaitiés. 
De  mainte  bêle  dame  fu  le  jor  convoitiés, 
Et  Godefrois  chevalche  armés  ethaubergiés; 
Aine  de  si  al  palais  ne  fu  règnes  sachiés. 

Al  perron  descendirent  li  prince  et  li  conlor, 
Et  montent  el  palais,  qui  estoit  pains  à  or; 
Godefrois  salua  moult  bel  Temperéor. 
Li  jentiex  empereres  se  leva  por  s'amor; 
Si  l'a  fait  desarmer  iluec  en  .1.  deslor. 
.1.  mantel  li  affublent,  qui  fu  de  grant  valor; 
L'emperere  Tasist  joste  lui,  par  dolchor. 
Si  li  a  demandé  :  «  Corn  vos  est  de  l'eslor  ! 
«  —  Sire,  fait  li  vasiès,  ne  soies  en  esror; 
Moult  m'a  Dex  honeré,  soie  grasse,  en  cet  jor  ; 
Vencue  ai  la  bataille,  merchi  au  créator  !  » 
Quant  li  frans  empereres  enlendi  la  rimor, 
La  pucele  manda,  à  la  fresce  color  ; 
Tote  li  a  rendue  et  sa  terre  et  s'onor. 

Quant  la  damoisele  ot  sa  terre  recoillie, 
En  envers  Godefroi  dolcement  s'umelie; 
Son  castel  et  s'onor  li  met  en  sa  baillie 
«  Bêle,  fait  Godefrois,  ParDeu  le  fil  Marie, 
Por  or,  ne  por  argent  ne  l'commenchai  mie; 
Jan'en  aurai  del  voslre  vaillissant  une  alie.  » 
La  jentiex  damoisele  dolcement  l'en  mercie; 
El  demain  prist  congié,  de  la  cort  est  partie, 
Et  Godefrois  remest,  à  la  chère  hardie, 
Avoc  Temperéor,  à  la  barbe  florie. 
Moult  par  font  à  la  cort  de  lui  grant  seignorie, 
Tel  los  a  acoilli  par  sa  chevalerie 
Aine  puis  ne  li  fali  à  nul  jor  de  sa  vie. 
Li  vaillans  empereres,  qui  Jhesus  benéie, 
En  qui  moull  avoit  sens,  proece  et  cortoisie, 

Li  a  rendu  Buillon,  voiant  sa  baronie, 
Et  quanqu'il  doit  tenir  de  par  s'ancheserie. 

Moult  par  fu  Godefrois  à  la  cort  aloses. 
Li  rois  li  a  rendu  totes  ses  iretés, 
Et  l'onor  de  Buillon,  dont  il  estoit  cliasés  : 
Dès  iluec  en  avant  fu  puis  dus  apelés  ; 
El  demain  print  congié,  s'est  de  la  cort  tornés. 
Li  vaillans  empereres  le  convoia  assés. 
A  Deu  le  comanda,  puis  s'en  est  retornés.  ' 
Et  Godefrois  chevalce,  li  prox  et  li  sénés, 
Avoc  ses  compaignons  que  il  ot  amenés  ; 
De  si  que  à  Buillon  ne  s'i  est  arestés; 
Son  caslel  a  saisi  et  tote  s'iretés. 
Et  trestos  ses  barons  de  sa  terre  a  mandés, 
Chaslelains,  vavasors,  n'en  i  est  .t.  remés. 
Qui  de  lui  tienent  terres,  donjons  et  fremetés. 
«  Seignor,  fait-il  à  els,  envers  moi  entendes  : 
J'ai  recheù  mes  terres,  si  sui  sires  clamés. 
Faites-moi  tex  bornages  comme  faire  devés.  » 
Et  cil  ont  respondu  :  «  Si  com  vos  comandés.  » 
Feùté  li  ont  fait  et  sairemens  jurés, 
Et  il  lor  rent  lor  terres,  si  c'ainc  n'en  fu  blasmés, 
Puis  fu  li  dus  par  els  et  servis  et  amés. 

X 


Le  jour  même  où  Godefroy  entre  en  possession  de  l'honneur  de  Bouillon,  une 
grande  fête  se  célèbre  à  la  Mecque.  La  mère  de  Gorbaran,  roi  de  Jéru- 
salem, la  vieille  Calâbrc,  consulte  les  sorts  :  elle  va  toute  effrayée  appren- 
dre au  Soudan  qu'il  existe  en  France  trois  princes  destinés  à  prendre  Nicée, 
Antioche  et  le  temple  de  Salomoa. 

Dès  ici  en  avant  fiere  canchon  orrés 
Ce  conte  li  estoires  et  si  est  vérités. 
En  icel  jor  méisme  qu'il  fu  asseùrés 
Fu  feste  Saint  Johan;  moult  fu  biaxli  estes; 
A  Mahomet,  à  Mec,  si  com  dire  m'orrés, 
Ot  li  riches  sodans  tos  ses  homes  mandés  : 
.xxx.  amirax  i  ot  et  .xx.  rois  coronés, 
Et  si  ot  ,c.  evesquesde  lor  lois  ordenés, 
Ja  tos  li  autres  poples  n'ert  par  home  nombres. 
Le  jor  fa  Mahomés  servis  et  honerés. 
Galiffes  lor  sermone,  qui  bien  fu  escolés; 
Cest  li  maistre  apostoles  de  lor  actorités. 
Quant  il  ot  sa  parole  et  ses  sarmons  fines, 
Si  grant  joie  demainent,  ja  graignor  ne  verres. 
Mais  ains  qu'el  demain  fust  le  miedis  sonés, 
Orent  oï  tel  chase  dont  chascuns  fu  irés. 
Mainte  palme  en  fu  torse  et  mains  chevox  tirés. 
Aine  n'i  ot  si  hardi  n'en  fust  moult  effréés. 

Moult  fut  grande  la  cors  qui  à  Mec  fu  tenue; 
Grant  joie  démenèrent  celé  gent  mescreùe; 


80       LA  CHANSON  DU  CHEVALIER  AU  CYGNE      [2186-2214] 

Mais  ains  que  el  demain  fust  l'aube  apareûe, 

Oïrent  tel  novele,  ne  l'tenés  à  falue, 

Dont  mains  escus  fa  frais,  mainte  broigne  rompue. 

La  mère  Corbaranl,  qui  vieille  ert  et  mossue, 
Tantost  com  il  fu  nuis  de  la  vile  est  issue. 
En  .1.  vergié  s'asist,  sos  une  ente  foillue. 
lluec  jeta  son  sort  à  l'oscur  d'une  nue; 
Es  esloiles  garda  :  tel  chose  i  a  veiie 
Dont  ele  fu  forment  dolente  et  irascue. 
Ele  detort  ses  poins,  tos  li  cors  li  tressue; 
Se  tenist  .t.  colel,  lost  s'en  fust  ja  férue  : 
«  Ahi!  Mahomet  sire,  ci  a  mal  atendue  ! 
Sera  dont  vo  gent  si  matée  et  confondue  ! 
Biax  niés  Cornumarant,  vo  terre  avés  perdue  : 
Ja  sont  li  vaslet  né  par  qui  vos  iert  tolue  f 
Se  c'est  voirs  que  li  sors  me  raconte  et  argue 
Ja  par  home  del  mont  ne  sera  secorue  !  » 
De  la  dolor  que  maine  est  pasmée  queue. 

La  mère  Corbarant  revint  de  pasmoison  ; 
Del  vergier  est  issue,  n'i  fait  demoroison  ; 
Tote  nuit  atendi,  moult  fu  en  grant  frichon, 
Par  matin  se  leva,  moult  reclaime  Mahon, 
Margot  et  Apollin,  Jupiter  et  Noiron. 
En  la  Mahomerie  estoient  li  baron  ; 
Selonc  sa  loi  faisoit  chascuns  affliction. 
Alanl  es  vos  la  vielle  qui  Galabre  avoit  non  ; 
N'avoit  si  sage  feme  dus  qu'à  Cafarnaon  : 
Ele  s'agenoilla,  s'a  faite  s'oroison. 
Quant  ele  fu  fînée,  n'i  ot  autre  sarmon  ; 

Fors  del  temple  est  issue  et  li  autre  baron. 
La  vielle  s'est  assise,  sa  main  à  son  menton  ; 
Li  Sodans  l'esgarda,  si  l'a  mis  à  raison  : 
«  Dame,  que  avés-vos,  pormonDeu  Baraton? 
—  Sire,  clist  la  roïne,  assés  le  saura-on  ! 
Or  entendes  à  moi  et  nos  vos  le  diron. 

En  la  terre  de  Franche,  qui  fu  al  roi  Gharlon, 
Sont  né  .ni.  damoisel  d'une  conjoncion. 
L'uns  a  non  Godefrois,  si  est  dus  de  Buillon. 
Si  doi  frère  son  joule,  n'ont  barbe  ne  gernon. 
En  mon  sort  ai  trové,  n'i  sai  autre  raison, 
Qu'il  conquerront  Surie  à  coite  d'esperon 
Et  Niche  et  Andioche,  le  Liche  et  le  Tolon  ; 
Et  Gesaire  la  grant,  et  le  port  S' Simon  ; 
Et  si  prendront  par  force  le  temple  Salemon  ; 
La  tors  David  n'aura  vers  els  deffension.  » 
Quant  li  Sodans  l'entent,  si  froncha  le  gernon  ; 
D'une  moult  grant  loée  ne  dist  ne  o  ne  non. 


XI 


Calabre  raconte  à  son  petit-fils  Cornumaran,  avec  plus  de  détails,  les  princi- 
paux événements  de  la  première  croisade.  Elle  sera  heureuse  pour  les  chré- 
tiens. Il  n'en  sera  pas  ainsi  de  celles  qui  suivront  (celles  de  Louis  VII  et  de 
Philippe-Auguste),  c'est  à  cette  dernière  que  s'arrête  Calabre. 

Dolens  fu  li  sodens  quant  la  parole  entent  ; 
Tel  dol  ot  et  tel  ire  tos  li  cuers  li  esprent  ; 
Puis  dist  à  la  roïne  :  «  Vos  parlés  folement  : 

«  Créés  en  autre  argu,  car  cist  ne  valt  noient. 

Déliés  ait  ja  cresra  itel  devinement 

Que  nos  par  e]s  perdons  plain  pié  de  chasement!  » 

A  icele  parole  que  l'uns  Fautre  va  content, 

Del  grant  palais  marbrin  Cornumarans  descent. 

Jherusalem  tenoit  et  Fonor  qui  apent; 

La  roïne  le  voit,  si  li  dist  son  talent  : 

<<Biaxniés,moultaigrantdueldenostreencombremenl; 

Del  roialme  de  Franche  venront  une  tel  gent 

Qui  conquerront  vo  terre  par  lor  efforcement  ; 

Desi  en  Oriant  n'auront  arestement, 

Et  mis  liex  Gorbarans  en  iert  en  grant  torment. 

Li  rois  Cornumarans  respont  iriement  : 

«  Dame,  ja  neeresrai  itel  augurement  ! 

De  quanque  cime  dites  ne  me  dot-jo  noient 

Que  ja  perde  par  els  le  rainsel  d'un  sarment.  » 

Quant  Cornumarans  ot  la  vielle  qui  parla, 
Qui  par  verte  li  dist  que  sa  terre  perdra, 
Tel  dol  ot  et  tel  ire  que  tos  en  tressua  : 
«  Dame,  por  Mahomet  et  qui  le  me  tolra? 
—  Biax  niés,  ce  dist  la  vielle,  d'otre  la  mer  vonra. 
D'un  home  d'aventure  c'uns  chisnes  amena 
Issi  une  pucele  qui  .m.  enfans  porta  : 
L'uns  a  non  Godefrois,  si  est  chevaliers  ja  ; 
Chil  est  dus  de  Bouillon,  grant  vasselage  aura. 
Li  doi  frère  sont  joule,  biax  damoisax  i  a; 
Enfresi  et  trois  ans  droit  li  termes  venra 
Que  li  os  des  Franchois  chà  outre  passera. 
Premere  en  venra  une,  mais  ele  périra  : 

Solimans  et  mes  fîex  tos  les  desconfira. 
Puis  revenra  une  autre  qui  bien  la  vengera  : 
Godefrois  et  si  frère  tote  Tost  conduira, 
Et  Nique  etAndioche  par  bataille  prendra, 
Ja  la  grant  tor  David  vers  lui  ne  garira. 
Cil  qui  tenra  l'onor  et  qui  sire  en  sera 
A  .1.  colp  de  sajete  .ni.  oisaus  ocirra, 
Quant  Tos  des  crestiens  devant  la  cit  serra, 
Si  que  tos  li  barnages  à  ses  iex  le  verra  ; 

Par  ce  porras  savoir  que  ensi  avenra. 

Trois  .c.  ans  a  et  plus,  ne  le  mescroire  ja, 

Que  la  vielle  Diane  itel  sort  rejeta, 

Si  corn  jo  ai  trové  le  dist  et  devisa; 

Venus  est  li  termines  que  ele  le  noncha. 

Bien  pues  estre  seùrs  que  ensi  avenra 

Et  que  icil  lignages  te  deseritera.  » 

Quant  Tôt  Gornumarans,  moult  fort  s'en  effréa; 

Ne  pot  ester  sor  pies,  a  .1.  roi  s'apoia. 

Quant  il  fu  aclinés,  .1.  moult  petit  pensa  ; 

Mahom  et  Apollin  entre  ses  dens  jura 

Jamais  tant  com  il  vive  nul  jor  ne  finera 

De  si  c'a  icele  ore  que  Godefroi  verra. 

«  Biax  niés,  ce  dist  la  vielle,  or  entent  ma  samblance 
Icil  riches  lignagnes,  dont  fas  ci  ramembranche, 
Te  desiretera,  bien  pues  estre  affiance. 
Tant  com  il  duerront  seront  de  grant  puissance  ; 
Mais  puis  decarront  si  que  n'aront  ramenbrance  ; 
Tos  iert  mis  li  lignages  del  Ghisne  en  oubliance. 
Dont  révéleront  cil  de  la  nostre  creanche  : 

Grant  part  reconquerront  de  la  terre  et  del  raigne, 
Ja  Crestien  n'auront  envers  ax  retenanche. 
En  iceste  contrée  en  iert  grant  trebucanche. 
Quant  on  saura  là  outre  que  Turc  ont  tel  poissance, 
Dont  assamblera  s'ost  .1.  rois  qui  iert  en  France; 
Chà  outre  s'envenra  el  non  de  penitanche, 
Por  ce  que  il  valra  de  Turs  prendre  venjanche. 
Quant  paien  le  sauront  s'en  aront  grant  dotanche  ; 
Mais  ne  lor  convenra  avoir  nule  cremanche, 
Ja  n'ierent  abatu  par  escu,  ne  par  tanche; 
Se  del  chisne  ne  vient  la  première  naissance  : 
Sor  ax  gist  tos  li  sors  et  la  senefianche. 

Biax  niés,  cil  rois  de  France,  dont  vos  m'oés  ci  dire, 

Chà  outre  passera  o  merveillox  empire  ; 

Parmi  Gostantinoble  venra  tôt  droit  lor  sire  ; 

Satelie  asserra  et  li  son  tôt  à  tire. 

Mais  sachiés  bien  por  voir,  anchois  que  il  en  isse, 

N'i  volroit  estre  nus  por  tôt  l'or  de  Montire, 

G'uns  quiers  tans  lèvera  et  une  grant  famine, 

Qui  si  fort  les  fera  empirier  et  afflire 

C'a  peine  en  eslordra  li  meudres  ne  li  pire  : 

Dont  verres  Grestïens  escarnir  et  despire. 

Li  Turc  et  li  païen  ne  s'atargeront  mie  ; 

As  cretiax  monteront  de  marbre  et  de  porfie, 

Le  pain  lor  mosterront  por  mex  faire  defrire  ; 

Cil  remetront  de  dol  corn  au  fu  fait  la  cire. 

Dont  josteront  Paien  ensanble  lor  concire  : 

En  son  sort  trovera  .1.  evesques  Marsire, 

Que  bien  porront  Franchois  et  lor  gent  desconfire. 

Sor  cex  chevalcheront  par  effors  et  par  ire; 

Tant  fort  en  ocirront,  nus  nom  ne  l'porroit  dire. 

Autresi  comme  beste  girront  sans  cimetire. 

Li  rois  escapera  de  merveillox  martire, 

Si  s'en  retornera  ariere  tos  plains  d'ire. 

Puis  r'en  venra  une  autre  c'on  ne  porroit  descrire 

Gelé  part  iert  si  grans  que  ne  porroie  dire 

La  moitié,  ne  nombrer  lor  gent  ne  lor  empire. 

Chele  gent  dont  jo  di,  biax  niés,  or  entendes 
Sera  grant  terme  après,  si  com  dire  m'orrés. 
Tos  i  sera  li  mons  ilueques  assamblés, 
Car  en  cest  nostre  règne  iert  .1.  fiers  amirés  : 
Salahadins  sera  des  Païens  apelés; 
Tant  sera  prox  et  larges  et  tant  iert  redotés, 
Que  de  tôle  no  terre  sera  si  amontés 
C'a  icel  tans  n'iert  hom  qui  tant  soit  aloses; 
Babiloine  tenra,  s'en  iert  sires  clamés. 
Après,  ains  que  il  muire,  ne  qu'il  soit  déviés, 
Aura  la  seignorie  de  .m.  grans  roialtés. 
Cil  prendra  Jursalem,  dont  tu  es  or  chasés  ; 
Escalone  et  Cesare  et  les  autres  chités. 
Devant  Acre  sera  .1.  sièges  assamblés, 
Que  aine  ne  fu  si  grans  des  le  tans  cordroés. 
Trois  ans  serra  et  plus  ains  qu'il  en  soit  tornés. 
De  Crestiens  i  iert  grans  la  mortalités; 
En  cel  siège  sera  .1.  rois  moult  eùrés  ; 
Phelipes,  aura  non,  si  conquerra  assés" 
Sor  Crestienes  gens  donjons  et  fremetés; 
De  lot  le  mont  fust  sires,  ja  ne  fust  trestornés, 

Se  ne  fust  avarisse  dont  il  ert  encombrés. 
De  cestui  quidai  bien,  quant  mes  sors  fu  jetés 
Qu'il  brisast  Mahomet  les  flans  et  les  costés, 
Et  qu'il  alast  par  tôt  et  fust  rois  coronés. 
Si  fesist  il  très  bien,  ja  n'en  fust  retornés, 
Se  ne  fust  .1.  lignages  qui  le  prendra  en  hés  : 
Par  celui  sera  mors  se  bien  n'en  est  gardés. 

Biax  niés,  en  cel  siège  iert  moult  grant  chevalerie, 
De  Crestiene  gent  i  iert  la  seignorie; 
D'Occident  i  venront  et  d'icele  partie, 
Devers  septemtrion  venra  une  os  banie  : 
Chiert  .1.  viex  emperere,  la  barbe  ara  florie  ; 
Chil  movera  premiers  à  fiere  compaignie 
Puille  trespassera  et  Galabre  et  Rossie  ; 
Par  sèche  terre  ira  en  mer  n'entrera  mie; 
Mais  ains  qu'il  soit  cha  outre,  si  com  li  sors  m'afie, 
Sera  desbaretés  et  tote  sa  maisnie. 
Puis  venra  cil  Phelipes  et  l'autre  baronie  : 
Par  forche  prendra  Acre,  celé  chité  garnie. 
Mais  tant  auront  sor  lui  si  home  grant  envie 
Qu'il  li  tolront,  s'il  poent,  ains  qu'il  repairt,  la  vie. 

Ensi  sera  li  sièges  com  m'avés  oï  dire  : 
D'Occident  i  seront  la  gent  et  li  empire. 
Par  envie  voira  li  .1.  d'ax  l'autre  ocirre  ; 
Tant  les  harra  Jhesus,  lor  Salverre  et  lor  Sire, 
Par  lor  desloiautés  tos  les  voira  ocirre. 
De  ce  qu'auront  conquis  estera  l'uns  d'ax  sire, 
Li  autre  s'en  r'iront  chascuns  en  son  estire. 

D'ilueques  en  avant  ne  vos  puis  or  plus  dire, 
Car  une  nue  vint  qui  me  toli  le  lire.  » 

Quant  li  Soudans  l'entent,  parfondement  sospire, 
N'i  a  si  haut  baron  qui  talent  ait  de  rire  ; 
Quanque  la  dame  dist  font  maintenant  escrire, 
Néis  la  tor  David  et  les  oisiax  ocirre. 

«  Biax  niés,  fait  la  roïne,  li  sors  n'est  mie  faus  ; 
Moult  iert  à  icel  tans  la  gent  paiene  aidaus  ; 
Ne  doteront  Franchois,  bien  lor  tendront  assaus; 
Assés  prendront  sor  aus  et  cités  et  chasaus. 
Del  lignage  le  chisne,  qui  tant  por  est  loiaus, 
Iert  trovée  une  dame,  o  nonains  generax; 
De  lui  naitront  .li.  gemes  moult  très  esperitaus. 
De  l'une  de  ces  flors  istera  .1.  vassax 
Qui  conquerra  par  force  les  candeliers  roiaus, 
Qui  ardent  nuit  etjor  corn  estoile  jornax. 
Vers  lui  ne  garira  ne  chevelus,  ne  chax  ; 
Moult  fera  à  no  gent  et  paines  et  travax  ; 
Onques  li  oirs  del  chisne  ne  fu  nul  jor  si  haus 
Ni  de  si  grant  puissance  com  à  cest  temporaus.  » 
Quant  li  sodans  tentent,  de  maltalent  fu  caus. 
Tos  en  fu  esmaris,  ce  raconte  Renaus, 
Que  li  sans  de  sor  lui  en  fu  vermax  et  cax. 
Sor  j.  fautre  s'asist  de  .11.  pailes  roiaus. 
Par  devant  le  Califfe,  qui  fu  lor  cardonaus, 
A  le  sort  raconté  .1.  riches  amirax. 

XII 


Le  Calife,  consulté  par  le  Soudan,  engage  les  Païens  à  prendre  courage  et  à 
épouser  un  plus  grand  nombre  de  femmes.  Cornumaran  prend  la  résolution 
d'aller  en  Europe  voir  de  près  les  Chrétiens  et  surtout  ce  fameux  Godefroy 
par  qui  il  doit  être  vaincu.  Il  part  avec  un  seul  compagnon  déguisé  comme 
lui  en  pèlerin. 


L'Apostoiles  se  dreche,  qui  moult  fu  honoraus, 
De  sor  .1.  faudestierf  qui  fu  fais  à  esmax. 
S'a  apele  avant  ses  Paiens  desloiax, 
Et  il  i  sont  venu,  moult  fu  grans  li  tropiax. 

L'Apostoiles  fu  drois  el  faudestuef  luisant; 
Ses  Sarrasins  apele  et  dist  :  «  Venés  avant  ; 
S'oés  et  escotés  une  merveille  grant. 
Se  Mahomes  n'en  pense,  par  son  disne  commant, 
N'i  aura  si  haut  prince  qui  n'ait  son  cuer  dolanl. 
Her  soir  à  mienuit,  devant  le  gai  cantant, 
Sorti  por  nos  trestos  la  mère  Corbarant  : 
Une  merveille  vit  dolorose  et  pesant, 
Que  d'olre  mervenroit  une  gent  conbatant, 
Qui  par  lor  force  iront  no  pais  conquérant; 
N'aront  arestcment  desi  en  Oriant, 
Jherusalem  prendront,  la  fort  cité  vaillant; 
Par  non  de  penitance  vos  otroi  et  commant, 
Quant  venrés  es  contrées  où  vos  estes  manant, 
Chil  qui  n'a  que  .in.  femes  por  Mahon  face  tant 
Qu'il  en  maintiegne  .vi.,  jo  l'olroi  et  créant  ; 


[2426-2453]  ET  DE  G0DEFR0ID  DE  BOUILLON.  S9 

Et  qui  n'en  a  que  .y.  si  en  pregne  une  avant. 

Pensés  de  l'engenrer,  si  venront  li  enfant 

Qui  maintenront  la  terre  vers  la  gent  mescréant. 

L'apostoiles  descent,  ses  sarmons  est  fenis; 
Dont  parlèrent  ensamble  li  prince  et  li  marcis. 
Li  .1.  en  fu  dolens,  li  autres  esbaudis. 
Tex  i  a  qui  desirrent  as  Frans  le  feréis. 
L'endemain  se  départent,  si  vont  en  lor  païs. 
Gornumarans  chevalce,  qui  grains  fuet  maris, 
Et  ot  en  sa  compaigne  .un.  c.  Arrabis. 
Tant  oirrent  lor  jornées  par  plains  et  par  larris, 
Qu'en  Jursalem  entrèrent  li  chevalier  de  pris. 
Devant  la  lor  descendent  que  fist  faire  David  ; 
Par  les  degrés  montèrent  sus  el  palais  vollis, 
Et  trovent  Corbadas,  qui  viex  fu  et  floris. 
Quant  li  rois  voit  son  fil,  moult  en  fu  esjoïs; 
Gornumarans  l'apele,  delés  lui  s'est  assis; 
En  .1.  consel  l'enmaine,  si  Ta  à  raison  mis; 
De  chief  en  chief  li  conte  si  com  li  sors  fu  dis, 
Puis  jura  Mahomet,  qui  à  Mec  est  servis, 
Qu'il  ne  lairoit  por  l'or  qui  soit  en  .c.  pais, 
Ne  por  tote  l'onor  l'amiral  des  Persis, 
Que  il  ne  voist  véoir  ses  mortex  anemis  : 
A  guise  de  palmier  iert  calchiés  et  vestis. 
Quant  Corbadas  l'entent,  grains  en  fu  et  maris  ; 

Quant  Cornumarans  ot  sa  raison  defînée, 
Ses  pères  l'apela,  qui  la  barbe  ot  meslée  : 
«  Par  Mahomet!  Biax  fiex,  ci  a  foie  pensée; 

Se  vos  passés  là  outre  coiement,  à  celée, 
Morir  vos  estovra  en  estrange  contrée; 
Vostre  terre  sera  à  grant  dolor  tornée. 

—  Sire,  dist  li  vassax  à  la  chère  membrée, 
Si  m'ait  Mahomés  et  sa  vertu  nomée, 

Qui  Meque  me  donroit,  la  fort  cité  loée, 
Et  trestote  l'onor  que  tient  Potasilée, 
Ne  remanroie  jo;  s' aurai  la  mer  passée 
Et  la  terre  as  Franceis  veûe  et  esgardée; 
Desi  que  à  Buillon  n'i  aura  demorée  : 
Là  verrai  Godefroi  qui'st  de  tel  renomée.  » 

Quant  Corbadas  l'entent,  s'a  la  color  muée; 
Li  viex  detort  ses  mains,  s'a  sa  barbe  tirée  : 
«  Hélas!  ce  dist  li  rois,  fait  ai  maie  engenrée  ! 
Or  perderai  mon  fil  par  maie  destinée!  » 

Moult  par  fa  Corbadas  corechiés  et  irés  ; 
Devant  Cornumarant  est  à  terre  pasmés. 
Lucabiax  l'en  relieve,  .1.  viex  chanus  barbés; 
Et  quant  li  rois  se  fu  de  pasmoison  levés  : 
«  Ahi!  fait-il,  caitis,  dolens,  maleiirés! 
Or  perderai  mon  fil  de  qui  estoie  amés  ! 
Crestien  Tocirront,  se  il  est  ravisés  !  » 

—  Père,  dist  li  vassax,  mai*  vos  esmaierés  : 
Laissiés  ester  vo  dol  et  si  vos  confortés; 
Car  ne  l'iairoie  mie  por  l'or  de  .x.  chités 
Que  ne  voise  à  Buillon  :  itex  est  mes  pensés; 
0  moi  venra  .1.  hom,  bien  iert  enlatinés.  » 
Cornumarans  s'en  part;  d'iluec  s'en  est  tornés. 
A  .i.  fevre  fist  faire  .11.  cotiax  acherés, 

Trenchans  conme  rasoirs  qui  bien  est  afilés  ; 
Andoi  furent  à  pointe,  li  achers  fu  temprés; 
.11.  gaines  fist  faire,  où  il  les  a  boutés. 
Moult  manache  celui  qui'st  de  Buillon  fievés, 
Bien  li  cuide  percher  les  flans  et  les  costés. 
Cil  Sires  l'en  garisse  qui  en  crois  fu  penés  ! 
.1.  Surien  apele,  qui  moult  fu  ses  privés  : 
«  Amis,  fait-il  à  lui,  avoc  moi  en  venrés; 
Bien  savés  les  langages,  bien  estes  emparlés.  » 
Et  cil  a  respondu  :  «  Si  com  vos  commandés.  » 
La  nuit  s'est  chascuns  d'ax  moult  bien  atapinés. 
El  demain  par  matin  s'en  est  li  rois  emblés; 
Aine  ne  le  sot  nus  hom  qui  de  mère  fust  nés, 
Fors  solement  ses  pères,  li  vassax  adurés. 
Cornumarans  s'en  torne,  si  com  oï  avés; 
De  grant  j ornée  faire  n'est  mie  asseiirés, 
Et  vint  al  brach  S^Jorge,  si  est  outre  passés. 
Dedens  Gostantinoble  est  .m.  jors  sejornés, 
Et  au  quart  s'en  issi,  si  est  outre  passés. 

Quant  de  Costantinoble  sont  issu  li  tapin, 
Vers  Sesille  guenchissent  et  tienent  lor  chemin 
Et  prient  Mahomet,  Tervagant  et  Jupin 
Qu'il  les  conduie  à  joie  et  maint  à  bone  fin, 
Et  s'es  ramaint  à  joie  al  lignage  Caïn. 
Tant  ont  aie  ensamble  li  doi  fax  pèlerin, 
Qu'il  vinrent  à  la  cort  Tangré  le  palasin. 
Avoc  lui  ont  trové  Buiemont,  son  cosin; 
Moult  erent  à  cel  jor  li  vassal  de  grant  ling. 
Li  rois  vint  à  la  porte  et  tint  le  chief  enclin, 

Et  ses  compaings  avoc,  si  s'apoie  al  sapin. 

Chascuns  d'ax  porte  palmes  et  bon  capel  feutrin; 

A  mangier  ont  rové,  com  autre  pèlerin. 

Laiens  furent  mené  li  félon  sarrasin; 

Che  fu  par  une  feste  del  baron  S1  Marlin; 

Bien  ot  .c  chevaliers  sus  el  palais  marbrin, 

Vestus  de  dras  de  soie  et  de  gris  et  d'ermin. 

Li  rois  a  regardé  la  feste  et  le  hustin, 

Ne  prise  quanqu'il  voit  vallant  .1.  romesin. 

«  Hé  Dex!  que  cil  dedens  ne  sevent  lor  enging! 

Com  lor  fussent  vendu  li  cotel  acherin, 

Qu'il  portent  por  mordrir  Godefroi  le  meschin! 

Quant  ont  assés  mengié  et  pain  et  char  et  vin, 

Del  palais  sont  issu,  qui  ja  fu  Salmadin; 

Al  chemin  se  remetent  andoi  li  barbarin. 


XIII 


Les  deux  pèlerins  parcourent  la  Sicile,  l'Italie,  la  France.  Ils  voient  le  Pape, 
Raymond  de  Saint-Gilles,  l'évèque  de  Puy,  et  le  roi  Philippe  Ier,  traversent 
la  Normandie,  la  Hollande,  le  Haiuaut.  Ils  ne  voient  partout  rien  qui  les 
étonne  ou  les  effraye.  Ils  arrivent  enfin  à  l'abbaye  de  Saint-Trond. 


Li  rois  et  ses  compaings  sont  issu  de  la  ville; 
Entr'ax  s'en  vont  gabant  del  seignor  de  Sesile. 
A  Salerne  trespassent  et  costoient  Sébile, 
Et  Tisle  de  Moap,  où  ja  mestrent  édile; 
Maint  prinche  voit  li  rois,  que  en  son  cuer  avile, 

Tôt  droit  à  une  feste  del  baron  Se  Basile 

Fu  à  Rome  venus  li  apostoile  Mile, 

Et  avoit  assamblé  .r.  merveillox  concile. 

Li  rois  vint  à  la  cort,  qui  de  Surie  afile, 

Que  clers  et  que  abés  i  avoit  bien  .11.  mile  : 

Le  pape  est  revestus,  plus  blans  que  n'est  flors  d'isle. 

Li  rois  entre  en  lapresse,  mains  hom  l'empaint  et  pile, 

Droit  a  pié  l'apostoile,  lés  l'abé  de  S1  Gile, 

S'asist  Gornumarans;  mais  ne  dist  pas  vegile; 

Car  s'on  seiist  le  voir,  li  enfes  Marsabile 

Ne  riaissast  escaper  por  Arras  ne  por  Lisle. 

Quant  Cornumarans  ot  à  la  pape  parlé 
Et  il  ot  le  clergié  veii  et  regardé, 
L' Apostoile  l'enmaine,  si  a  0  lui  disné, 
Puis  a  requis  congié  et  il  lor  a  doné  ; 
Gelé  nuit  ont  andoi  à  Rome  sejorné. 
El  demain  s'en  revont,  si  ont  Mon-Jeu  passé. 
Quant  sont  outre  les  mons,  s'a  li  rois  devisé 
Qu'il  ira  à  S'  Gille;  car  on  li  a  conté 
Que  el  conte  Raimont  a  vassal  aduré, 
Nen  en  a  plus  vaillant  en  la  Crestienté  ; 
Véoir  velt  sa  richoise  et  sa  nobilité. 
«  Sire,  fait  ses  conpains,  à  vostre  volenté.  » 
Vait  s'ent  Gornumarans,  s'a  le  chief  encline. 
Tant  ont  li  faus  palmier  par  la  contrée  aie, 
Qu'il  vinrent  à  S'  Gille,  s'ont  le  Conte  trové  ; 
A  la  porte  s'asistrent  sos  .1.  arbre  ramé  ; 
A  mangier  demandèrent  por  faire  charité, 
Et  on  lor  otroia  volentiers  et  de  gré. 

La  nuit  ont  el  palais  o  le  conte  sopé. 
Cornumarans  avoit  son  conpaignon  bote  : 
«  Conpaing,  ce  dist  li  rois,  chaiens  ai  bien  provô 
Que  cil  autre  Franceis  sont  de  grant  lasqueté. 
Quant  li  .t.  des  baroijs  c'on  mavoit  si  loé, 
Est  ci  ens  en  sa  terre  à  si  grant  poverté, 
Je  ne  volsisse  mie,  por  .1.  mui  d'or  conblé, 
Que  ne  fusse  venus  chà  outre  en  cest  régné. 
Se  cil  dont  la  Roïne  m'a  si  espoenté 
N'est  plus  de  grant  valor,  dont  sai  de  vérité 
Que  bien  pueeat  Paien  dormir  à  salveté; 
Ja  ne  perdront  par  Frans  .1.  dener  monéé.  » 
Après  soper  s'en  cornent,  si  se  sont  ostelé, 
Desi  ens  el  demain  qu'il  furent  apresté  ; 
Dont  issent  de  lu  ville,  si  sont  acheminé. 

Or  s'en  vont  li  tapin,  qui  mal  quierent  autrui  ; 
Del  conte  s'escarnissent  qui's  fesist  grant  anui, 
S'il  seûst  qui  il  fussent,  s'onques  le  connui, 
N'es  laissast  escaper  pour  d'esterlins  .1.  mui. 
«  Compains,  ce  dist  li  rois,  aine  mais  si  lié  ne  fui 
Corn  de  ce  qu'en  cest  règne  me  passai  et  esmui. 
De  ces  povres  Franceis  m'esbani  et  dedui, 
Qui  tant  sont  redoté  el  paL>  dont  jo  sui. 
Une  tel  chevalchie  lor  porcas  et  estui, 
Se  il  passent  là  outre,  dont  morront  h  grant  brui  : 
Quelque  soient  li  autre,  moult  petit  pris  cestui.  » 
Tant  oirrent  li  tapin  que  il  vinrent  al  Pui  ; 
Très  de  devant  le  vesque  se  sont  venu  andui, 
S'almosne  li  demandent,  par  le  saint  vrai  refui. 

Li  bons  vcsques  conmande  c'on  les  amaint  anqui. 
Ens  en  sa  cort  menger,  si  parleront  à  lui. 

Quant  li  vesques  ot  fait  as  Sarrasins  otroi 
Qu'à  menger  lor  donra,  por  amor  Deu,  o  soi, 
Quant  ont  assés  mengié,  si  se  lievent  andoi, 
Congié  prenent  al  vesque  qui  fu  de  bone  loi. 
Hé  Dex!  Gom  grant  damage  qu'il  ne  set  le  desroi 
Qu'il  quierent  et  porcacent  vers  le  duc  Godefroi  ! 
Ne  l'iaissast  escaper  por  la  cité  d'Ansoi. 
Mais  il  ne  set  noient;  Dex  en  pregne  conroi  ! 
Al  départir  conmande  son  canberlenc  Joiffroi 
Que  il  lor  doinst  .y.  sols  por  le  soverain  Roi, 
De  qui  sépulcre  vienent  :  «  Ce  lor  requier  et  proi 
Qu'en  lor  biens  fais  me  mechent  et  si  prient  por  moi.» 
Quant  Cornumarans  l'ot,  si  en  rist  en  recoi, 
Et  puis  li  respondi  :  «  Biax  sire,  tant  anoi 
Ai  eu  en  la  vile  et  tant  fain  et  tant  soi 
Et  toute  nuit  ai  jut  nu  à  nu  le  perroi  !  » 
Li  vesques  li  respont  :  «  Biax  amis,  bien  le  croi 
Assés  sai,  qui  là  va  d'aises  i  a  moult  poi. 
Avés  encor  ostel?  —  Nennil,  sire,  en  ma  foi.  » 
Un  son  serjant  conmande  qu'il  les  maint  chiés  Rainfroi. 
Atant  prennent  congié,  si  s'en  vont  trestot  trou 

Chele  nuit  jut  li  rois  chiés  Rainfroi  le  vilain  ; 
N'ot  plus  riche  borjois  de  si  à  S1  Prochain. 
Ambedoi  se  remetent  el  chemin  i'endemain  ; 
Tant  a  aie  li  rois,  qui  n'ot  pas  le  cuer  vain, 
Que  il  vinrent  à  Blois,  .1.  castel  singulain. 

Le  conte  Estevenon  avec  le  conte  Alain 
Trovent  devant  la  sale  où  siéent  main  à  main. 
Li  rois  les  salua  del  haut  Deu  soverain  ; 
Puis  s'asiet  âlor  pies  pardelés  .1.  casain. 
Li  conte  demandèrent  delà  terre  au  sodain, 
Et  del  verai  sépulcre,  où  li  fiex  Mariain 
Fu  colchiôs  et  levés  por  son  pople  humain  ; 
Et  cil  lor  ont  conté,  qui  moult  en  sont  chertain, 
Tant  que  vint  al  soper  encontre  le  serain. 
Avoc  els  les  enmainent  sus  el  palais  hautain; 
Plus  de  .c.  chevalier,  que  privé,  que  loinlaing, 
Estoient  o  le  conte  et  .un.  castelain. 
Acorde  volent  faire  d'un  lor  ami  prochain, 
Qui  avoit  sor  le  conte  ars  .1.  castel  prochain. 
Quant  ont  assés  mengié  et  char  et  vin  et  pain, 
Congié  ont  pris  al  conte.  S'il  seùst  aparmain 
Qui  il  sont,  ne  que  quierent,  ja  n'en  tornassent  sain  ; 
Ne  l'iaissast  escaper  por  le  trésor  Galain! 
Mais  il  n'en  sot  noient;  à  .1.  son  chapelain 
Lor  fist  doner  .v.  sols  qui  lot  furent  chartain. 
A  itant  sont  tôrné  à  la  maison  Hurhain; 
Herbergent  en  la  vile  desi  à  l'endemain; 
Dont  se  ratapinerent  ;  moult  sont  de  lait  pelain  ; 
Bien  samblent  que  il  aient  eu  et  soif  et  fain  : 
Del  castel  sont  issu,  si  se  mistrent  al  plain. 

Or  s'en  vont  li  tapin  qui  n'ont  soing  d'atarjancc; 
Poi  a  remés  chité,  ne  bon  castel  en  France, 
Que  il  n'aient  esté.  Dex  lor  doinst  enconbranche  ! 
Bien  sevent  des  barons  tote  la  connissance. 

Le  bon  roi  Phelipon  o  la  dame  Costance 
ïroverent  à  Estampes,  por  faire  une  acordance 
De  .11.  pers  de  sa  terre,  dont  il  fu  en  esrance. 
Li  quens  Hues  li  Maines,  qui  fu  de  tel  vaillanche, 
Estoit  ensamble  o  lui,-  tôt  sont  d'une  naissanche, 
Et  autre  conte  assés  dont  ne  fas  ramenbranche. 
La  nuit  menja  à  cort  li  rois  de  mescreanche  ; 
Ne  proise  quanqu'il  voit  la  poire  d'une  branche. 
Son  conpaignon  apele,  mais  ne  fu  en  oianche  : 
«  Amis,  fait-il  o  lui,  or  soions  à  fianche, 
Que  tôt  avés  veù  l'effors  et  la  puissanche 
De  France  la  garnie,  dont  il  est  tel  parlanche  ; 
Or  mescroi  jo  le  sort  :  n'en  aurai  mais  dolancho; 
Ja  ne  perdrons  par  ax  vai Hissant  une  manche. 
—  Sire,  fait  ses  conpaings,  ja  n'iere  asseiirariclic 
S'aurai  veiï  les  frères  par  coi  passai  Villance; 
Mais  s'il  ne  sont  meillor,  dont  ai-je  l'espérance 
Que  bien  aurés  vo  terre  en  pais  et  en  quitance.  » 
Quant  vint  après  mengier,  plus  n'i  font  demorance  ; 
Congié  ont  pris  al  roi  qui  eûst  grant  puissance 
D'ax  destruire  et  ocirre  à  dol  et  à  villance  : 
S'il  seùst  qui  il  fussent  et  de  quele  créance, 
Qui  li  donast  lot  l'or  qui  soit  dusqu'en  Provance, 
Ne  Tlaissast  escaper  quil  ne  presisl  venjance; 
Mais  il  s'en  sont  aie,  aine  n'i  orent  nuisance, 
Bien  s'aquitent  par  lot  par  lor  parole  blance. 

Vont  s'ent  li  sarrasin  de  la  terre  loingtaigne, 
Trespasserent  Estampes,  Anjou  et  Alemaigne. 
En  Normandie  en  enlrent,  1res  parmi  la  Bretaigne; 
n.  7 

Le  bon  conte  Robert  à  la  cliere  grifaigne 
Troverent  à  Costances,  moult  ot  bêle  conpaignc; 
N'ot  meillor  chevalier  en  France  n'en  Champaignc. 
Li  rois  l'a  salué  de  la  vertu  hautaine, 
Et  li  quens  lor  demande  de  la  terre  sotaigne, 
Et  li  rois  de  Sesire  l'en  dist  tant  et  ensaigne, 
Que  li  quens  n'a  talent  que  de  sor  lui  crois  praigne. 
Al  vespre  l'enmena  en  son  palais  hautaine 
Ensamble  o  lui  mengier;  li  per  et  li  châtaigne 
Li  portent  grant  honor;  mais  s'on  seùst  l'ovraigne 
Que  il  aloit  querant,  ja  n'i  fesist  gaaigne. 

Quant  assés  ont  mengié  li  seignor,  li  demaigne, 
Li  Turc  prennent  congié,  plus  n'i  font  demoraigne, 
Et  s'en  sont  avalé  del  palais  de  sartaigne , 
La  nuit  sont  herbergié  chiés  Guion  de  S1  Saigne; 
El  demain  par  matin  sont  mis  à  la  campaigne. 

Vait  s'ent  Cornumarans,  qui  ne  s'atarge  mie, 
Trespasse  Costentin  et  tote  Normandie, 
Et  vienent  en  Ponteu,  Abevile  costie; 
En  Aminois  en  entrent,  une  terre  joïe, 
Et  passent  la  cité  qui  moult  estoit  antie. 
A  Arras  est  venus,  là  prent  herbergerie; 
L'endemain  s'en  tornerent,  la  cité  ontguerpie. 
En  Ostrevant  s'en  entrent,  de  l'aler  ne  s'oblient. 
A  .t.  castel  s'en  vint  de  moult  grant  seignorie, 
C'on  nome  Valencienes  en  icele  partie, 
Et  trespassent  Hainaut,  une  terre  erhermie, 
Byns  et  Mons  et  Huiele  et  Liège  la  garnie; 
Là  sejorna  li  rois  jusqu'à  l'aube  esclairie. 

Donques  est  tapinés  ot  l'une  et  l'autre  espie  ; 
En  Loheraine  en  entrent,  une  terre  enhermie. 
A  Mes  trovent  le  duc,  qui  moult  a  grant  baillie. 
Li  rois  vint  devant  lui,  por  l'amor  Deu  li  prie 
Que  s'almosne  li  doinst,  et  li  dus  les  enguie 
Ensamble  o  lui  mengier  avoc  sa  compaignie. 
Assés  lor  demanda  de  Soudant  de  Persie 
Et  del  verai  sepucre  où  Dex  ot  mort  et  vie  ; 
Et  cil  lor  content  tant,  entre  sens  et  folie, 
Que  tôt  quite  s'en  vont,  n'i  a  .1.  qui  desdie. 
En  Ardane  entrèrent,  une  terre  enhermie; 
Ains  orent  fain  et  soit  qu'ele  lor  fust  falie, 
Car  n'i  voient  à  vendre  denrée  ne  demie , 
Fors  pain  d'orge  et  d'ivraie,  qui  point  n'es  asasie. 
A  Saint-Tron  en  Haben,  une  riche  abeïe, 
S'en  est  venus  li  rois,  qui  hardemens  aigrie, 
A  la  porte  s'asist  de  sor  l'erbe  florie 
Avec  les  autres  povres,  qui  m'estier  ont  d'aïe; 
L'aumosne  demanda  por  Deu  le  fil  Marie. 


XIV 

L'abbé  de  Saiut-Trond  le  reconnaît  pour  l'avoir  vu  dans  un  pèlerinage  qu'il  a 
fait  à  Jérusalem.  Cornumaran  veut  le  tuer.  L'abbé  lui  échappe  et  le  fait 
prisonnier.  Il  lui  fait  grâce,  à  condition  qu'il  lui  fera  connaître  le  motif  qu 
l'amène. 

Quant  Cornumarans  fu  venus  à  Saint-Roon, 
A  la  porte  s'asist  delés  son  conpaignon. 
Devant  els  ont  gardé,  sont  veû  .t.  garchon; 
Privéement  l'apelent,  si  l'ont  mis  à  raison. 

Li  rois  Cornumarans  demanda  au  guiton 
Conbien  il  puet  avoir  de  si  que  à  Buillon  ; 
Ghil  li  a  dit  le  voir,  selonc  s'entension. 
Quant  Cornumarans  Tôt,  si  froncha  le  gernon  , 
A  ieele  parole  baissa  son  chaperon, 
Et  conmenche  à  penser,  sa  main  à  son  menton. 
Godefroi  quide  ocirre  en  mortel  traïson  : 
Cil  Sires  l'en  deffende  qui  vint  à  passion! 
Atant  es  vos  l'abé,  qui  Girars  avoit  non; 
Ensamble  o  lui  .x.  moines  de  sa  religion, 
Plaider  devait  aler  à  son  prevost  Guyon; 
Cornumarans  se  dreche,  qui  cuer  ot  de  félon, 
A  l'abé  est  venus  sans  nule  arestoison  ; 
L'abes  li  demanda  qui  il  est  et  qui  non. 
Et  li  rois  li  respont,  qui  cuer  ol  de  lion  : 
«  Sire,  pèlerin  somes,  del  sépulcre  venon  ; 
Por  amor  Deu  de  gloire,  à  mengier  vos  queron.  » 
Li  abcs  esgarda  son  vis  et  son  menton  : 
Il  avoit  ja  esté  au  temple  Salemon* 
S'ot  baisié  le  sépulcre  par  grant  affliction, 
Où  Jhesus  fu  posés  por  no  rédemption  ; 
Trois  mois  l'avoit  tenu  li  rois  en  sa  maison, 
Grant  bien  li  avoit  fait,  aine  n'en  ot  guerredon. 

Li  bons  Abes  Girars  s'a  le  roi  regardé; 
Bien  connut  sa  fachon,  si  lui  vint  en  pensé 
Que  il  l'avoit  veû,  ne  set  en  quel  régné. 
Tant  a  pensé  li  Abes  qu'il  li  a  ramembré 
Qu'en  Jursalem  le  vit,  où  il  avoit  eslé; 
Grans  biens  li  avoit  fait  en  la  soie  chité; 

Por  .1.  mal  i  a  voit  .xv.  jors  sejorné; 

Tant  le  tint  avoc  lui  qu'il  refu  en  santé. 

Mais  il  quidoit  qu'il  fust  .1.  Turs  d'autre  régné; 

Ne  savoil  pas  qu'il  fust  de  la  crestienté. 

Li  rois  Cornumarans  esloit  de  grant  biauté, 

Une  plaie  ot  el  vis  por  coi  l'a  ravisé  ; 

Forment  s'en  esmerveille  qui  là  l'a  amené. 

Li  rois  et  ses  compains  furent  devant  l'abé  ; 

A  mangier  li  demandent  por  sainte  carité. 

«  Volontiers  fait  li  abes;  ja  'n  ares  à  plenté.  » 

Son  priox  apela,  si  li  a  conmandé 

Qu'il  voist  en  la  besoigne  por  coi  il  sont  monté.  » 

Et  cil  a  respondu  :  «  A  vostre  volenté.  » 

Et  Tabès  prend  les  Turs;  n'en  a  nul  oublié; 

En  sa  plus  maistre  canbre  les  a  0  lui  guiés. 

Moult  les  fist  bien  servir  tôt  à  lor  volenté, 

De  pain,  de  char,  de  vin  et  de  vies  vin  d'Aune. 

Quant  ot  assés  mengié,  si  l'a  araisoné. 

Quant  li  rois  ot  mengié,  qui  le  corage  ot  fier, 
Li  bons  abés  Tapele,  se  l'print  à  araisner  : 
«  Sire,  fait-ii  à  lui,  moult  vos  doi  avoir  chier 
Car  en  eslranges  terres  m'eûstes  ja  mestier. 

—  Jo?  en  quelles  biax  sire,  por  le  cors  S^ichier! 

—  Dedens  Jherusalem,  dont  li  murs  sont  plenier; 
Quant  alai  le  sépulcre  aorer  et  baisier, 

Tex  enfertés  me  prist  que  ne  me  poi  aidier; 
.xv.  jors  me  fesis  servir  et  aaisier; 
Aussi  bien  vos  connais  com  jo  fas  .1.  denier, 
Rois  estes  de  la  Cit  qui  tant  fait  à  proisier, 

Où  Jhesus  se  laissa  prener  et  traveillier. 
Jo  i  fa  quant  portastes  la  corone  d'or  mier  ; 
Plus  de  .xx.  mile  Turs  i  vi  agenoillier, 
Et  tôt  vos  enclinoient  por  vo  non  essauchier. 
Que  quesistes  vos  ci  ?  ne  l'me  devés  noier. 
Vos  n'avés  amené  palefroi,  ne  somier.  » 

Quant  li  rois  l'entendi,  le  sens  quide  cangier; 
Par  desos  s'esclavine  traist  .1.  cotel  d'achier. 
Se  cil  Sires  n'en  pense  qui  tôt  a  à  baillier, 
Ja  en  voira  l'abé  tos  les  costés  perchier.     . 
Quant  le  voit  ses  compains,  n'i  otque  esmaier, 
Joste  lui  le  rassiet,  si  li  a  fait  laissier. 

Quant  vit  Cornumarans  que  il  est  ravisés, 
De  la  péor  qu'il  ot  li  est  li  vis  mués  ; 
Adont  n'i  volsist  estre  por  l'or  de  .x.  chités  : 
«  Sire,  fait-il  l'abé,  vos  estes  encantés; 
Jo  ne  sai  que  vos  dites,  ne  de  coi  me  parlés. 
Dites  por  quel  affaire  enconbrer  vos  volés. 
Si  m'ait  Dex,  biax  sire,  grant  pechié  i  avés. 
Li  rois  de  Jursalem  n'est  mie  si  dervés 
Que  il  laissast  sa  terre  et  ses  grans  iretés, 
Ne  qu'il  venist  cha  outre  si  vilment  atornés. 
N'a  mie  encor  .ix.  mois  aconplis  et  passés 
Que  je  l'vi  al  Sépulcre  où  Jhesus  fu  posés. 
Sarrasin  i  avoient  lor  chevax  eslablés; 
De  maltalent  qu'en  oi  fui  si  fort  adolés 
Que  ne  fusse  sor  pies  por  l'or  de  -.x.  chités. 
Tenrement  en  plorai,  ja  marie  mescresrés, 
Quant  Paien  m'aperchurent,  al  roi  fui  amenés; 

Lues  eusse  la  teste  et  les  membres  colpés; 

Mais  li  rois  en  jura  mar  seroie  adesés. 

Moult  est  prox  et  cortois,  et  vaillans  et  sénés, 

Hardis  et  conbatans  et  vassax  adurés. 

Petit  se  puet  proisier  sainte  crestientés, 

Qui  laissent  le  Sépulcre  à  ces  chiens  forsenés. 

Se  j'en  ère  creûs,  il  seroit  délivrés  I 

Por  Deu  vos  proi,  sire  abes,  vo  congié  me  donés; 

Car  moult  sui  ore  bien  peûs  et  abevrés. 

Dam  le  Dex  le  vos  mire  et  sainte  Trinités!  » 

Quant  li  abes  l'entent,  si  a  .11.  ris  jetés, 
Puisli  a  respondu  :  «  Por  noient  emparlés; 
Jo  vos  reconnois  bien,  ja  mar  vos  celerés; 
Bien  saverés  prechier,  si  ensi  m'escapés.  » 

Quant  Cornumarans  voit  qu'il  n'i  ert  entendus, 
Et  set  par  vérité  qu'il  est  reconneûs, 
Ne  li  abes  ne  proise  quanqu'il  dist  .11.  festus, 
Son  cotel  empoigna  qui'st  trenchans  esmolus; 
Par  maltalent  l'esgarde,  .1.  poi  s'est  trais  en  sus; 
Mahomet  en  jura  et  les  soies  vertus 
Que  anchois  qu'il  soit  pris  si  sera  chier  vendus. 
Puis  a  dit  à  l'abé  :  «  Vostre  jors  est  venus 
Jà  par  vos  n'i  serai  par  nul  home  seùs!  » 

Quant  li  abes  l'entent,  moult  en  fu  esperdus: 
En  fuies  est  tornés,  de  la  chambre  est  issus, 
Et  li  rois  saut  après,  qui  fu  fors  et  membrus. 
.1.  des  cotiax  li  lance,  si  qu'en  Fuis  est  férus  : 
Jamais  ne  menjast  pain,  s'il  fust  aconseùs. 

Quant  ses  conpains  le  voit,  moult  en  fu  irascus  : 

c  Sire,  par  Mahomet!  qu'est  vos  sens  devenus  : 
Tos  nos  avés  bonis,  ocis  et  confondus  f 
Jo  serai  ars  en  porre  et  vos  serés  pendus  ; 
Jamais  ne  vos  verra  Corbadas  li  clianus.  » 
Cornumarans  respont  :  «  Par  foi,  or  n'i  a  plus.  » 
Il  a  passé  avant,  si  a  bien  fremé  Tus; 
Son  cotel  sacha  fors  qui  ens  fu  enbatus. 
«  Hélas!  ce  dist  li  rois,  corn  or  sui  decheûs! 
Bien  le  me  dist  mes  pères  jo  seroie  percbus!  » 

Li  rois  fu  enserrés  en  lu  chambre  em  prison, 
Dolens  et  corechiés  avoc  son  conpaignon; 
Et  li  abes  s'en  torne,  qui  fu  en  granl  frichon, 
Et  a  mandé  ses  homes  et  cex  de  sa  maison; 
Et  il  i  sont  venu  sans  nule  arestoison. 
«  Seignor,  ce  dist  li  abes,  entendes  ma  raison  : 
Bien  dui  ore  estre  mors  par  grant  mescaïson 
Ne  quidai  jamais  lire  ne  sialpme,  ne  lechon, 
Ne  messe,  ne  maline,  vegille,  ne  sarmon; 
Férus  dui  eslre  el  cors  d'un  cotel  à  bandon. 

—  Sire,  qui  che  a  fait,  por  le  cors  S1  Simon  ? 

—  Par  mon  chief,  fait  li  abes,  doi  sarrasin  félon; 
Ens  en  ma  chambre  sont  enserré  li  glolon  ; 
L'uns  est  rois  de  la  chit  où  Dex  prist  passion; 
Bien  l'ai  reconneû  ai  vis  et  al  menton; 

Il  est  venus  cha  outre  por'aucune  oquison. 
Esclavinne  a  et  palmes,  et  espié  et  bordon. 

—  Sire,  font  li  serjant,  alons,  si's  ochions. 

—  No  ferés,  dist  li  abes,  mais  vis  les  prenderons.  » 
Et  il  ont  repondu  :  «  Voslre  conmant  ferons.  » 

Chascuns  a  pris  espée  ou  machine  ou  baston; 
A  la  cambre  où  il  erent  en  vinrent  à  bandon. 
S'or  puet  li  rois  conduire  son  cors  à  garison, 
Bien  saura  reclamer  Tervagan  et  Mahom. 

L'abes  vint  à  la  chambre  et  il  et  si  serjant; 
Chascuns  tenoit  machue  ou  espée  trenchanl, 
Et  hurterent  à  l'huis,  moult  se  vont  escriant  : 
«  Laissiés  nos  ens  entrer,  foie  gent  mescréant!  » 
Quant  li  rois  les  entent,  moult  se  vait  esmaiant; 
Son  conpaignon  apele,  si  li  vait  demandant  :    . 
«  Dites,  que  ferons  nos,  par  Mahon  le  poissant?  » 
El  chil  a  respondu  :  «  Ja'n  orrés  mon  samblant  : 
Delïendre  ne  bataille  ne  vos  vait  .1.  besant; 
Gehissiés  voslre  affaire  à  cel  abbé  poissant; 
Nos  vies  et  nos  mors  metons  en  son  conmant.  » 
Cornumarans  respont  :  «  Par  mon  Deu  Tervagan I  ! 
Miex  aim-jo  à  morir  soi*  mon  droit  deffendanl 
Qu'en  lor  merchi  me  mèche  à  loi  de  recréant! 
—  Sire,  disl  li  hermins,  vos  aies  folemant; 
Tote  vostre  deffense  ne  vos  vait  mie  .1.  gant.  » 

Chil  qui  defors  estoientne  se  vont  plus  tarjant  : 
L'uis  abatent  afforce,  ens  entrent  maintenant, 
Et  ont  saisi  le  roi  et  derrière  et  devant. 
Al'abé  l'ont  mené,  moult  le  vont  manechant; 
Porce  qu'il  ont  tué  .1.  moult  prode  serjant, 
Moult  les  botent  et  tirent,  grans  cox  lor  vont  paiant. 
As  pies  li  sont  queii,  merci  li  vont  criant, 
«  Par  mon  chief,  dist  li  abes,  de  mort  n'arés  garant, 
Se  ne  me  gehissiés  tôt  voslre  convenant. 

—  Sire,  ce  dist  li  rois,  je  le  vos  acréant 
Que  jo  vos  dirai  lost  mon  cuer  et  mon  talant. 
Quant  li  abes  l'entent,  s'esdrecha  en  estant.  » 

Li  bons  abes  Girars  en  apela  le  roi  : 
«  Par  mon  chief,  biax  dois  sire,  faitavés  grant  desroi, 
Quant  vos  vostre  cotel  avés  sachié  sus  moi 
Et  mon  serjant  avés  ocis  dant  Hormenfroi. 
Se  ne  fust  por  les  biens  dont  ramenbrer  me  doi, 
Ja  vos  fusl  cher  vendus,  ce  sachiés  par  ma  foi.  » 
Quant  Cornumarans  l'ot,  s'en  fu  en  grant  effroi  ; 
Il  set  bien  que  sa  forche  ne  valt  ne  ce  ne  coi  ; 
L'abé  caï  as  pies,  qui  fu  de  bone  loi. 
«  Sire,  fait  il,  merchi,  nos  vos  rendons  à  toi; 
S'onques  nul  bien  vos  fis,  sire  abes,  jo  vos  proi 
Que  le  guerredonés  mon  conpaignon  et  moi.  » 
Li  abes  l'en  drecha,  si  l'asist  joste  soi  ; 
Bêlement  l'en  apele,  si  li  dist  en  recoi  : 
«  Sire,  ostés  vos  cotiax,  moult  vos  dot  et  mescroi. 
Qu'estes  vos  quis  cha  outre?  Dites-moi  le  por  coi, 
Quant  n'avés  amené  cheval  ne  palefroi. 
Se  vérité  me  dites,  moult  bien  le  vos  olroi, 
Que  ja  n'i  aurés  honte,  ne  garde,  ne  anoi.  » 
Grant  joie  en  ont  mené  li  conpaignon  andoi. 

XV 


Cornuniaran  avoue  que  le  but  de  son  voyage  est  le  désir  qu'il  a  de  -voir  de 
près  Godefroi  de  Bouillon.  L'abbé  promet  de  le  mettre  en  rapport  avec 
lui.  Godefroi,  prévenu  de  cette  visite,  se  prépare  à  le  recevoir  en 
déployant  la  plus  grande  magnificence.  Il  donne  à  ce  sujet  ses  instructions 
à  tous  les  princes  et  châtelains,  ses  voisins  et  amis. 


Quant  li  rois  ot  l'abé  qui  si  l'aseûra, 
Envers  lui  s'umelie,  bonement  li  pria 
Qu'il  ait  merchi  de  lui,  que  totli  gehira. 
Et  li  abes  respont  ja  mar  en  dotera. 
Li  rois  Gornumarans  ses  cotiax  li  bailla. 
Quant  il  li  ot  livrés,  tôt  si  li  aconta 
Corn  li  sors  fu  jetés  que  la  vieille  jeta  ; 
Et  del  duc  Godefroi  qui  l'desiretera, 
Et  Nique  et  Andiocne  par  bataille  prendra; 
Entre  lui  et  ses  frères,  si  com  li  sors  conta, 
Jherusalemla  vile  par  forche  conquerra; 
Ja  la  grans  tors  David  vers  ax  garant  n'aura  : 
«  Tote  prendra  m'onor  et  fors  me  jetera.  » 
Quant  ii  abes  l'entent,  Dam  le  Deu  en  loa, 
Le  gloriox  celestre  qui  tôt  le  mont  forma. 

Quant  li  abes  entent  que  dist  Gornumarans, 
Bien  poés  dire  et  croire  que  moult  en  fu  joians. 
L'abes  li  demanda,  qui  prox  fu  et  sachans, 
Por  qu'il  ot  aporté  ces  .11.  cotiax  trenchans  : 

«  Sire,  ce  dist  li  rois,  si  m'ait  Tervagans, 

Se  li  dus  Godefrois  ne  fust  prox  et  vaillans, 

Et  fiers  et  corajox,  hardis  et  conbalans, 

Et  ne  tenist  o  lui  chevaliers  et  serjans, 

De  Fun  des  .11.  cotiax  li  perchasse  lesllans; 

Miex  volsisse  morir  que  ja  hom  recréans 

Fust  en  tote  ma  vie  de  ma  terre  tenans  ! 

Vérité  vos  ai  dit,  or  faites  vos  conmans  : 

Ne  me  descovrésmie,  car  pechiés  seroil  grans.  » 

Li  abes  li  a  dit  :  «  Mar  en  serés  dotans  : 

Le  duc  vos  mosterrai  ains  .xv.  jors  passans, 

Et  les  autres  .11.  frères,  dont  fiers  est  li  saubians. 

Et  son  riche  barnage  qui'st  à  lui  apendans. 

Or  est  li  rois  remés  qui  fu  de  grant  valor. 
Li  bon  abes  Girars  le  sert  h  grant  lionor; 
Ans  .11.  les  fist  servir  à  loi  d'emperéor. 
El  demain  par  matin  a  mandé  son  prior. 
Quant  il  i  fu  venus,  si  li  dist  par  amor  : 
«  Aies  m'ent  à  Buillon  orendroit  sans  demor.  » 
Tôt  ce  li  devisa  qu'il  dira  au  contor, 
Et  conment  il  fera  sa  feste  et  son  ator. 
Li  Priox  s'en  torna,  que  il  n'i  fit  demor; 
0  lui  mena  .m.  moines  qui  sont  bon  parléor; 
Chascuns  a  bon  mulet  soef  et  ambléor; 
Enfresi  c'a  Buillon  n'i  ont  fait  lonc  séjor. 
Al  chaslel  descendirent  devant  la  maistre  tor, 
Et  montent  el  palais  en  l'estage  major, 
Et  troverent  le  duc  à  la  fiere  vigor. 

Despuis  que  H  priox  fu.  venus  à  Bâillon, 
A  pié  est  descendus  et  monta  el  donjon. 
Le  duc  a  salué,  qui  cuer  a  de  baron. 
Li  dus  Ta  regardé,  se  l'prist  par  le  menton, 
Car  il  le  connissoit  et  bien  savoit  son  non. 
Li  Priox  l'a  mené  d'une  part  la  maison  ; 
En  .t.  lit  sont  assis  qui'st  dejoste  .1.  leson  : 
«  Sire,  dist  li  priox,  entendes  ma  raison , 
Car  cha  outre  est  passés  à  guise  d'espion 
Li  rois  de  Jursalem  ;  Cornumarans  a  non  ; 
A  Meques  s'asamblerent  Persant  et  Esclavon  : 
Ilueques  ont  sorti,  devant  lor  Deu  Manon, 
Qu'Antioche  prendrés,  la  liche  et  le  tolon, 
Et  la  sainte  chité  où  Dex  prist  passion, 
Si  la  delivrerés  de  la  gesle  mahoni, 
Et  prendrés  le  sépulcre,  à  coite  d'esperon, 
Où  Jhesus  fu  posés  et  gaitiés  à  larron.  » 

Quant  li  dus  l'entendi,  si  baissa  le  menton  ; 
Vers  Orient  se  colche  s'a  faite  s'oraison. 
Le  seignor  en  grassie,  qui  Longis  fist  pardon. 
Moult  en  ont  grant  merveille  li  prince  et  li  baron 
Mais  aine  n'i  ot  .i.  sol  qui  desislo  ne  non. 

Li  dus  si  se  drecha,  qui  moult  fist  à  proisier; 
Lés  le  priox  r'asiet  où  n'avoit  qu'enseignier; 
Tôt  ordenéement  li'prist  a  acointier 
Del  roi  Gornumarant,  qui  le  cuer  avoit  fier; 
Conment  ot  aporté  les  bons  cotiax  d'achier, 
Por  lui  et  por  ses  frères  occire  et  damagier. 
«  Par  cest  règne  venoit,  à  guise  de  palmier, 

Por  véir  le  barnage  c'avés  à  juslichier, 

Et  corn  faite  maisnie  vos  tenés  al  mengier, 

As  chevax  et  as  armes  por  aler.tornoier. 

S'il  vos  irovast  prodome  et  large  despensier, 

Ja  mal  ne  vos  fesist,  ains  vos  tenist  moult  chier; 

S'il  vos  véist  déduire  com-povre  soldoier, 

Et  que  chaiens  ne  fussent  viax  .v.  c.  chevalier, 

Forment  li  oï  dire,  jurer  etfianchier 

Que  il  vos  ochesisl  anchois  le  repairier, 

S'on  le  deùsl  detraire  a  coe  de  somier.  » 

Quant  Godefrois  Tentent,  si  se  prent  à  seignier. 

Sire,  dist  li  priox,  entendes  à  mes  dis  : 
Par  moi  vos  a  mandé  nos  abes  benéis 
Que  vos  faites  venir  tos  vos  meillors  amis, 
Princes  et  castelains,  et  contes  et  marchis 
Et  facent  aporter  les  blans  haubers  treslis, 
Lor  escus  et  lor  lanches,  et  lor  espiés  burnis; 
Ostoirs  et  esprevierset  faucons  ademis, 
Et  les  muetes  de  chiens,  dont  est  grans  li  delis; 
Gardés  que  ce  soit  fait  de  si  à  .xv.  dis. 
Quant  tôt  seront  venu,  ne  soies  entrepris; 
Contés  lor  cest  affaire  que  jo  ci  vos  devis  ; 
Faites  trestot  porprendre  cest  grant  palais  vol  lis, 
De  cendax  et  de  porpres,  de  tires  de  samis. 
Quant  ce  venra  al  jor  que  Tabès  vos  a  mis, 
Faites  monter  les  princes  sor  les  chevax  de  pris; 
.vin.  eschieles  en  faites  d'ax,  ou  xiî.ii  ou  x  ; 
Chascuns  soit  bien  vestus  et  de  vair  et  de  gris, 
Et  voisent  bohorder  là  fors  en  ces  larris. 

A  vos  venra  parler  Tabès  en  cel  païs  ; 
Ensamble  o  lui  sera  li  rois  poestéis; 
Li  abes  vos  dira  que  c'est  uns  sons  amis; 
S'a  esté  longement  outre  la  mer  caitis, 
Et  vos  1'acolerés,  voiant  grans  et  petis. 
Chaiens  menrés  l'abé  et  les  n  Arrabis  ; 
Gardés  que  Tabès  soit  moult  richement  servis. 
Quant  li  mengiers  sera  aprestés  et  garnis, 
Gonmandés  à  beter  ces  ors  ensalvecis 
Et  conbatre  ces  vers  et  ces  chevax.  braidis. 
Quant  li  rois  le  verra,  qu'il  soit  tos  esbahis  ; 
Ghe  vos  mande  li  abes,  si  com  moi  est  à  vis.  » 

Quant  Godefrois  li  bers  entendi  la  novele, 
De  la  joie  qu'il  ot  tos  li  cuers  li  saltele  ; 
Ne  fust  mie  si  liés  por  tôt  l'or  de  Tudele. 
Le  priox  apela,  se  l'baise  en  la  maisselle. 
El  demain  par  matin  quant  chante  Taloele, 
Est  de  Buillon  tornés,  si  rêvait  à  sa  celé, 
Et  li  dus  est  remés,  qui  ses  barons  apele. 
Tôt  lor  a  raconté  le  fait  et  la  querele. 
A  Cologne  en  envoie,  à  Mes  et  à  Borsele 
A  Lemborc,  à  Namors,  à  Mons  et  à  Muele, 
Por  conter. l'aventure,  qui  maint  home  fu  bêle; 
Por  ice  fu  puis  mise  mainte  lance  en  astele, 
Et  perchiés  mains  escus,  mains  pis  desos  mamele, 
Et  mains  cors  porfendus  de  si  en  la  chervele; 
Mains  Turs  et  mains  Persans  en  espandi  boele, 
Veve  en  fu  mainte  dame,  orphe  mainte  pucele. 

Godefrois  en  envoie  à  Boloigne  sor  mer; 
Par  non  mande  son  père,  que  il  puet  lant  amer, 
Etambes  .11.  ses  frères  c'a  lui  viengnent  parler. 
Li  quenslcs  avoit  fait  richement  adober. 

Quant  il  orent  oï  l'aventure  conter, 
Si  ont  fait  le  mesage  garnir  et  conréer; 
Le  conte  de  Ponleu  ont  fait  par  non  mander 
Et  le  conte  Engerran,  qui  S1  Pol  doit  garder, 
El  le  bon  caslelain  qui  maint  à  S1  Orner. 
Por  le  conte  de  Gines  fist  .1.  mesage  aler. 
A  lui  et  à  tos  cex  que  ci  m'oés  conter 
Ont  faite  l'aventure  et  le  sort  raconter. 
Huitasses  et  si  fil,  qui  moult  font  à  loer, 
En  Terrasse  et  en  Flandres  por  le  conte  amener, 
Dant  Robert  le  Frison,  qui  jentiex  fu  et  ber, 
Le  sort  li  ont  conté  que  Turc  firent  jeter, 
Et  del  roi  qui'st  venus  véiret  esgarder 
Por  le  duc  Godefroi  mordrir  et  acorer. 
Li  quens  a  fait  ses  homes  et  semonre  et  mander, 
Et  li  autre  baron  sans  nis  .1.  arester. 
A  Aras  s'asamblerent  li  demaine  etli  per; 
Ne  sai  pas  tôt  Tafaire  de  chascun  raconter  : 
Bien  sont  à  l'esmovoir  .vu. m.  baccler; 
Lor  escus  et  lor  armes  font  avec  els  porter, 
Espreviers  et  gerfaus  et  faucons  por  voler, 
Et  les  motes  des  chiens,  por  lor  cors  déporter, 
Et  font  as  esquiers  les  chevax  aregner. 
Assés  portent  vitaille  por  .1.  mois  sejorner; 
Devant  font  le  caroi  et  les  somiers  errer. 

Or  chevalchent  Flamant,  Bolenois  et  Poihier  : 
.v.  contes  i  avoit,  qui  moult  font  à  proisier, 
Et  s'ont  en  lor  compaigne  .vu.  mile  chevalier. 
Là  peûst-on  véir  tant  escu  de  quartier, 
Tant  riche  garnement  et  tant  corant  destrier; 
Enfresi  qu'à  Buillon  ne  volrent  atargier. 
Li  dus  ala  encontre,  s'es  a  fait  herbergier; 
Et  li  autre  mesage  quil  a  fait  envoier, 
Oirrent  par  la  contrée,  n'orent  soing  d'atargier. 
Devant  l'emperéor  l'ala  li  .t.  nonchier. 
Li  vaillans  emperere,  qui  le  corage  ot  fier, 
Ot  envoie  le  duc,  que  il  tant  avoit  chier, 
Mil  chevalier  à  armes,  por  sa  cort  effrochier, 
Et  li  dus  de  Lemborc,  que  Dex  gart  d'encombrier, 
A  fait  ses  compaignons  moult  bien  apareillier  : 
.c.  chevaliers  i  maine  por  sa  cort  efforchier. 

Li  dus  de  Loheraine,  qui  prox  fu  et  sénés, 
Fait  ses  homes  mander,  moult  sont  bien  acesmés. 
En  sa  compaigne  maine  .un.c.  ferarmés. 
Là  peiïst-on  véir  tans  fors  escus  listés, 
Tans  gonfanons  de  soie  à  clox  d'argent  fermés; 
Enfresi  qu'à  Buillon  ne  s'i  est  arestés. 
Etli  dus  de  Lovain  a  ses  homes  mandés; 
Al  conte  de  Namurs  est  li  bers  arestés. 
.nr.c.  chevaliers  maine,  à  tant  les  a  esmés; 
De  riches  garnemens  est  chascuns  acesmés. 
Et  li  vesques  del  Liège,  li  sains  hom  ordenés, 
L'en  envoia  jii.c.  richement  conréés, 
De  vestemens  et  d'armes  noblement  atomes  ; 

ii  8 

Et  cil  qui'st  de  Goloignc  archevesques  clamés 
L'en  envoia  .in.c.  de  ses  meillors  chasés  ; 
Et  li  vesques  de  Mes  ne  s'i  est  oubliés  : 
Il  méismes  i  va  o  .v.c.  adobés. 
Or  aproche  li  termes  que  li  jors  fu  només, 
Que  li  abes  Girars,  dont  vos  oï  avés, 
Aconduira  le  roi  qui'st  cha  outre  passés, 
Por  l'acoison  del  sort  qui  à  Mec  fu  jetés. 
Si  verra  Godefroi,  qui  tant  est  redotés, 
Et  ambes  .11.  ses  frères,  que  tant  a  desirrés. 
Mais  li  dus  n'i  iert  mie  à  escari  trovés, 
Ains  a  ensamble  0  lui  tex  .x.  mil  adobés  ; 
N'i  a  celui  ne  soit  richement  conréés 
D'armes  et  de  chevax  cointement  atirés, 
Et  de  dras  d'escarlale  richement  gironés. 
Car  li  abes  Girars  li  a  cangié  les  dés  : 
Quant  à  la  cort  venra  li  fors  rois  coronés, 
Et  il  verra  le  duc,  qui  tant  est  redotés, 
Bien  orrés  qu'il  dira,  ains  qu'il  en  soit  lornés. 

Quant  tôt  furent  venus  li  conte  et  li  marcis, 
Godefrois  li  vaillans  les  a  à  raison  mis; 
Tôt  lor  a  aconlé  conment  li  sors  fu  dis 
Et  conment  il  doit  prendre  la  lor  que  flst  David, 
Et  le  verai  sépulcre  où  Dex  fu  mors  et  vis. 
«  Cha  outre  en  est  passés  li  rois  en  cesl  païs, 
Por  moi  et  por  mes  frères,  que  il  eiist  mordris; 
Se  .1.  abes  ne  fust,  tos  nos  eûst  ocis.  » 

Quant  li  baron  l'entendent,  loés  fu  Jhesu  cris; 
Le  jor  en  fu  mains  prinches  joians  et  esbaudis. 
Li  dus  les  en  apele,  si  lor  disk  son  avis  : 

«  Seignor,  ce  dist  li  dus,  entendes  à  mes  dis  : 

A  tos  vosvoil  proier,  corn  à  mes  bons  amis, 

Que  chascuns  s'aparaut  et  de  vair  et  de  gris, 

De  riches  dras  de  soie,  de  pailes  de  samis; 

Si  soit  chascuns  montés  sur  son  cheval  de  pris, 

Les  lances  ens  es  poins,  les  escus  as  cox  mis. 

.vi.  eschieles  ferons  de  nos  barons  eslis; 

Chascuns  ait  manche  à  dame,  si  iert  plus  grans  delis, 

Et  voisent  bohordant  là  fors  en  cet  larris; 

Et  jo  chevalcherai  entre  lesviex  floris, 

Entre  moi  et  mes  frères,  as  corages  hardis. 

Tos  sera  portendus  cist  grans  palais  voltis; 

Quant  la  nuit  ieri  venue  et  li  soirs  enseris, 

Bien  sera  aprestés  cist  grans  palais  bastis 

De  riches  luminaires  et  de  cherges  espris. 

Quant  à  moi  iert  venus  li  rois  en  cest  païs, 

Et  il  iert  descendus  et  al  mengier  assis, 

A  tos  vos  voil  proihier,  com  à  mes  bons  amis, 

Qu'il  ne  vos  tiegne  mie  com  vilains  esbahis.  » 

Quant  li  rois  Godefrois  a  sa  raison  finée, 
N'i  a  cel  qui  ne  l'ait  volentiers  créantée. 
Son  senescal  apiele,  si  li  dist  sa  pensée  : 
«  Gardés  que  ceste  sale  soit  moult  bien  acesmée, 
De  chendax  et  de  porpres  moult  bien  encortinée, 
De  jonc  et  de  menlastre  moult  bien  englaiolée.  » 
Et  cil  li  respondi  sans  nule  demorée  : 
«  Sire,  bien  sera  fait  puis  que  il  vos  agrée.  » 
No  baron  et  no  prinche  ont  grant  joie  menée, 
De  si  que  el  demain  que  vint  à  l'ajornée 

Tôt  se  sont  achesmé,  quant  messe  fu  cantée, 
De  Buillon  s'en  issirent  clia  defors  en  la  prée. 
Là  fu  chascune  eschiele  noblement  ordenée. 
Engerrans  de  Saint-Pol  la  première  a  guiée, 
.t.  jenliex  chevaliers  de  moult  grant  renomée, 
Fiex  au  conte  Huon,  à  la  trencbant  espée. 
Là  peiist-on  véir  mainte  ensaigne  fremée, 
Tant  mantel  vair  et  gris,  tante  porpre  parée, 
Et  tante  riche  ensaigne  à  or  enluminée. 
Maisoncques  n'i  ot  eline,  ne  broigne  endossée; 
Del  duc  sont  dessevré,  chascuns  lance  levée. 

Li  quens  qui  tint  Ponteu  après  lui  s'arota, 
Atot  .c.  chevaliers  c'avoc  lui  amena  ; 
Bachelers  estoit  joules,  plus  bel  de  lui  n'i  a  ; 
Tote  sa  compaignie  richement  achesma 
De  riches  vestemens  des  meillors  que  il  a. 
Il  se  parti  del  duc,  congié  n'i  demanda; 
Ne  repaierront  mais,  si  les  encontre™ 
Li  rois  Cornumarans,  qui  s'en  merveillera. 

Li  bons  dus  de  Lovaing,  à  la  chère  grifaigne, 
A  fait  la  tierche  eschiele  o  sa  riche  conpaigne, 
A  .ni. c.  chevaliers  sor  bons  chevax  d'Espaigne  : 
Bien  les  a  ordenés  très  en  mi  la  campaigne. 
Là  peiissiés  véoir  tante  riche  entresaigne, 
Tant  mantel  vair  et  gris,  tant  vestement  eslraigne. 
Del  duc  s'en  sont  parti  sans  nule  demoraigne; 
Les  chevax  laissent  corre  tôt  contreval  la  plaigne, 
Ne  retorneront  mais  por  home  qu'es  destraigne, 
S'encontreront  l'abé  et  le  roi  d'Aquailaigne. 

Li  dus  de  Loheraine,  qui  prox  fu  et  sachans, 
A  fait  la  quarte  eschiele  de  chevaliers  vaillans 
Bien  furent  .iin.c.  sur  les  chevax  corans. 
Là  peussiés  véoir  tans  destriers  auferrans, 
Et  tante  roide  lanche,  tans  gonfanons  pendans, 
ïans  mantiax  vairs  et  gris,  tant  bliaus  traïnans, 
Tans  pelichons  hermins,  qui  larges  ont  les  pans. 
Del  duc  s'en  sont  parti  qui  fu  liés  et  joians, 
Lor  chevax  laissent  corre  grenus  et  bien  corans  ; 
Ne  retorneront  mais  arrier  par  nul  samblans, 
Si  les  encontrera  li  rois  Cornumarans 
Et  li  abes  Girars,  qui  prox  est  et  vaillans. 

La  quinte  eschiele  fist  dans  Robers  li  Frisons 
Atotmil  chevaliers,  lachiés  les  gonfanons. 
Là  peûsi-oa  véoir  tans  auferrans  gascons, 
Et  tante  grosse  lanche  et  tans  riches  penous, 
Et  tante  riche  ensaigne  de  riches  siglatons. 
Tans  mantiax  vairs  et  gris,  tans  hermins  pelichons 
Et  tant  riches  bliaus  enlailliés  à  girons. 
Li  quens  se  part  d'ilucc,  moult  fu  grans  li  resons, 
Et  brochent  les  chevax  des  tranchans  espérons. 
Vont  s'ent  tôt  bohordant  sor  les  chevax  roons. 

Godefrois  de  Buillon,  à  la  chère  hardie, 
Et  si  autre  doi  frère,  qui  Dex  soit  en  aïe, 
Sont  ariere  reniés  et  la  grant  baronie. 
Li  bons  vesques  de  Mes  fu  en  lor  compaignie, 
Et  li  dus  de  Lemborc,  o  sa  chevalerie, 
Et  li  quens  de  Hainaut  et  sa  grant  seignorie, 
Et  Hues  de  Saint-Pol,  à  la  barbe  florie; 

S'i  fuli  quens  de  Gines,  qui'st  de  grant  cortoisie, 
Moult  doit  estre  joians  qui  si  faite  gent  guie. 

Witasses  de  Boloigne  fist  une  grant  voisdie; 
Les  barons  apela  :  or  oies  qu'il  lor  prie  ; 
Que  il  facent  .1.  parc  en  mi  la  praerie. 
Volentiers  li  otrient,  que  nus  ne  li  dénie 
Ses  .m.  fiex  mist  emmi,  dont  faite  est  l'aramie, 
Tant  com  dure  une  hanste,  ne  l'mescréés  vos  mie, 
N'aprochast  nus  à  ax,  tant  ait  grant  seignorie. 
Lapeùst-on  véoir  tant  destrier  de  Hongrie, 
Et  tant  riche  bliaut  de  soie  d'Aumarie, 
Tant  mantel  vair  et  gris,  qui  par  terre  balie. 
Moult  ont  bien  lor  compaigne  rengie  et  establie; 
Le  pas  vont  chevalchant,  sans  noise  et  sans  folie; 
Nus  d'ax  ne  porte  lanche,  ne  espée  forbie. 

Or  vos  lairai  del  duc  et  de  sa  compaignie, 
Si  dirai  de  Tabé  qui  Jhesus  beneïe. 


XVI 


L'abbé  de  Saint-Trond  part  avec  Cornumaran  pour  se  rendre  à  Bouillon.  A  une 
lieue  du  château  ils  rencontrent  successivement  :  Enguerran  de  Saint-Paul, 
le  duc  de  Louvain,  le  duc  de  Lorraine  et  le  comte  de  Flandres.  Us  sont 
entourés  d'un  nombreux  cortège  de  chevaliers.  Étonnement  de  plus  en  plus 
grand  de  Cornumaran,  qui  croit  à  chaque  instant  avoir  rencontré  Godefroi. 

Li  bons  abes  Girars,  qui  tant  fit  à  proisier, 
Al  terme  qu'il  ot  mis  ne  se  volt  atargier, 
Ains  a  fait  sa  maisnie  moult  bien  apareillier. 
En  sa  compaigne  furent  dus  ca  .x.  chevalier; 

Si  mena  .xii.  moines  et  son  priox  Gautier; 

Et  avoc  fu  li  rois,  qui  le  corage  ot  fier, 

Et  ses  compains  o  lui,  qui  moult  fait  a  proisier. 

Chascuns  avoit  sos  lui  .1.  bon  corant  destrier, 

S'ot  bon  mantel  au  col,  de  drap  de  Monpeslier, 

Li  sebles  et  les  lasmes  et  li  tasel  d'or  mier 

Fussent  grief  à  avoir  qu'es  volsist  esligier 

Se  li  rois  créist  Deu  qui  tôt  a  à  jugier 

Ne  fu  plus  biax  de  lui  très  le  tans  Olivier, 

Ne  nul  meillor  en  Franche  por  ses  armes  baillier. 

Li  bons  abes  Girars  pense  de  l'esploitier. 

Ainsi  com  d'une  leue  dut  Buillon  aprochier, 

Es  poignant  Engerran,  .1.  nobile  guerrier; 

Bien  sont  en  sa  compaigne  .iin.c.  chevalier. 

Quant  virent  les  escus  luire  et  reflamboier, 

Li  rois  Cornumarans  se  prist  à  merveillior; 

L'abé  en  apela,  se  l'prist  à  araisnier  : 

«  Sire,  quel  gent  sont  ce  que  là  voi  chevalchier?  » 

Li  bons  abes  respont,  où  n'avoit  qu'enseignier  : 

«  Compaignon  sont  au  duc,  qui  tant  fait  à  proisier, 

Qui  cha  fors  sont  venu  por  ax  esbanoier; 

S'en  seront  plus  haitié  quant  venra  al  mcngier. 

A  iceste  parole  est  venus  al  princhier 

Engerran  de  Saint-Pol,  où  n'avoit  qu'enseignier. 

Li  bons  abes  Girars  li  enquist  sans  largier  : 

«  Sire,  où  est  li  dus?  ne  me  devés  noier.  » 

Et  cil  li  respondi  sans  autre  latimier  : 

«  Il  remest  à  Buillon  en  son  palais  plenier.  » 

Outre  s'en  sont  passé,  moult  mainent  grant  tempier, 

Et  li  abes  s'en  vait,  qui  n'a  soing  d'alargier. 

Quant  li  quensEngerrans  s'en  fu  outre  passés, 
Li  bons  abes  chevalcbe,  qui  prox  fu  et  sénés. 
Il  ne  sont  mie  aie.  .v.  traities  (Tassés, 
Quant  li  quens  de  Ponteu  revint  tos  achesmés; 
En  sa  compaigne  avoit  .c.  chevaliers  montés. 
Quant  li  rois  voit  les  lanches  et  les  penons  fresés, 
Et  les  riches  ensaignes  et  les  escus  listés, 
L'abé  en  apela,  si  com  oïr  porrés  : 
«  Est  ce  ore  li  dus  qui  là  vient  arolés? 
—  Nenil,  ce  dist  li  abes,  ja  mar  le  quiderés; 
Ains  sont  de  sa  maisnie;  de  Buillon  sont  lornés; 
Nul  jor  n'enala  onques  li  dus  si  esgarôs, 
Que  al  mains  n'ait  o  lui  .111.  mile  de  ses  pers, 
Eslre  les  haus  barons  dont  il  est  plus  aînés.  » 
Es  le  conte  puissant  et  ses  gens  arolés , 
Et  saluent  Tabé,  quant  les  ont  encontrés. 
«Sire,  ce  dist  li  abes,  envers  moi  entendes  : 

Où'st  li  dus  Godefrois?  Gardés  ne  Tmc  celés. 
«  Sire,  ce  dist  li  quens,  à  Buillon  est  reniés.  » 
Puis  broche  le  cheval  des  espérons  dorés, 
Trestos.ses  conpaignons  en  a  outre  guiés. 
Moult  demainent  grant  bruit  as  des'riers  abrievés 
Et  li  abes  s'en  torne  et  li  rois  coronés. 

Qant  li  quens  ot  passé  le  rois  Cornumarant, 
Li  abes  s'en  torna  moult  tost  esperonant, 
Entre  lui  et  le  roi  vont  ensamble  parlant. 
Il  n'orent  mie  aie  le  traita  .1.  serjant, 
A  l'issue  d'un  val  par  delés  .1.  pendanl, 
Es  le  duc  de  Lovain,  à  esperon  brochant; 

Et  sa  riche  compaigne  vient  après  bohordant. 

Là  peïist-on  véoir  tant  bon  cheval  corant, 

Tant  mantel  vair  et  gris,  tant  tiret  traînant, 

Et  tante  grosse  lanche  à  gonfanon  pendant, 

Et  tante  bone  ensaigne,  tant  escu  reluisant. 

Quant  li  rois  les  perchut,  moult  s'en  vait  merveillant, 

Le  bon  abé  Girart  demanda  en  riant  : 

«  Est-ce  ore  li  dus  qui  là  vient  chevalchant?  » 

—  Nenil,  ce  dist  li  abes,  si  m'ait  S1  Amant! 
Ains  sont  si  compaignons,  qui  se  vont  déportant. 
Onques  ne  l'vi  si  sol,  nul  jor  en  mon  vivant, 
Qu'ensamble  o  lui  ne  fussent  .m. m.  combatant, 
Sans  ses  privés  amis  qui  le  vont  conseillant. 
Quant  li  Rois  i'entendi,  tôt  mua  son  samblant; 
De  maltalent  et  d'ire  vait  forment  soupirant; 

Or  croit  bien  que  li  sors  ne  va  mie  mentant, 
Qui  dist  qu'il  li  tolrait  s'onor  à  son  vivant, 
Et  conquerroit  la  terre  et  deriere  et  devant. 
Atant  es  vos  le  duc  qui  là  vient  chevalchant, 
Et  salua  l'abé  qui  venoit  loi  devant  : 
«  Sire,  ce  dist  li  abes,  por  Deu  le  Roi  poissant, 
Où  est  remés  li  dus  al  corage  vaillant? 

—  Sire,  il  est  à  Ruillon,  je  le  sai  vraiement.  » 
Puis  broche  le  cheval,  si  s'en  lorna  poingnant. 
Moult  demainent  grant  noise  li  destrier  auferran; 
Li  abes  et  li  rois  s'en  tornerent  atant. 

Quant  li  dus  de  Lovain  ot  l'abé  trespassé, 
Li  bons  abes  s'entorne,  n'i  a  plus  demoré; 
Entre  lui  et  le  roi  qu'il  avoit  amené; 

Il  n'orent  mie  esté  .1.  arpent  mesuré, 
Quant  ont  de  Loheraine  le  franc  duc  encontre, 
Bien  sont  en  sa  conpaigne  .un.  c.  adobé. 
Là  peùst-on  véoir  tant  destrier  abrievé, 
Et  tante  grosse  lanche  et  tant  fer  aclieré 
Et  tante  bone  ensaigne,  et  tant  escu  boclé, 
Tant  mantel  vair  et  gris,  tant  bliaut  gironé. 
Quant  li  rois  les  choisi,  s'a  l'abc  apelé  : 
«  Sire,  est-ce  li  dus  qui  tant  a  de  fierté  ? 

—  Nenil,  ce  dist  li  abes,  par  sainte  carité, 
Onques  ne  vi  le  duc  issir  de  sa  chité 

A  si  petit  de  gent  com  là  voi  assamblé. 
De  ses  conpaignons  sont,  ce  sachiés  par  verlé, 
Qui  pour  esbanoihier  sont  as  cbevax  moulé. 
Encor  a  tex  dis  prinebes  dedens  sa  poésie; 
Ni  a  cel  qui  nen  ait  mil  chevaliers  armés. 
Sans  les  autres  barons  qui  de  lui  sont  privé, 
Qui  le  vienent  servir  tôt  à  sa  volonté. 
Quant  li  rois  l'entendi  s'a  le  chief  encline. 
Or  voit  bien  qu'il  perdra  trestote  s'ireté. 

Atant  es  vos  le  duc,  et  salua  l'abé, 
«  Sire,  ce  dist  li  abes,  qui  le  poil  ot  meslé, 
Où  est  remés  li  dus  al  corage  aduré? 

—  Sire,  il  est  à  Buillon  en  son  palais  listé. 
Atant  s'en  passa  outre,  n'i  a  plus  demoré. 
Grant  effroi  démenèrent  li  destrier  sejorné  ; 
Et  li  abes  s'en  vait  o  le  roi  coroné. 

Quant  li  dus  ot  passé  le  roi  en  mi  la  plaigne, 
Li  bons  abes  s'en  torne,  à  cheval,  la  campaigne. 


[3371-3396]         ET  DE   GODEFROID  DE  BOUILLON,  123 

A  l'issir  du  valchel  delés  une  monlaigne 
Es  le  conte  de  Flandres  et  sa  riche  compaigne. 
Là  peùssiés  véoir  tant  destrier  d'Alemaigne 
Et  tante  grosse  lanche  et  tante  riche  ensaigne, 
Et  tant  escu  à  or  de  moult  très  riche  ovraigne , 
Tant  mantel  vair  et  gris  et  tant  bliaut  estraigne. 
Quant  li  rois  les  choisi  de  la  terre  loingtaigne, 
Il  les  montra  l'abé,  à  son  doit  les  ensaigne  : 
«  Sire,  or  voi-jo  le  duc,  qui  nul  home  n'adaigne. 
•— No  l'est,  par  saint  MaIlou,c'on  requiert  en  Bretaigne; 
As  gens  qu'il  maine  o  lui  n'a  ci  nule  bargaigne, 
N'est  ne  povres  ne  riches,  s'il  velt,  del  sien  ne  praigne. 
Quant ,Cornumarans  l'ot,  sa  dolors  li  engraigne. 
«  Hé  las,  ce  dist  li  rois,  fait  ai  maie  gaaigne  : 
Tôt  conquerra  Surie,  qui  s'en  dolle,  ne  plaigne! 
N'i  remanra  castiax.  à  pui,  ne  à  montaigne, 
Ne  donjons  à  gasler,  s'il  velt,  que  il  ne  fraigne, 
Ne  murs,  ne  rolléis  que  à  terre  n  empaigne 
Ja  por  nule  desfense  nen  iert  que  il  remaignc. 
Es  le  duc  apoignant  sor  .1.  cheval  d'Espaigne, 
Et  salua  l'abé  de  la  vertu  hautaigne. 
Li  abes  li  demande,  en  qui  grans  sens  se  baigne  . 
.«  Où  li  dus  est  remés,  à  la  chère  griffaigne? 
—  Sire,  il  est  à  Buillon  en  sa  sale  demaigne.  » 
Atant  s'en  passa  outre  sans  autre  demoraigne; 
Ausi  fait  c'on  n'en  sace  vaillant  une  castaigne. 

XVI 1 


Godefroi  de  Bouillon  et  son  barnage  arrivent  eufin.  Cornumaran  voit  le  due 
et  ses  deux  frères.  Il  les  accompagne  jusqu'à  Bouillon.  Il  est  frappé  de 
stupeur,  il  expose  à  son  compagnon  de  roule  combien  tout  ce  qu'il  voit  jus- 
tifie es  prédictions  de  la  reine  Calabre.  Il  demande  à  parler  à  Godefioi. 


0 


uant  Robers  li  Frisons  ot  Irespassé  le  roi, 
Li  abes  s'en  torna,  qui  fa  de  bone  foi. 
A  l'issir  d'un  valcel  par  delés  .t.  chaumoi, 
Enconlrent  le  Barnage  et  le  duc  Godefroi. 
Le  petit  pas  chevalcent,  sans  noise  et  sans  effroi  ; 
N'i  a  escu,  ne  lanche,  ne  ensaigne  à  orfroi. 
Tant  cheval  véissiés  ambler  sor  le  perroi, 
Tant  mantel  vair  et  gris  et  tant  riche  conroi. 
Quant  li  rois  les  choisi,  moult  en  ot  grant  unoi; 
L'abé  en  apela,  si  li  mostra  al  doi. 
«  Sire,  jo  voi  le  duc,  si  corn  jo  pëns  et  croi. 
—  Voire,  ce  dis  li  abes,  ore  i  est-il  par  foi. 
Tel  conpaigne  a  li  dus,  quant  va  en  esbanoi. 
Aine  mais  por  qu'en  essist  n'en  vi  o  lui  si  poi.  » 
Cornumarans  respont  :  «  Par  le  Deu  où  jo  croi, 
De  celé  conpaignie  que  jo  là  venir  voi 
Porroit  li  dus  tenir  un  amiral  tornoi! 
Bien  doit  terre  tenir  qui  tel  gent  mené  o  soi!  » 

Quant  li  rois  encontra  Godefroi  de  Buillon, 
Bien  sont  en  sa  conpaigne  .1111.  c.  compaignon. 
L'abé  en  apela,  si  l'a  mis  à  raison  : 

«  Sire,  je  voi  ici  tant  prinche  et  tant  baron, 
Tant  mantel  vair  et  gris,  tant  riche  siglaton 
Que  ne  connois  le  duc  par  nisune  acoison.  » 

—  Sire,  ce  disl  li  abes,  entendes  ma  raison  : 
Se  tant  avés  en  vos  sens  et  discrétion, 

Bien  conistrés  le  duc  à  la  clere  fachon, 

Godefroi  le  jentil,  qui  cuer  a  de  lion. 

Li  dus  fu  ens  el  parc,  sor  .1.  cheval  gascon. 

Chascuns  avoit  vestu  .1.  vermel  siglaton, 

Li  mantel  c'ont  as  cox  sont  moult  riche  et  moult  bon, 

Li  tassel  et  les  orles  valoient  maint  mangon; 

Li  dus  ot  .1.  chapel  qui  n'est  pas  de  coton; 

Enlor  avoit  .1.  chercle  de  l'ovre  Salemon, 

Mainte  pierre  i  avoit,  dont  jo  ne  sai  le  non; 

Le  duc  Tôt  envoie  li  sires  de  Mascon. 

Li  rois  Cornumarans,  qui  cuer  ot  de  félon, 
A  veù  les  .ni.  frères  et  le  chcrne  environ, 
Tant  conme  dure  en  loing  la  haste  à  .t.  penon 
N'abite  nus  à  ax  par  nule  anonsion. 
Li  rois  dist  à  l'abé,  ne  mie  à  trop  haut  ton  : 
«  Sont-ce  là  li  troi  frère  en  mi  cel  quaregnon?  » 

—  Oïl,  ce  dist  li  abes,  foi  que  doi  S1  Simon  : 
C'est  li  dus  Godefrois  al  capel  esclavon.  » 
Quant  li  rois  l'entendi,  ne  dist  ne  o  ne  non  : 
Tos  li  sans  li  frémi  de  si  ens  el  talon. 
Adonc  volsist-il  estre  dedens  sa  région, 

Oa  à  Meque  la  grant,  devant  son  Deu  Mahon. 

Li  bons  abes  Girars,  qui  tant  fu  prox  et  ber, 
Si  li  a  demandé  s'il  velt  h  lui  parler. 

Cornumarans  rcspont  :  «  Mouille  puis  desirrer, 

Mais  que  vos  li  doiés  mon  errement  celer. 

Car  il  me  feroit  lost  ocirre  et  desmembrer.  » 

Li  abes  li  respont  :  «  Ne  vos  estuet  doter; 

Vers  le  duc  vos  quit-jo  moult  richement  celer.  » 

Sa  maisnie  commande  iluec  à  demorer  ; 

Onques  ne  volt  nului  fors  le  roi  amener. 

Li  baron  li  font  voie,  si  l'ont  laissié  aler. 

Li  dus  ala  encontre,  s'es  prist  à  saluer, 

Et  regarde  le  roi,  voit  le  bel  baceler: 

«  Sire,  fait-il  Tabé,  ne  me  devés  celer, 

Qui  est  cest  chevaliers  que  jo  voi  ci  ester  ?  » 

—  Sire,  c'est  .t.  miens  mes,  s'a  esté  outre  mer.  » 

Quand  li  dus  l'entendi,  si  Tala  acoler  : 

«  Por  vos  le  voil-jo  moult  et  chérir  et  amer, 

Très  ces  pas  en  avant  servir  et  honerer. 

«  Sire,  ce  dist  li  abes,  ce  fait  à  mercier.  » 

Godefrois  li  vaillans  li  prent  à  demander 

De  quel  contrée  il  vient  et  où  il  veltaler. 

Li  abes  li  respont,  qui  moult  fist  àloer  : 

«  Sire,  o  vos  sui  venus  .1.  mien  conseil  mostrer.  » 

Quand  Godefrois  l'oï,  samblantfist  de  penser, 

Puis  en  fist  les  barons  en  sus  .1.  poi  torner, 

Enfresi  c'a  Buillon  ne  volrent  arester. 

Les  borjois  et  les  dames,  qui  on  fist  conmander, 

Véissiés  en  ces  places  trescher  et  caroler. 

Esquiers  etserjans  et  puceles  canler, 

N'i  a  maison,  ne  rue  c'on  i  puisse  trover 

Qui  ne  soit  portendue  de  paile  et  de  cender, 

Et  n'i  ait  .c.  aubers  pour  vassaus  adober. 

Et  .c.  elrîies  luisans,  dont  li  chercle  sont  cler, 
Et  les  meutes  des  chiens  por  lor  cors  déporter, 
Ostoirs  et  esperviers  et  gerfax  por  voler. 
Li  rois  s'en  esmerveille,  si  commence  à  penser; 
Son  conpaignon  apele  où  se  moult  pot  fier  : 
«  Jo  ne  porroie  mie  tel  richoise  assambler, 
N'en  trestot  mon  païs  tel  richesse  trover, 
Com  nos  povons  ici  véoir  et  esgarcler. 
Se  chist  dus  vient  el  règne  que  j'ai  à  govcrner, 
Ja  ne  trovera  home  qui  voille  contrester.  » 
Godrefois  et  si  frère,  qui  n'ont  soing  de  gaber, 
Descendent  al  perron,  o  els  maint  riche  per, 
Et  montent  en  la  sale  c'on  ot  fait  atorner, 
De  cendax  et  de  porpres  moult  bien  encortiner. 
Quand  li  mengiers  fu  près,  si  alerent  disner. 
Etcontreval  la  vile  avoit  serjans  montés, 
Que  nus  ho  m  n'i  meiïace,  dont  cris  i  fust  levés. 
Godefrois  fist  l'abé  premièrement  laver, 
Et  en  après  le  roi,  que  moult  volt  honerer. 

Godefrois  li  vaillans,  qui  prox  fu  et  hardis, 
ATahé  et  le  roi  premièrement  assis  ; 
Puis  s'assistrenl  li  conte,  li  prince  et  li  marcis  ; 
Tant  mes  i  ot  le  jor  ne  sai  que  vos  devis. 
Li  rois  a  regardé  le  grant  palais  vol  lis, 
Qui  bien  fut  portendusde  tires  de  samis, 
D'ostorins  et  de  porpres  et  de  bons  dras  de  pris  ; 
Regarde  ces  haubers  et  ces  elmes  burnis; 
Les  espées  Irenchans  et  les  espiés  forbis, 
Voit  ces  princes  vestus  et  de  vair  et  de  gris. 

Devant  le  ducservoient  .vi.  conte  de  haut  pris 
Et  devant  lui  méisme  en  ot  li  dus.  u.  mis. 
Tant  li  portèrent  mes  tosen  est  esbahis. 
L'abé  en  apela,  si  l'a  à  raison  mis  : 
«Sire,  moult  estcis  dus  cortois  et  bien  apris, 
Et  moult  par  est  poissans,  si  corn  moi  est  à  vis 
Quant  il  puet  tel  barnage  joster  en  cest  païs.  » 
Li  abes  li  respont,  qui  moult  par  ot  bons  dis  : 
«  Sire,  ce  n'est  encor  ci  niens,  n'i  a  fors  ses  amis  ; 
C'est  privée  maisnie,  tant  en  a-il  tos  dis. 
Mais  s'il  avoit  besoin  g  qu'il  mandast  ses  amis, 
Ains  .xv.  jorsauroit  .c.  mile  fcrvestis.  » 
Quant  li  rois  l'enlendi,  si  fu  moult  esmaris, 
Puis  a  dit  à  Pabé  :  «  S'il  fust  rois  des  Parsis 
Et  de  Jérusalem  pu  lant  a  or  inassis, 
Si  esteroil-il  bien  et  bêlement  servis.  » 

Li  rois  Commua rans  s'apuia  sor  la  table, 
Son  conpaignon  apele  c'on  clame  Malorlable; 
Chevaliers  esloit  buens,  cuer  avoit  amiable  : 
«  Amis,  fait-il  à  lui,  or  ne  lien  mie  affable 
Le  sort  qui  fu  jetés,  mais  lot  à  véritable. 
Onques  Tiebaus  li  bcrs,  qui  maris  fu  Orable, 
N'ot  nul  jor  en  sa  vie  tant  riche  contestable, 
Ne  tant  bel  chevalier  corn  je  voi  ci  à  table. 
Se  cist  dus  et  si  frère,  qui  lant  sont  redotablc, 
Volent  passer  là  outre,  à  loi*  grant  jenl  m  irai»  le, 
Tote  prendront  la  lerre  enfresi  qu'en  Canable; 
N'i  troveronl  cité  ja  lor  soit  conlrestable, 
Ne  tor,  ne  fremelé,  ja  lor  soit  défendable. 

«  Sire,  faitli  hermins,  moult  vos  voi  esmaiable; 
Là  outre  les  menront  li  .c.  mile  diable; 
Quant  vos  serés  armés  sor  vo  cheval  d'arable, 
Et  tôt  vo  chevalier,  qui  sont  de  vos  tenable, 
Plus  ierent  de  .c.  mil,  lot  hardi  conbatable; 
Ja  ne  perdrés  par  aus  la  montance  d'un  sable.  » 
Quant  li  rois  entendi  le  consel  aceptable  : 
«  Amis,  fait-il  à  lui,  moult  as  le  cuer  mirable  !  » 

Li  rois  et  ses  compains  ont  laissié  le  plaidier 
Et  li  dus  Godefrois  est  levés  del  mengier; 
Li  conte  et  li  marchis  et  li  bon  chevalier 
As  esches  et  as  tables  se  vont  esbanoier. 
Li  auquant  sont  aie  escremir  et  lanchier; 
Li  autre  aval  le  bore  caroler  et  trescher, 
Et  font  ces  vers  conbatre  et  ces  ors  desloier. 
Godefrois  et  si  frère  son  remés  el  planchier. 
Li  rois  traist  celé  part  l'abé  qu'il  ot  moult  chier, 
Il  l'en  a  apelé  sans  autre  latimier  : 
«  Amis,  jo  voîl  à  vos  .1.  un  petit  conseiilier. 
Se  jo  ne  me  dotoie  de  mon  cors  empirier, 
Volentiers  me  volroie  à  cest  duc  acoinlier  ; 
Onques  mais  ne  vi  home  tant  fesist  à  proisier. 
El  li  abes  respont,  où  n'avoit  qu'enseignier  : 
«  Parlés  seulement,  ne  vos  caut  d'esmaier; 
Si  com  jo  croi  et  pens,  si  me  peust  Dex  aidier, 
Li  dus  perdroit  anchois  de  sa  terre  .1.  quartier, 
Que  ja  vos  forfesist  le  montant  d'un  denier.  » 
Quant  H  rois  l'entendi,  n'i  ot  qu'eslééchier; 
Il  est  venus  au  duc,  qui  le  courage  ot  fier. 
Or  oies  de  quel  chose  il  le  volt  araisnier. 

XVI II 


Cornumaran  se  découvre  à  Godefroi.  Celui-ci  lui  apprend  que  dans  cinq  ans 
il  ira  l'attaquer  dans  son  royaume.  «  D'ici  là,  dit  le  roi  de  Jérusalem,  tout 
sera  prêt  pour  ma  défense!  »  Il  demande  et  obtient  un  sauf-conduit  pour 
retourner  à  Jérusalem. 


Quant  Cornumarans  ot  qu'il  est  asseûrés, 
Il  est  venus  au  duc,  si  l'en  a  apelé. 
«  Sire,  fait-il  à  lui,  envers  moi  entendes  : 
Tant  ai  veïi  en  vos  et  valors  et  bontés, 
Cortoisie  et  proeche,  honor  et  largeté, 
Que  jo  vos  gehirai  mon  cuer  et  mon  pensé, 
Gonment  est  de  l'afaire  est  venu  et  aie. 
A  Mahomet  à  Mec  a  on  .1.  sort  jeté 
.Que  vos  et  vo  doi  frère,  qui  tant  sont  redolé, 
Devés  prendre  Andioche,  lamirable  chitr, 
Et  de  Jherusalem  ferés  vo  volenté. 
Desirelés  serai,  ce  m'a  li  sors  conté, 
Por  ce  sui  jo  venus  cha  outre  en  cest  régné.  » 

Quant  li  dus  l'entendi,  s'en  a  Deu  mercié  ; 
Voyant  tos  ses  barons  a  le  roi  apelé. 
«  Quex  hom  estes-vos  donc?  ne  me  soit  pas  celé. 
—  Sire,  jo  sui  X  hom  qui  moult  a  desirré 
Que  véir  vos  peiisse  et  vo  grant  richeté; 
Rois  sui  de  Jursalem  et  si  tieng  l'ireté. 
Por  vos  passai  cha  outre  ensi  atapiné, 
N'i  amenai  baron,  ne  mais  .1.  mien  privé. 

Jo  ving  à  Sainteron,  n'i  oi  gairés  esté. 

Quant  l'abes  me  connut,  qui  moult  m'a  honoré, 

Sire,  por  vos  véoir  m'a  ichi  amené; 

Or  m'en  iraiariere,  quant  à  vos  ai  parlé, 

Plus  en  serai  haitiés  en  trestot  mon  aé. 

Quant  Cornumarans  a  &i  raison  defenie, 
El  li  dus  Tôt  moult  bien  entendue  et  oïe; 
Où  qu'il  voit  les  barons,  si  lor  dist  sa  dévie  : 
«  Seignor,  dist  Godefrois,  à  la  chère  hardie, 
En  a  chi  bêle  chose,  se  Dex.  vos  beneïe: 
Que  Jhesus  nos  demostre,  li  fiex  sainte  Marie. 
Jo  ne  lairoie  pas  por  tôt  l'or  de  Pavie 
Que  jo  ne  pas  là  outre,  se  Dex  me  done  aïe. 
Par  force  conquerrai  le  règne  de  Surie, 
Jherusalem  prendrai  qui'st  de  grant  seignorie, 
Si  la  délivrerai  de  la  gent  paienie  ; 
La  loi  Deu  i  sera  honerée  et  servie.  » 
Quant  li  baron  l'entendent,  n'i  a  cel  qui  ne  die  : 
«  Hé  Dex!  car  fust-ce  ja  qu'ele  fust  establie  t  » 
Cornumarans  respont,  de  noient  ne  s'oblie  : 
«  Sire  dus  Godefrois,  ne  vos  desréés  mie; 
Ains  en  sera,  jo  croi,  mainte  targe  croissie 
Et  mainte  riche  broigne  rompue  et  dessartie, 
Maint  cors  en  iert  sanglens,  dont  l'arme  en  iert  perie , 
Anchois  que  vos  l'aies,  sera  cher  deservie. 
Et  si  vos  la  prenés  par  vo  chevalerie, 
Tant  ai  en  vos  veu  proece  et  cortoisie, 
Sachiés  par  vérité,  trop  ne  l'plainderai  mie  ; 
Hons  ne  l'porroit  avoir  de  plus  grant  seignorie.  » 

<(  Sire  dus  Godefrois,  dist  li  rois  ,  entendes  : 
Jo  proi  par  vo  merci  que  .1.  don  me  donés. 
—  Quex  est-il  ?  fait  li  dus  ;  ne  me  soit  pas  celés, 
Je  l'vos  doins  volentiers,  ja  mar  le  mescresrés, 
Por  coi  jo  n'en  doie  estre  de  mes  homes  blasmés.  » 
Gornumarans  respont  :  «  Aparmain  le  sarés  : 
Dites-moi  le  termine  que  làtoutre  venrés.  » 
Godefrois  li  respont,  qui  prox  fu  et  sénés  : 
«  Se  de  si  à  .v.  ans  là  outre  ne  m'avés, 
Jamais  en  vostre  vie  mar  vos  en  doterés: 
Ne  voil  pas  chose  dire  qui  ne  soit  vérités.  » 
Gornumarans  respont  li  vassax  adurés  : 
«  Ains  que  li  termes  viegne  qui  ci  est  denomés, 
Sera  si  mes  païs  garnis  et  aprestés 
Qu'il  ne  dotera  homes  qui  de  mère  soit  nés. 
Or  ferai  renforcher  mes  grandes  fremetés, 
Mes  castiax  et  mes  viles,  mes  hors  et  mes  cités. 
Jo  n'i  quide  mie  estre  à  escari  trovés; 
Ensemble  o  moi  aurai  tex  .c.  mil  adobés, 
N'i  aura  cel  ne  soit  richement  conréés 
D'armes  et  de  chevax,  de  destriers  abrievés. 
Anchois  que  de  ma  terre  soie  desiretés 
L'aura  bien  acatée  cil  qui  en  iert  chasés. 
Ja  tant  com  ferir  puisse  de  l'espée  del  lés 
Ne  serai  par  Mahom  vis  recréans  clamés  !  » 

Deus  jors  fu  à  Buillon  li  rois  Gornumarans; 
Aine  mex  ne  fu  servis  ne  rois  ne  amirans 
Qu'il  fu,  et  ses  compains,  de  tos  les  miex  vaillans; 
Ghascun  jor  s'en  issoient  por  bohorder  as  chans, 

Les  escus  à  lor  cox,  desor  les  auferrans. 

Au  tier  jor  vint  au  duc  qui  fu  nobles  et  frans; 

Avoc  lui  fa  li  abes  qui  fu  prox  et  vaillans  : 

«  Sire  dus,  fait  li  rois,  enlendés  mes  semblans  : 

Por  vos  et  por  vos  frères,  dont  li  renon  est  grans, 

Vin-jo  en  cest  païs  comme  lapins  querans. 

Or  m'en  revoil  aler;  itex  soit  vos  conmans 

Que  jo  n'aie  garde,  moult  ferés  que  vaillans; 

Se  jo  m'en  puis  râler  sains  et  saus  et  vivans, 

Moult  en  serés  loés  entre  les  Aufricans.  » 

Quant  Godefrois  l'entent,  ne  fu  mie  taisans  : 

«  Sire,  fait-il  au  roi,  or  ne  soies  dotans  ; 

Tant  com  ma  terre  dure  vos  serai  bons  garans. 

Vos  plairoit-il  à  prendre  ne  or  tin,  ne  besans, 

Ne  hiaumes,  ne  haubers,  ne  espées  tranchans, 

Chevax,  ne  palefrois,  ne  bons  destriers  corans. 

Il  n'est  nus  bons  avoirs  dont  jo  soie  tenans, 

Se  vos  le  volés  prendre,  dont  ne  soies  joians, 

Porl'amor  à  l'abé  qui  est  vos  connissans. 

—  Sire,  votre  merchi,  distli  rois  mescréans, 

Ja  ne  prendrai  del  yostre  la  montance  d'uns  gans.  » 

Dont  commanda  li  abes  à  .v.  de  ses  serjans 

Qu'il  mesissent  les  seles  es  palefrois  anblans. 

Li  abes  et  li  rois  au  duc  ont  pris  congié; 
Es  palefrois  montèrent,  qui  sont  apareillié. 
Godefrois  li  vassaus  a  le  roi  convoie 
.11.  grans  leues  plenieres  à  .1.  esrant  à  pie; 
Li  baron  vont  après  bohordant  tôt  rengié. 
Là  peùssiésvéoir  tant  bliautentaillié, 

Et  tanlescu  à  or,  et  tantpenon  lachié. 
Quant  li  dus  ot  l'abé  acolé  et  baisié, 
Arrière  s'en  repairent  tôt  joiant  et  haitié. 
Li  rois  Cornumarans  a  l'abé  araisnié  : 
«  Sire,  moult  ai  le  cuer  dervé  et  esragié 
Quant  jo  me  descovri  à  cel  duc  resoignié; 
Jane  quidai  torner,  si  m'eûstmehaignié. 
Moult  par  nos  a  mostré  grant  semblant  d'amistié  ; 
Chertés  aine  ne  vi  home  si  très  bien  enseignié.  » 

Tant  a  Tabès  Girars  erré  et  chevalchié, 
Que  il  vint  à  Sainl  Tronc,  s'a  le  roi  herbergié 
De  si  que  el  demain  que  il  fu  esclairié, 
Que  il  se  sont  levé  et  vestu  et  cauché. 
L'abes  li  vint  devant,  qui  Dex  ot  anonchié 
Ghe  dont  il  furent  puis  maint  home  detrenchié, 
Et  tant  fort  castel  pris  et  tant  mur  pechoié, 
Tantes  bones  chités  et  tant  seignori  sié  : 
Veve  en  fu  mainte  dame,  mains  enfes  eschilliés. 

Li  rois  Cornumarans,  à  l'adurécorage, 
En  apela  l'abé,  qui  moult  ot  le  cuer  sage  : 
«  Sire,  fait-il  à  lui,  entendes  mon  langage, 
Gardés  que  jo  n'i  aie  enconbrier  ne  domage  ; 
S'on  me  fesoit  anui,  vosi  ariés  hontage. 
R'aler  voil  en  ma  terre  et  en  mon  iretage. 
Li  rois  e.t  ses  conpains  r'ont  pris  lor  tapinage  ; 
Onques  mener  n'en  volrent  destrier,  ne  mul  d'arage; 
Ne  portent  vair  ne  gris,  mais  .11.  cotes  desarge. 
Quant  sont  apareillié,  n'i  font  lonc  arestage  ; 
Il  ont  prié  l'abé,  qui  fut  de  bon  corage, 
Qu'il  prendront  son  congié  et  feront  lor  voiage. 

Li  rois  Cornumarans,  qui  le  corage  ot  fier, 
S'est  bien  atapinés  à  guise  de  palmier  ; 
Esclavine  ot  et  palmes  et  sollers  à  loier, 
Et  bon  capel  de  feutre  et  bordon  de  pomier. 
Ains  que  vespres  venist,  en  ot  si  grand  mestier, 
Que  il  ne  le  donast  por  mil  livres  d'or  mier. 
Li  rois  fut  frans  et  fors,  bien  sambla  chevalier; 
Se  il  créist  en  Deu,  le  verai  justichier, 
N'eûst  meillor  en  France  por  ses  armes  baillier. 
L'abé  en  apela,  se  Tprist  à  graciier  : 
«  Sire,  fait-il  à  lui,  moult  vos  doi  avoir  chier; 
Mostré  m'avés  le  duc  dont  oi  grant  desirrier, 
Et  ses  autres  .H,  frères,  qui  moult  sont  à  proisier  ; 
Ramené  m'en  avés  sain  et  sauf  et  entier: 
De  râler  en  ma  terre  ne  me  voil  mais  targier.  » 
Li  bons  abes  Girars,  qui  moult  fait  à  proisier, 
Monta  soi  tiers  de  moines  por  le  roi  convoier; 
Onques  ne  volt  mener  palefroi,  ne  destrier, 
Ne  porter  vair  ne  gris,  ne  argent,  ne  or  mier. 
Plus  de  .11.  leues  grans  d'un  home  péonier 
L'a  convoie  li  abes,  c'ainc  ne  le  volt  laissier; 
Puis  li  done  congié,  si  prent  à  repairier; 
Vait  s'en  Cornumarans  qui  n'a  soing  d'atargier. 
Ains  que  voie  le  vespre,  ne  le  soleil  cochier, 
Aura  moult  grand  péor  de  la  teste  à  trenchier. 

XIX 


Thierry  de  Losanne,  banni  de  Bouillon  par  Godefroi,  se  met  en  embuscade 
pour  attaquer  et  tuer  Cornumaran,  espérant  par  ce  moyen  rentrer  en  grâce. 
Cornumaran  croit  qu'il  a  affaire  à  des  assassins  apostés  par  Godefroi.  Il  tue 
Thierry,  et  apprend  d'un  de  ses  complices  la  vérité  sur  ce  traître.  Godcfro 
en  est  informé. 


Seignor,  or  entendes,  franche  genthonerée  : 
Si  entendes  canchon,  qui  moult  doit  estre  amée, 
Por  iceste  aventure  que  ci  vos  ai  contée, 
Furent  prises  les  crois  et  la  grans  ost  jostée, 
Dont  la  sainte  cités  fu  prise  et  conqueslée, 
Où  Jliesus  fu  trais  de  la  gent  deffaée. 
Or  conmenche  chanchons  de  bien  enluminée; 
Onques  par  jogléor  ne  fu  meudre  cantée. 

Vait  s'ent  Cornumarans,  s'a  la  teste  enclinée; 
Moult  est  liés  et  joians  que  sa  vie  est  salvée, 
Mais  li  grans  aventure  qui  li  fu  destinée  ; 
Car  anchois  que  il  voie  trespasser  la  vesprée, 
Aura  dessus  le  bus  la  teste  dessevrée, 
Se  moult  bien  ne  li  est  defïendueet  gardée. 
Uns  chevaliers  le  seut,  soi  tiers,  à  rechelée, 
Que  Godefrois  avoit  bani  de  sa  contrée  ; 
Bien  ol  oï  del  roi  conter  la  renomée, 
Si  com  la  riche  cors  fu  par  lui  assamblée; 
Pense  s'il  l'avoit  mort  sans  noise  et  sans  criée, 
Que  Tire  Godefroi  li  seroit  pardonée. 
Li  chevaliers  sot  bien  le  pais  et  l'estrée, 

Et  a  laissié  la  voie  qui  plus  esloit  hanstée  ; 
Le  roi  a  devancé,  le  fons  d'une  valée  ; 
lluec  s'est  enbuschiés  en  une  grant  cavée  : 
Se  le  rois  ne  s'i  garde,  à  la  chère  membrée, 
Mors  iert  et  desconfis,  la  teste  aura  colpée. 

Quant  Tierris  de  Losane  fu  el  val  enbuisciés, 
Ses  conpaignons  apele,  si  les  a  araisniés  : 
«  Seignor,  fait-il  à  ax,  faites  pais,  si  m'oiés: 
Jo  fui  de  ma  contrée  et  banis  et  caciés; 
Se  Godefrois  me  tient,  ja  n'iere  respitiés  ; 
Se  cist  rois  de  paiens  est  mors  et  delrenchiés, 
Bien  sai  que  jo  seroie  vers  le  duc  apaiés  : 
Or  vos  voil  tos  proier  que  loialment  m'aidiés.  » 
Et  cil  respondenl  :  «  Sire,  ne  soies  esmaiés  : 
Se  il  passe  par  chi,  tos  est  à  mort  jugiés  !  » 
Li  rois  et  ses  conpains  ne  s'est  pas  atargiés  ; 
En  la  valée  entrèrent,  où  estoient  gaitiés. 
Chil  li  salent  devant  dont  il  fu  espiiés; 
A  haute  vois  li  crient  :  «  Mors  estes,  renoiés  !  » 
Quant  li  rois  les  choisi,  moult  s'en  est  esmaiés; 
Son  conpaignon  apele  :  «  Envers  moi  vos  traies! 
Mort  somes  et  traï,  de  verte  le  sachiés. 
Godefrois  et  li  abes  les  a  ci  envoies  ; 
Bien  le  me  dist  mes  pères  je  seroie  engigniés  : 
Par  Mahon!  se  jo  fusse  armés  et  haubergiés, 
Ne  dotasse  tex  .iii.ti.  botons  entailliés. 
Mais  anchois  que  g'i  muire,  iere  à  els  acointiés  1 
Atant  es  vos  Tierri,  qui  lor  vinteslaissiés, 
Et  si  doi  conpaignon  le  sevent  par  detriers  ; 

Li  faus  pèlerin  ont  sus  les  bordons  drechiés. 
Cornumarans  li  prox  s'est  moult  bien  affîchiés 
Que  cher  s'i  vendera  que  il  soit  delrenchiés. 

En  mi  le  val  eslurent  andoi  li  Arabi; 
Li  .1.  conforte  l'autre,  ne  sont  mie  esbahi. 
Cornumarans  li  prox  apela  son  norri  : 
«  Par  foi,  sire  conpains,  savoir  poés  de  fi 
Que  li  dus  et  li  abes  les  a  envoies  chi 
Por  nos  colper  les  testes;  mort  somes  et  boni!  » 
Et  Tierris  laisse  corre,  que  li  dus  ot  bani, 
Et  met  l'escu  avant  et  tint  l'espée  forbi  ; 
Le  conpaignon  le  roi  en  mi  le  pis  feri, 
Puis  l'empaint  par  vertu  et  li  paiens  caï, 
Li  cors  est  estendus  et  l'arme  s'en  parti. 
Quant  li  rois  le  vit  mort,  moult  ot  le  cuer  mari; 
Aine  ne  fu  si  dolans  puis  l'ore  qu'il  nasqui. 
S'il  ne  le  puet  vengïer,  tient  soi  à  escarni; 
Son  bordon  a  levé  et  va  ferir  Tierri  ; 
Amont  par  mi  le  chiefne  l'a  pas  meschoisi  : 
Li  sans  et  la  chervele  à  terre  en  espandi, 
Si  que  de  son  cheval  à  terre  l'abati, 
Quant  li  rois  l'a  veù,  forment  s'en  esbaudi, 
Il  est  passés  avant,  par  l'escu  l'a  saisi  ; 
Del  col  li  a  osté  et  al  son  le  pendi 
Puis  mist  la  main  al  brant,  del  forre  li  toli, 
Et  saisi  par  les  règnes  le  cheval  arabi. 
Ja  montast  es  archons,  quant  si  doi  anemi 
Liescrient  ensamble  hautement  à  .1.  cri  : 
«  Quivers!  mal  le  baillastes,  par  le  cors  S1  Rémi.  » 

Quant  li  rois  les  entent  s'a  le  cheval  guerpi 
Et  est  ariere  trais;  de  Pescu  se  covri, 
En  son  poing  destre  tint  le  brant  d'achier  forbi. 
Li  rois  Cornumarans,  qui  le  cuer  ot  hardi, 
A  Mahomet  juré,  que  maint  jor  a  servi, 
Anchois  qu'il  l'aient  mort  ièrent  grain  et  mari. 

Quant  li  doi  serjant  virent  lor  seignor  mort  gisant, 
Très  bien  poés  savoir  que  moult  furent  dolant  : 
L'uns  a  brandi  la  hanste  de  son  espié  trenchant 
Et  vait  ferir  le  roi  sor  son  escu  devant. 
Aine  ne  li  empira  le  montant  d'un  besant; 
La  hanste  vole  en  pièces,  outre  s'en  vait  poignant. 
Li  rois  Cornumarans,  qui  le  cuer  ot  vaillant, 
Li  a  .1.  colp  jeté  après,  en  trespassant, 
Par  deriere  l'archon  consevi  l'auferant, 
Parmi  le  colpa  outre,  que  n'i  va  a  restant; 
Tôt  l'abat  en  .1.  mont,  qui  qu'en  plort,  ne  qui  chant. 
Quant  li  autres  le  vit,  moult  se  vait  esmaiant; 
Bien  set,  s'a  colp  Patent,  de  mort  n'aura  garant. 
Ne  requesist  le  roi  por  Ponor  Agoulant. 
Chil  qui  à  terre  fu  resaut  sus  en  estant, 
Et  a  traite  l'espée;  vers  le  roi  vint  corant, 
Qu'il  lui  quide  ferir  ens  el  chief  de  devant. 
Cornumarans  li  prox,  qui  le  cuer  ot  vaillant. 
Geta  devant  le  colp  Pescu  à  or  luisant 
Et  li  serjans  i  fiert  à  l'ire  qu'il  ot  grant; 
Enfresi  qu'en  la  bocle  a  fait  culer  le  brant. 
Li  rois  a  reclamé  Manon  et  Tervagant, 
Margot  et  Apollin  et  son  Deu  Baratani, 

Que  il  li  soient  nui  en  cel  jor  secorant. 

Après  ceste  parole  vait  ferir  le  serjant 

Amont  par  mi  le  chief,  ne  l'vait  mie  espargnant, 

Dus  qu'en  la  forceïire  le  vait  tôt  porfendant; 

.11.  moitiés  en  a  fait  soi*  Terne  verdoiant. 

Quant  li  tiers  la  veû,  de  péor  vait  tranblant  : 

«  Par  foi!  fait-il  méismes,  cist  colp  sont  de  Rollant; 

Se  tel  chevalier  sont  Sarrasin  et  Persant, 

Ja  Franc  ne  lor  tolront  .1.  denier  vaillissant, 

Se  à  colp  vos  ataing  tenrai  moi  por  enfant!  » 

Il  a  guenchi  son  frain,  si  s'en  torna  fuiant. 

Quant  li  rois  vil  celui  qui  en  fuies  torna, 
Il  jure  Mahomet  que  il  n'i  garira  ; 
Vient  au  cheval  Tierri,  que  iluecques  trova, 
Par  le  frain  le  saisi,  es  archons  li  monta; 
Après  celui  s'esmutque  il  n'i  aresta. 
Li  chevax  corut  lost  et  li  rois  le  coita  ; 
Quant  il  vint  près  de  lui,  hautement  li  cria  : 
«  Quivers,  se  ne  retornes,  en  fuiant  morras  ja!  » 
Quant  li  serjans  l'entent,  forment  s'en  esmaia; 
Bien  voit  que  li  fuirs  noient  ne  li  valra; 
Et  a  repris  son  cuer,  vers  le  roi  retorna, 
Puis  a  brandi  l'espié,  envers  lui  s'eslaissa, 
Grand  colp  li  vait  doner  sor  l'escu  qu'il  porta; 
Desos  la  bogie  d'or  son  escu  li  percha, 
De  Joste  lewit  bus  son  espié  li  guia, 
Si  que  le  cuirli  trenche  et  la  char  dessevra. 
Quant  li  rois  sent  le  colp,  auques  s'en  esmaia, 
Mahom  et  Apollin  hautement  reclama; 

Li  serjans  traist  Fespée,  vers  le  roi  repaira, 
Qu'il  le  quida  ferir,  mais  li  rois  le  hasta; 
Premerains  gete  à  lui  que  ferir  le  quida. 
Mais  li  serjans  guenchi,  qui  le  roi  redota 
Desos  le  destre  brach  li  cols  li  avala, 
Le  poing  li  a  trenchié,  onques  ni  aresta, 
Si  c'a  tote  l'espée  enmi  le  camp  vola. 
Chil  se  sent  mahaigniés,  à  la  terre  versa, 
Ne  sait  qu'il  puisse  faire,  mais  merci  li  cria. 
Quant  Cornumarans  l'ot  que  -cil  s'umelia, 
Ensi  s'est  porpensés  qu'il  li  demandera 
Por  coi  il  l'asalirent  et  qui's  i  envoia: 
Venus  est  al  serjant,  si  l'en  araisona  : 
«  Di  va,  ce  dist  li  rois,  ne  l'me  celer  tu  ja  : 
Por  coi  nos  asalis,  et  qui  le  conmanda? 
Se  vérité  me  dis,  ta  vie  salvera.  » 
Quant  li  serjans  l'oï,  Dam  le  Deu  en  loa. 
Ensi  li  dira  voir,  ja  ne  li  cèlera. 

«  Di  va,  ce  dist  li  rois,  tu  me  dois  voir  gehir; 
Et  par  Mahon  mon  Deu,  qui  jo  doi  obéir, 
Et  par  la  sainte  loi  qui  tant  fait  à  chérir, 
Se  ne  me  di  verte,  ja  te  ferai  morir. 
Qui  vos  ot  conmandé  nos  .11.  à  asalir? 
Fu-ce  par  Godefroi?  Garde  ne  m'en  mentir; 
Ja  ne  quidasse  ja  qu'il  nos  deûst  taïr.  » 
Li  rois  a  fait  samblant  qu'il  le  volsist  ferir. 
Quant  le  voit  li  serjans,  tos  en  prent  àf  frémir  ; 
De  la  péor  qu'il  ot  dut  à  terre  caïr. 
«  Sire,  fait-il  à  lui,  Dex  me  puist  maléir, 

S'ainc  le  dus  Godefrois  nos  i  rova  venir; 
Chertés,  il  ne  l'fesist,  bien  le  vos  puis  gehir, 
Por  trestote  la  terre  que  avés  à  tenir  î 
Le  voir  vos  en  dirai,  se  le  volés  oïr. 
Godefrois  avoit  fait  mon  seignor  fors  bannir, 
Qu'il  n'osoit  en  sa  terre  ne  entrer,  ne  essir; 
Essillier  le  fesist,  s'il  le  peùst  tenir. 
Porpensa  se  mesire,  ja  ne  l'vos  quier  mentir, 
Et  nos  doi,  por  s'amor  qui  le  devions  servir, 
S'il  vos  peûst  ocirre  coienient  et  mordrir, 
A  l'amistié  de  lui  ne  quidast  pas  falir. 
Mais  li  grans  encombriers  doit  sor  nos  revenir; 
Aine  li  dus  ni  ot  copes,  si  me  puist  Dex  garir; 
Vérité  vos  ai  dit  :  or  faites  vo  plaisir.  » 

Quant  li  rois  ot  oï  le  serjant  afremer 
Que  li  dus  n'i  ot  copes,  qui  tant  fait  à  loer, 
Le  serjant  en  apele,  prist  le  à  raisoner. 
<(  Ses  or  qu'il  t'estuet  faire,  se  vis  en  vex  aler? 
Il  t'estovra  sor  sains  etplevir  et  jurer 
Que  tu  iras  au  duc  cest  afaire  conter, 
Et  à  l'abé  Girart,  qui  tant  fait  à  loer, 
Si  com  vos  m'asalistes  por  la  teste  colper, 
Et  j'en  ochis  les  .n.  et  t'en  laissai  aler; 
Et  com  mon  conpaignon  me  feras  enterrer. 
Ce  que  m'as  oï  dire  te  convient  afier, 
Ou  jo  te  ferai  ja  celé  leste  voler.  » 
Chil  li  caï  as  pies,  merchi  li  va  crier. 
Volentiers  li  otroie  quanqu'il  volt  deviser; 
Puis  a  loié  son  bracli,  car  il  crient  le  saner; 

L'escu  li  a  carchié  Cornumarans  H  ber 

Elle  cheval  corant  ne  l'en  osa  mener; 

Mais  il  en  retenra  le  bon  brant  cTachier  cler. 

Chelui  dona  congié,  si  l'en  laissa  aler. 

Vail  s'ent  Cornumarans,  qui  n'a  soing  d'arester; 

Son  conpaignon  a  pris  moult  fort  à  regreter  : 

«  Hé  !  compains,  tant  mar  fustes,  tant  vos  pooie  amer  ; 

Por  la  moie  amistié  passastes  vos  la  mer; 

A  Mahon  le  mon  Deu,  que  jo  voil  aorer, 

Conmant  jo  la  vostre  ame,  qu'il  la  voille  guier, 

Et  garisse  mon  cors  de  mort  et  d'afoler, 

Et  me  remaint  el  règne  que  j'ai  a  governer, 

Dont  Crestien  me  volent  del  tôt  desireter. 

Ja  hom  de  nostre  loi  ne  s'i  doit  mais  fier! 

Hé!  conpains,  tant  mar  fustes,  ne  vos  puis  oublier; 

Por  vos  me  co vient-il  forment  à  sospirer. 

la  cil  qui  vos  ocist  ne  s'en  porra  vanter, 

Se  vengiés  ne  fuissiés  moi  covenist  desver  !  » 

Li  rois  Cornumarans  ne  se  puet  conforter, 

Sorle  chemin  s'asist,  si  conmence  a  plorer; 

De  la  dolor  qu'il  ot  li  covint  à  pasmer. 

Li  rois  Cornumarans  se  jut  sos  Taubespin; 
Quant  il  fu  redrechiés,  si  reclame  Apollin 
Qu'il  le  maint  en  son  règne  à  la  geste  Caïn  ; 
Et  li  serjans  s'en  torne  regrelant  son  cosin, 
Et  Tierri  son  seignor  qu'il  laissa  mort  sovin. 
Il  le  fist  enfoïr  et  puis  le  pèlerin. 
A  Saint-Tronc  est  venus  el  demain  par  matin; 
L'abé  caï  as  pies,  qui  moult  fu  de  bon  ling  : 

(i  Sire,  fait-il  à  lui,  entendes  mon  latin  : 
Jo  vos  déniant  conduit  al  franc  duc  palasin.  » 
Tôt  li  a  aconté  le  fait  al  Sarrasin. 
Quant  li  abes  l'entent,  si  tinl  le  chief  enclin; 
El  demain  est  montés,  si  aqeut  son  chemin, 
Enfresi  c'a  Buillon  ne  prist  il  onques  fin. 
Par  devant  Godefroi  a  mené  le  meschin, 
Et  li  serjans  li  conte  de  Tierri  son  voisin, 
Conmentil  asali  le  franc  roi  barbarin, 
Et  com  li  rois  l'ocist  del  bordon  pomerin.    . 
«  Mon  conpaignon  ocist  del  bon  brant  acherin  ; 
Dus  qu'en  la  forcheûre,  foi  que  doi  saint  Martin. 
Moi  fist  jurer  sor  sains,  quant  ce  vint  à  la  fin, 
Que  je  l'vos  gehirroie  en  vo  palais  marbrin.  » 
Et  respont  Godefrois  :  «  Par  le  cors  S1  Sevrin  ! 
Jo  ne  l'volsisse  paspor  .iu.c.  mars  d'or  fin 
Que  li  rois  i  fust  mors  par  nul  malvais  train. 
Or  quide  que  ce  fust  tôt  fait  par  mon  enging; 
Se  ne  fust  por  l'abé,  foi  que  doi  S1  Marlin, 
Jo  te  feroie  pendre  par  le  col,  d'un  sein. 

Godefrois  de  Buillon,  li  vassaus  aloses, 
Apela  le  serjant,  si  com  oïr  porrés. 
«  Dites-moi,  fait  li  dus,  si  com  vo  vie  amés, 
Por  coi  vos  l'asausistes?  Gardés  ne  me  celés. 
—  Sire,  fait  li  vaslès,  aparmain  le  sarés. 
Mesires  quidast  bien,  se  par  lui  fust  fines, 
Por  qu'il  ne  fust  parole,  ne  cris,  ne  bus  levés, 
Que  il  en  fust  à  vos  maintenant  acordés. 
En  .1.  val  le  gailasmes,  qui  fu  parfons  et  lés; 

Mcsires  fu  lui  tiers  garnis  et  conréés. 

Cornnmaranl  sevismes,  quant  fu  el  val  entrés; 

Al  premier  colp  li  fu  ses  compains  mors  jetés; 

Li  rois  tint  .1.  bordon  qui  fors  fu  et  quarrés, 

Et  feri  si  Tierri,  qui  fu  vos  avoés, 

Qu'il  le  trébucha  vis  par  de  joste  uns  fossés; 

Aine  puis  ne  remonta,  tos  fu  eschervelés. 

Quant  li  rois  vit  qu'il  fut  à  terre  craventés; 

Son  escu  li  toli,  qui  fu  à  or  listés, 

Et  le  brant  li  osta,  qui  li  pendoitallés; 

Puis  ne  li  fu  de  nos  .11.  deners  monéés  : 

Mon  conpaignon  ocist  et  jo  fui  afolés.  » 

Quant  Godefrois  Tentent,  s'en  a  .11.  ris  jetés; 

Puis  jura  le  Seignor,  qui  en  crois  fu  penés, 

Qu'il  ne  fust  si  liés,  por  mil  mars  d'or  pesés, 

Corn  de  ce  que  li  rois  en  est  vis  escapés, 

Et  que  Tierris  est  mors*  li  traîtres  provés. 

«  Maint  anui  m'aura  fait  puis  qu'il  fu  adobés; 

Se  ne  fust  por  l'abé  qui  moult  est  mes  privés, 

Ja  le  feroie  pendre  là  fors  en  mi  ces  prés. 

—  Sire,  ce  dist  li  abes,  s'il  vos  plaist,  non  ferés  : 

Car  il  s'est  com  mesages  devant  vos  présentés; 

Encor  a-il  bien  fait,  quant  il  s'est  aquités 

Del  sairement  qu'il  fist,  quant  ne  s'est  parjurés 

El  respont  Godefrois,  li  prox  el  li  sénés  : 

«  Sire,  quant  bon  vos  est,  tos  soit  quites  clamés  » 


13 


146        LA  CHANSON    DU   CHEV/ 


De  retour  à  Jérusalem,  Cornumaran  rac 

de  son  voyage-  Corbadas  lui  conseillt 
Après  avoir  entendu  le  récit  du   voyag 

fait  saisir  et  jeter  en  prison.  Tous  le 

à  mort  comme  traître  et  parjure. 

Huimais  dirai  del  roi  dont  vos  oï  avés, 
Qui  s'en  rêva  el  règne  dont  il  estoit  chasés; 
Son  conpaignon  regrele  de  qui  estoit  amés. 
Tant  s'est  Cornumarans  traveilliés  et  penés 
Qu'il  vint  en  Jursalem,  dont  fu  rois  coronés; 
Et  monta  el  palais  par  les  marbrins  degrés; 
Devant  son  père  vint,  ensi  atapinês. 
Quant  Corbadas  le  voit,  li  viex  chanus  barbés, 
De  la  joie  qu'il  ot  chiet  à  terre  pasmés. 
Cornumarans  l'en  lieve,  li  vassaus  adurés; 
Paien  et  Sarrasin  acorent  de  tos  lés  ; 
Moult  grant  joie  demainent,  quant  il  est  retornés. 
Ja  dira  tex  noveles,  se  il  est  escotés, 
N'i  aura  si  hardi  n'en  soit  moult  effréés. 

Quant  li  roi  Corbadas  fu  drechiés  en  estant, 
Son  fil  a  regardé  et  deriere  et  devant; 
Une  grant  pieche  fu  si  mus,  tôt  en  estant, 
Qu'il  ne  pot  mol  soner,  tant  ot  le  cuer  joiant; 
Et  quant  il  pot  parler,  si  li  dist  en  plorant  : 
«  Fiex,  venés  moi  baisier  ;  por  c'alés  atarjant?  » 

Cornumarans  l'acole  et  baise  en  sospirant; 

Moult  par  en  ont  grant  joie  Surien  et  Persant. 

«  Fiex,  où  est  vos  conpains  que  vos  par  amies  tant? 

Où  l'avés  vos  laissié,  por  Mahom  le  poissant?» 

Quant  Cornumarans  Tôt,  son  chief  vait  enclinant; 

Et  puis  li  a  conté  de  Tierri  l'Alemant, 

Conment  il  l'asali  en  lavalée  grant, 

Son  conpaignon  ocist  d'un  roist  espié  trenchant, 

Et  si  corn  le  venja  del  bordon  maintenant , 

Et  comme  renvoia  ariere  le  serjant, 

Por  dire  l'aventure  au  fort  duc  conquérant. 

Quant  Gorbadas  l'oï,  tôt  mua  son  samblant  : 
«  Biax  fiex,  ce  dist  li  pères,  par  mon  Deu  le  poissant. 
Qui  conseil  ne  velt  croire  de  viel  home  ferrant, 
Et  tôt  fait  par  son  cuer,  tost  se  vait  repentant. 
Quant  vos  là  outre  alastes,  outre  mien  comment, 
Grant  folie  fesistes»  par  mon  Deu  le  poissant; 
Ne  vos  quidai  véoir  en  trestot  mon  vivant. 

«  Biax  fiex,  fait  Gorbadas,  à  la  barbe  florie, 
Fustes  vos  à  Buillon,  ne  l'me  celés  vos  mie.  » 
Cornumarans  respont,  à  la  chère  hardie  : 
«  Oïl,  par  Mahom,  sire  ;  torner  dut  à  folie; 
Reconneûs  i  fui  devant  une  abeïe; 
Se  li  abes  ne  fust,  qui  Mahoms  beneïe. 
Ne  me  véissiés  mais  à  nul  jor  de  ma  vie. 
Chil  me  mostra  le  duc  et  sa  grant  conpaignie  ; 
Ensamble  o  lui  avoit  moult  riche  baronie. 
Quant  li  riches  sodans  a  sa  cort  arramie 
N'a  mie  ensamble  o  lui  si  grant  chevalerie 

Com  li  dus  a  los  tans  de  maisnie  escarie. 
Par  Mahomet  mon  Deu,  qui  tôt  a  en  billaie, 
S'el  plus  loncjor  de  mai,  quant  l'aloete  crie, 
Gonmenchoie  à  conter  la  soie  seignorie, 
N'aroie-jo  fine  de  si  que  à  compiie. 
Voiant  tôt  son  barnage,  m'en  a  sa  foi  plevie 
Que  il  venra  cha  outre  à  moult  grant  ost  banie  ; 
Andioche  prendra  la  fort  cité  garnie, 
Et  puis  Jérusalem  qui  est  en  no  baillie  ; 
Tote  vorra  avoir  la  terre  de  Surie; 
Nis  au  riche  soutan,  qui  sire  est  de  Persie, 
Ne  voira-il  laissier  vaillissant  une  pie  : 
Encor  quide  eslre  rois  de  tote  paienie.  » 
Quant  Corbadas  Tentent,  n'a  talent  qu'il  en  rie. 

«  Biax  fiex,  fait  Corbadas,  li  viex  chanus  ferrans, 
Moi  samblast  que  bien  fust  quel'seûst  li  sodans 
Que  vos  avés  esté  el  roiaume  des  Frans, 
S'avés  veù  le  duc  qui  tant  est  combalans, 
Et  ses  autres  .11.  frères,  dont  fiers  est  li  samblans, 
Et  le  riche  barnage  qui'st  à  els  apendans. 
Bien  savés  lor  afaire  et  tôt  lor  covenans  : 
Ne  l'porroit  contrester  ne  rois,  ne  amirans; 
Son  sairement  a  fait  qu'entre  ci  et  .v.  ans 
Venra  en  la  contrée,  où  vos  estes  manans; 
En  sa  compaigne  aura  .11. cm.  conbatans; 
Andioche  prendra  qui  tant  est  fors  et  grans, 
Et  puis  Jérusalem  dont  jo  sui  or  tenans; 
Nis  l'amiral  meisme  qui  sor  nos  est  poissans 
Ne  laira-il  de  terre  .11.  deners  vaillissans. 

De  si  en  Babiloine,  que  frema  li  gaians, 
Voira-il  toi  conquierre,  s'on  li  est  consentans. 
Encor  quide  estre  rois  de  Turs  et  de  Persans. 

—  Sire,  fait  li  vaslès,  qui  prox  fu  et  vaillans, 
Se  vos  le  me  loés,  fais  sera  vos  commans. 

—  Oïl,  fait  Corbadas,  si  m'ait  Tervagans  !  » 
Celé  nuit  sejorna  li  rois  Cornumarans 
Enfresi  c'al  demain  que  jors  fu  aparans. 
Tant  a  mandé  li  rois,  chevaliers  et  serjans, 
Que  il  en  ot  .v.c,  as  bons  chevax  corans. 
Congié  prent  à  son  père;  moult  fu  liés  et  joians; 
Anchois  que  mais  le  voie  iert  tristres  et  dolans. 

Vait  s'ent  Cornumarans,  qui  n'ot  pas  le  cuer  vain . 
Tant  ala  ses  jornées  et  le  bois  et  le  plain, 
Qu'il  vint  a  Sormasane  par  .1.  merquesdimain. 
Très  devant  le  palais  ot  planté  .1.  cassain, 
Et  .1.  riche  nardier,  qui  foillis  a  les  rains. 
Li  soudans  le  fist  faire  et  l'orfèvre  Galains 
En  l'or  et  en  esmax  ot  assis  mains  bons  grains; 
Tôt  entor  le  perron  pendoient  maint  bel  rains, 
Moult  i  fait  bel  seoir  quant  ce  vient  as  serains. 
Là  descend  i  li  rois,  si  fu  guerpis  ses  frains  ; 
Par  les  degrés  de  marbre  monte  el  palais  altain  ; 
Amont  al  maistre  dois  a  trové  le  sou  tain; 
.1111.  rois  ot  0  lui  et  l'amiral  Jugain. 
Molt  i  ot  dus  et  contes  et  mains  haus  castelains. 
Tôt  entor  lui  séoient  tôt  li  plus  haus  chaslains  : 
Cornumaran  l'encline  ne  mie  de  cuer  vain. 
Quant  li  soudans  le  vit,  si  le  prist  par  les  mains; 

Très  de  delés  sa  coste  Ta  assis  moult  prochain. 

«  Amis,  fait  l'amiral,  .1.  an  aura  demain 

Que  jo  ne  vos  vi  mais,  n'e  n'en  oï  reclaim  ; 

Trop  m'avés  oublié,  est-ce  par  vo  desdain?  » 

Cornumarans  respont  :  <  Vos  l'orrés  aparmain 

Car  jo  ai  puis  esté  en  .1.  païs  loingtain, 

A  Buillon  en  Ardane,  .1.  chastel  soverain, 

Por  l'acoison  del  sort  qui  fu  fais  de  m'aintain. 

Là  trovai  les  .m.  frères,  qui  ne  sont  pas  vilain, 

Le  bon  duc  Godefroi  vi  jurer  premerain 

Qu'il  conquerroit  la  terre  de  si  au  flum  Jordain 

Deseriter  me  cuident  et  vos  al  déerain.  » 

Quant  li  soudans  l'entent,  moult  en  ot  le  cuer  grain: 

Tos  li  sans  li  remue,  dès  le  pié  dus  qu'ai  sain. 

Seignor,  ce  fu  en  juing,  que  on  les  herbes  fane 
Que  Cornumarans  fus  venus  à  Sormasane, 
Et  il  fu  repairiés  de  la  terre  loingtagne, 
Et  entrés  el  palais,  que  fist  faire  Diane, 
La  mère  al  viel  soudan,  qui  tenoit  Beriane. 
Lés  l'amiral  s'asist,  à  la  chère  grifagne; 
Tôt  li  a  aconté,  voiant  la  gent  persane, 
Conment  il  a  esté  à  Buillon  en  Ardane, 
Là  trova  les  .m.  frères  et  lor  père  en  demagne. 
«  Godefroi  vi  jurer  la  vertu  soverane 
Et  lor  Deu  Jhesu  Crist  et  S^Pol  de  Ravane , 
Qu'il  ne  remanra  prinches  de  si  en  Alemagne  ; 
Cha  outre  amenra  l'ost  de  la  gent  crestiane, 
Antioche  prendra  qui  si  nos  est  prochane; 
Nike  et  Jérusalem  et  le  val  de  Betane, 

Et  puis  Meque  la  grant,  où  Mahon  pent  en  nave; 
Ne  nos  quide  laissier  vaillissent  une  pane; 
Tote  voira  abattre  iceste  loi  paiane.  » 
Quant  li  soudans  l'entent  à  poi  qu'il  ne  forsane. 

«  Conment,  fait  li  soudans,  et  par  quele  acoison 
Peûstes  vos  aler  el  roiaume  Gharlon  ? 
Alastes  vos  à  pié.  ou  sor  mul  Arragon  ? 

—  Sire,  ains  alai  à  pié,  à  guise  de  poon, 
S'oi  esclavine  et  palmes  et  espic  et  bordon  ; 
A  guise  de  palmierm'en  alai  à  Buillon. 

Veii  ai  les  .ni.  frères,  qui  sontde  grant  renon. 
Godefrois  est  li  sires,  à  la  clere  fachon; 
Plus  est  fiers  que  lupars,  de  tigre  et  de  lion; 
Si  le  dotent  el  règne,  n'est  se  merveille  non  : 
Aine  ne  fu  si  fiers  princes  en  nule  région. 

—  Dites,  fait  li  sodans,  qui  cuer  ot  de  félon, 
Quel  maisnie  a  li  dus  o  lui  en  sa  maison?  » 

—  Par  ma  foi,  Sire,  à  Tore  que  fui  en  son  roion, 
Estoient  bien  o  lui  .x.  mile  conpaignon; 

Li  plus  povres  avoit  mantel  et  siglaton, 
Et  bliaut  ostorin  et  hermin  pelichon; 
Envers  Sa  Seignorie  ne  s'apareut  nus  hom. 

—  Quex  gens  puet-il  joster?  di  à  moi  ta  raison. 

—  Sire,  j'oï  conter  à  l'abé  de  S*-Tronc 
Qu'il  a  bien  .c.  mil  homes  en  sa  sudicion; 
Chascuns  en  tient  s'onor  et  a  sa  garison, 
Estre  son  grant  parage  et  sa  grant  nassion. 

—  Sot  li  dus  qui  vos  fustes?  —  Sire,  oïl,  par  Mahon, 
Li  abes  ot  esté  al  temple  Salemon; 

Vers  lui  ne  me  valut  li  chelers  .1.  boton. 

—  Et  sot-on  mot  del  sort  que  à  Meques  fist-on? 

—  Sire,  oïl;  jo  li  dis  par  mon  Deu  Baraton; 
Si  li  vi  affier  dan  Robert  le  Frison 

Qu'il  venra  ains  .v.  ans  en  ceste  région, 
Antioche  prendra  qui'st  le  roi  Grassion, 
Nique  et  Jérusalem,  le  liche  et  le  tolon, 
Et  Cesaire  la  grant,  le  port  S-Simion, 
Et  Herenc  et  Barbais,  Mique  et  Cafarnaon. 
Dedens  Nike  la  grant  metra  son  gonfanon  ; . 
Desiretervos  quide,  par  fiere  contenchon; 
Ne  vos  laira  de  terre  vaillant  .1.  porion.  » 
Quant  li  sodans  l'entent,  si  froncha  le  gernon  ; 
Tos  li  sans  li  mua  enfresi  qu'ai  talon  ; 
Par  la  sale  s'escrient  tôt  ensamble  à  .1.  ton, 
Et  dist  li  .1.  à  l'autre  :  «  Ci  a  grant  mesproison! 
Par  cestui  serons-nos  à  grant  deslrucion.  » 
Le  sodant  en  apelent  li  plus  maistre  baron  : 
«  Sire,  faites-le  prendre  et  jeter  en  prison, 
Car  il  a  envers  vos  erré  par  traïson. 
Par  lui  iert  vostre  terre  mise  en  caitivoison.  » 
Mahomet  en  jura,  par  grant  aatison. 
Que  il  ne  l'iaisseroit,  por  l'onor  d'Aragon, 
Qu'il  n'en  fasse  justice  à  guise  de  félon. 

Moult  demainent  grant  noise  Sarrasin  et  Persan; 
A  haute  vois  escrient  envers  le  roi  sodan  : 
«  Ramembre  vos  del  sort  c'on  fisl  à  Mec  l'autr'an 
Quant  nos  célébrions  à  feste  SMohan. 
Or  a  tant  fait  li  rois  que  l'seventCrcstian; 
Là  outre  s'en  ala  bien  a  passé  .1.  an; 

Rendu  lor  a  sa  terre,  bien  en  soion  chertan , 
Por  ce  que  il  dotoit  prendre  Jérusalem  ; 
Or  passeront  cha  outre,  par  lor  efïorceman, 
Angevin  et  Breton  et  Franchois  et  Norman 
Et  Tyhois  et  Lombart,  Provenchel  et  Espan  ; 
Venir  quident  af forée  desi  au  flun  Jordan; 
En  grant  paine  seront  Sarrasin  et  Persan.  » 

Li  soudans  a  fait  prendre  le  roi  Cornumaran; 
Sor  ses  iex  le  conmande  à  l'amiral  Jugan 
Et  à  .11.  rois  de  Perse  et  al  conte  Brehan  ; 
Par  le  col  conmanda  que  mis  soit  en  carcan. 
Apollin  en  jura,  Mahom  et  Tervagan 
Que  justice  en  fera,  que  l'verront  Aufrican, 
Tele  com  jugeront  li  baron  Ausian. 
A  iceste  parole  es  venu  Corbaran, 
Et  le  roi  Grassion  et  le  roi  Soliman, 
Et  l'amiral  de  Torse,  qui  siet  sor  le  Galan; 
Et  montent  el  palais,  qui  ja  fu  Luscian. 
Ja  orront  tel  novele  del  fort  roi  Sucrian 
Dont  il  auront  dotanche  et  dolor  et  ahan. 


153 


XXI 


Le  roi  Corbaran  et  plusieurs  princes  sarrasins  arrivent  au  palais  du  Soudan. 
Instruits  du  danger  que  court  Cornumaran,  ils  s'engagent  à  le  défendre. 
Corbaran  conseille  à  son  fils  de  demander  au  sultan  à  soutenir  son  inno- 
cence dans  un  combat  judiciaire. 


Corbarans  d'Oliferne  estel  palais  montés 
Et  li  rois  Grassions,  qui  prox  est  et  sénés, 
Et  Solimans  de  Nike,  li  vassax  adurés, 

Et  ses  fiex  Dodinax,  tos  H  plus  redotés, 

Et  l'amirax  de  Torse,  tos  li  plus  renomés. 

Bien  ot  en  lor  conpaigne  .11.  mil  paiens  armés. 

Grant  noise  oten  la  sale  environ  de  tos  lés. 

Corbanins  apela  Helpin  de  Balesgués  : 

«  Amis,  ce  dist  li  rois,  envers  moi  entendes. 

Quel  noise  est-ce  lassus?  Gardés  ne  Tme  celés.  » 

Et  chil  li  repondi  :  «  Aparmain  le  sarés. 

Che  est  nos  grans  damages,  no  honte  et  no  viltés  : 

Cornumarans  vos  niés  est  del  roi  encopés 

De  mortel  traïson  :  aies,  si  Tsecorés  !  » 

Quant  Gorbarans  l'entent,  moult  en  fu  aïrés, 

Et  li  rois  Grassions,  tos  fu  .1.  parentés, 

Et  Solimans  de  Nique,  qui  de  lui  fu  amés; 

Bien  se  sont  aïïichié  ains  iert  cher  comperés 

Que  il  isoit  ochis,  mors,  ne  enprisonés. 

Il  ont  par  .1.  mesage  tos  lor  homes  mandés, 

Que  chascuns  d'ax  soit  bien  garnis  et  aprestés, 

S'il  oent  que  li  cors  soit  el  palais  sonés, 

Et  viegnent  maintenant  es  poins  les  brans  letrés; 

Ja  mar  soit  espairgniés  nus  nom  de  mère  nés. 

«  Sire,  fait  li  mesages,  si  com  vos  commandés.  » 

Dont  entrent  el  palais,  qui  estoit  painturés; 

Desi  que  al  soudant  sont  venu  lés  à  lés; 

Parfondement  l'enclinent;  quant  il  fu  salués, 

Gornumarant  troverent,  qui  moult  fu  effréés. 

Quant  il  vit  son  parage,  si  fu  resvigorés; 

Ne  Tfesist-on  si  lié  por  l'or  de  .x.  chités; 

Gex  qui  l'voloient  pendre  a  ariere  botes. 

Puis  vint  à  ses  amis,  si  les  a  acolés. 

Quant  il  les  ot  baisiés,  s'es  a  araisonés  ; 
Trestot  lor  aconta  conment  est  démenés. 
Et  cil  li  respondirent  :  «  Mar  vos  esmaierés  ; 
Anchois  en  i  aura  .x.  mil  les  chiés  colpés 
Que  vos  i  soies  mors,  ocis,  n'enprisonésf  » 
Cornumarans  li  prox  les  en  a  merciés. 

Moult  par  fu  grans  la  noise  sus  el  palais  marbrin; 
A  une  part  s'en  tornent  li  troi  roi  sarrasin. 
Corbarans  d'Oliferne  demanda  son  cosin 
Que  li  sodans  li  velt,  il  et  si  barbarin. 
Cornumarans  respont  :  «  Ja  en  orrés  la  fin. 
Remambre  vos  del  sort  qui  fa  fais  el  gardin 
Que  vo  mère  jeta  à  la  fesle  Jupin; 
A  Meque  la  chité,  quant  jo  seu  le  destin 
Que  ma  terre  perdroie  et  m'onor  en  la  fin, 
Là  outre  m'en  passai  à  guise  de  tapin  ; 
Tant  enquis  et  clamai  el  roiaume  Pépin 
Que  jo  ving  à  Buillon,  à  .1.  lunsdi  matin. 
Là  trovai  les  .m.  frères,  qui  moult  sont  de  haut  ling, 
Godefroi  et  Witasse  et  le  prox  Bauduin. 
La  richesse  sodant  ne  valt  .1.  esterlin 
Envers  la  seignorie  que  mainent  li  meschin. 
Assés  parlai  à  ax,  par  mon  Deu  Apollin  ; 
Moult  manache  li  dus  le  lignage  Caïn  ; 
.  .vu.  jors  fui  avec  lui  en  son  palais  marbrin  ; 
A  Coloigne  passai,  en  dras  à  pèlerin  ; 
Aine  tant  ne  redoterenl  Juis  Sanson  fortin 
Conme  on  fait  en  France  le  duc  el  son  liuslin. 
Je  Tcontai  al  soudant,  et  dis  en  son  latin 

L'onor  et  le  barnage  del  franc  duc  palasin  ; 
Or  me  vclt  mètre  sus  quelque  malvais  traïn, 
Li  ai  vendu  sa  terre  au  duc  outremarin!  » 
Quant  Corbarans  Tentent,  si  tint  le  chief  enclin. 

Quant  Corbarans  oï  Gornumarant  parler, 
Il  l'en  a  mescreû,  qui  mexle  pot  amer, 
Et  li  rois  Grassions  et  tôt  si  autre  per. 
Corbarans  d'Oliferne  l'en  prist  à  apeler  : 
«  Par  Mahomet  mon  Deu,  que  jo  doi  adorer, 
A  ce  que  jo  vos  ai  oï  dire  et  conter, 
Li  sodans  n'en  puet  mais,  s'il  vos  velt  encoper; 
Péor  a  de  sa  terre  eschillier  et  gaster. 
Se  vos  avés  esté  as  Franceis  outremer, 
Que  li  racontiés  vos,  mais  laississiés  ester, 
Tos  de  vos  grés  vos  estes  fais  mescroire  et  blasmer  ; 
Se  Franc  passent  cha  outre  no  règnes  conquester, 
Vos  i  aurés  grant  honte,  ne  vosxquier  à  celer; 
Se  li  sodans  vos  velt  de  traïson  reter, 
Oserés  vos  en  vos  en  sa  cort  délivrer?  » 
Cornumarans  respont,  qui  moult  fait  à  loer  : 
«  Oïl,  par  Mahomet!  qui  nos  a  à  salver  : 
Contre  les  .11.  meillors  que  on  saura  trover, 
Ou  à  .111.  ou  à  .rai.,  s'on  le  velt  esgarder, 
C'ainc  traïson  ne  fis  al  venir,  n'a  l'aler  !  /> 
Corbarans  li  respont  :  «  Ne  vos  calt  d'effréer  ; 
Aies  li  voslre  gage  orendroit  présenter; 
Droit  li  offres  à  faire  por  vostre  honor  salver  : 
S'il  ne  vos  velt  par  droit  ens  en  sa  cort  mener, 
Et  il  velt  faire  force  et  vo  droit  dejeter, 

Por  nos  faire  vergogne  et  vos  desloiauter, 
Il  le  porra  moult  tost  tos  premers  conperer. 
Nos  avons  fait  là  fors  nos  chevaliers  armer, 
Et  tos  nos  conpaignons  moult  très  bien  atorner. 
Tantost  coin  il  orront  cest  cor  d'arain  soner, 
En  verres  cha  dedens  tel  .x.  milliers  entrer, 
Qui  vos  enmenront  fors,  qui  qu'en  doie  peser. 
Miex  me  voil  de  ma  terre  del  tôt  desireter, 
Que  vos  laisse  honir,  destruire  et  vergonder  ! 
Et  à  droit  et  à  tort,  bien  le  puis  affremer, 
Doit-on  son  bon  ami  garandir  et  tenser. 
Seignor,  que  vos  en  samble?  Volés  vos  créanter 
Ce  que  m'oés  ci  dire  et  de  vo  part  loer?  » 
Grassions  li  respont  et  Solimans  li  bcr, 
Et  l'amirax  d'Orcaise,  où  bien  puet  se  fier, 
Li  sodans  de  Persie,  si  Turc  et  si  Escler, 
Se  vers  lui  meffesoit  de  son  droit  meserrer, 
Et  il  le  fait  par  mal  fors  de  sa  cort  torner, 
Ne  li  faura  mais  guerre,  tant  com  porront  durer. 


XXII 


Le  Soudan  refuse  d'accepter  le  gage  de  combat  offert  par  Cornuraarau. 
Celui-ci  déclare  qu'il  ne  permettra  à  personne  de  porter  la  main  sur  lui. 
Il  sort  du  palais  avec  sou  père  et  ses  partisans.  Poursuivi  par  les  soldats 
du  Soudan,  il  leur  échappe  après  en  avoir  tué  un  grand  nombre. 

A  tant  s'en  sont  parti  li  roi  del  parlement; 
Venu  sont  al  sodant  sans  nul  arestement. 
Gorbarans  s'agenoille  desus  le  pavement, 

Le  sodant  en  apele  treslot  premièrement  : 
«  Sire,  jo  vos  requier,  com  vosire  hom  bonement, 
Que  vos  aies  merci  de  cest  nostre  parent; 
Encopé  l'ont  vostre  home  et  mené  laidement, 
De  traïson  le  rétent,  mais,  s'il  ne  s'en  deffent, 
Contre  le  meillor  Turc  qui  soit  en  Orient, 
Mar  en  ares  merci,  mais  pendus  soit  al  vent. 
Veés  ichi  mon  gage  que  por  lui  vos  en  tent.  » 
Li  sodans  li  respont  moult  aïréement 
Que  ja  n'en  aura  gage,  plait,  ne  racatement, . 
Ains  en  fera  justice  trestol  à  son  talent, 
«  Com  de  celui  qui  quist  mon  deseritement; 
Quant  il  passa  là  outre,  tôt  à  cheléement, 
A  els  tensa  sa  terre  por  avoir  salvement 
Et  nos  terres  traïst  et  vendit  laidement. 
Par  lui  venront  cha  outre,  jo  le  sai  vraiement; 
Juhui  le  me  jehil,  tôt  sai  son  covenent  ; 
La  parole  et  li  oirre  en  fait  le  provement; 
Ne  doit  avoir  en  cort  respons,  ne  jugement, 
Fors  d'erromenl  morir  et  d'encroer  al  vent!  » 
Quant  Cornumarans  Tôt,  à  poi  d'ire  ne  fent  ; 
Al  sodant  respondi  moult  orgeillosement  : 
«  Sire,  ce  deffent-jo  que  vostre  avillement 
Ne  quis,  ne  porcachai;  mais  jo  dis  voirement 
Qu'en  France  avoie  esté,  qui  fu  au  roi  Florent: 
Le  duc  Godefroi  vi,  qui  moult  a  hardement, 
Et  Bauduin  son  frère  et  Wi tasse  al  cors  jent; 
Venir  doivent  cha  outre  à  lor  efforceraient. 
Por  bien  le  vos  jehis  et  por  anoncement  : 
S'il  est  qui  voille  dire  que  felenessement 

Alasse  en  ceste  voie,  mon  gage  li  en  tent. 

Mais  ce  sachiés  de  voir  que  ore  m'en  repent  : 

Chest  de  bien  fait  cop  frait  m'en  rendes  et  vo  gent.  » 

Quant  Cornumarans  a  sa  raison  defenie, 
Li  sodans  li  respont  :  «  Par  ma  barbe  florie! 
Escondis  ne  vos  valt,  ne  défense,  une  alie. 
Doné  m'a-il  gehi,  voiant  ma  baronie, 
Ne  la  puet  pas  noihier  puis  qu'ele  m'est  gehie  : 
Ja  n'en  prenderai  gage,  ne  bataille  arramie.  » 

Corbarans  li  respont,  à  la  chère  hardie  : 
«  Biax  sire  rois,  fait-il,  ce  ne  ferés  vos  mie; 
Mais  or  prenés  son  gage,  tant  com  il  vos  en  prie.  » 

Li  sodans  li  respont  :  «  Vos  parlés  de  folie: 
Par  la  loi  Mahomet,  que  tant  jor  ai  servie, 
Ja  n'en  prenderai  gage,  nen  en  iert  aatie; 
Ains  en  ferai  justice,  ains  Tore  de  complie 
Conme  de  trait  or  qui  sa  foi  m'a  mentie.  » 
Li  soudans  en  apele  le  roi  de  Pinquernie 
Et  l'amiral  de  Jense  et  le  roi  d'Orcanie. 
«  Prenés,  si  le  metés  eu  ma  chartre  enhermie  !  » 
Quant  Cornumarans  l'ot,  n'a  talent  qu'il  en  rie; 
Ne  se  pot  mais  tenir,  ja  dira  estotie. 
Il  a  dit  au  sodant  :  «  N'a  en  tôle  Persie 
Ne  roi,  ne  amiral,  tant  ait  grant  seignorie, 
Se  il  met  main  sor  moi  que  jo  l'espargne  mie!  » 

Quant  li  sodans  l'oï,  à  haute  vois  s'escrie  : 
«  Oies,  franc  chevalier,  com  ma  cors  est  honie  ! 
Gardés  que  nos  escat  de  tôt  sa  conpaignie!  » 
Cornumarans  li  prox  tressaut  une  eslablie, 

D'une  part  de  la  sale  qui'st  de  granl  seignorie, 
Et  voit  grant  plenté  d'armes;  bien  en  estoit  garnie. 

Li  rois  prent  .1.  escu  qui  luist  et  reflammie. 
Quant  à  son  col  Ta  mis,  une  espée  a  saisie. 
Paien  li  corent  sus,  la  pute  gent  haïe; 
Li  rois  fiert  Malgarai,  qui  nés  fu  de  Nubie; 
La  teste  en  fait  voler,  la  presse  a  départie, 
Li  cris  est  efforchiés,  la  sale  est  estormie. 
Corbarans  d'Oliferne  de  noient  ne  s'oblie  ; 
Mist  son  cor  à  sa  boche,  si  reclame  s' aïe. 
Quant  cil  qui  sont  defors  entendirent  l'oie, 
El  palais  sont  venu  trestot  à  une  hie; 
Là  plûssiés  véoir  tante  espée  forbie, 
Tant  clavain,  tant  escu,  tant  elme  de  Pavie; 
Par  là  où  il  trespassent  li  rens  en  aclarie; 
La  gent  au  roi  sodant  est  arier  resorlie. 
Quant  li  sodans  le  voit,  tos  li  cuers  li  formie, 
Dont  volsisl  estre  à  Acre,  ou  en  Esclavonic. 

Quant  cil  qui  defors  ierent,  sont  el  palais  venu, 
La  maisnie  sodant  li  sont  sore  coru; 
Mais  desarmé  estoient,  tost  furent  derompu. 
Outre  s'en  sont  passé,  mais  ains  i  ot  féru, 
Maint  fort  escu  troé  et  maint  clavain  rompu. 
Paien  et  Sarrasin,  li  quivert  mescreu, 
Assaillent  Corbarant  af  force  et  à  vertu, 
Et  li  rois  Grassion  et  Solimant  son  dru. 
Cornumarant  avoient  et  pris  et  retenu; 
S'il  n'eussent  secors,  mal  lor  fust  avenu. 
Atant  es  vos  lor  home  qui  ne  sont  arestu: 

Quant  Corbarans  le  vit,  grant  joie  en  a  eu; 

Vait  ferir  Fausaron,  ne  l'a  pas  meschoisu, 

Qui  Gornumarans  tint,  le  chief  li  a  tolu, 

Et  Solimans  fiert  l'autre  del  brant  d'achier  molu, 

Si  que  la  destre  espaulle  li  a  sevré  del  bu. 

Cornumarant  rescostrenl  le  vassal  esleù, 

Qui  moult  avoit  le  cuer  dolent  et  irascu  ; 

A  la  terre  s'abaisse,  si  a  pris  .1.  escu, 

Li  amirax  d'Orcaise  li  a  .1.  brant  tendu. 

Quant  li  rois  de  Surie  vit  son  effors  creù, 

Venus  est  al  sodant,  en  sa  main  le  brant  nu; 

Se  ne  fust  Grassions,  ja  l'en  eiïst  féru. 

Droit  devant  à  ses  pies  fiert  Corsaut  le  velu, 

Dus  qu'en  la  forceùre  Ta  trenchié  et  fendu. 

Puis  refiert  Passemer;  mort  l'abat  estendu. 

Le  sodant  eiist  mort,  se  ne  fussent  si  dru, 

Et  Corbarans  ses  niés  qui  li  a  deffendu. 

Li  sodans  de  Persie  a  reclamé  Chaïi, 

Mahom  et  Tervagant,  Jupiter  et  Fabu, 

Que  il  le  gart  de  mort  :  por  plain  val  d'or  molu# 

Ne  volsist  iluec  estre,  tel  péor  a  eu. 

Moult  fu  grans  la  meslée  el  palais  de  porfire  ; 
Des  desarmés  i  firent  li  armé  grant  marlire  : 
Gent  qui  desarmée  est  est  bone  à  desconfire. 
Tant  félon  Sarrasin  i  véissiés  ochirre 
Et  tant  navré  gisant  qui  mestier  a  de  mire. 
La  plache  ont  délivré  el  tôt  le  grant  concire; 
Del  palais  sont  issu,  si  montent  tôt  à  tire. 
Le  sodant  ont  laissié,  qui  n'a  talent  de  rire; 
ii.  \\ 

Del  maltalent  qu'il  a  parfondement  sospire 

Et  tressue  d'angoisse  et  remet  conme  chire. 

Li  rois  de  Pincrenie  li  conmencha  à  dire  : 

«  Par  Mahomet  mon  Deu  !  tort  en  avés,  biax  sire, 

Ce  ne  sont  pas  garchon  que  on  puistsi  afflire  : 

Rois  est  de  grant  pooir,  ou  amiral  li  pire, 

Ne  doit  on  pas  lor  droit  ne  lor  offre  escondire  : 

Par  forche  iront  sor  nos  dusc'  as  pors  de  Montire.  » 

Quant  li  sodans  Tentent,  à  poi  n'esrage  diire* 

Moult  fu  li  rois  sodans  corechiés  et  dolens; 
Li  paien  se  rasamblent  el  palais  là  dedens, 
Regretent  lor  amis,  lor  oncles,  lor  parens. 
Li  sodans  lor  escrie  :  «  Prenés  vos  garnemens  ; 
Faites  par  la  chité  tôt  semonre  nos  gens. 
Par  la  loi  Mahomet,  où  sui  obediens, 
Se  de  mon  traïtor  n'est  pris  levengemens, 
Poi  vos  poés  fier  en  tos  vos  tenemens  : 
Ja  ne  vos  laisserai  chastiax  ne  chasemens; 
Qui  i  em  porra  prendre,  ses  loihiers  ert  moult  gens.  » 
Quarfd  li  baron  l'oïrent,  n'i  font  arestemens; 
A  lor  ostex  s'en  vont,  si  s'arment  en  tos  sens, 
Et  montent  es  chevax  sors  et  bruns  et  bauchens; 
De  la  chité  s'en  issent  à  milliers  et  à  cens. 
Après  cex  s'eslaissierentqui  par  lor  hardemens 
Se  sont  hui  délivré;  plus  de  .xim.  arpens 
Erent  jaeslongié  en  moult  petit  de  lens, 
Quant  il  s'enlr'aprocherent  et  il  vinrent  as  rens  : 
Aine  n'en  i  ot  .1.  sol  ne  canjast  li  talens; 
Ja  ne  remanramais  icist  tornoiemens 
S'en  iert  mains  Sarrasins  et  ocis  et  senglens. 

Li  rois  desMediens,  à  la  chère  grifaigne 
Encalche  tos  premiers  et  la  soie  compaigne  : 
Quant  il  les  aprocha,  si  escrias'ensaigne. 
Cornumarans  retorne,  qui  moult  petit  l'adaigne; 
Grant  colpli  vait  doner  en  l'escu  de  Sardaigne; 
Li  blasons  n'est  tant  fors  qu'il  ne  le  brise  et  fraigne; 
Par  desos  le  clavain  li  a  perchié  l'entrai gne; 
Del  cheval  l'abat  mort  au  pied  d'une  montaigne. 

Es  l'amiral  del  Coine,  sor  .1.  cheval  d'Espaigne, 
Et  l'Aumachor  de  Nubie  et  le  prinche  d'Orcane: 
Moult  estoit  bien  armés  chascuns  en  sa  diane  ; 
.xx.  mil  paien  les  servent  contreval  la  campaigne. 
Quant  voit  Cornumarans  que  lor  efïors  engraigne, 
Ariere  s'en  retorne,  mist  soi  en  sa  compaigne. 
Tel  .xx.  mile  l'encauchent,  n'i  a  nul  qui  se  faigne: 
Le  roi  trovent  gisant,  qui  en  son  sanc  se  baigne; 
Li  .1.  le  mostre  à  l'autre  à  son  doit  et  ensaigne. 
Gist  l'a  ja  comperé  qui  c'après  i  gaaigne. 
Qui  or  ne  l'vait  venger,  tote  hoilor  li  soffraigne! 
A  cest  mot,  laissent  corre  li  prince  et  li  demaigne, 
Ens  es  fuians  se  fièrent,  ne  quit  que  mais  remaigne, 
S'en  seront  mort  mil  Turc,  conment  que  après  praigne 

Quant  li  rois  de  Nubie  consevi  les  fuians, 
Entr'  ax  s'est  embatus,  ne  fut  mie  dotans. 
Cornumarans  retorne  et  li  prox  Gorbarans 
Et  l'Amirax  de  Torse,  Humax  et  Solimans, 
Et  plus  de  .nu.  mil  de  tos  les  mex  vaillans. 
De  plain  eslais  se  fièrent  es  Turs  et  es  Persans. 
Là  véissiés  perchier  tans  escus  flamboians, 

Et  tans  clavains  derompre  et  tans  fors  jasarans. 
Moult  fu  grans  la  meslée  des  quivers  mescréans; 
Sor  les  elmes  se  fièrent  d'espées  et  de  brans  ; 
Li  navrés  gietent  brais  el  li  mort  sont  taisans  : 
N'es  puet  garir  lor  Dex  Mahons,  ne  Tervagans. 

Desor  tos  le  fait  bien  li  rois  Gornumarans. 
L'Auraachor  de  Sesile,  qui  non  ot  Brodalans, 
A  rencontré  li  rois;  ne  fu  mie  esmaians  : 
Ambedoi  esperonent  les  bons  chevax  corans; 
Grans  cox  se  vont  doner,  ne  sont  mie  taisans; 
D'ambes  pars  laissent  corre,  lors  n'i  fu  nus  laissans. 
Là  véissiés  grant  caple  as  espées  trenchans  ; 
Par  force  fu  quéus  li  rois  Cornumarans  : 
Gorbarans  et  si  home,  dont  il  fu  justisans, 
Ont  remonté  le  roi  dont  moult  fu  desirrans. 
Quant  il  fu  à  cheval,  aine  ne  fu  plus  joians; 
S'il  fust  encore  à  terre,  en  moult  petit  de  tans 
Ja  secours  n'eûst  mie  de  vie  rachatans; 
Car  li  rois  de  Turquie  lor  sort  tôt  uns  pendans  : 
Bien  a  en  sa  compaigne  .xv.  mile  Persans. 
Après  vint  Salmadins,  si'n  amaine  près  tans; 
Senescaus  fu  de  Perse,  moult  Tamoit  li  sodans; 
Environ  lui  avoit  plus  de  cent  cors  sonans. 
Quant  Corbarans  le  vit,  tôt  li  mua  li  sans; 
Le  retrait  fait  soner  à  .xiiii.  olifans  : 
S'auques  i  demorast,  moult  i  fust  ja  perdans. 

Corbarans  d'Oliferne  ei  li  rois  de  Surie 
Font  soner  le  retrait,  s'en  ont  lor  gent  partie. 
Fièrement  les  encauce  li  rois  de  Pinquernie 

Et  l'amirax  del  Coine  et  li  rois  de  Turquie, 
Et  Salmandins  li  bers,  et  Brodalans  d'Orbrie. 


XXIII 


Cornumaran  prie  l'amiral  de  Terse  d'aller  intercéder  auprès  du  Soudan  pour 
qu'il  lui  permette  de  soutenir  les  armes  à  la  main  qu'il  n'a  pas  trahi  la 
cause  de  Mahomet  en  se  rendant  auprès  de  Godefroi.  Le  Soudan  y  con- 
sent. 


Moult  par  ont  grant  compaigne  de  la  gent  paienie; 
Chil  s'en  vont  tôt  serré,  si  n'es  atendent  mie, 
Et  retornent  sovent  et  lor  bachelerie  ; 
Maint  en  laissent  gisant  sor  l'erbe  qui  verdie. 
Tôt  le  jor  a  duré  l'encaus  et  l'envaïe; 
Aine  ne  prisent  del  lor  vaillissant  une  alie 
Qui  ne  costast  .c.  mars,  au  grant  marc  de  Persie. 
Forment  i  ot  perdu,  qui  qu'en  plort  ne  qui  rie. 
Quant  la  nuis  fu  venue  et  la  clarlés  falie, 
Ariere  retornerent  comme  gent  esbahie  : 
Anchois  c'a  Sormasane  fustlor  gens  revertie, 
Fu  la  nuit  trespassée  et  li  aube  esclairie  ; 
Et  Grassions  chevalce,  qui  ses  homes  en  gie  ; 
Et  Corbarans  li  prox,  à  la  chère  hardie. 
Si  com  il  s'en  aloient  par  la  terre  enhermie 
Encontrent  l'Amulaine,  qui  a  tel  seignorie, 
Où  il  vait  à  la  cort  le  sodant  de  Persie, 
Li  rois  Cornumarans  vint  à  lui,  si  li  prie 
Qu'il  ce  die  au  soudant,  à  la  barbe  llorie. 

Que  grant  tort  li  a  fait,  voiant  sa  baronie; 
Encore  est  il  tos  près  qu'en  sa  sale  garnie 
S'en  venra  escondire  c'ainc  ne  fist  vilonie 
Vers  lui  en  nul  endroit  traïson,  ne  voisdie. 
L'Amulane  respont  :  «  Anchois  que  past  conplie 
Iert  moult  bien  vo  parole  et  contée  et  gehie.  » 
Corbarans  d'Oliferne  durement  le  mercie  : 
Atant  s'en  sont  torné,  s'ont  la  voie  acoillie. 
De  Corbarant  lairai  et  de  sa  compaignie 
Si  dirai  del  sodant,  qui  moult  fort  se  gramie 
Del  roi  Cornumarant  qui,  par  celé  estotie, 
A  envers  lui  esré;  moult  a  fait  grant  folie. 
La  loi  Mahomet  jure,  que  maint  jor  a  servie, 
Jamais  ne  finera  en  trestote  sa  vie 
Si  iert  desiretés  et  sa  terre  gastie, 
Et  tôt  cil  d'Oliferne,  de  Nique  et  de  Surie. 

Moult  par  fu  li  sodans  corechiés  et  irés 
De  ses  homes  qui  sont  ocis  et  affolés, 
Et  de  Cornumarant  qui  li  est  escapés. 
Or  semona  ses  dus,  ses  rois,  ses  amures, 
Ses  riches  aumachors,  ses  contes,  ses  fievés; 
A  els  se  clamera,  quant  les  aura  mandés, 
Del  roi  Cornumarant,  qui'st  vers  lui  meserrés  ; 
Jamais  ne  finera  tant  com  durt  ses  aés 
Si  aura  prisvenjance  des  quivers  parjurés. 

Atant  esl'Amulaine;  el  palais  est  montés. 
Enfresi  c'al  sodant  ne  s'est  pas  arestés  ; 
Parfondement  l'encline,  quant  il  fu  salués. 
Quant  le  vit  li  so  lans,  avant  fu  apelés  ; 

De  sor  .1.  faudestuef  l'asist  joste  son  lés; 
A  lui  s'est  de  son  prince  en  son  palais  clamés  : 
«  Sire,  fait  l'Amulaine,  envers  moi  entendes  : 
Cornumarans  vos  mande,  li  vassax  adurés, 
Qu'il  revenra  ariere,  se  conduit  li  livrés  ; 
Près  est  qu'il  se  deffende  de  ce  dont  le  retés, 
Qu'aine  ne  fist  envers  vos  dont  doit  estre  retés, 
N'envers  le  pior  home  qui  de  vos  est  fieves: 
Près  est  que  s'en  deffende,  se  soffrir  le  volés.  » 

Quant  li  sodans  l'entent,  à  poi  n'est  forsenés; 
La  loi  Mahomet  jure,  qui  fait  croistre  les  blés, 
Que  ja  nen  iert  mesages  oïs,  ne  escotés, 
Sor  lui  ira  à  ost,  ains  que  past  li  estes, 
Jamais  ne  finera,  si  iert  desiretés, 
Et  Corborans  avoc  et  tos  ses  parentés. 
«  Sire,  dist  l'Amulaine,  s'il  vos  plaist,  no  ferés  : 
Nos  savomes  por  voir  que  vers  lui  tort  avés. 
Il  vos  offri  son  gage,  quant  il  fu  encopés, 
Vos  ne  l'volsistes  prendre,  anchois  fu  refusés; 
A  mains  n'en  pot  il  faire  s'il  s'en  est  délivrés; 
N'i  a  celui  de  nos,  s'ensi  fust  encombrés, 
Yolentiers  nequesist  que  il  fust  délivrés. 
De  vos  homes  i  a  tex  .v.  .c.  mors  jetés. 
De  coi  vos  estiiés  servis  et  honerés  : 
S'or  en  aies  sor  lui  et  il  a  ost  jostés 
Bien  porra  avenir  qu'encore  perderés. 
Che  ne  ferés  vos  mie,  se  vos  consel  créés; 
Mais  envoies  por  lui,  salf  conduit  li  livrés, 
Prenés  son  escondit,  droiture  li  tenés.  » 
Quant  li  sodans  Toï,  vers  terre  est  aclinés. 

«  Seignor,  fait-il  à  els  quant  il  est  relevés, 
Ne  me  conseilliés  mie  dont  jo  soie  blasmés  : 
Jo  i  envoierai,  quant  vos  le  me  loés; 
Mais  se  hontes  i  monte,  il  vos  iert  reprovés.  » 

Moult  par  fu  li  sodans  dolens  en  son  corage  ; 
Mais  ne  velt  estriver  encontre  son  barnage. 
«  Seignor,  fait-il  à  els,  de  qui  ferons  mesage  ? 
A  lui  envoierai,  ou  soit  sens,  ou  folage  ; 
Mais  se  j'en  sui  blasmés,  vos  i  aurés  hontage. 
«  Sire,  trametés  i  l'Amulaine  et  l'Aufage, 
Et  l'Aumachor  de  l'Indes  :  il  n'a  chaiens  plus  sage.  » 
Li  sodans  les  apele  tos  .ni.  en  son  langage, 
Dit  lor  à  son  plaisir  :  cil  issent  de  l'eslage, 
A  lor  ostex  s'en  vont,  n'i  font  lonc  arestage; 
Les  seles  firent  mètre  sos  les  mules  d'arage, 
Puis  montèrent  tôt  troi,  s'acoillent  lorvoiage. 
Tant  oirrent  lor  jornées  par  la  terre  salvage, 
Qu'en  Jérusalem  vinrent,  qui'stde  grand  seignorage. 
Cornumarant  troverent,  où  moult  a  vaselage. 
Le  mesage  li  dient,  oiant  toi  le  barnage. 
Quant  Cornumarans  l'ot,  si  haucha  le  visage, 
Et  puis  lor  demanda  s'il  aura  guionage 
D'aler  al  roi  soudant,  qui'st  de  mal  enortage  : 
Dont  traira  volenliers  et  offerra  son  gage, 
Voiant  tos  les  barons,  qui  li  ont  fait  homage, 
Que  ne  fist  envers  lui,  en  trestotson  aage, 
Ne  vers  le  pior  home  de  tôt  son  irelage, 
Dont  doie  estre  blasmés  nul  jor  de  son  aage. 

Quant  Cornumarans  ot  finée  sa  raison, 
L'Amulaine  respont  et  li  autre  baron 
Que  en  conduit  le  prent,  n'i  aura  dotoison. 
Cil  se  velt  délivrer  de  la  grant  mesproison 
C'on  dit  que  il  a  fait  vers  le  duc  de  Buillon. 
Sauf  conduit  li  otroie  li  sodans  sor  Mahon. 
Cornumarans  respont  sans  nule  arestoison  ; 
«  Se  ne  me  puis  deffendre  de  ceste  mesprison, 
Bien  en  fâche  justice  à  guise  de  larron.  » 
Il  mande  son  parage  entor  et  environ, 
Corbarant  d'Oliferne^  et  le  Roge  Lion, 
Et  Solimant  de  Nique,  Bruiant  de  Juscolon, 
Et  le  prou  Sansadone,  qui'st  de  sa  région, 
Et  l'amiral  d'Arcaise,  et  le  prou  Grassion, 
Le  prinche  de  Rohais  et  le  roi  Fausaron, 
Et  maint  autre  manda  dont  jo  ne  sai  le  non. 
Quant  furent  assamblé  li  Sarrasin  félon, 
.c.  mile  sont  et  plus  del  lignage  Mahon. 
Véir  maint  Sarrasin,  maint  Turci  peùst-on, 
Et  tante  grosse  lanche  et  tant  doré  blason. 
Cil  qui  les  i  conduist  ne  sambla  pas  bricon  : 
Àins  voit  ensamble  o  lui  tex  .xii.  compaignon; 
Chascuns  est  amirax,  ou  rois  de  grant  renon; 
Se  on  le  velt  soprendre  par  aucune  acoison, 
Ains  cm  perdra  mains  Turs  le  chief  sos  le  menton, 
Que  il  ne  le  ramainent  ariere  à  garison. 

XXIV 

Cornumaran  arrive  au  palais  du  soudan.  Il  refuse  plusieurs  des  champions 
que  celui-ci  veut  lui  opposer,  et  il  accepte  l'aupatris  Fernagant,  le  plus 
brave  des  chevaliers.  Ou  fixe  les  conditions  du  combat.  Chacun  des  adver- 
saires s'y  prépare  de  son  côté. 

Vait  s'en  Cornumarans  au  corage  aduré  ; 
Ensemble  o  lui  emmaine  son  riche  parenté  : 
Bien  sont  en  lor  compaigne  .cm.  pararmé, 
Tant  tinrent  lor  jornées  qu'il  n'i  sont  aresté. 
Quant  Sormasane  vinrent,  la  mirable  cité, 
Moult  demainent  grant  noise  contreval  le  régné, 
El  demain  par  matin,  quant  il  furent  levé, 
En  .1.  consel  estroit  ont  ensamble  parlé, 
Et  commandent  lor  homes  que  soient  tôt  armé; 
Tôt  coiementle  facent,  n'i  ait  samblant  mostré, 
Se  il  ont  d'ax  mestier,  que  soient  apresté. 
Droit  entre  Prime  et  None  sont  à  la  cort  aie  ; 
Tex  .x.m.  de  lor  homes  ont  avoc  els  mené; 
Ghascuns  a  bon  clavain  sos  l'ermin  endossé, 
Et  muchié  sos  Paisele  le  brant  d'acier  letré. 
En  la  sale  montèrent  tôt  le  marbrin  degré 
Entresi  c'al  sodant  sont  conduit  et  guié. 
Quant  vinrent  devant  lui,  parfont  l'ont  encline. 
Corbarans  d'Oliferne  a  premerains  parlé  : 
«  Sire,  par  vo  conduit  somes  ci  assamblé  ; 
Vés  chi  Cornumaran  t  que  vos  avés  reté: 

Près  est  qu'il  se  deffende,  se  il  vos  vient  à  gré, 

Que  il  n'a  envers  vos  de  noient  meserré, 

Ne  traïson  ne  quist  envers  vostre  ireté, 

Ains  vos  revint  redire  ce  qu'il  avoit  trové  : 

A  grant  tort  l'en  avés  mescreù  et  blasmé.  » 

Quant  li  sodans  l'entent,  si  a  le  chief  crollé; 

Mahomet  en  jura  qu'il  li  sera  prové. 

Le  roi  de  Pincrenie  a  avant  apelé  : 

«  Prenés,  fait  il,  le  gage  que  cist  a  présenté, 

Si  deffendés  mon  droit  sor  vo  cheval  armé. 

—  Volentiers,  fait  il,  sire,  jà  nen  iert  dénié.  » 

Cornumarans  respont,  quant  il  l'ot  escolé  : 

«  Sire,  apelés  .1.  autre,  sachiés  par  vérité, 

Ni  respondroie  mie  ;  ja  ne  m'ert  esgardé 

Qu'il  face  encontre  moi  bataille  en  camp  malé!  » 

Quant  li  sodans  entent  que  il  l'a  refusé, 

De  maltalent  et  d'ire  a  tôt  le  sens  mué  ; 

Cil  s'est  ariere  trais,  voyant  tôt  le  barné. 

Moult  a  eu  grant  honte  que  il  l'a  dejeté. 

Li  sodans  en  rapele  le  roi  de  Bocidente  : 
«  Prenés,  disl-il,  le  gage  que  cist  rois  me  présente.  » 
Cornumarans  respont,  qui  il  point  n'atalente  : 
«  Sire,  apelés  .1.  autre,  n'afiert  pas  à  sa  rente 
Que  respondre  le  doie,  mar  i  ares  atente.  » 
Quant  li  rois  l'entendi  s'en  flst  chère  dolente; 
De  la  honte  qu'il  ot  vers  la  terre  s'adente; 
La  face  ot  primes  perse  et  puis  l'ot  rovclente; 
Ne  l'volsist,  por  l'onor  de  la  cité  d'Otrente, 
Qu'il  l'eùst  refusé,  voiant  tante  jovenle. 


172       LA  CHANSON  DU  CHEVALIER  AU  CYGNE     [4724-4751] 

Li  sodans  de  Persie,  oiant  tos,  se  démente, 

Et  prie  Mahomet  que  véir  le  consente 

Que  il  en  ait  venjance,  si  aura-il  moult  jente  : 

L'uns  le  conseille  à  l'autre,  en  .xx.  lex  ou  en  trente, 

Ja  cist  plais  ne  faura,  s'en  iert  teste  sanglente. 

Li  sodans  en  apele  Lion  de  la  montaigne  ; 
Chil  est  avant  venus  sans  nule  demoraigne. 
11  n'avoitsi  grant  home  de  si  en  Alemaigne; 
La  main  tent  vers  le  gage,  ne  quit  que  pas  ne  faigne  ; 
Moult  estoit  bien  vestus  d'un  paile  de  Micaigne; 
Son  mantel  a  jus  mis,  dont  fu  riche  l'ovraigne. 
Cornumarans  li  prox,  à  la  chère  grifaigne, 
Retrait  son  gant  à  lui,  que  doner  ne  lui  daigne. 
Quant  li  sodans  le  voit,  moult  en  ot  grant  engaigne; 
Ne  fust  por  son  parage,  qui'st  en  la  sale  autaigne, 
Il  li  fesist  ja  traire  le  cuer  de  sos  l'entraigne. 
Cornumarans  apele  le  sodant  en  demaigne  : 
«  Sire,  apelés  .1.  autre,  n'est  pas  drôis  cil  le  praigne 
Bataille  encontre-moi,  n'a  home  en  ma  compaigne 
Qui  le  me  conseillast,  ne  privé,  ne  estraigne.  » 
Lions  se  traist  ariere;  por  l'onor  d'Aquitaigne 
N'i  volsist  iluec  estre,  non  por  tote  Bretaigne, 
Mains  hom  por  la  merveille  ens  el  palais  se  saigne, 
Et  disl  li  .i.  à  l'autre  :  «  Ne  quit  que  mais  remaigne 
S'en  seront  mort  .m.  Turc  par  iceste  bagaigne!  » 

Li  sodans  en  apele  Fernagant  l'Aupatris  ; 
N'avoit  tel  chevalier  el  règne  de  Lutis  ; 
Sires  estoit  des  Illes  et  des  Elementis, 


[4752-4781]  ET  DE  GODEFROID  DE  BOUILLON.  173 

Et  des  Égiptiens  et  de  Procilalis. 

.nu.  Rois  ot  sos  lui,  dont  il  estoit  servis. 

En  estant  se  drecha,  quant  ot  qu'il  fu  requis. 

De  son  col  deffubla  .1.  riche  mantel  gris; 

Al  sodant  est  venus  vestus  d'un  porpre  bis; 

Devant  lui  s'agenoille,  moult  estoit  bien  apris. 

Li  sodans  li  commande,  qui  moult  estoit  maris, 

Que  il  pregne  le  gage  c'on  tent  devant  son  vis. 

«  Volentiers,  fait  il,  Sire.  »  Ne  fu  mie  esbahis; 

Cornumarans  li  baille,  n'i  fu  nus  contredis. 

Et  li  sodans  se  dreche,  qui  moult  fu  engramis; 

Si  hautement  parla  que  moult  fu  bien  oïs, 

Ostages  demanda  et  il  en  i  a  mis 

Tant  qu'il  en  ot  assés  de  ses  meillors  amis. 

En  une  maistre  tor  que  fist  faire  Turquis 

Les  commande  à  mener,  moult  leur  a  bien  promis, 

Se  Cornumarans  est  recréans,  ne  ochis, 

Qu'il  en  fera  justiche,  ja  n'en  iert  avoirs  pris. 

«  Sire,  or  revoi)  avoir  pièges  que  se  cist  est  conquis, 

Qui  de  la  vostre  part  est  vers  moi  aatis, 

Que  mes  amis-r'aurai,  si  ne  lor  ferés  pis.  » 

Tôt  s'escrient  :  «  C'est  drois,  donés  l'ent.v.  ou  vi. 

Li  sodans  l'otria,  mais  ce  fu  à  envis. 

Cornumarans  em  prist  de  tôt  les  mex  eslis, 

Tant  qu'il  en  ot  assés  et  qu'il  en  fu  bien  fis. 

Li  sodans  li  commande  qui  sire  ert  de  Lutis, 

Que  demain  viegne  à  cort  apreslés  et  garnis; 

De  faire  la  bataille  n'i  aura  plus  respis. 

Quant  Cornumarans  Tôt,  si'n  a  geté  .1.  ris, 

Puis  a  dit  al  sodant  :  «  Ne  sui  mie  fuitis; 

Miex  l'amasse  orendroit  que  dusc'à  .xv.  û\êt  % 
Dont  demande  congié;  delà  cortest  partis. 
La  nuit  après  soper,  quant  jors  fu  enseris 
S'en  est  aies  veillier  al  temple  Veneris, 
De  si  que  el  demain  que  jors  fu  csclarcis, 
Que  .1.  lor  archevesques  (ne  fu  mie  esbahis) 
Son  servige  li  fist  à  la  loi  du  païs; 
Assés  offrent  besans  et  fin  argent  massis; 
Puis  issirent  del  temple,  quant  il  fut  defenis. 

Quant  Parchevesques  ol  fine  le  son  mestier, 
Cornumarans  enmainent  li  roi  et  li  princhier 
Tôt  droit  à  son  ostel;  n'ot  cure  d'atargier; 
Pain  et  vin  demandèrent,  se  l'font  A.  poi  mengier; 
Puis  font  estendre  .1.  paile  très  en  mi  le  planchier; 
.mi.  rois  de  sa  gent,  qui  moult  l'avoient  chier, 
Aporterent  ses  armes,  si  les  font  sus  cochier. 
Cornumarans  i  vint  por  lui  apareillier; 
Unes  calches  li  caucenl  si  ami  li  plus  chier: 
Blanches  sont  et  vermeilles  comme  flor  de  pomier; 
Espérons  ot  d'or  fin  por  le  mex  agensier  ; 
Après  li  endossèrent  .1,  fort  clavain  entier, 
Par  de  sore  li  vestenl  .1.  fort  hauberc  doblier; 
.1.  elme  li  lâchèrent,  qui  ja  fu  Desiier, 
Et  puis  l'ot  Garaheus  del  bon  Danois  Ogier, 
Quant  il  se  fu  à  lui  combatus  el  gravier 
Si  li  fist  li  Danois  à  son  tref  envoier; 
Et  Caraheus  li  fiers  le  dona  Murgafier, 
Aine  n'empira  por  colp  vaillissant  .1.  denier. 
Elme  de  cuir  boli  li  font  dessus  lachier, 

Chil  qui  Jherusalem  avoit  à  juslichier 
Ot  les  armes  conquises  sor  le  roi  Hauchebier; 
Le  hauberc  ot  eu  por  treù  d'un  palmier; 
Mais  l'elme  acata-il  à  merveillox  dangier. 
Onques  à  icel  tans,  bien  pot  on  afichier 
N'ot  on  en  cel  païs  veù  si  bon  ovrier, 
Ne  tex  armes  seiist  ne  faire,  ne  forgier. 
Et  a  chainte  l'espée  à  son  flanc  senestrier 
Qu'il  conquist  sor  Tierri  et  sor  son  esquier, 
Al  repair  de  Buillon,  quant  il  l'ala  gaitier. 
Puis  li  ont  amené  .1.  moult  riche  destrier; 
N'ert  pas  covert  de  fer,  qui  le  fesist  carchier, 
Mais  d'un  paile  vermel  qu'il  ot  faitdetrenchier; 
N'ot  autres  covertures,  comjVï  tesmoigner. 
.1.  frain  ot  el  cheval,  qui  moult  fist  à  proisier; 
A  Viane  fu  fais  por  le  conte  Olivier, 
Quant  il  se  dut  combatreàRollant  le  legier 
.i.  garchons  si  l'embla,  se  l'vendi  à  Gaiffier; 
Chil  le  vendi  Martrou  .xxx.  besans  d'or  mier; 
A  celui  le  fist  puis  Corbadas  esligier. 
.ii.  grans  broches  de  fer  c'on  ot  fait  aguiser 
Avoit  en  mi  le  front,  dont  me  puis  merveillier  ; 
El  platel  sont  soldées,  devant  furent  d'achier. 
Chil  qui  les  i  assist  sot  moult  bien  engignier; 
Ja  riens  ne  consevra  ne  fâche  damachier. 
Escu  roont  li  baillent  assés  fort  et  legier; 
A  l'archon  li  pendirent  .1.  brant  por  caploier, 
S'il  a  perdu  le  son  où  aura  recovrier. 
.i.  espié  li  aportent,  l'anste  fut  de  pomier; 
Gavelos  li  aportent  et  .11.  darspor  lanchier 

Et  .11.  miséricordes,  se  ce  vient  à  luitier, 
Dont  puist  son  anemi  tos  les  costés  perchier; 
Et  .11.  mâches  de  plonc  dont  Turc  sont  costumier 
De  porter  en  bataille  lor  ariemi  plaischier. 
Che  dist  Cornumarans,  qui  n'ot  soing  d'esmaier: 
«  Ja  n'i  aurai  plus  d'armes,  qui  que  s'en  doie  irier, 
Que  li  François  emporte  por  son  droit  desrainer. 
—  Si  ferés,  fait  li  pères,  biaxfiex,  je  vos  requier; 
Portés  o  vos  les  armes,  tost  vos  aront  mestier. 
Par  vostre  grant  outrage  vos  poés  empirier.  » 
Assés  l'en  ont  proie,  aine  ne  l'volt  otroier. 
Corbarans  d'Oliferne  l'en  prist  à  araisnier  : 
«  Gosins,  fait-il  à  lui,  moult  vos  voi  foloier; 
Quant  jo  vos  meillors  armes  vos  voi  ici  laischier 
Hui  poés  no  parage  monter  et  abaisier.  » 
Cornumarans  respont  sans  autre  latimier  : 
«  Ja  est  il  tant  aie  que  anchois  Tanuitier 
Verront  que  ce  sera  serjant  et  chevalier.  » 


XXV 


Le  combat  a  lieu  dans  une  île.  Ordie  est  donné  à  tous  d'en  demeurer  les 
tranquilles  spectateurs.  Sous  aucua  prétexte,  on  ne  portera  de  secours  ni  à 
l'un  ni  à  l'autre.  Après  une  lutte  opiniâtre,  C.ornumaran  est  vainqueur  de 
l'Aupatris. 

Quant  Corbarans  ot  fait  Cornumarant  armer, 
A  trestot  son  conroi  richement  atorner, 
A  la  cort  l'en  menèrent  por  son  cors  présenter. 

Dont  estoit  repaires  li  Aupalris  d'orer 
Del  temple  où  Jupiter  se  faisoit  encliner, 
Et  li  Sodans  avoc  et  .vu.  roi  d'otre  mer. 
Alant  es  Corbarant  et  Solimant  li  ber  : 
Li  rois  Cornumarans  se  prist  à  présenter 
Devant  le  roi  Sodant,  qui  tant  fait  à  doter, 
De  la  grant  traïson  dont  il  Tôt  fait  reter. 
Li  Sodans  le  commande  fors  de  la  cort  mener 
Sor  Tiaue  de  Quinqualle,  où  il  ot  fait  fermer 
Une  isle  de  pausist;  nus  hom  n'i  puet  entrer 
S'il  ne  s'i  fait  à  nef  ou  à  chalant  mener. 
Là  sera  la  bataille,  qu'il  Ta  fait  deviser, 
Et  li  Sodans  a  fait  ses  armes  demander; 
.m.  roi,  qui  sont  si  home,  li  ont  fait  aporter; 
Li  trésoriers  a  fait  .1.  escrin  desfremer; 
Moult  riches  garnemens  en  a  fait  fors  jeter. 
Li  Sodans  les  ot  fait  tex  .lx.  ans  garder, 
Conques  por  nul  besoig  n'es  volt  home  prester, 
N'ainc  n'es  volt  em  bataille  vestir  ne  endosser. 
Dirai  vos  dont  il  vinrent,  se  l'volés  escoter. 
.1.  sons  hom  révéla,  sa  gent  fist  assambler, 
Sor  le  Sodant  ala  por  sa  terre  gaster. 
Quant  li  Sodans  le  sot,  ses  grans  os  fist  joster; 
Desor  cel  roi  ala,  à  quanqu'il  pot  mander; 
En  .1.  chastel  l'asist,  ne  pot  gaires  durer; 
Dedens  le  prist  afforche,  se  Tfist  emprisoner. 
Tex  .xini.  ans  le  tint,  c'ainc  ne  pot  escaper, 
N'a  raenchon  venir,  tant  li  seûst  doner. 
Ghil  avoit  .1.  son  home,  dont  ci  m'oés  conter; 
Sadoines  ot  à  non,  ensi  l'oï  nomer. 

h.  12 

À  la  Paire  en  ala,  en  .1.  ille  de  mer, 
Là  achala  les  armes  à  .1.  juis  Moser; 
Si  les  flst  à  fin  or  .v.  fiées  peser; 
Al  Sodant  les  présente,  qui  moult  les  pot  amer. 
Quant  donées  li  ot,  .1.  don  li  va  rover  : 
Li  Sodans  li  otroie  qui  ne  s'i  sot  garder; 
Ensi  fist  son  seignor  le  roi  desprisoner; 
Ensi  ont-il  les  armes  dont  ci  m'oés  parler. 
Très  en  mi  le  palais  font  .1.  tapis  ruer, 
Et  en  après  .1.  paile  por  richoise  sambler  ; 
Desus  cochent  les  armes  qui  tant  font  à  amer. 
Li  Aupatris  i  vint  por  son  cors  achesmer. 
En  tant  com  li  Sodans  avoit  à  governer, 
Ne  pot-on  à  cel  tans  nul  chevalier  trover 
Qui  meudres  fust  de  lui,  bien  le  puis  affremer, 
Fors  sol  Cornumarant,  qu'on  n'i  doit  oublier. 
Puis  que  li  doi  meillor  sont  ensamble  al  joster, 
Jo  quit  qu'il  se  voiront  essaier  et  prover, 
Anchois  que  cist  affaires  doie  mais  demorer. 

Très  enmi  le  palais  qui  moult  est  biax  et  grans 
S'est  assis  por  armer  l'Aupatris  Fernagans; 
.1111.  roiss'agenoillent  por  faire  ses  commans. 
Unes  cauches  li  lacent  serrées  et  tenans, 
Uns  espérons  d'or  fin  desus  moult  avenans; 
Puis  a  vestu  l'auberc  qui  saffrés  ot  les  pans; 
En  après  .1.  clavain  d'or  fin,  moult  est  luisans, 
Por  l'auberc  garantir  qui  ne  soit  empirans. 
El  chief  li  fu  lachiés  .1.  elmes  flamboians, 
Et  puis  .1.  autres  elmes,  où  il  ot  aïmans; 

Une  moult  riche  espée  a  pendu  à  ses  flans. 

Quant  il  se  fu  armés,  ce  conte  li  romans, 

Del  palais  est  issus,  ne  fu  mie  taisans. 

Al  perron  de  porfile,  qui  estoit  vers  etblans, 

Là  fu  apareilliés  .1.  bons  chevax  corans; 

N'ert  pas  covers  de  fer;  onques  à  icel  tans 

N'ot  eu  covertures  el  règne  de  Persans  ; 

D'un  diapré  ert  covers  qui  à  terre  ert  batans; 

A  son  archon  devant  estoit  pendus  li  brans, 

Et  .11.  miséricordes  agûes  et  trenchans, 

Et  .m.  quarriax  d'achier  et  .v.  dars  moult  poignans. 

L'Aupalris  i  monta,  qui  moult  fu  desirrans 

Qu'il  soit  outrés  en  l'isle  où  cil  est  atendans. 

Ghil  n'est  pas  mains  de  lui  hardis  ne  conquerans; 

Et  son  escu  li  baillent  qui  fu  durs  et  tenans; 

Très  devant  son  visage  est  escris  Tervagans  ; 

Grant  seùrtô  i  a  li  quivers  souduians  ; 

.1.  espié  li  bailla  li  rois  des  Aufricans. 

Por  l'Aupatris  conduire  est  montés  li  Sodans  ; 

Tant  i  ot  rois  et  prinches  que  ne  sai  dire  quans. 

La  chité  ont  guerpie,  si  se  sont  mis  as  chans. 

Ja  ert  passés  en  l'isle  li  rois  Cornumarans; 

Sor  Tiaue  de  Quinqualle,  qui  est  rade  et  corans, 

Estoit  apareilliés  .1.  moult  riches  chalans. 

Li  Aupatris  i  entre  et  avoc  lui  Balcans; 

Outre  l'en  ont  nagié  à  .xiiii.  estrumans. 

Puis  revinrent  ariere,  nus  n'i  est  demorans, 

Chil  sont  remés  en  l'isle,  où  l'erbe  est  verdoians. 

Quant  li  uns  choisi  l'autre,  tos  li  mua  li  sans. 

Aine  n'i  ot  si  hardi  moult  n'en  fust  esmaians. 

Li  Sodans  en  jura  la  loi  où  est  créans 

Qu'il  n'erent  dessevré  s'en  iert  li  .1.  taisans, 

Par  estor  de  bataille  vencus  et  recréans. 

Or  sont  ensemble  en  l'isle  l'Aupatris  et  li  rois; 
L'uns  s'eslonie  de  l'autre,  s'acesme  ses  conrois; 
Tex  .c  mil  les  esgardent,  qui  en  sont  en  esfrois, 
Car  c'erent  lor  ami,  si  dotent,  ce  est  drois. 
Li  borjois  et  les  dames  sont  monté  as  defois, 
Es  tors  et  es  bretesches  et  es  murs  de  liois, 
Por  véir  la  bataille  des  .11.  vassax  adrois. 
11  s'entrelaissent  corre  les  chevax  arabois; 
Grans  cox  se  vont  doner  es  escus  demanois; 
Sor  les  bogies  les  percent  as  fers  sarrasinois; 
Les  clavains  derompircnt  et  des  haubers  les  plois. 
Ja  tornast  ceste  joste  à  .1.  d'ax  à  sordois, 
Quant  les  hanstes  pechoienl  de  josle  le  calmois. 
Li  vassal  s'entreslonient  plus  d'un  arpent  françois, 
Pais  guencissent  ariere  les  bons  chevax  norois, 
Irié  corn  sengler,  qui  cachiés  est  en  bois. 
L'Aupalris  li  lancha  .1.  gavelot  turcois, 
L'escu  li  a  perchié,  comce  fust  .1.  barlois  : 
S'il  l'eûst  pris  en  char,  il  ne  fust  sains  des  mois. 
Quant  li  rois  vit  le  colp,  si  noirci  comme  pois; 
Isnclement  a  trait  le  brant  Saragochois, 
Grant  colp  li  vait  doner  sorl'elme  paginois; 
L'une  moitié  li  trenche  de  son  elme  sarrois; 
Mais  aine  n'empira  l'autre  le  montant  d'une  nois; 
Sor  l'escu  li  descent  le  brant  sarasinois  ; 
.1.  cantel  en  abat  et  des  langes  d'orfrois; 

Devant  l'archon  conseut  le  destrier  espanois; 

Onques  ne  l'pot  garir  li  chendax  sidonois 

Que  le  chief  n'en  sevrast  qui  fu  plus  blans  que  nois. 

Li  chevax  est  versés  et  l'Aupalris  caois; 

Dont  peûssiés  oïr  grant  noise  et  grant  tabois; 

Li  .1.  en  sont  joiant  et  li  autre  en  sopois; 

Ja  corussent  as  armes  Egide  et  Gloriois, 

Quant  li  Sodans  jura  Mahomet  et  ses  lois 

Qu'il  n'a  nul  si  haut  home,  se  por  lui  mut  desrois, 

Qu'il  n'en  face  justice,  si  que  l'verront  Grijois. 

Quant  il  l'oent  parler,  s'en  fu  chascuns  tos  cois. 

Quant  Cornumarans  ot  l'Aupalris  enversé, 
Il  resaut  sus  em  pies,  moult  ot  le  cuer  iré, 
Cornumarans  l'esgarde  et  tint  le  branl  levé. 
Son  cheval  de  Castele  a  envers  lui  torné, 
Grant  colp  li  va  doner  parmi  l'elme  gemé 
Estre  le  bon  cheval  à  coi  il  l'a  hurlé, 
Et  le  colp  de  l'espée  dont  il  l'a  estoné 
Le  rabat  tôt  envers  droit  en  mi  leu  del  pré, 
Conire  terre  le  mardie  al  destrier  pomelé, 
Puis  s'eslonie  de  lui  quant  moult  Tôt  defolé. 
Li  Aupatris  relieve  qui  moult  a  de  fierté; 
Quant  il  fu  levés  sus,  à  ses  pies  a  gardé 
.t.  tronchonsi  gisoitde  l'espié  noielé; 
Isnelement  s'abaisse,  à  .11.  poins  l'a  levé. 
Cornumarans  laist  corre  le  cheval  abrievé, 
Vers  l'Aupatris  revient,  ne  l'a  pas  redolé; 
Quant  cil  le  vit  venir,  le  tronchon  a  levé, 
Au  bon  cheval  corant  en  a  tel  colp  doné 

Amont  parmi  le  chief,  où  bien  Ta  asené, 
Qu'il  l'a  mis  à  genox  ;  mais  li  rois  Ta  hasté  ; 
Il  li  sache  le  frain,  si  l'aesperoné. 
Li  chevax  resaut  sus,  qui  moult  ot  de  bonté  ; 
Ains  Tôt  li  rois  mené  .1.  arpent  mesuré 
Que  il  l'ait  à  droit  point  remis  et  retorné  ; 
Puis  laisse  corre  à  lui,  ne  Ta  mie  oblié. 
L'Aupatris  tint  le  brant  qui  gete  grant  clarté  : 
Cornumarans  refiert  de  son  brant  acheré; 
L'elme  turcois  li  trence,  mais  n'a  mie  entamé 
Celui  qui  fu  desos,  tant  l'ol  on  dur  tempré  ; 
Par  encoste  la  face  li  a  son  brant  colé  ; 
Sor  l'escu  li  descent,  n'i  a  mie  aresté, 
Trestot  li  a  trenchié  de  si  el  brach  armé. 
L'Aupatrix  Fernagus  li  a  .1.  colp  jeté  ; 
Par  deriere  conseutli  cheval  pomelé, 
Par  mi  le  gros  des  quisses  li  a  le  brant  colé  ; 
Li  chevax  chiet  h  terre,  quant  on  Tôt  affolé. 
Quant  li  rois  l'a  veii,  forment  l'en  a  pesé; 
Il  en  a  Mahomet  par  mal  talent  juré 
Que  ja  ains  ne  verra  le  solel  esconsé 
Qu'il  li  aura  le  chief  sor  le  bu  dessevré. 

Quant  Cornumarans  vit  affolé  son  cheval, 
Il  jure  Mahomet,  qui  governe  infernal, 
Qu'il  le  comperra  chier;  mal  a  mort  son  cheval! 
A  icest  mot  a  trait  le  bon  brant  principal  ; 
Mais  l'Aupatris  le  haste,  qui  cuer  ot  de  vassal  ; 
Sore  li  est  corus,  si  guerpi  son  estai. 
Grant  colp  li  vait  doner  sor  son  elme  à  cristal, 

Si  que  les  flors  en  quiéent  et  trestot  li  esmal; 
Li  grans  cox  li  descenl  sor  l'escu  contreval. 
Cornumarans  cancele,  si  que  l'virent  roial, 
Que  poi  s'en  est  falus  qu'il  ne  caï  aval; 
Aine  en  tote  sa  vie  n'ot  honte  mais  ital. 
El  poing  tint  nu  le  brant,  dont  d'or  sont  li  seignal  ; 
Moult  fièrement  requiert  son  anemi  mortal. 
Li  Aupatris  se  covre  de  l'escu  à  esmal  ; 
Cornumarans  i  fiert  del  brant  emperial, 
Parmi  le  colpa  outre  c'ainc  n'i  fîst  areslal. 
Sor  la  senestre  espaulle  descent  li  brans  aval, 
L'aubercetle  clavain  trenche  dusc'al  carnal, 
Si  que  li  sans  vermax  en  raie  contreval, 
Cornumarans  s'escrie  au  franc  cuer  communal  : 
«  Par  foi,  sire  Aupatris,  ci  a  mal  batestal  I 
Anchois  que  vos  m'aies  prové  à  desloial 
Dires  c'ainc  n'acointastes  .1.  si  félon  jornal  !  » 

Or  furent  li  baron  soi*  l'iaue  de  Quincaille  : 
A  pié  sont  en  mi  l'isle  apresté  en  bataille  ; 
Fièrement  se  requièrent  sans  point  de  demoraille. 
Li  rois  fiert  l' Aupatris  par  moult  grant  defïiaille 
Que  ses  .11.  elmes  trenche  :  se  ne  fust  la  ventaille, 
Tôt  l'eiist  porfendu  de  si  qu'en  la  coraille. 
Mais  si  fu  dur  temprée  qu'il  n'en  pot  faire  faille; 
Por  quant  si  l'estona  qu'en  mileu  de  la  plaice, 
Qu'il  ne  sot  où  il  fu  par  nule  devinaille, 
L'espée  de  son  poing  li  vola  en  l'erbaille. 
Dont  oïssiés  grant  noise  de  celé  gent  quegnaille  ; 
Mais  l'Aupatris  recovre,  qui  n'ot  pas  cuer  de  quaille, 

Le  branlreprist  sor  l'erbe,  qui  vint  de  Cornoaille; 
Bien  se  quide  vengier  ains  que  li  jors  li  faille  : 
Mais  li  rois  ne  le  dote  vaillant  une  maaille. 


XXVI 

Les  barons  du  Soudan  voyant  l'Aupatris  sur  le  point  d'être  tué  demandent 
grâce  pour  lui.  Le  Soudan  sépare  les  combattants  et  se  réconcilie  avec 
Cornumaran.  L'union  est  plus  que  jamais  nécessaire  pour  résister  aux 
Chrétiens  qui  vont  venir. 

L'auteur  de  cette  branche,  Renaut,  annonce  qu'il  va  raconter  la  première  expé- 
dition conduite  par  Pierre  l'Ermite,  et  la  deuxième  par  GodefroydeBouillon. 

Quant  li  Aupatris  vit  qu'il  fu  si  laidengiés, 
Moult  en  fu  en  son  cuer  dolans  et  coreciés; 
S'il  venger  ne  se  puet,  jamais  ne  sera  liés  ; 
Et  vait  ferir  le  roi  sos  l'elme  qui'st  vergiés  ; 
Cornumarans  s'esquieve  et  li  brans  estglachiés 
Sor  la  senestre  espaulle,  s'a  l'auberc  desmailiés; 
Tôt  l'eûst  porfendu  enfresi  qu'es  estriés, 
Senefustli  clavains,  qui  desos  fu  mailiés  : 
Ice  Ta  deffendu  qu'il  ne  fu  empiriés. 
Cornumarans  li  prox  ne  fu  pas  esmaiés  ; 
Sore  li  est  corus,  corne  lions  iriés  ; 
Granl  colp  li  vait  doner  sor  l'elme  qui'st  vergiés; 
Trestot  esquartera  cil  qui  fu  li  premiers 
Et  li  autres  desos  et  frains  et  depeciés. 
Une  plaie  li  fist  dont  li  sans  est  raies, 
Et  l'Aupatris  cancele  et  si  est  embrunchiés  : 
Moult  poi  s'en  est  falis  que  il  n'est  trebuchiés  ; 
Tant  est  fort  estordis  qu'il  est  agenoilliés. 

Quant  si  home  le  virent,  li  dels  est  efforciés  ; 
Venu  sont  au  Sodant,  queu  li  sont  as  pies; 
Tôt  li  crient  merci  ;  de  mil  pars  fu  huchiés; 
Li  rois  de  Pinquernie,  qui  bien  fu  enseigniés, 
Apela  le  Sodant  :  «  Sire,  fait-il,  oies  : 
Li  sires  de  Sedile,  de  qui  tenons  nos  fiés, 
Qui  por  vos  se  combat  est  si  apareilliés, 
Se  auques  sont  ensamble,  tos  est  à  mort  jugiés, 
Et  vostre  cors  méismes  honis  et  vergoigniés.  » 

Après  celui  parla  li  rois  de  Quegneloigne  : 
«  Sire,  fait-il  à  lui,  ne  créés  la  menchoigne; 
Moult  est  loiaus  li  rois,  tos  li  mons  le  tesmoigne; 
Grant  vasselage  fist,  quant  il  passa  Borgoigne, 
Et  les  mons  de  Monjeu  et  Provence  et  Gascoigne, 
Por  les  .m.  damoisax  qui  sont  né  à  Boloigne. 
N'a  en  France  Baron,  ne  de  si  à  Coloigne 
Que  li  rois  ne  véist.  Quant  ot  fait  sa  besoigne, 
Tôt  son  fait  vos  gehi,  c'onques  n'i  quist  essoigne  ; 
Fait  l'avés  apeler  à  tort  et  à  caloigne 
Du  meillor  chevalier  qui  soit  dusqu'en  Sasoigne  : 
Mais  ce  nos  est  avis  que  cil  ne  le  resoigne  ; 
Faites  les  dessevrer  erroment,  sans  aloigne; 
Car  se  nos  sire  muert,  vos  i  aurés  vergoigne. 

Quant  li  Sodans  entent  des  rois  la  question, 
Et  ot  que  tôt  li  proient  entor  et  environ, 
Si  lor  a  respondu  selonc  s'entension  : 
«  Seignor,  se  j'es  départ,  moult  crien  que  mi  baron 
Ne  m'en  blasment  forment  de  ceste  mesproison. 
—  Sire,  dient  li  rois,  tos  tans  veù  l'avon 

Que  quant  ensamble  sont  josté  doi  campion, 

Cil  qui's  a  en  justice,  se  il  li  vient  à  bon, 

Les  fera  dessevrer  sans  nule  arestoison. 

Se  auques  sont  ensamble,  ja  n'aura  raenchon 

Chil  qui  a  le  son  cors  mis  por  vos  à  bandon  ; 

Li  rois  Cornumarans,  qui  cuer  a  de  lion, 

Li  trenchera  la  teste  par  desos  le  menton. 

Vos  en  ares  grant  blasme,  s'il  i  muert,  par  Mahon  ! 

Franchois  doivent  passer  en  ceste  région, 

Por  vostre  terre  mètre  en  lor  subjection  ; 

Se  vostre  home  vos  béent,  par  quel  deffension 

Garderés  vos  vo  règne?  laissiés  ceste  frichon  ; 

Si  acordés  vos  homes,  ensi  le  vos  loon. 

Bien  savons  que  li  rois  ne  fist  aine  traïson 

Que  sus  li  avés  mis  par  vostre  inesproison.  » 

Quant  li  Sodant  Tentent,  n'i  fist  arestoison  ; 
Il  méismes  ses  cors  lait  aler  l'Aragon, 
Venus  est  al  rivage,  si  lor  crie  à  haut  ton  : 
«  Seignor,  estes  tôt  coi,  par  mon  Deu  Baratron  ! 
Se  mais  i  ferés  colp,  j'en  prendrai  venjoison.  » 
Quant  l'Aupatris  entent  del  Sodant  la  raison, 
Ne  Tfesist-on  si  lié  por  l'onor  d'Arragon. 
Car  il  estoit  navrés  el  chief  et  al  menton, 
Et  en  la  destre  quisse  de  si  que  el  braon  : 
Péor  avait  de  mort,  s'en  ert  en  grant  frichon. 

Quant  li  riches  Sodans  ot  fait  son  ban  crier, 
Cil  qui  furent  en  i'isle  ne  l'osent  trespasser; 
Car  ses  commandemens  faisoit  moult  adorer. 
L'Àupatris  s'est  assis,  qui  ne  pot  mais  ester; 

Tant  alaiscié  del  sanc  qu'il  li  covint  cesser. 
Li  Sodans  a  tost  fait  une  nef  aprester, 
S'i  a  envoie  outre  por  ax  .11.  amener. 
Quant  orent  fait  la  barge  d'autre  part  ariver, 
L'Aupatris  i  entra,  n'ot  cure  d'arester  ; 
Et  cil  les  aconduirent,  n'i  volrent  demorer  ; 
Si  ami  le  rechurent,  si  l'ont  fait  desarmer. 
Quant  li  Aupatris  ot  ses  plaies  fait  bender, 
Venus  est  al  Sodant,  qui  moult  le  puet  amer, 
Isnelement  le  fait  sor  .1.  cheval  monter, 
En  son  palais  l'enmaine,  puis  si  a  fait  mander 
Le  roi  Cornumarant  c'a  lui  viegne  parler; 
Et  il  i  est  venus,  0  lui  maint  riche  per. 
Tant  ont  parlé  ensamble  qu'es  ont  fait  acorder, 
Voiant  tôt  le  barnage  baisier  et  acoler. 
Le  roi  font  au  Sodant  le  meffait  pardoner, 
Puis  commanda  à  tos  les  passages  garder 
Et  les  castiax  garnir  et  les  chités  fremer 
Contre  Francs  qui  le  doivent  venir  desireter  ; 
De  cex  dont  plus  se  dote  se  fist  aseûrer. 

Or  lairai  del  Sodant  ici  en  droit  ester; 
Si  vos  voirai  .1.  poi  de  la  cort  aconter 
G'on  ot  fait  à  Buillon  venir  et  assambler. 
Aine  n'i  ot  .1.  tôt  sol  n'esteûst  affier 
Que  il  prendront  la  crois,  por  lor  armes  salver; 
Li  .1.  le  fist  à  l'autre  et  plevir  et  jurer. 
Quant  sont  en  lor  contrées,  ne  le  volrent  celer, 
Ains  l'ont  fait  as  evesques  el  as  abés  conter; 
Et  il  le  font  au  pople  et  dire  et  sarmoner  : 
De  ce  mut  li  grans  os  qui  ala  outre  mer. 

Seignor,  or  escotés,  franche  gent  honerée, 
Si  entendes  canchon  qui  moult  doit  estre  amée. 
Par  iceste  aventure  que  ci  vos  ai  contée 
Furent  prises  les  crois  et  la  grans  ost  jurée. 
Quant  on  sut  l'aventure  par  ample  la  contrée, 
Dans  Perres  li  Hermites,  à  la  barbe  meslée, 
A  tôt  premerement  la  soie  ost  ajostée  : 
Moult  i  ot  bêle  gent,  quant  el  fu  asamblée; 
La  terre  quida  prendre  dusqu'en  la  mer  salée  ; 
Mais  poi  i  ot  de  princes  dont  li  os  fu  guiée; 
Tote  fu  desconfite,  morte  et  desbaretée. 
Li  vesques  de  Forois  fu  pris  à  la  meslée  ; 
El  Harpins  de  Boorges,  c'est  vérité  provée, 
Et  dans  Johans  d'Alis,  dont  l'ost  est  confortée, 
Et  Richars  de  Ghaumont  à  la  chère  membrée, 
Qui  puis  se  combati,  au  trenchant  de  l'espée, 
Encontre  les  .11.  Turs  par  bataille  nomée. 

Quant  aus  barons  de  France  fu  la  chose  moslrée 
Que  l'os  estoit  perie  que  Perres  ot  menée, 
Mainte  palme  i  ot  torse,  mainte  temple  tirée  : 
Après  ont  li  baron  lor  grant  ost  aûnée; 
Plus  furent  de  .c.  mil,  de  bone  gent  loée. 
Là  outre  s'en  ala  la  fiere  os  redotée  ; 
Li  bon  dus  Godefrois  l'a  devant  tos  guiée 
YA  dans  Hues  li  Maines,  par  mont  et  par  valée  ; 
Dont  fu  tote  la  terre  et  prise  et  conquestée, 
Et  Nique  et  Andioche,  où  li  os  fu  guiée, 
Et  puis  Jherusalem  la  fort  cité  loée  ; 
Grestientés  en  fu  essaucie  et  levée. 
Godefrois  qui  estoit  de  si  grant  renomée 


[520G-5213]        ET  DE  GODEFROID  DE  BOUILLON.  180 

I  fu  eslis  à  roi  de  no  gent  honerée. 

Seignor,  vos  qui  avés  la  canchon  escotée, 
Renax  vos  mande  à  tos,  qui  cette  ovre  a  finée, 
Que  vos  proies  le  roi  qui  fist  ciel  et  rosée 
Et  la  sainte  pucele,  la  roïne  honerée, 
Que  de  tos  les  meffais  dont  s'arme  est  encopée 
Li  face  vrai  pardon,  quant  sa  vie  ert  finée. 
Amen  chascuns  en  die  :  li  esloire  est  finée. 

PISODE    DES    CHETIFS 


Dans  la  première  partie  de  la  Chanson  (TAntioche, 
publiée  par  M.  Paulin  Paris,  le  poëte  a  raconté  les 
désastres  éprouvés  par  la  première  expédition  orga- 
nisée et  conduite  par  Pierre  l'Ermite.  La  bataille  du 
Pui  de  Civetot  avait  été  funeste  aux  Croisés,  dont  la 
plupart  furent  tués  ou  faits  prisonniers.  Au  nombre  de 
ces  prisonniers  ou  chétifs  se  trouvaient  quelques  vail- 
lants chevaliers  tombés  au  pouvoir  du  roi  Gorbaran 
d'Oliferne.  Voici  ce  que  raconte  à  ce  sujet  l'auteur  de 
la  Chanson  fîAntioche  (ms.  7628,  p.  74)  : 


«/^orbarans  descendi  del  mulet  arrabis; 
\J  En  sa  chartre  commande  à  mettre  les  caitis, 
Et  on  si  fist  moult  tost  ;  tos  les  i  a-on  mis, 
Fors  Richart  de  Chaumont,  etDant  Johan  d'Alis, 
Et  Harpins  de  Boorgcs,  qui  prox  fu  et  hardis, 

il.  13 

Bauduins  de  Biauvais,  est  avoc  els  eslis, 
Et  Fochiers  de  Melans  .1.  chevaliers  hardis  : 
Cex  retint  Corbarans  en  son  palais  voltis. 
Chascuns  ert  en  aniax  et  en  buies  lasnis; 
Tote  jor  portent  perres  al  mur  d'araine  bis, 
Et  traient  à  caucies,  chascuns  comme  roncis. 
Ensi  furent  .1.  an  entier  et  .xv.  dis, 
Dus  que  Jhesus  le  volt,  li  rois  de  Paradis, 
Que  Bichars  deChaumont  ot  les  .11.  Turs  ocis  : 
Par  ce  furent  délivre,  si  corn  dist  li  escris.  » 


Les  aventures  de  ces  cinq  prisonniers  sont  l'objet 
d'un  récit  particulier  qui  fait  suite  à  la  Prise  dAntioche 
et  précède  immédiatement  la  Chanson  de  Jérusalem. 

Cet  épisode  n'a  pas  un  grand  intérêt  historique; 
mais  le  récit  des  souffrances  endurées  par  ces  chétifs 
pourrait  être  du  à  quelques  réminiscences  des  mi- 
sères qui  accablèrent  les  compagnons  de  Pierre  l'Er- 
mite. Elles  étaient  probablement  racontées  dans  les 
poëmes  consacrés  à  la  première  croisade,  renouvelés 
depuis  par  Graindor  de  Douai.  On  nous  saura  donc 
gré  d'emprunter  à  notre  manuscrit  les  parties  les  plus 
intéressantes  de  cet  épisode. 

Après  la  prise  d'Antioche,  le  roi  Corbaran  avait  fui 
précipitamment,  emportant  avec  lui  le  corps  inanimé 
de  Brohadas,  fils  du  Soudan  de  Perse.  Celui-ci,  qui 
s'attendait  à  voir  Bohémond,  Godefroi  de  Bouillon, 
ou  Bichard  de  Normandie,  amenés  prisonniers  à  sa 
cour,  apprend  avec  autant  de  surprise  que  de  douleur 

la  mort  de  son  fils  :  Il  s'en  prend  à  Gorbaran,  qui  n'a 
pas  su  le  défendre,  qui  l'a  trahi  peut-être.  Tous  ses 
sujets  partagent  son  indignation  et  accueillent  avec  joie 
l'ordre  donné  parle  Soudan  de  saisir  le  roi  d'Oliferne, 
de  le  pendre  ou  de  le  jeter  dans  un  bûcher.  Gorbaran 
déclare  qu'il  en  appelle  au  jugement  de  Dieu  pour  dé- 
montrer son  innocence.  S'il  a  été  vaincu,  si  le  fils  du 
Soudan  a  péri  dans  la  bataille,  c'est  que  les  Chrétiens 
ont  été  les  plus  forts.  «  Voici  mon  gage,  ajoute-t-il  : 
faites  combattre  un  Chrétien  contre  les  deux  Turcs  les 
plus  redoutables  de  votre  empire  :  si  le  Chrétien  est 
vaincu,  je  consens  à  être  pendu  et  à  perdre  mon 
royaume.  Si  au  contraire  les  deux  Turcs  succombent 
ou  sont  recréants,  promettez-moi  que  vous  me  ren- 
verrez absous  et  vous  me  rendrez  votre  amitié  et  vos 
bonnes  grâces.  »  Le  Soudan  y  consent  et  décide  que 
le  combat  aura  lieu  six  semaines  après. 


Corbaran,  par  le  conseil  de  sa  mère,  la  vieille  reine  Calabre,  se  fait  amener 
les  chevaliers  chrétiens  qu'il  tenait  en  captivité  depuis  la  funeste  bataille 
du  Pui  de  Civetot  :  c'est  parmi  eux  qu'il  choisira  le  guerrier  qui  devra 
seul  se  battre  contre  deux  Turcs.  Ce  guerrier  est  Richard  de  Chaumont  ;  le 
roi  lui  fournit  un  cheval  et  des  armes,  et  la  vieille  reine  prédit  qu'il  rem- 
portera la  victoire  sur  les  deux  Turcs. 

Or  furent  li  caitif  el  palais  amené  ; 
Les  moffles  ont  es  bras,  dont  moult  furent  pené. 
Arengié  l'uns  lés  l'autre,  trestot  encaéné. 

Les  espaulles  ont  rotes  del  fer  c'ont  tant  porté; 

Car  le  cuir  et  la  chair  a  li  carcans  usé  ; 

Tôt  moroient  de  fain  et  de  caitiveté. 

A  Dex!  il  i  avoit  tant  chevalier  membre 

Et  tant  jenlil  evesque  et  tant  clerc  ordené  ! 

Del  Pui  de  Civetot  furent  lot  amené, 

De  l'ost  Perron  l'Ermite  furent  desbarelé; 

N'ont  braies,  ne  chemises,  moult  ont  grant  poverté. 

Ne  chevoil  en  lor  testes,  car  lot  furent  losé  ; 

Nen  ont  soller  ne  cauche,  lor  pié  lor  sont  crevé 

Et  fendu  dusc'à  l'os  et  plaie  et  navré. 

Onques  Dex  ne  fist  home,  sachiés  par  verilé, 

S'il  les  esgardast  bien,  qui  n'en  eiïst  piié; 

Tôt  ont  pèor  de  mort  ;  lor  chief  sont  encline. 

Quant  Corbarans  les  voit,  de  pité  a  ploré. 

Gorbarans  d'Oliferne  fist  forment  à  loer  ; 
Nos  Crestiens  esgarde,  si  conmence  à  plorer, 
Ses  chevox  à  derompre  et  sa  barbe  à  tirer; 
Car  ne  set  où  il  puist  cel  Crestien  trover 
C'a  .11.  Turs  se  conbate  en  la  cort  l'Amirer. 
Li  rois  Sodans,  ses  sires,  qui  l'ot  fait  apeler 
De  mortel  traïson,  le  volt  faire  enconbrer; 
Car  ne  puet  en  son  cuer  véoir,  ne  porpenser 
Que  celé  gent  fust  née  qu'es  peiisl  sormontcr, 
Ne  si  grant  ost  deslruire,  ne  tant  prince  affoler. 
Del  droit  c'ot  Corbarans  ne  se  pooit  celer 
Ne  desist  le  grant  mol  qui  l'ot  fait  esfréer. 
Il  a  dit  à  sa  mère  :  «  N'i  ai  que  demorer, 
G'irai  à  Andioche  àBuiemont  parler, 

Et  au  duc  Godefroi,  qui  tant  fait  à  loer; 

Robert  de  Normandie  voirai  merci  crier. 

S'uns  de  ces  .ni.  i  vient  por  cest  plait  aquiler, 

Et  il  vaint  la  bataille,  jo  li  ferai  jurer 

Et  très  bien  flancher,  et  ostages  livrer, 

Por  s'amor  me  ferai  baptiser  et  lever, 

Et  perdrai  Jursalem  où  il  volent  aler, 

Et  rendrai  le  sépulcre  qu'il  volent  délivrer. 

—  Biax  fiex,  ce  dist  Galabre,  vels  me  tu  vergonder? 

Miex  voii  que  tu  me  faces  d'un  cotel  acorer 

Et  ferir  ens  el  cuer  et  l'arme  fors  jeter, 

Que  vers  ton  droit  Seignor  volsisses  jor  fauser, 

Ne  Mahomet  guerpir  por  lor  loi  honerer! 

«  Biax  fiex,  ce  dist  Galabre,  tu  me  vex  vergoigner; 
Mex  voil  que  tu  me  tîeres  d'un  grant  cotel  d'achier 
Que  vers  ton  droit  seignor  volsisses  jor  boisier, 
Ne  ton  Manon  guerpir  por  lor  foi  avanchier. 
Mais  pren  tos  ces  caitis,  si  les  fai  desloihier 
Et  très  bien  revestir  et  doner  à  mengier. 
S'il  i  en  avoit  .1.  tant  orgueillox,  ne  fier, 
Que  ses  Dex  où  il  croit  li  volsist  tant  aidier 
Qu'il  fesist  la  bataille,  fai  li  bien  fianchier 
Qu'il  s'en  iroit  tôt  quite  et  donras  bon  loihier, 
Chascun  bon  palefroi  et  bon  corant  destrier 
Et  .c.  mile  besans  de  ton  or  le  plus  chier. 

—  Dame,  dist  Corbarans,  entendes  mon  sanblant  : 
Ghist  cailif  que  veés  ne  valent  tant  ne  quant  ; 
Il  sont  maigre  et  cailif,  enflé  tôt  li  auquant, 

Et  pelu  comme  beste  qui  par  bois  vont  paissant; 
.xxx.  n'en  valroient  mie  .1.  bien  petit  enfant. 

—  Biax  fiex,  ce  dist  la  vielle,  il  i  a  .1.  ferrant  : 
.1.  machon  nos  tua  ier  d'un  martel  pesant, 
Por  ce  qu'il  l'destraignoit  et  aloit  angoissant. 

—  Dame,  li  quex  est-ce  ?  — Vés  le  là  cel  plus  grant 
Se  ne  fust  la  gaiole  où  il  a  esté  tant, 

(Del  mal  et  des  caaines  vait  la  color  perdant), 
Bien  semblast  chevaliers  hardis  et  conbatant.  » 
Corbarans  l'apela,  si  l'i  vint  de  devant  ; 
La  caaine  li  oste  et  le  carcant  pesant; 
Joste  lui  l'a  asis,  se  l'vait  araisonant. 

Corbarans  l'a  assis,  si  Ta  mis  à  raison. 
Puis  li  dist  :  «  Dois  amis,  conment  avés-vos  non? 

—  Sire,  j'ai  non  Richars,  ja  ne  l'vos  celeron, 
Et  sui  de  Chaumont  nés,  qui  fu  au  roi  Charlon  ; 
Au  sépulcre  en  aloie  merci  querre  et  pardon, 
Véoir  le  monument  et  la  surrexion 

Et  le  Saintisme  temple  c'on  clamoit  Salemon. 
A  la  mute  fui  pris  à  l'ost  maistre  Perron  ; 
Ti  home  m'amenèrent,  or  m'as  en  ta  prison. 
Maint  servige  ai  rendu  esquier  et  garchon 
De  lor  herbe  soier,  de  porter  en  maison; 
Maint  colp  ai  recheù  de  verge  et  de  baston 
Et  de  trenchant  corgie  et  maint  point  d'aguillon, 
Les  costes  et  les  flans  entor  et  environ. 
Or  voi  nostre  juise,  bien  voit  tôt  i  morrom 
En  l'onor  Jhesu  Crist  qui  soffri  passion  ; 
Ne  me  renoieroie  por  ardoir  en  charbon. 


ÉPISODE  DES  CHÉTIFS.  d 99 

—  Amis,  dist  Corbarans,  ne  nos  ne  l'vos  queron; 
Mon  besoig  te  dirai  por  coi  nos  en  parlon. 

Jo  fui  à  Andioche  au  secors  Grassion, 

.vu.  cent  .lx.  mile  et  le  Roge  Lion 

I  fusmes  chevalier  sans  conte  de  geudon. 

Crestiens  i  trovasmes,  hardis  conme  lion; 

Encontre  nos  s'armèrent  li  conte  et  li  baron, 

Robers  de  Normandie  et  Robers  li  Frison, 

Et  Tomas  de  la  Fère,  à  la  clere  faction, 

Et  Evrart  de  Granai  et  de  Monci  Droon, 

Paien  de  Cameli  et  Girars  del  Donjon, 

Et  Rogier  du  Rosoi,  qui  cloche  del  talon , 

Dant  Raimont  de  Saint  Gille  o  le  Maine  Huon, 

Et  le  riche  barnage,  aine  plus  fier  ne  vit-on  ; 

Et  tant  i  ot  des  princes  que  nomer  ne  l'savon. 

Nostre  grant  gent  tornèrent  tote  à  confondoison  ; 

Et  jo  m'en  ving  fuiant  à  coite  d'esperon. 

Le  roi  Sodant  trovai  orgeillox  et  félon  ; 

Contai  lui  mes  noveles,  puis  m'en  ting  por  bricon. 

D'un  dart  me  volt  ferir  por  iceste  acoison; 

Bataille  m'estut  prendre,  où  je  volsisse  o  non, 

D'un  Crestien  armé,  par  tel  devision 

C'a  .11.  Turs  se  conbache  contre  la  loi  Manon. 

Tu  t'en  iroies  quites,  toi  et  ti  conpaignon, 

Se  tu  entrer  osoies  por  moi  en  cest  beson  ; 

Conduire  te  feroie  au  temple  Salemon, 

Et  trestos  les  caitis  qui  sont  en  mon  roion. 

—  Sire,  ce  dist  Richars,  ci  a  grant  mesproison  : 
Qui  d'un  se  puet  deffendre  à  grant  pris  le  tient-on  ; 
Mais  porquant  s'il  vos  plaist  .1.  respit  vos  queron  ; 

As  chaitis  que  veés  nos  en  conscilleron, 

Et  demain  par  matin  savoir  le  vos  lairon.  » 

Et  respont  Corbarans  :  «  Nos  le  vos  otriom.  » 

Les  caaines  lor  ostent,  les  buies  à  bandon; 

La  nuit  mengieront  tôt,  qui  qu'en  poist,  ne  qui  non. 

Or  est  li  jors  aies,  la  nuit  furent  ensi: 
Tel  péor  ont  de  mort  onques  nus  ne  dormi. 
Et  Richars  fu  entr'ax,  son  conseil  lor  gehi. 
«  Seignor,  conseilliés  moi,  por  Deu  qui  ne  menti. 
Corbarans  me  requiert  ce  c'onques  mais  n'oï  ; 
Li  rois  Sodans  le  het,  por  poi  ne  Ta  mordri; 
Il  li  lancha  .1.  dart,  mais  à  son  cors  fali. 
Par  force  et  par  povoir  a  .1.  camp  arrami 
D'un  Crestien  armé  qui  Diex  tiegne  à  ami, 
A  .11.  Turs  se  conbate  qui  soient  arrabi; 
Moi  requiert  que  je  l'face  au  brant  d'achier  forbi  ; 
Et  se  vaintre  les  puis,  juré  m'a  et  plevi 
Que  nos  serons  tôt  quite,  si  con  nos  somes  chi, 
Conduira  nos  au  temple  que  Salemons  basti.  » 

Quant  li  chaitif  l'entendent,  de  joie  sont  frémi  ; 
A  haute  vois  s'escrient  tôt  ensamble  à  .1.  cri  : 
«  Richart,  fai  la  bataille,  Dex  nos  fera  merci 
Car  se  tu  ne  le  fais,  mort  somes  et  traï  !  » 
Et  Richars  lor  otroie  à  loi  d'orne  hardi. 
Bien  ait  de  Deu  la  Mère  qui  porta  et  norri 
Et  le  pères  qui  soit,  qui  lui  engenui! 

Li  quens  Harpins  parla  :  «  Richars,  fiex  à  baron, 
Tant  mal  i  avons  trait  et  persecusion, 

Et  tant  faim  et  tant  soif,  dont  forment  nos  dolon, 
Maigre  somes  et  las,  plains  de  caitiveson  : 
Por  Dieu,  fai  la  bataille  vers  les  Turs  à  bandon. 
Car,  par  la  foi  que  doi  au  cors  saint  Simion, 
Se  n'estoit  par  ilant  que  si  estes  prodom, 
Et  premiers  apelés,  ne  l'feroit  se  moi  non.  » 
Et  Richars  respondi  dolcement  par  raison  : 
«  Hé!  Harpin  de  Boorges,  corn  as  cuer  de  lion  t 
Nul  meillor  chevalier  cha  de  dedens  n'avom  : 
Se  Deu  plaist  et  la  Virge,  la  bataille  feron, 
Si  bien  qu'ele  sera  à  no  salvacion. 
Diex  nos  soit  en  aïde,  qui  soffri  passion, 
Et  la  Virge  puchele  que  reclamer  devon  !  » 
Harpins  l'ot  de  Boorges,  si  froncha  le  gernon, 
Parforche  de  proece  estrainst  si  .t.  baston, 
Si  le  rompi  par  mi  qu'en  chient  li  {ronchon; 
Li  cuers  qu'il  ot  el  pis  li  sosleva  amon. 
S'a  cel  point  fust  armés  sor  .1.  destrier  gascon, 
Ains  qu'il  fust  mais  repris  ne  jetés  en  prison, 
Le  comperassent  cher  Persant  et  Esclavon  ! 

Or  est  la  nuis  alée  et  li  jors  esclaira  ; 
Corbarans  et  sa  mère  noiant  ne  s'atarja  ; 
Venue  est  à  Richart  et  si  li  demanda 
S'il  fera  la  bataille,  quel  conseil  pris  en  a, 
Encontre  les  .11.  Turs  au  brant  se  conbatra. 
Et  Richars  li  respont  voirement  le  fera, 
Envers  le  roi  Sodant  bien  le  délivrera, 
Et  sa  vie  et  sa  terre  bien  li  aquitera. 
Quant  Corbarans  l'entent,  Dex!  con  grant  joie  en  at 

.vu.  fois  en  .1.  tenant  la  face  li  baisa. 
Corbarans  d'Oliferne  son  mantel  deffubla, 
Par  l'atache  de  soie  à  son  col  l'alacha, 
Et  Richars  le  deffuble,  à  Harpin  le  bailla. 
La  vielle  en  prist  .1.  autre,  au  col  li  reposa, 
Et  Richars  le  deffule,  gaires  n'i  sejorna, 
A  Dan  Johan  d'Alis  maintenant  le  dona, 
Et  dist  à  Corbarant  ja  nen  affublera 
Ne  de  vair  ne  de  gris,  ja  tant  ne  Ten  donra, 
Se  tôt  ses  conpaignon  que  il  tant  aimé  a 
Ne  sont  tôt  revestu,  adonques  retenra 
Les  vestemens  après  que  on  li  baillera; 
Et  si  l'honor  lor  fait,  moult  bon  gré  l'en  sara. 
Son  maître  Camberlenc  Corbarans  apela, 
De  pailes  de  samis  vestir  les  conmanda. 
Li  Camberlens  s'en  torne,  bien  les  apareilla. 

Li  jors  est  esbaudis,  miedis  aprocha, 
Et  li  mengiers  fu  biax  que  on  i  apresta. 
Li  rois  demande  l'iaue  et  on  li  aporta, 
Et  quant  il  ot  lavé,  Richart  mener  quida 
De  joste  lui  seoir;  mais  il  le  devéa; 
Et  dist  que  se  lui  plaist  joste  roi  ne  serra, 
Mais  o  ses  conpaignons  et  mal  et  bien  prendra. 
Li  rois  s'ala  seoir,  moult  forment  conmanda 
Que  Richars  soit  servis  de  quanque  lui  plaira  * 
Et  tuit  si  conpaignon,  que  nus  n'i  faillera. 

Li  rois  s'ala  seoir  au  maistre  mandement, 
A  la  plus  haute  taule,  il  et  tote  sa  gent; 
Et  Richars  vait  seoir  d'autre  part  bonement, 

Et  tôt  si  conpaignon  entor  lui  ensement. 

La  mère  Corbarant  ne  s'atarja  noient; 

En  .1.  diapré  à  or  lachie  estroitement, 

Et  tënoit  une  verge  à  .1.  pomel  d'argent; 

De  chief  en  chief  la  table  et  menu  et  sovent, 

Lor  faisoit  aporter  le  vin  et  le  peeument, 

Et  blanc  pain  buleté  et  simles  ensement. 

Dans  Harpins  de  Boorges  mengeoit  moult  durement 

Et  Richars  de  Ghaumont  bevoit  seûrement; 

Grant  mestier  en  avoient,  ce  saciés  vraiement; 

Si  autre  conpaignon  ne  se  targent  noient. 

Quant  il  orent  mengié  et  but  à  lor  talent, 

Lor  napes  ont  ostées  boteilliers  et  serjent, 

Or  orent  li  caitif  bien  mengié  et  beû; 
Vestu  sont  richement  de  porpre  et  de  bofu, 
Et  de  moult  riches  jupes,  merci  au  roi  Jhesu, 
Que,  si  corn  il  por  nos  en  la  crois  penés  fu, 
S'es  face-il  délivres  et  conduise  à  salu  î 
Richars  ot  .1.  bliaul  trestot  à  or  batu; 
Li  mantiax  de  son  col  et  la  pane  qui  fu, 
Et  li  tassel  à  brasmes,  qui  sont  à  or  tissu, 
Valurent  bien  .c.  livres  de  fin  argent  fondu. 
Richars  a  faites  armes,  frain  et  sele  et  escu  ; 
Corbarans  d'Oliferne  .1.  auferrant  crenu 
Li  a  fait  amener  et  par  le  frain  tendu. 

Dist  Harpins  de  Boorges  :  t  Richars,  ne  t'atargier; 
Mais  monte  en  cel  cheval,  si  te  va  essaier. 

Remembre  toi  de  France,  le  dois  païs  plenier; 
Moult  m'est  bien  avenu  de  mon  droit  desraisnier. 
Dex  doinst  que  i  puissons  sain  et  sauf  repairier 
Et  véir  no  lignage  qui'n  est  en  desirrier!  » 

Atant  es  Corbarant  qu'es  prist  à  araisnier  : 
«  Richars,  fiex  à  baron,  monte  sans  delaier; 
Si  verrai  com  tu  ses  .1.  cheval  eslaissier 
Et  ton  escu  porter  et  très  bien  maniier. 
Se  t'en  voi  bien  déduire,  si  t'en  aurai  plus  chier 
Et  serai  plus  seûrs  de  mon  droit  desrainier. 
—  Sire,  ce  dist  Richars,  bien  fait  à  otroihier.  » 
Li  bers  saut  el  cheval,  estriers  n'i  volt  baillier; 
Gros  fu  par  les  espaulles,  cors  ot  gent  et  plenier, 
Large  la  forceiire  et  le  viaire  fier. 
Gontreval  la  cité  s'ont  carchié  li  solier, 
Et  dames  et  puceles  et  bacelcr  legier. 
L'uns  d'ax  le  dist  à  l'autre  et  prist  à  conseillier  : 
«  Chist  scut  porter  la  perre,  la  caus  et  le  mortier, 
Et  si  n'avoit  de  pain  le  jor  que  .1.  quartier. 
Or  n'a  en  ceste  rote  nul  si  bel  chevalier; 
Chii  fera  la  bataille,  se  Diex  li  puist  aidier  !  » 
Là  véissiés  puceles  et  dames  esforchier; 
Tant  en  cort  après  ax,  nus  ne  l'porroit  proisier  ; 
Là  defors  s'aresterent  desos  .1.  olivier. 
Richars  point  le  cheval  des  espérons  d'or  mier, 
Et  li  chevax  li  saut  del  pié  plus  d'un  quartier. 
Qui  li  véist  l'enseigne  contremont  desploihier 
Et  son  escu  porter  et  l'espié  maniier, 
Bien  li  peiist  membrer  d'un  jentil  chevalier. 
Et  quant  ot  son  cors  fait,  mist  soi  el  repairier, 

Galopant  s'en  repaire  par  desos  .1.  lourier. 

«  Seignor,  distCorbarans,  chistfaitmoultàproisier.  » 

La  mère  Corbarant  le  prist  à  embrachier, 

En  sa  chambre  l'enmaine;  se  volsist  dognoier, 

Ou  parler  à  pucele,  bien  s'em  puet  aaisier, 

Car  Calabre  en  volsist  avoir  .1.  irelier. 

Mais  Richars  ne  l'fesist  por  les  membres  trench icr. 

Une  espée  li  done,  li  pons  en  fu  d'or  mier; 

Et  fu  le  roi  Érode,  dont  il  fist  martirier 

Les  petis  enfanchons  par  devant  sa  moillier. 

L'espée  fu  moult  disne,  bien  fist  à  essauchier. 

Calabre  le  pormaine  por  lui  esbanoihier, 

Souventes  fois  le  fait  et  laver  et  baignier; 

A  grant  aise  sejorne  .1.  mois  trestot  entier. 

Richars  et  li  caitif  ont  sejorné  .1.  mois 
Et  pristrent  penitanche,  moult  firent  que  cortois. 
Sovent  les  fait  confés  li  vesques  de  Forois, 
La  semaine  jeûnent  les  .11.  jors  ou  les  trois, 
Très  que  .111.  c.  chevax  arrabis  et  turcois 
A  fait  Corbarans  querre  tos  les  plains  d'Abilois; 
Li  troi  qui  le  cors  vainquent  sont  si  blanc  conme  nois, 
A  Richart  les  présente,  n'en  prist  pas  le  sordois, 
.1.  des  blans  a  choisis,  qui  fu  grans  espagnois, 
Isniax  et  Arrabis,  fors  et  fiers,  ademois. 
Ses  armes  sont  vermeilles,  mais  li  tains  si  fu  blois. 
Or  vont  à  lor  bataille,  s'ont  trossé  lor  harnois, 
Plorant  à  grant  péor,  n'i  ot  point  de  gabois. 
Or  les  conduie  Dex  qui  sor  trestos  est  rois! 

A  lor  bataille  vinrent  par  .1.  josdi  matin  : 
Corbarans  i  mena  del  lignage  Gain 
Ëntrues  c'a  .v.  c.  Turs;  ne  samblentpas  frarin. 
Et  sont  vestu  de  pailes  et  de  gris  et  d'ermin. 
Li  cailif  chevalcherent  d'autre  part  .1.  chemin; 
En  Sormasane  entrèrent  parla  porte  Saugin. 
Par  soi  se  herberja  li  lignages  Gain. 
Corbarans  descendi  à  l'ostel  Heldegrin, 
A  nos  caitis  livrèrent  .1.  grant  palais  marbrin; 
Senescax  lor  livrèrent,  Salatres  et  Rachin, 
Et  .xxx.  damoisax  et  .1.  corlois  meschin. 
Quant  Sodans  Toi  dire,  si  tint  le  chief  enclin, 
Et  ot  o  soi  d'Espagne  le  riche  Amustandin. 
Tôt  prient  Mahomet  Tervagan  et  Jupin 
Que  de  cette  bataille  lor  face  tel  destin 
Dont  Franceis  aient  honte,  et  honor  Sarasin. 

Moult  par  fu  sage  feme  la  mère  Corbarant; 
En  trestote  Alemaigne  n'ot  si  grant  Alemant; 
Et  avoit  demi  pié  entre  sorcil  devant; 
Si  savoit  plus  de  sort  que  nos  clers  de  romant. 
Elle  se  porpensa  d'une  merveille  grant 
Qu'ele  voira  sortir,  por  Richart  le  vaillant, 
S'il  vaintra  les  .11.  Turs  et  fera  recréant. 
Ele  a  pris  .1.  vert  paile,  fais  fu  en  Agoant; 
D'une  part  a  escrit  Mahom  et  Tervagant, 
Apollin  et  Jupin,  Chaû  et  Ralsinant, 
Tos  les  Dex  qu'ele  set  où  li  Turc  sont  créant. 
D'autre  part  a  escrit  Jhesu  de  Relliant, 
Tôt  si  com  en  la  crois  le  penerent  tirant, 

Et  Marien  sa  mère,  la  roïne  poissant, 

Et  saint  Johan  l'apostre  que  Dex  par  ama  tant  : 

Sor  une  tor  monta  el  plus  haut  mandemant. 

La  mère  Corbarant  sor  une  tor  monta; 
En  sa  main  tint  le  paile  où  le  sort  escrit  a  ; 
Mahom  et  Apollin  et  ses  Dex  apela, 
Et  Dam  le  Deu  no  père  le  roi  en  conjura  : 
Que  se  Richars  doit  vaintre  la  bataille  où  il  va 
Et  les  ji.  Turs  ocirre  que  Sodans  eslira, 
De  sore  soit  l'image  où  Jhesus  se  posa. 
Ele  lasca  sa  main,  le  vert  paile  laischa, 
Et  li  pailes  se  lieve,  torna  et  retorna. 
Or  oies  le  miracle  que  Dex  i  demostra  : 
En  .11.  fendi  li  pailes,  d'une  part  se  sevra 
L'images  Mahomet  en  .1.  fumer  vola 
Et  li  Jhesu  no  père  contremont  se  torna; 
Ele  s'estut  en  air,  c'a  terre  n'atocha. 
La  veille  vint  corant,  moult  forment  l'esgarda  ; 
Ele  a  pris  le  vert  paile,  richement  l'enfrema 
Et  dist  que  Corbarant  son  fil  le  mosterra. 


II 


La  prédiction  de  Calabre  s'accomplit.  Le  vaillant  Richard  de  Chaumont,  de- 
venu le  champion  de  Corbaran,  qui  le  traite  avec  la  plus  grande  amitié, 
ainsi  que  tous  les  autres  captifs,  arrive  à  la  cour  du  Soudan.  On  choisit 
parmi  les  Turcs  les  plus  forts  et  les  plus  vaillants  les  deux  adversaires 
contre  lesquels  Richard  doit  se  battre.  Ce   sont  Golias  et  Murgalé.  Après 

avoir  fait  tomber  le  premier  sous  ses  coups,  il  soutient  contre  le  second 
un  combat  furieux  dans  lequel  il  est  sur  le  point  de  succomber.  Il  adresse 
alors  à  Dieu  une  fervente  prière,  et  fait  au  Sarrazin  une  blessure  mor- 
telle. Murgalé  s'avoue  vaincu  et  prie  Richard  de  le  baptiser  et  de  lui  cou- 
per ensuite  la  tête.  Voici  en  quels  termes  le  trouvère  raconte  ce  demie 
fait  : 

Seignor  or  escotés,  por  Deu  qui  ne  menti, 
Com  tost  Jhesus  de  gloire  a  home  converti, 
Et  si  tost  com  lui  plaist  sempres  Ta  repenti. 
Quant  li  Turs  a  veù  c'a  Richart  a  failli, 
Gentilment  lui  apele,  si  li  cria  merchi. 
«  Richars,  ce  dist  li  Turs,  or  entent  envers  mi. 
Ocirre  te  quidai,  mais  tes  Dex  t'a  gari; 
Li  miens,  que  j'ai  tos  tans  honeré  et  servi, 
M'a  or  bien  en  cest  jor  à  mon  besoin  fali, 
Et  moi  et  mon  lignage  en  cest  siècle  boni. 
Voir  ne  croi  en  Mahon  ne  qu'en  .1.  chien  porri, 
Ains  croi  en  Jhesu  Crist  qui  de  Virje  nasqui, 
Et  qui  ala  par  terre  et  mort  i  recoilli 
Sus  el  mont  de  Cauvaire  ou  Longis  le  feri 
De  la  lance  el  costé  que  li  sans  en  sali, 
La  perre  qui  dure  est  en  trancha  et  fendi 
Et  qui  fu  el  sépulcre  et  qui  i  surrexi. 
—  Moult  as  bone  créance,  Richars  li  respondi, 
S'or  eusses  baptesme,  par  vérité  t'affî, 
T'arme  en  iroit  cantant  à  joie  en  camp  flori.  » 
Li  bers  prist  le  vert  elme,  qui  sor  Terbe  caï; 
Si  l'aclina  à Tiaue,  trestot  plain  l'en  empli; 
Crois  i  fist  par  deseure,  de  Deu  la  benéi, 
Versa  li  sor  la  teste  ;  contreval  descendi, 
En  vraie  repentanche  li  Turs  l'a  recueilli. 

Pais  a  pris  .t.  poil  d'erbe  et  en  .111.  le  parti, 

Puis  le  bailla  au  Turc;  masca  le  et  engloti, 

Puis  a  dit  à  Ricbart  :  «  Amis,  enten  à  rai  ; 

Or  rac  trcncbe  la  teste  au  brant  d'achier  forbi, 

Car  ne  volroie  vivre  .1.  sol  jor  acompli 

Por  lot  l'or  de  cest  mont,  tant  ai  mon  cuer  mari. 

—  Sarrasin,  dist  Ricbars,  moult  por  as  bien  ovré, 
Qui  le  Diaule  as  hui  guerpi  et  deffié. 
Abaissera  ventaille  dcl  blanc  bauberc  saffré, 
Trancberai  toi  la  teste  à  mon  branc  acberé; 
Il  et  rai  compaignon  en  serons  délivré; 
Ne  puet  estre  autrement,  tu  le  ses  de  verte  ; 
Moult  à  envis  le  fais,  mais  si  m'est  conmandé. 
—  Le  voil-jo,  dist  li  Turs,  ensi  m'est  destiné; 
Car  ne  volroie  vivre  tant  qu'il  fust  avespré, 
Si  me  tenroient  mais  mi  parent  à  vilté; 
Mais  trenche-moi  la  teste,  si  serés  aquité, 
Vos  et  vos  compaignon  au  sépulcre  mené 
Et  de  Deu  et  de  moi  vos  soit  il  pardoné.  » 
Dex!  com  Richars  ploroit  et  quel  dol  a  mené! 
Le  brant  au  Turc  a  pris,  contremont  l'a  levé, 
De  méisme  s'espée  li  a  le  chief  colpé; 
Mais  moult  en  fu  dolens,  ce  sachiés  par  verlé. 
Vaincue  a  la  bataille,  Deu  en  a  mercié 
Moult  par  en  sont  dolent  li  parent  Murgalé; 
Maint  et  conmunalment  ont  grant  dol  démené. 


■u 

III 


Le  Soudan,  fidèle  à  sa  promesse,  donne  à  Corbaran  la  permission  de  retour- 
ner dans  ses  États,  accompagné  de  Richard  et  de  ses  compagnons  de  cap- 
tivité. Mais  ils  sont  en  route  attaqués  dans  une  embuscade  par  les  parenls 
de  Golias  et  de  Murgalé.  Un  combat  s'engage,  et  Corbaran,  quoique  blessa, 
demeure,  grâce  à  la  valeur  de  ses  captifs,  maître  du  champ'dc  bataille  : 
Persans  et  Sarrasins  sont  mis  en  fuite.  La  troupe  victorieuse  prend  le  che- 
min d'Oliferne.  Mais,  avant  d'y  arriver,  elle  aura  bien  des  obstacles  à  sur- 
monter. Il  ne  faudra  pas  moins  qu'un  miracle  de  Dieu  pour  sauver  leur  vie. 
Une  première  aventure  les  attend  sur  le  mont  Tygris. 

Cette  montagne  servait  de  repaire  à  un  énorme  serpent  qui  dévorait  tous 
ceux  qui  avaient  le  malheur  de  traverser  le  pays  à  deux,  lieues  à  la  ronde. 
Corbaran  et  sa  troupe  s'y  étaient  fourvoyés,  et  leur  frayeur  fut  grande  lors- 
qu'ils s'aperçurent  qu'ils  se  trouvaient  si  près  d'un  lieu  si  redoutable. 


("Iorbarans  chevaucha,  o  lui  sa  compaignie, 
J  Richartetli  caitif,  Tambleure  série. 
Lés  le  mont  de  Tygri  ont  la  voie  acoillie  ; 
Li  vens  et  la  porriere  et  H  caus  les  aigrie; 
Li  ardors  del  soleil  durement  les  quivrie. 
Or  ont  tant  chevauchié  la  grant  terre  enhermie 
Qu'en  la  terre  Abrahan  s'est  no  gent  abastie, 
.1.  roi  de  Sarrasins,  qui  li  serpens  guerrie. 
Sor  le  mont  de  Tygri  en  la  roche  naïe 
Conversoil  celé  beste,  qui  tant  par  est  haïe  ; 
.xxx.  pies  ot  de  lonc,  ne  l'mescréés  vos  mie, 
Le  cuir  avoit  si  dur  corn  espée  forbie; 
N'arme  tant  soit  trenchans  ne  Fpuet  empirier  mie 

De  toutes  colors  ert,  ne  l'iairrai  ne  l'vos  die. 
Elle  estoit  ynde  et  blance  et  gaune  et  si  verdie, 
Noire  et  vermeille  et  gaune,  tos  les  poils  li  orie; 
Les  oreilles  ot  grans  plus  que  targe  florie, 
Dont  la  beste  se  covre  quant  ele  se  gramie. 
El  front  ot  une  perre  qui  luist  et  reflambie, 
Dont  par  nuit  voit  aler  con  por  plaine  midie; 
La  eoe  longe  et  grosse,  ne  l'tenés  à  fablie; 
Qui  ele  conseut  bien  ne  puet  porter  la  vie; 
Diable  avoit  el  cors  qui  la  faisoit  hardie. 
Quant  ele  a  maltalent,  tout  forment  brait  et  crie  : 
.v.  leues  en  tôt  sens  en  entent-on  l'oïe. 
Environ  la  montaigne  bien  jornée  et  demie 
Ne  passoit  hom  ne  famé  qui  ne  perdist  la  vie; 
Des  bors  et  des  chastiax  s'en  sont  lo  gent  fuie. 

Or  entendes,  seignor,  que  Dex  vos  benéie  : 
Anqui  orrés  canchon  de  grant  ancheserie  ; 
Onques-tex  ne  fu  faite,  contée,  ne  oie, 
Gom  vos  orrés  anqui  s'il  est  qui  la  vos  die. 
Ce  est  de  Bauduin,  à  la  chère  hardie, 
Qui  de  Biauvais  fu  nés,  celé  terre  joïe  ; 
Compaings  estoit  Richart,  andoi  par  foi  plevie; 
Par  la  vertu  de  Deu  c'ot  en  sa  compaignie 
Combati  au  serpent  à  l'espée  forbie. 

Por  Hernol  son  chier  frère,  qui  perdu  et  la  vie. 
Grans  vertus  i  fist  Dex  qui  tôt  a  en  baillie. 

Corbarans  chevalcha  o  sa  gent  meserrée, 
Ri  chars  et  li  caitif,  rambleûre  serrée, 
Lés  le  mont  de  Tygri  qui  dure  une  jornée 

.vi.  Ieues  chevalcherent  sans  nule  reposée; 

Prou  ne  vit  li  .1.  l'autre,  c'est  vérités  provée. 

Li  vens  et  la  porriere  a  si  no  gent  grevée, 

Li  ardoirs  del  soleil  tant  durement  matée, 

N'i  a  cheval  n'ait  flanc  et  crupe  tressuée. 

Et  Richart  chevalchait  une  mule  afïeutrée  ; 

Por  plus  soef  ambler,  Tôt  moult  bien  acesmée. 

La  plaie  de  son  col  li  estoit  escrevée 

Que  Golias  li  fist  de  la  saiete  lée. 

Tant  a  perdu  del  sanc  la  color  a  muée. 

Or  ont  tant  cheval ché,  à  longe  esperonée, 

Qu'en  la  terre  Abraam  est  nostre  gent  entrée 

.i.  roi  de  Sarrasins,  de  moult  grant  renomée. 

Sos  le  mont  de  Tygri,  .11.  trais  d'arbalestée, 

Troverent  .1.  vergié  dont  la  bruelle  est  ramée, 

De  desos  .1.  grant  arbre,  dont  la  fueille  est  moult  lée. 

Par  iluec  n'estoit  pas  la  voie  moult  hanstée. 

Trovent  une  fontaine  qui  n'estoit  pas  haussée. 

Là  descent  Corbarans  de  la  mule  afeutrée  ; 

0  lui  si  doi  mil  Turs  de  maisnie  privée, 

Et  li  .vn.xx.  chaitif  de  France  la  loée. 

Li  jors  fu  biax  et  clers,  l'ore  fu  aquéée. 

Quant  il  sont  descendu,  si  pristrent  lor  disnée, 

Et  si  burent  de  l'eaue  qui  moult  fu  desirrée. 

Là  mangèrent  ensamble,  vilaille  orent  portée. 

Sor  le  mont  de  Tygris  en  la  roche  cavée 

Conversoit  ceste  beste  qui  tant  est  redotée. 

Les  ongles  avoit  grans  une  aune  mesurée, 

Agiïes  et  trenchans  plus  que  guivre  acherée  : 

Li  païs  et  la  terre  avoit  tote  gastée. 

Or,  entendes,  seignor,  gent  de  France  honerêe, 
Por  peur  sont  fui  la  gent  de  la  contrée, 
N'encontre  home  ne  beste  ne  soit  tost  dévorée. 
Li  bon  princes  Richars,  qui  la  teste  ot  colpée, 
Que  Sarrasin  ocirrenl,  la  pute  gent  desvée, 
(Antioche  en  remest  dolente  et  esgarée  ; 
La  terre  en  fu  perdue  que  Franchois  ont  gardée; 
Onques  puis  par  nul  home  ne  fu  si  amonlée  : 
Bien  doit  s'arme  estre  salve  et  devant  Deu  portée), 
Ceste  canchon  tist  faire,  c'est  vérités  provée. 
Quant  l'estoire  l'en  fu  devant  lui  aportée, 
Chil  qui  la  canchon  fist  en  ot  bone  soldée  ; 
Canoines  fu  saint  Perre  et  provende  dorée. 
Tant  corn  li  clers  vesqui  fu  la  canchons  gardée, 
Et  quant  il  dut  morir  et  l'arme  en  fu  alée, 
La  sainte  patriarche  fu  la  canchons  livrée 
Si  comme  Bauduins  à  la  chère  membrée, 
Qui  de  Biauvais  fu  nés,  la  fort  cité  loée, 
Gombati  au  serpent  au  tranchant  de  l'espée, 
Por  ce  que  son  frère  ot  l'arme  del  cors  sevrée. 
Fu  d'ax  .11.  la  bataille  tant  fors  et  adurée 
C'ainc  par  .1.  Crestien  ne  fu  tex  esgardée. 
Por  celé  grant  victoire  qui  là  fu  demostrée, 
.vii.c.  caitif  et  plus  de  gent  desbarelée 
De  l'ost  Perron  l'Ermite  fu  prise  et  amenée; 
Par  paienisme  fu  vendue  et  acatée, 
En  carcans  et  en  buies  mise  et  encaénée, 
Faisoient  les  labors  à  la  gent  delïaée  : 
Par  icesle  aventure  tu  garie  et  salvée. 

Corbarans  desos  l'arbre  s'est  sor  Terbe  cochiés 
Li  jors  fu  Irespassés,  li  solaus  abaissés, 
Et  li  vens  fu  queùs  et  li  cax  acoisiés. 
«  Seignor,  ce  dist  li  rois,  jo  sui  moult  forvoiés 
Et  de  mon  droit  chemin  durement  eslongiés; 
Jo  sui  .1.  poi  malades,  ne  sui  mie  haitiés. 
Richars  est  moult  navrés  et  durement  quaissiés; 
Tant  a  perdu  du  sanc  moult  est  affebloiés, 
La  color  tainte  et  pale,  dont  moult  sui  corochiés. 
Chi  remanrons  hui  mais,  trop  est  biax  cist  vergiés, 
Faites  tendre  vos  très  en  huimais  vos  logiés, 
De  si  que  al  demain  que  jors  iert  esclairiés. 
He  Dex  !  ceste  parole  fist  nos  cailis  si  liés 
Et  paiens  ensement,  dont  moult  i  ot  blechiés. 
Lors  fu  tendus  ses  très,  paissonés  et  fichiés, 
A  oisaus  et  à  bestes  gironés  et  tailliés. 
Les  cordes  sont  de  soie  dont  il  fu  atachiés, 
.11.  moult  riches  tapis  ont  sorTerbe  cochiés, 
Et  la  cote  porpointe  de  .n.  samis  deugiés. 
Là  se  colcha  li  rois,  qui  moult  fu  angoissiés 
D'une  part  a  Franchois  près  de  lui  hesbergiés. 
Li  cheval  peurent  l'erbe  qui  furent  à  lor  pies. 
«  Seignor,  dist  Corbarans,  faites  pais,  si  m'oiés; 
Gardés  que  nus  de  vos  ne  soit  hui  despoillés  : 
Ne  vos  desarmés  mie,  que  sopris  ne  soies, 
Ves  le  mont  de  Tygri,  là  ou  s'est  hesbergiés 
Li  satenas  serpens,  qui  tant  est  esragiés, 
Que  ne  vos  sauroit  dire  escriture,  ne  briés, 
Les  gens  qu'il  a  ocis,  dévorés  et  mengïés. 
Par  lui  est  cist  pais  gaslés  et  escilliés. 

Se  li  serpens  vos  vient,  gardés  ne  vos  targiés; 
Mais  bien  soit  recheus  as  dars  et  as  espiés; 
Et  as  espées  nues,  très  bien  le  requeilliés  ; 
Et  se  vos  si  ne  l'faites,  à  mort  serés  jugiés. 

—  Sire,  ce  dist  Harpins,  or  ne  vos  esmaiés, 

Se  li  serpens  nos  vient,  li  nions  en  ert  vengiés  ! 

—  Par  Mahom,  dist  li  rois,  j'en  serois  plus  liés 
Que  de  .un.  chités  s'en  ert  creiïs  mes  liés. 


IV 


Abraham,  roi  de  la  contrée,  voulant  délivrer  le  pays  de  ce  terrible  ennemi, 
était  allé  demander  du  secours  au  Sultan.  Celui-ci,  à  la  tète  de  §0,000 
Turcs,  se  met  en  route,  se  dirigeant  vers  ce  mont  Tygris,  près  duquel  la 
fatigue  a  forcé  Corbaran  de  s'arrêter  avec  ses  captifs. 

Dans  le  même  temps,  un  chevalier  français,  qui  avait  fait  autrefois  partie  de 
l'armée  de  Pierre  l'Ermite,  arrivait  aussi,  égaré  dans  sa  route,  sur  le  mont 
Tygris.  Prisonnier  d'un  riche  Sarrasin,  il  était  chargé  par  celui-ci  d'aller 
porter  au  sultan  le  tribut  auquel  il  était  assujetti  envers  son  souverain.  Ce 
chevalier  était  Ernoul  de  Beauvais,  frère  de  Baudouin  de  Beauvais,  qui,  de 
son  côté,  se  trouvait  au  nombre  des  prisonniers  de  Corbaran  d'Oljferne.  Le 
serpent  se  jette  sur  Ernoul,  le  dévore,  et  emporte  sur  la  montagne  l'âne  chargé 
des  trésors  envoyés  au  sultan. 


Li  jors  fu  trespassés  et  la  nuis  aprocha 
Et  li  vens  fu  queûs  et  le  caus  abaissa. 
La  nuis  fu  forment  bêle  el  l'esloile  leva, 
Qui  fu  et  clere  et  bêle  et  grant  clarté  jeta. 
La  maisnie  le  roi  la  vit  et  esgarda 

Et  no  jentil  baron,  qui  forment  traveilla;. 
Nus  n'i  fu  descauchiés,  ne  ne  s'i  despoilla; 
Armé  jurent  sor  l'erbe,  nus  ne  s'i  désarma, 
Enfresi  c'au  demain  que  li  jors  esclaira. 
Ici  lairai  del  roi  qui  el  vergié  loja; 
Ne  demoerrai  gaires  si  en  canterai  ja. 
Dirai  vosd'Abrehan  qui  ia  beste  encacha, 
Son  païs  et  sa  terre  tote  li  eschilla. 
Il  n'i  remest  carue,  ne  on  n'i  gaaigna. 
Quatre  fois  l'assali  (mais  riens  ne  li  monta). 
A  .xv.  mile  Turs  dont  petit  escapa. 
Quant  Abrehan  ce  vit  qu'il  n'i  garira  ja, 
Vint  au  riche  Sodant,  del  serpent  se  clama, 
Si  corn  il  ert  ses  hom,  secors  li  demanda. 
.lx.  mile  Turs  Sodans  carchiéli  a. 

Vers  le  mont  de  Tygri  la  voie  lor  mostra 
Il  méismes  ses  cors  avoc  els  en  ala. 
Moult  par  lor  sot  bon  gré,  grant  joie  démena. 
Richement  sont  armé  si  com  il  commanda; 
Li  paien  en  sont  lié  du  Sodant  qui  i  va. 
Mais  ains  qu'il  i  venissent  Jhesus  si  esploita 
La  beste  qu'il  requièrent,  qui  tans  ans  vescu  a, 
Par  .1.  son  Crestien  ocire  la  laissa, 
La  lois  nostre  Seignor  forment  en  essaucha. 
Or  sache  bien  chascuns,  ja  mar  le  mescresra, 
Que  ce  fu  trestos  voirs  que  jo  vos  dirai  ja. 
Par  iceste  aventure  que  Dex  i  demostra 
.vu.  mil  caitis  et  plus  de  prison  délivra. 
Huimais  orra  canchon  qui  bien  i  entendra, 


EPISODE  DES  CHETIPS.  2 

Onques  nos  jentiex  hom  si  bone  n'écosta. 
Moult  por  fu  bien  rimée,  car  cil  qui  s'en  pena 
En  ot  bone  soldée,  forment  i  gaaigna. 

Seignoi-,  vraie  est  l'estoire,  ne  l'mescréés  vos  ja. 
Se  comme  Bauduins  qui  Jhesus  tant  ama 
De  son  saint  Esperit  si  bien  l'enlumina 
Eucontre  le  serpent  tel  force  li  dona, 
Por  son  cors  solement  le  venqui  et  mata, 
Por  Hernol  son  cher  frère  c'ocist  et  dévora. 
De  Biauvais  estoit  nés,  bons  chevaliers  fu  ja, 
De  l'ost  Perron  l'ermite  .1.  paiens  l'amena. 
Amirax  estoit  riches  et  moult  grant  honor  a. 
Sodant  devoit  treii,  par  Hernol  l'envoia  : 
.1.  asne  de  buens  pailes  tôt  trossé  li  carcha; 
Li  bons  princes  Rainions,  qui  ceste  estoire  ama, 
Fist  faire  la  canchon  et  riens  n'i  oblia. 

Seignor,  bon  Grestien,  por  Deu  or  escolés; 
Si  vos  dirai  del  roi  qui'st  el  vergié  remés, 
Et  il  et  sa  maisnïe  logiés  et  através. 
Volentiers  reposa,  car  forment  fu  lassés. 
Li  rois  Sodans  chevalce  et  ses  riches  barnés, 
A  tôt  .lx.  mile  de  paiens  bien  armés; 
Arbalesles  i  ot  et  archers  bien  provés. 
Vers  le  mont  de  Tygris  es  les  vos  arolés. 
Mais  ains  qu'il  i  venissenl,  por  Deu  or  escotés, 
Avint  une  merveille,  ja  forchor  ne  verres. 
Baron,  n'est  pas  menchonge,  anchois  est  vérités, 
L'estoire  le  tesmoigne  qui  ja  nen  iert  fausés. 
Baron,  à  icel  jor  que  vos  dire  m'orrés, 

Estoit  en  paienisnie  .1.  hom  escaitivés. 

De  l'ost  Perron  l'Ermite,  quant  fu  desbaretés, 

Fu  amenés  et  pris  et  des  autres  assés. 

Paiene  gent  les  orent  vendus  et  acatés 

En  carcans  et  en  buies  pris  et  encaénés; 

Faisoientles  labors  tex  com  ert  commandés 

De  porter  les  grans  perres  as  murs  et  as  fossés, 

A  charues  traioient  comme  bues  acoplés, 

Très  le  main  dusc'al  vespre  que  solax  ert  clinés. 

Et  cil  qui  bien  ne  trait  ertbatus  et  l'autrés; 

De  coroies  noées  ens  es  basions  fermés, 

Li  rompoit-on  la  char  des  llans  et  des  costés. 

Baron,  .1.  riches  Turs  de  moult  grans  poésies 

En  ot  .1.  em  prison  dont  ja  dire  m'orrés. 

Hernos  avoit  a  non;  si  fu  de  Biauvais  nés, 
Chevaliers  ert  as  armes  hardis  et  adurés; 
Mais  nos  savons  très  bien,  oï  l'avons  assés, 
Que  il  n'a  sos  ciel  home,  tant  soit  enparentés, 
Puis  que  Sarrasin  l'ont,  ne  soit  caïlis  clamés. 
.1.  Turs  Tôt  em  prison,  de  grans  terres  chasés, 
De  castiax  et  de  bors  et  de  riches  chités; 
Del  roi  Sodant  tenoit  totes  ses  iretés; 
Chascun  an  li  devoit  or  et  argent  assés 

A  feste  saint  Johan,  qui  moult  est  honerés, 
De  Turs  et  de  paiens  et  servis  et  aînés, 
Le  roi  Sodant  en  ert  à  cel  jor  présentés 
Por  le  riche  treiï.  .1.  fors  somiers  trossés 
De  riches  dras  de  soie,  de  bons  pailes  roés. 
Son  caitif  en  apele,  com  ja  oïr  porrés  : 
«  Hernol,  ce  dist  li  Turs,  envers  moi  entendes. 

Moult  estes  prox  et  sages  et  bien  enlatimés; 
En  ma  cort  as  esté  bien  a  .11.  ans  passés; 
Al  riche  roi  Sodant  vos  proi  que  vos  m'aies. 
De  moie  part  li  dites  salus  et  amistés. 
Cest  grant  asne  trossé  de  ma  part  li  livrés; 
Quant  fais  iert  le  présent,  gardés  n'i  demorés; 
Jamais  jor  de  vo  vie  en  chartre  n'enlrerés, 
Àins  serés  mes  amis,  mes  drus  et  mes  privés. 
En  bois  et  en  rivière  sovent  0  moi  venrés, 
As  esches  et  as  tables  avoc  moi  joerés  ; 
Si  vos  donrai  moillier,  se  prendre  la  volés, 
Et  riche  teneiire  dont  moult  bien  garirés; 
Donrai  vos  bons  chevax  et  vair  et  gris  assés. 

Quant  Hernos  l'entendi,  li  cuers  li  est  levés; 
De  la  joie  qu'en  a  li  est  as  pies  aies  ; 
Ja  li  eust  baisié,  quant  il  fu  relevés. 
«  Hernol,  ce  dist  li  Turs,  envers  moi  entendes  : 
Au  grant  mont  de  Tygri  gardés  que  n'adesés; 
Car  s'aviiés  0  vos  .c.  Sarrasins  armés, 
N'en  revenroit  .1.  sols  que  ne  fust  dévorés. 
De  grans  .xmi.  leues  environ  de  tos  lés 
N'i  passasl  hom  ne  feme  qui  ne  fust  dévorés. 
Laissiés  la  voie  à  désire,  à  senestre  tornés. 
—  Sire,  ce  dist  Hernox,  si  com  vos  conmandés.  » 
Puis  a  chainte  Tespée  à  son  senestre  lés. 
Tost  et  isnelement  est  el  chemin  entrés. 
Et  prist  .1.  arc  turcois  et  quarriax  enpenés. 
Mais  ains  qu'il  ait  .m.  jors  acomplis  et  passés 
Li  termes  de  sa  mort  iert  fenis  et  aies. 
Ne  l'en  porront  garir  nus  hom  de  mère  nés; 

Mais  il  iert  bien  vengiés,  si  con  dire  m'orrés, 
Se  l'estoire  n'en  ment  et  j'en  sui  escotés. 

Hernox  aqeut  son  asne,  si  s'est  acheminés, 
Si  comme  Dex  le  volt  por  ses  disnes  bontés. 
.h.  jornées  erra,  en  la  tierce  est  entrés. 
Chil  jors  li  m  si  pesmes  quant  il  fu  ajornés; 
Ja  ne  verra  le  vespre  que  solaussoitclinés. 
Une  nculle  leva,  dont  il  fu  encantés, 
Tant  grans  et  si  espesse  et  li  airs  fu  troblés, 
Ne  pot  voie  tenir,  tant  fors  fu  esgarés, 
Son  chemin  a  perdu,  el  désert  est  entrés. 
Vers  le  mont  de  Tygri  en  est  Hernos  aies, 
De  si  c'a  la  montaigne  ne  s'est  pas  arestés; 
A  eure  de  midi  départi  Toscurlés. 
La  grant  neulle  départ,  li  solax  est  levés; 
Après,  vint  li  fors  caus,  jà  forchor  ne  verres. 
Hernox  coisi  le  mont,  forment  fu  esgarés  ; 
Li  Satenas  Tesgarde,  del  mont  est  dévalés; 
Plus  avoit  de  .v.  jors  aconplis  et  passés 
Que  il  n'avoit  mengié,  ne  ne  fa  saoulés. 
A  grant  gole  baée,  hisdose  corn  malfés, 
Vers  celui  vient  curant  li  Satenas  desvés. 
Hernox  le  voit  venir;  moult  fu  espoentés  : 
«  Hélas  !  dist-il,  dolens,  caitis  maleiirésî 
Ja  ne  verrai  Biauvais,  la  chit  où  je  fui  nés, 
Mes  enfans  et  ma  feme  dont  jo  sui  desirrés  ! 
Biax  frère  Bauduins,  jamais  ne  me  verres, 
Ne  vos  moi,  ne  jo  vos,  tant  sui-jo  plus  irés. 
Dam  le  Dex,  hire  Père,  par  vos  saintes  bontés, 
Sainle  Marie,  Dame  bcle,  nem'obliés; 

Sire  saint  Nicholas  et  car  me  secorés, 

S'aiés  merci  de  m'arme,  mes  termes  est  fines!  » 

Hernox  voit  le  serpent  envers  lui  adrechier, 
A  grant  gole  baée,  bien  resamble  aversier. 
Hernol  volt  dévorer  et  son  asnemengier. 
Tos  est  fis  de  la  mort,  ne  l'vos  quier  à  noier  ; 
Dam  le  Deu  réclama  qui  lot  a  à  jugier  : 
«  Gloriox  sire  Père,  qui  tos  nos  pues  aidier, 
Sainte  Marie  Dame,  vosenvoil-jo  proihier, 
Si  com  celui  portastes  qui  tôt  puet  justichier 
Au  grant  jor  del  juise,  quant  tôt  iront  plaid ier, 
Li  grant  ni  li  petit  n'i  aront  amparlier. 
Il  mostrera  ses  plaies  et  s'es  fera  saignier, 
Les  clox  parmi  les  palmes  sus  en  lo  crois  drechier 
Con  fu  à  icel  jor,  bien  le  croi,  sans  quidier, 
Quant  el  mont  de  Gauvaire  se  laissa  traveillier, 
Por  nos  dolens  caitis  fors  d'infer  desloier; 
Là  trembleront  trestot  li  duc  et  li  princhier; 
Li  povre,  ne  li  riche  n'i  prametront  loihier 
Et  li  saint  et  li  saintes  qui  Dam  le  Deu  ont  cliier. 
Là  trambleront  trestot  con  foille  de  figuier 
En  tant  com  .1.  iex  clôt,  ne  qu'il  porra  cillier, 
Donrés  vos  sire  Dex  à  chascun  son  loihier. 
Dex  f  cil  iert  si  dolens  nus  ne  l'orra  aidier 
Que  maldirés,  biax  sire,  en  fin  sans  recovrierî 
Et  cil  auront  tel  joie  que  seront  vo  maisnier, 
Les  biens  que  il  auront  ne  puet  nus  esprisier. 
Là  ne  porra  l'uns  l'autre  son  compaignon  aidier, 
La  famé  son  mari,  ne  li  hom  sa  moi  11  ier; 

Ensi  corn  ce  est  voirs  que  ci  m'os  reprochiez 
S'aiés  merci  de  m'arme,  ce  vos  voil-jo  proihier!  » 

II  a  pris  .1.  poil  d'erbe,  si  le  prist  à  seignier, 
En  sa  boche  le  mist,  si  le  prist  à  mengier, 
El  non  Corpus  Dei  qui  tôt  a  à  jugier, 
Al  grant  jor  de  juise  que  il  li  voille  aidier. 
Enlor  lui  a  restraint  son  brant  forbi  d'achier, 
Puis  tendi  l'arc  turcois  dont  bien  se  sot  aidier. 
La  saiete  cntesa,  puis  trait  à  l'avcrsier. 
Moult  très  bien  le  coisi,  mais  ne  l'pot  empirier, 
Tant  fu  dure  la  pel  qu'il  ne  la  pot  perchier 
Nient  plus  qu'en  .1.  marbre  qui  durs  est  à  taillier. 
Tant  roidement  fu  traite  la  saiete  d'achier, 
Que  le  fer  et  la  flcce  fist  fraer  et  brisier. 

Ainsi  com  Hernos  ot  s'oreson  definée, 
Dam  le  Deu  reclama  et  sa  cope  a  heurtée. 
Par  non  Corpus  Dei  et  par  bone  pensée 
Ot  mengié  .1.  poil  d'erbe  et  si  Tôt  avalée 
Et  traite  la  saiete  qui  fu  et  grans  et  lée  ; 
Sor  la  pel  dei  serpent  fu  brisie  et  froée. 
Li  Satenas  li  vient  à  grant  gole  baée  ; 
Ernos  le  voit  venir,  si  a  traite  l'espée; 
El  visage  le  fiert  de  lui  qui  fu  temprée; 
Mais  ne  l'pot  damager  vaillant  une  denrée, 
Ensement  resortist  com  enclume  acherée. 
Por  tel  aïr  reflert,  c'est  vérités  provée, 
Que  l'espée  brisa  qui  bien  fu  enheudée. 
Li  Satenas  li  vient  sans  nule  demorée  ; 
Hernol  saisi  as  dens  tôle  à  une  golée 

En  contremont  le  gelé  plus  d'une  grant  hanstée. 

Quant  il  caï  à  terre  s'ot  la.quisse  froée; 

De  sa  côe  fiert  l'asne,  qu'il  ot  grosse  et  quarrée, 

D'un  sol  colp  l'a  tué  sans  nis  une  arestée, 

Des  ongles  c'ol  trenchans  plus  que  guivre  amorée, 

Gela  l'asne  à  son  col,  puis  s'est  acheminée 

Et  as  dens  prist  Hernol,  oies  quel  destinée! 

Si  l'emporte  en  travers  de  sa  gole  la  lée, 

De  si  c'al  la  monlaigne  ne  s'est  pas  areslée; 

Et  Hernos  crie  et  brait  à  moult  grant  alenée  : 

«  Sainte  Marie  Dame,  Roïne  coronée, 

Aies  merci  de  m'arme,  car  la  vie  est  oulrée! 

Dex!  jamais  ne  saront  la  gent  de  ma  contrée 

Que  serpens  m'ait mengiô  ne  ma  char  dévorée!  » 

Corbarans  l'entendi  de  la  brueille  ramée. 


F.rnoul  de  Beauvais,  avant  de  mourir,  avait  jeté  un  cri  terrible  qui  fut  en- 
tendu par  Corbaran  et  ses  compagnons;  Baudouin  reconnaît  la  voix  de  son 
frère.  Une  doute  pas  qu'il  n'ait  succombé  sous  les  coups  du  serpent.  Il  veut 
venger  sa  mort  ;  il  obtient,  à  force  de  supplications,  la  permission  de  s'ar- 
mer pour  aller  combattre  le  monslre. 


Seignor,  bon  crestien,  por  Deu  or  escotés! 
Moult  por  ot  grant  vertu  cel  jor  icil  malfés. 
Hernol  encarche  et  l'asne  et  l'avoir  qui'st  trossés, 
Les  dens  qu'il  ot  agus  et  Irenchans  et  quarrés 
Parmi  ans  .11.  les  flans  li  a  outrepassés. 


1 

De  si  qu'en  la  montaigne  ne  fu  pas  arestés. 
Chil  crie  hautement  :  «  Dex!  carme  secorés! 
Sainte  Marie  Dame  bêle,  ne  m'obliés! 
Sire  saint  Nicholas,  biax  sire,  c'or  m'oés, 
S'aiés  merci  de  m'arme,  mes  termes  est  fines  !  » 

Corbarans  d'Oliferne,  qui  prox  fu  et  sénés, 
Des  cris  qu'il  a  oïs  en  est  en  pies  levés. 
Les  Turs  et  les  Franchois  a  o  lui  apelés. 
«  Baron,  disl  Corbarans,  oies  et  cscotés; 
Jo  ai  oï  .1.  home  qui  tex  brait  a  jetés. 
Ne  sai  s'il  est  paiens,  ou  de  Crestien  nés  ; 
Mais  sos  ciel  n'a  cel  home  qui  n'en  presist  piles.  » 
Che  li  dient  Franchois  :  «  Bien  puet  estre  vertes 
Quel  besoing  que  soit  a,  dont  est  espoenlés, 
Assés  tost  est  chaitis  qui'sl,  jo  croi,  escapés; 
Veii  a  le  serpent  qui  tant  est  redotés.  » 

Bauduins  l'ot  oï ,  ses  cuers  li  fu  mués; 
A  la  vois  l'entendi,  se  l'reconut  assés, 
De  l'angoisse  qu'il  ot  à  poi  ne  s'est  pasmés. 
Vers  le  roi  Corbarans  en  vint  tos  effreés  : 
«  Sire,  merchi  por  Deu  qui  tos  nos  a  formés , 
Jo  ai  oï  mon  frère,  si  voir  que  Dex  fu  nés!  » 

Li  Satenas  s'en  torne,  qui  ne  volt  targier  mais; 
Le  mont  monte  esroment,  si  emporte  le  fais, 
Le  chailif  et  son  asne  qui  à  la  mort  est  trais; 
Li  sans  parmi  la  gole  li  cort  a  grans  eslais; 
Cil  crie  hautement  :  «  Sire  saint  Nicholais, 
Sainte  Marie  Dame!  com.sui  mors  et  deffais, 
Dex  jamais  ne  verrai  la  cité  de  Biauvais, 

Ne  ma  gente  moillier  c'on  apele  Aalais, 

Ne  mes  .11.  fiex  cortois  Gislebert  ne  Gervais, 

Ne  Bauduin  mon  frère  !  Dex!  qui  l'amera  mais?  » 

L'arme  s'en  est  alée,  Dex  li  face  solais  ! 
Bauduins  l'entendi,  qui  vers  Deu  fu  moult  vrais  ; 
Son  frère  reconnut  qui  à  la  mort  fu  trais; 
Vers  le  roi  Corbarant  s'en  vint  à  grans  eslais  : 
«  Sire,  merci  por  Deu,  qui  fîst  et  clers  et  lais, 
Aler  me  voil  combatre,  ne  m'i  targerai  mais, 
Vers  le  mal  Satenas  qui'st  si  fel  et  cruais, 
Qui  mon  frère  m'a  mort,  dont  mes  cuers  est  irais!  » 

Bauduins  fu  dolens  ne  l'mescreés  vos  mie; 
Moult  est  prox  et  vaillans  et  plains  de  cortoisie; 
Vint  au  roi  Corbarant  moult  dolcement  li  prie  : 
«  Sire,  merci  por  Deu  qui  tôt  a  en  baillie 
Et  le  chiel  et  la  terre,  si  corn  li  mons  tornie, 
Et  les  bos  et  les  iaves  et  l'erbe  qui  verdie, 
Que  Dam  le  Dex  t'otroit  honor  et  seignorie  ! 
Rois,  donc  moi  hauberc  et  elme  qui  verdie, 
.11.  espées  trenchans,  cbascune  soit  forbie, 
Et  .1.  dart  por  lanchier,  où  mes  cuers  moult  s'afle; 
Si  m'en  irai  combatre  à  la  beste  haïe, 
Qui  mon  frère  m'a  mort  dont  mes  cuers  se  gramie.  1 
«Amis,  dist  Gorbarans,  par  moi  n'iras  tu  mie  : 
Car  se  tu  ore  i  vas  moult  feras  grant  folie; 
En  contre  le  serpent  n'ameslier  l'aatie; 
Car  s'avoies  0  toi  tos  cex  de  Tabarie, 
Si  fussent  en  la  roche  ens  en  ta  compaignie, 
N'en  vcnroit  ja  .1.  sols  qui  ne  perdist  la  vie. 

n.  45 

Li  rois  Sodans  de  Perse  ne  l'porroit  prendre  mie, 
S'il  avoit  avoc  lui  tos  cex  d'Esclavonie. 
Li  mons  est  angoissox  et  la  roche  enbermie; 
Aine  n'i  monta  chevax,  ne  destriers  d'Orcanie, 
Ne  asnes,  ne  cameus,  ne  mules  de  Surie; 
.1.  paiens  le  me  dist  qui  nés  fu  d'Orcanie. 
D'autre  part  la  montaigne  sos  la  roche  naïe 
Avoit  une  chité  de  grant  anceserie, 
Riche  estoit  et  manans  et  d'avoir  replenie  : 
Por  la  beste  salvage  s'en  sont  la  gent  fuie. 

—  Sire,  dist  Bauduins,  grant  merveille  ai  oïe, 
Totcs  voies  irai  o  la  Deu  compagnie. 

—  Par  Mahon,  dist  li  rois,  par  moi  n'iras  tu  mie, 
Nos  méismes  avons  fait  grant  outrequidie, 

Qui  très  lier  soir  presismes  ici  herbergerie. 
Seignor,  alons  nos  ent,  par  son  l'aube  esclarcie, 
Deûst  estre  ma  tente  trossée  et  recoillie, 
De  si  a  Oliferne  n'i  ait  règne  sachie  : 
Moult  redot  le  serpent  que  nostre  gent  n'ocie.  » 
Quant  Bauduins  l'entent,  formant  l'en  contralie  : 
«  Sire,  merci  por  Deu,  tu  ne  t'en  iras  mie  ; 
Car  par  la  foi  que  doi  tôle  ma  compaignie, 
Et  ma  jentil  mollier  qui  j'ai  ma  foi  plevie, 
Qui  jo  laissai  por  moi  dolente  et  esmarie, 
Ou  jo  ou  li  serpens  ne  verra  ja  complie.  » 

«  Sire,  dist  Bauduins,  por  Deu  te  proierai, 
Por  icel  saint  Seignor,  qui  fist  croistrele  glai, 
L'avoine  et  le  froment  et  la  rosée  en  mai  ; 
Rois,  done-moi  hauberc  qu'en  mon  dos  vestirai, 

.1.  vert  cime  gemé  qu'en  mon  chief  lâcherai, 
.11.  espées  Irenehans  cl  dars  dontlancherai, 
.1.  fort  escu  listé  c'a  mon  col  penderai, 
Ens  el  mont  de  Tygri  tôt  à  pié  monterai. 
Ja  n'i  menrai  cheval,  ne  destrier  brun,  ne  bai; 
Jo  me  fi  tant  en  Deu  et  en  saint  Nicholai 
Et  el  baron  S1  Perre  qui  autel  jo  baisai, 
Se  jo  truis  le  serpent,  à  lui  me  combatrai; 
A  l'aïde  de  Deu  moult  bien  le  conquerrai. 
Ma  foi,  se  vos  volés,  jo  vos  em  plevirai, 
Ou  il  ocirra  moi,  ou  jo  lui  ocirrai, 
Por  mon  frère  c'a  mort  le  cuer  dolent  en  ai. 
Se  venger  ne  le  puis,  jamais  joie  n'arai, 
En  la  terre  de  France  à  nul  jor  n'entrerai. 

—  Amis,  dist  Corbarans,  ja  mais  n'en  parlerai  : 
Mais  por  l'amor  de  toi  a  nuit  mais  remanrai, 

0  mes  meillors  barons  si  me  conseillerai 
Et  se  il  le  me  loent,  aler  t'i  laisserai.  » 
Ses  homes  apela  par  delés  .1.  garai  : 
«  Seignor,  dist  Corbarans,  dites  que  jo  ferai? 

—  Sire,  ce  dist  Harpins,  bon  conseil  vos  donrai.  » 
Et  Corbarans  respont  :  «  Dites  et  jo  l'orrai.  » 

Chedistli  quens  Harpins:  «Bons  rois,  à  moi  entent; 
<Bon  conseil  le  donrai,  se  jo  puis,  loicalment; 
Par  le  mien  essientre  tu  n'i  perdras  noient. 
Done  Bauduin  armes  tost  et  isnelement, 
Si  s'en  ira  combatre  au  maléoil  serpent, 
Qui  tant  a  eschillié  de  paiens  cruelment* 
Jo  me  fi  tant  en  Deu,  le  père  omnipotent, 

Et  el  père  et  el  fil  et  el  bautisement, 

Le  serpent  ochirra,  ne  vivra  longement. 

Nos  i  aurons  tôt  joie  et  nos  et  no  parent. 

—  Amis,  dist  Gorbarans,  or  soit  si  faitement.  » 

Il  li  fist  aporter  les  armes  en  présent, 

Et  haubers  et  espées  et  elmes  plus  de  cent. 

«Amis,  dit  Corbarans,  or  preng  à  ton  talent.  » 

De  la  joie  qu'en  a  ans  .11.  ses  mains  en  tent 

Bauduins  vers  le  ciel,  si  grant  joie  l'emprent. 


VI 


Baudouin  appelle  auprès  de  lui  l'évèque  de  Forez,  auquel  il  se  confesse,  et 
qui  lui  donne  sa  bénédiction,  en  l'assurant  qu'avec  l'aide  de  Dieu,  il  sortira 
vainqueur  du  combat.  L'abbé  de  Fécamp  lui  donne  un  bref  qu'il  devra 
pendre  à  son  cou.  Tant  qu'il  le  portera  sur  lui,  il  ne  périra  pas.  Baudouin 
s'arme,  prend  congé  de  ses  compagnons  en  les  priant  de  lui  pardonner 
tous  les  torts  qu'il  pourrait  avoir  envers  eux.  Il  entre  dans  un  étroit  sen- 
tier qui  doit  le  conduire  sur  le  haut  de  la  montagne  ;  la  fatigue  et  la  chaleur 
l'accablent  :  il  est  forcé  de  s'arrêter  et  de  se  reposer. 

4 s  piés  li  volt  caïr  et  Gorbarans  le  prent, 
Encontremont  l'en  drece,  si  li  dist  bonement  : 
«  Amis,  cil  te  garisse  qui  fist  le  firmament, 
Et  te  laist  repairier  arier  à  salvement. 
Onques  bom  en  sa  vie  ne  fist  (el  bardement.  » 
Il  choisi  son  hauberc,  blanc  com  flor  de  sarment, 
La  maile  est  de  fin  or  el  d'acbier  et  d'arjent, 
Forger  le  fist  et  faire  uns  rois  de  Bonevenl; 
Puis  prist  .11.  fors  espées  et  .1.  elme  luisent, 
En  son  chief  le  lâcha  tost  el  isnelement; 

La  ventaile  li  lace  Harpins  estroilement. 
Si  compaignon  ploroient,  qui  l'amoient  forment, 
Entor  et  environ  maint  et  communalment; 
Et  .1.  d'art  por  lanchier  n'i  oblia  noient. 
Le  vesques  de  Forois  apela  bonement  ; 
«Sire,  parlés  à  moi  por  Deu  omnipotent, 
J'en  doi  aler  combatre  au  maléoit  serpent; 
Qui  va  en  tel  péril  doit  aler  dignement; 
Jo  me  voil  confesser  à  vos  privéement. 
—  Amis,  ce  distli  vesques,  à  Deu  commandement.  » 
A  une  part  l'enmaine  par  delés  .1.  aiglent, 
Despechiés  qu'il  a  fait  envers  Deu  se  repent, 
En  crois  se  colce  à  terre,  son  chief  vers  Orient, 
Et  proie  Dam  le  Deu,  le  roi  de  Bellient, 
Vertu  li  doinst  et  force  contre  le  mal  serpent. 
« Bauduins,  dist  li  vesques,  moult  as  bon  escient; 
Pénitence  te  doinspar  itel  covenent, 
Se  tu  jamais  repaires  à  cresliene  gent, 
Là  on  honore  Deu  et  le  Saint  Sacrement, 
Des  Sarrasins  confondre  ne  te  faindras  noient, 
Qui  nos  ont  traveillié  si  angoissosement.  » 
Quant  Bauduins  l'oï,  de  joie  s'en  estent; 
«  Sor  le  péril  de  m'arme  l'otroi-jo  loiaument. 
—Bauduins,  dist  li  vesques,  moultas  grant  hardement.» 
Li  sainlimes  euvesques  tel  chose  li  apprent 
Par  coi  Dex  li  aida  le  jor  moult  hautement. 

«  Bauduins,  dist  li  vesques,  prox  soies  et  hardis, 
Remembre-toi  de  Deu  qui  en  la  crois  fu  mis. 
Vertu  te  doinst  et  force  que  tu  repaires  vis, 

Et  que  revenir  puisses  del  grant  mont  de  Tygris, 
Et  que  voies  la  vile  où  Jhesus  fu  trais, 
Batus  et  laidangiés,  férus  etescopis; 
Au  temple  serviras  ,i,  an  et  .xv.  dis. 

Li  vesques  de  Forois  très  bien  le  confessa, 
De  trestos  ses  pechiés  pénitence  pris  a. 
Li  saintismes  euvesques  tel  consel  li  dona 
Por  coi  Jhesus  de  gloire  le  jor  moult  li  aida. 
Le  senescal  le  roi  li  vesques  commanda 
Qu'il  li  donast  .1.  pain,  et  cil  li  aporla. 
Puis  amis  le  pain  sus,  une  messe  i  canta, 
De  part  Saint  Esperit  et  puis  raquemincha. 
Dant  abé  de  Fescamp  li  vesques  apcla, 
Dist  à  i'abé  li  vesques  :  «  Biax  sire,  entendes  clia; 
Vés-ci  no  comgaignon,  qui  moult  grant  mestier  a 
De  l'aïde  celui  qui  tôt  fist  et  forma; 
Mon  consel  li  ai  dit  et  le  vostre  prendra. 
«  Sire,  ce  dist  li  abes,  moult  volentiers  l'aura; 
Dam  le  Dex  nostre  père,  qui  treslot  eslora, 
Et  le  chiel  et  la  terre  et  la  mer  ordena, 
Il  li  aït  à  vaintre,  quant  il  se  combatra. 
—  Amen,  Dex  sire  père!  »  ebascuns  d'ax  s'escria. 

Li  vesques  s'en  repaire,  dit  li  a  son  sermon; 
A  l'abé  de  Fescamp  reprist  confession. 
«  Sire,  merci  por  Deu,  qui  soflïi  passion, 
Jo  doi  aler  combatre  au  Satenas  félon, 
Qui  cest  païs  a  mis  à  tel  destrucion 
Qu'il  ni  a  Sarrasin,  ne  Turc,  ne  Esclavon 

Qui  vers  lui  ostmovoir  nule  deffension. 
Proies  à  cel  Seignor,  qui  vint  à  passion, 
Se  jo  sui  dévorés,  que  m'arme  ait  garison. 

—  Bauduins,  disl  li  abes,  cuer  avés  de  baron; 
Dans  le  Dex  et  sains  Perres,  qui  maint  en  pré  Noiron, 
Coi  que  de  toi  aviegne,  qu'il  te  face  pardon  !  » 

.t.  brief  li  a  clone  por  grant  devocion  :  • 

«  Bauduins,  dist  li  abes,  de  cest  brief  te  fas  don.  » 

Bauduins  de  Biauvais  fut  chevalers  membres; 
En  sa  main  tint  le  brief  que  li  dona  Tabès. 
Puis  li  dist  dolcement  :  «  Gardés  ne  Publiés, 
Par  devant  vostre  col  à  vo  pis  le  pendes  ; 
Grant  mestier  vos  aura,  se  créance  i  avés; 
Tant  com  Tarés  sor  vos,  ja  mort  ne  recevrés. 
Moult  Tai  gardé  lonc  tans,  dès  que  fui  ordenés; 
Ains  ne  Tlivrai  mais  home  qui  de  mère  fust  nés. 
Quant  venra  al.besoing  que  vos  destroit  ares, 
Les  grans  nons  dam  le  Deu  hautement  reclamés; 
Aies,  prenés  vos  armes,  de  Tanner  vos  hastés. 

—  Sire,  dist  Bauduins,  si  com  vos  conmandés  ; 
Ja  ne  finerai  mais  si  serai  aprestés.  » 

Il  a  vestu  Tauberc,  qui  menu  fu  ovrés, 

En  son  chief  lace  Telme  qui  bien  fu  acesmés  ; 

Corbarans  li  dona,  li  fors  rois  coronés; 

Par  fer,  ne  par  achier  ne  puet  estre  embarés; 

Puis  a  chainte  Tespée  à  son  senestre  lés, 

.1.  fort  escus  reons  là  li  fu  aportés, 

A  son  col  le  pendi,  n'en  fu  pas  encombrés. 

Richars  lipuire  .t.  darl  qui  bien  fut  acherés, 

Il  le  prist  en  sa  main,  si  l'esgarda  assés. 

Se  il  volsist  cheval,  tost  li  fusl  amenés; 

Mais  li  mons  de  Tygris  n'en  fust  ja  sormonlés  ; 

A  pié  l'estut  aler,  tant  fu-il  plus  lassé. 

«  Sire,  dist-il  au  vesque,  por  Deu  ne  m'obliés  ; 

Dites  de  vos  proieres  des  meillors  quesavés; 

Proiés^or  moi,  sire  abes,  grant  almosne  ferés. 

Et  vos,  mi  compaignon,  qui  por  m'amor  plorés, 

Ce  vos  proi-jo  por  Deu,  de  ci  ne  vos  movés 

De  si  à  icele  ore  que  vos  de  fi  sarés 

Se  jo  iere  garis,  mengiés,  ne  dévorés; 

Car  se  jo  vif  remaing,  assés  tost  me  r'arés.  » 

Chil  s'escrient  en  haut  :  «  Ja  mar  en  doterés, 

Se  Deu  plaist  et  la  Virge  atendus  ï  serés 

Tant  que  Jhesus  de  gloire,  par  ses  saintes  bontés, 

Vos  ara  lait  délivre  del  péril  où  aies. 

—  Por  Deu,  franc  compaignon,  de  tant  sui  efïréés  : 

S'il  i  a  nus  de  vos  qui  vers  moi  soit  iriés, 

Por  Deu  li  voil  proier  que  le  me  pardonés. 

Ne  savés,  jentil  home,  se  mais  me  reverrés, 

Car  ne  voil,  se  jo  muir,  que  en  soie  encombrés.  » 

Chil  s'escrient  trestot  :  «  Dex  soit  nos  avoés  ! 

Trestot  vos  pardonons  que  meffait  vos  avés.  » 

Au  départir  de  lui  fut  grans  li  cris  levés, 

Là  ot  mains  poins  detors,  et  mains  chevox  tirés, 

Maintes  lermes  ploéres,  et  mains  sospirs  jetés; 

N'i  a  Turc,  ne  Franchois  ne  soit  tos  trespensés  ; 

Méismes  Corbarans  en  fu  tos  abosmés. 

«  Seignor,  dist  Corbarans,  voies  et  esgardés 

De  cest  home  de  France  qui  tant  est  forsenés  : 


ÉPISODE  DES  CHÉTIFS.  233 

Tant  par  a  hardement  jo  quit  qu'il  est  clcsvés. 
Por  combalre  au  serpent  est  vers  le  mont  tornés, 
Ja  n'en  revenra  mais,  puis  qu'il  i  iert  montés.  » 
Puis  dist  à  l'autre  mot  :  «  Dit  ai  que  fox  provés  : 
Li  sons  Dex  où  il  croit  a  moult  grant  poestés. 
Vés  com  il  a  ces  autres  de  nos  prisons  jetés. 
Aparmain  les  aura  garis  et  délivrés.  » 
De  la  dolor  qu'il  maine  est  sor  l'erbc  aclinés. 

Bauduins  s'en  torna,  quant  fu  apareilliés, 
Et  a  ses  compaignons  tos  uns  et  uns  baisiés. 
Isnelement  s'en  vait,  plorant  les  a  laissiés  ; 
Chascuns  est  à  la  terre  vers  Orient  colchiés. 
Là  fu  Jhesus  de  gloire  reclamés  et  proies, 
La  sainte  Lelanie  des  bons  sains  verseilliés, 
Et  Bauduins  s'en  vait,  ne  s'est  plus  atargiés. 
Droit  au  mont  de  Tygris,  trestot  .1.  chemin  vies, 
A  trové  le  chemin  qui  fu  el  mont  lailliés; 
Taillier  le  fist  et  faire  .1.  riches  rois  proisiés, 
Des  ains  que  Dex  fust  nés  venus  ne  prononchiés, 
Del  serpent  ert  sovent  hanstés  et  repairiés; 
D'aiglentiers  et  d'espines  ert  totes  pars  haies, 
Et  environ  le  mont  espessement  jonchiôs. 
Nus  n'issoit  de  la  sente,  par  verte  le  sachiés, 
Que  lues  n'eùst  ses  dras  rompus  et  depechiés. 
Il  lieve  sa  main  désire,  de  Jhesu  s'est  seigniés  ; 
En  la  sente  s'en  entre,  à  Deu  s'est  otroiés. 
Tant  a  li  bers  monté  que  moult  fut  traveilliés, 
De  ses  armes  porter  tant  forment  angoissiés, 
Par  delés  une  roche  s'est  li  bers  apoiés. 

Voit  les  mons  et  les  vax,  les  rcgors  et  les  biés, 

Et  les  fieres  agaises  et  les  pendans  rochers, 

Bos  et  vers  et  culuevres  fors  de  lor  crues  getiés  ; 

Voit  la  grant  serpentine  au  caut  asorcilliés, 

Par  ces  crevaces  corent  et  mainent.grans  tempiés. 

Se  il  en  ot  fréor  ne  vos  cm  merveillîés. 

«  Hé!  Dex,  dist  Bauduins,  par  tes  saintes  pitiés, 

Car  secorés  mon  cors  que  ne  soie  escilliés, 

De  cest  cruel  serpent  dévorés  ne  mengiés  ! 

Dex  !  où  est  li  serpens,  qui  tant  est  esragiés, 

Qui  mon  frère  m'a  mort  dont  moult  sui  corecliiés? 

Aine  mais  ne  monta  chi  nus  hom  tant  lu  proisiés!  » 

.v.  fois  se  reposa  ains  cil  mont  lïist  pulés. 

Quant  il  vint  en  mi  voie,  dont  fu  li  jox  si  griés 

Qu'il  li  estut  aler  et  as  mains  et  as  pies; 

Et  quant  il  i  parvint,  s'i  est  adens  cochiés; 

Iluec  se  jut  .1.  poi,  tant  qu'il  fu  refroidies. 

Seignor,  or  escotés  por  Deu  omnipotent, 
Gom  Dam  le  Dex  de  gloire,  li  rois  où  tout  apent, 
Qui  en  .1.  pechéor,  quant  lui  vient  à  talent, 
Met  si  très  grant  proece  et  si  grant  hardement. 
Car  .x.m.  Sarrasin  de  la  paiene  gent 
N'osèrent  envaïr  par  lor  efforcement 
Tant  en  ot  fait  la  beste  corechié  et  dolent, 
Dontmainscors  jut  sans  arme,  c'ainen'oteonfessement, 
Or  aproime  li  termes  qu'il  aront  vengement. 
Bauduins  fu  el  mont,  tôt  ot  le  cors  sullcnt, 
Il  n'en  ot  mie  aie  de  terre  .1.  bon  arpent, 
A  la  mahomerie  est  venus  esroment. 

VII 


Enfin  la  lutte  s'engage  entre  le  valeureux  chevalier  et  son  terrible  ennemi; 
lutte  longue  et  effroyable,  dans  laquelle  il  succombe!  ait  infailliblement  s'il 
n'appelait  à  son  secours  Jésus-Christ,  la  Vierge  Marie,  et  les  saints  les 
plus  vénérés.  Le  serpent  est  tué.  Corbaran  et  les  captifs  arrivent  sur  la 
montagne  avec  quatre  cents  Turcs,  au  moment  où  Baudouin,  blessé  en 
plusieurs  endroits  par  le  monstre,  tombait  sur  le  sol,  épuisé  de  fatigue.  Ils 
sont  heureux  de  le  retrouver  encore  vivant  et  victorieux. 

Seignor,  or  cscotôs  gloriose  canchon  ; 
Aine  si  bonc  n'oï  nisun  crestiens  hom, 
N'onques  lex  ne  fu  faite  dès  le  lans  Salemon  : 
Moull  est  bouc  à  entendre,  que  môx  valt  d'un  sarmon  ; 
Si  corne  Dex  de  gloire,  par  sa*  salvation, 
Gari  le  jor  de  mort  Bauduin  le  baron, 
Quant  il  se  combali  au  Satcnas  félon. 
Par  la  vertu  de  Deu  cm  prist  tel  venjoison 
Qu'il  le  vonqui  à  force  par  ficre  contenebon. 
Mais  ains  qu'il  repairast  de  la  montaigne  amon, 
L'en  corul  li  elers  sans  de  si  à  l'esperon; 
Sanglent  en  ot  le  cors  entor  et  environ. 
Il  cherque  la  montaigne  le  irait  à  .1.  boion; 
Sor  une  perre  monte,  qui  fu  mossue  en  son; 
A  haute  vois  s'escrie  et  dist  en  sa  raison  : 
«  Dex!  ou  est  li  serpens  quant  trover  ne  l'puct-on. 
Vrais  Dex!  car  le  m'ensaignes  par  ton  saintisme  non.» 
Li  serpens  se  dormoit  par  delés  an  perron, 
Si  comme  Dex  le  velt  par  sa  devision. 
Es  vos  saint  Michicl  l'angele,  en  guise  d'un  colon, 

De  par  Sainte  Esperile  li  dist  une  raison  : 
o  Amis,  ne  t'esmaier,  tu  n'aras  se  bien  non. 
Chil  te  venra  en  aide  qui  Longis  fisl  pardon, 
Et  de  la  mort  à  vie  sussita  Lasaron. 
Quant  en  lui  as  fiance  moult  as  bon  compaignon  ; 
Mais  ains  que  tu  repaires  au  temple  Salemon, 
Ierent  par  toi  geté  .11.  mil  Franc  de  prison, 
Qui  sont  en  paienisme  en  granl  caitivcson, 
Qui  i  furent  mené  de  l'ost  maislre  Perron. 
Tant  ont  reclamé  Dcu  par  bone  entensioïi 
Cor  lor  en  velt  Dex  rendre  por  toi  le  guerredon.  » 
Quant  Bauduins  l'oï  si  drecha  le  menton, 
De  la  joie  qu'il  ot  sali  sus  un  turon. 

Bauduins  s'est  assis  et  li  angeles  s'en  va, 
Grant  joie  ot  en  son  cuer  ne  l'mescréés  vos  ja, 
De  la  sainte  parole  que  Jhesus  li  manda, 
Or  sot  il  bien  de  fi  que  Dex  li  aidera. 
A  grans  vois  Dam  le  Deu  le  son  cors  commanda; 
Celé  part  est  venus  où  la  beste  trova. 
Quant  li  serpens  le  sent,  adonques  s'esvella  ; 
Isnelement  el  lost  sor  ses  pies  se  drecha. 
Quant  il  vitBauduin,  forment  s'en  aïra; 
Par  grant  ire  se  drece,  tel  ire  li  mostra, 
Ses  poils  Ions  et  trenchans  trestos  li  hericha, 
Hisdeuse  est  sa  veùe,  moult  fier  le  regarda. 
Des  oreilles  se  covre,  des  ongles  esgrata 
Desus  la  roche  bise  que  li  fus  en  vola; 
Ghe  fu  moult  grant  miracle  que  Dex  i  demostra, 
Tant  ot  mengié  d'Ernol  à  poi  que  n'en  creva, 

Il  dévora  le  cors,  mais  del  cliief  ne  gosta  : 
Li  chiés  jut  sor  la  perre  lés  l'asne  qu'eslrangla. 
Quant  Bauduins  le  vit,  forment  %en  sospira; 
Volentiers  la  presist,  li  serpens  le  hasta; 
A  grant  gole  baée  vers  Bauduin  s'en  va  : 
Or  Tait  cil  en  sa  garde  qui  tôt  fist  et  cria! 
Se  chil  Sires  n'en  pense,  qui  le  mont  estora, 
Ne  se  porroit  garir;  mais  Dex  li  aidera  : 
Hui  mais  porrés  oïr  corn  il  se  combalra. 

Bauduins  de  Biauvais  fu  chevaliers  hardis 
Voit  venir  le  serpent  qui  grans  fu  et  fornis, 
A  grant  gole  baée  a  Bauduin  requis. 
Li  bers  le  voit  venir,  ne  fu  pas  esbahis, 
Son  dart  a  enpoigné,  à  escrïer  s'est  pris  : 
«  Beste,  jo  te  conjur  del  baron  S1  Denis, 
Et  primes  del  Seignor,  qui  por  nos  fu  ocis 
En  la  saintisme  crois,  quant  le  feri  Longis; 
Jo  te  conjur  de  tos  et  confés  et  martirs, 
De  saint  Joire  de  Rames,  del  baron  S1  Moris, 
Del  baron  saint  Lorens  qui  por  Deu  fu  rostis, 
Et  de  saint  Liénart  qui  desloie  les  pris, 
Et  de  saint  Nicholas  qui  à  Deu  est  amis, 
Et  del  baron  S1  Gille  qu'en  Provence  est  assis, 
Et  del  baron  saint  Jaque  c'on  requiert  en  Galis, 
Et  de  tos  les  apostres  dont  Jhesus  fut  servis, 
El  del  disne  sépulcre  où  il  fu  mors  et  vis, 
Del  chiel  et  de  la  terre,  si  com  est  establis, 
Vertu  n'aies,  ne  force  par  coi  soie  conquis, 
Ne  mes  cors  dévorés  empiriés  ne  malmis.  » 

Si  com  Bauduins  ot  le  serpent  conjuré 
De  Dam  le  Deu  de  gloire  de  Sainte  Majesté, 
Et  il  li  a  lanciné  son  bon  dart  empené, 
Or  oies  grand  miracle,  franc  chevalier  loô, 
Tant  fu  dure  la  piax  et  fors  de  cel  malfé, 
C'ainc  ne  li  pot  mal  faire  de  son  dart  empené, 
Nient  plus  que  s'il  eùst  sor  .t.  perron  hurlé. 
Par  tel  air  le  fiert,  sachiés  le  par  verte, 
Que  le  fer  et  le  fust  a  cnsamble  froé, 
Diaule  avoit  el  cors  qui  si  l'avoit  tensé, 
Qui  li  done  la  force  el  la  grant  crualté; 
Mais  Dex  l'en  jeta  fors  par  sa  grant  poesté. 
Quant  li  Satenas  voit  qu'il  ensi  a  rué, 
De  maltalent  et  d'ire  a  .1.  tel  brait  jeté, 
Li  nions  en  retenti  et  de  lonc  et  de  lé. 
Corbarans  et  si  home  en  furent  effréé, 
Car  très  bien  l'ont  oï  ens  el  vergïé  ramé. 
«  Baron,  dist  Corbarans,  avés-vos  escolé? 
J'ai  oï  le  serpent  qui  tel  brait  a  jeté  ! 
Nos  avons  fait  folie  qui  somes  aresté. 
Piecha  que  deùssions  estre  tôt  apresté  ; 
Jamais  ne  reverrons  le  caitif  alosô.  » 
Quant  no  Franchois  l'entendent,  grant  dol  en  ont  mené; 
Richars  et  sa  compaigne  l'ont  tant  fort  regrelé. 
«  Ahil  Sire  compaings,  de  la  vostre  bonté, 
Maint  mal  avons  ensamble  soffert  et  enduré, 
Ja  ne  renterrés  mais  en  Biauvais  la  cité! 
Ne  reverrés  vo  famé  qui  vos  a  desirré, 
Ne  vos  enfans  les  biax,  ne  vo  grant  parenté  ! 
—  Voir,  dist  Johans  d'Alis,  mal  avons  encontre  : 

Bien  sai  à  escient  que  mal  avons  ovré; 

Jamais  en  bone  cort  ne  devons  estre  amé, 

Ne  devant  jentil  home  oï  ne  escoté, 

Quant  por  sipoi  d'afaire  somes  espoenté. 

Mais  n'i  a  nul  de  vos,  tant  ait  grant  poesté, 

Se  il  velt  ensevir  la  moie  volenté, 

Ains  que  li  vespres  viegne  nen  ait  le  mont  monté, 

Por  véir  le  serpent  qui  tant  a  de  fierté. 

Combatre  m'i  voirai  à  mon  brant  acheré. 

Par  foi,  dist  Corbarans,  ce  me  vient  bien  à  gré; 

Avoc  vos  monterai,  bien  m'en  vient  en  pensé. 

Avoc  moi  en  venront  .iin.c.  Turs  armé; 

N'i  a  cel  ne  port  hache  ou  cotel  acheré.  » 

Quant  no  cailif  l'entendent,  grant  joie  en  ont  mené, 

As  pies  li  sont  queù,  si  l'en  ont  merchié. 

«  Seignor,  dit  Corbarans,  moult  m'avés  honeré, 

Puis  ce  di  que  m'eiïstes  del  grant  estor  jeté, 

Quant  jo  me  combati  as  parens  Murgalé, 

Et  vos  me  remonlastes  el  destrier  sejorné. 

Anchois  que  vos  soies  au  sépulcre  mené, 

Vos  donrai  tant  del  mien  riche  serés  clamé. 

«  Sire,  dient  Franchois  .v.c.  merchis  et  gré!  » 

Dist  l'abes  de  Fescamp  de  Sainte  Trinité, 

c  Pieche  a  que  deûssons  estre  tôt  apresté, 

De  Bauduin  secorre,  no  compaignon  privé. 

—  Sire,  respont  li  vesques,  vos  dites  vérité, 
Il  est  encore  en  vie  bien  me  vient  en  pensé  ! 

—  Seignor,  ce  dist  li  vesques,  ne  Flairai  ne  vos  die, 
Vés-ci  roi  Corbaran,  qui  nos  a  en  baillie  ; 

Moult  est  de  grant  puissance  et  de  grant  seignorie, 
Si  devons  moult  bien  faire  la  soie  commandie; 
Avoc  lui  monterons  à  la  beste  haïe, 
Secorrons  Bauduin  :  il  est  encore  en  vie.  » 
Et  respont  Gorbarans  :  «  Fel  soit  qui  ne  l'olrieî  » 
Melaihier  en  apclc  et  Balant  d'Orcanie  : 
«  Vos  venrés  avoc  moi  en  la  grant  deserlic, 
.un. c.  Sarrasins  en  votre  compaignie.  » 
Vers  le  mont  de  Tygris  ont  lor  voie  acoillie. 
Mais  anchois  qu'il  venissent  en  la  roche  naïe, 
Ot  Dex  si  exploitié,  li  fiex  sainte  Marie, 
Dont  puis  vint  à  merveille  à  la  gent  arrabie, 
Sarrasins  et  Persans  de  si  en  Tabarie. 
Ne  demora  puis  gaires,  se  Dex  me  beneïe, 
Qu'en  Jursalem  en  est  la  renomée  oïe  : 
Moult  a  bien  exploitié  cil  qui  en  Deu  se  fie  : 
Por  coi  il  soit  confés  il  ne  puet  périr  mie. 

Paien  et  Sarrasin  montent  communalment, 
Et  li  nostre  baron  ne  s'atargent  noient 
De  monter  le  grant  mont  tost  et  isnelement. 
Mais  ains  qu'il  revenissent,  orent  itel  torment, 
Ja  ne  repairast  .t.  de  la  paiene  gent, 
Se  ne  fussent  Franchois,  par  le  mien  escient. 
Por  aus  orent  le  jor  garant  et  lensement; 
Car  Jhesus  lor  aida  par  son  commandement. 

Chi  le  lairons  de  cex,  et  de  lor  errement  : 
Dirai  de  Bauduin  et  de  son  hardemcnt, 
Quiel  mont  se  combat  tant  angoissosement; 
Li  dars  qu'il  li  lancha  ne  li  valut  noient  : 

Li  serpens  le  requiert  et  menu  et  sovent; 

Se  cil  Sires  n'em  pense,  qui  maint  en  Orient, 

Jamais  n'aura  de  mort  garant  ne  tensement. 

Li  Satenas  l'esgarde,  pleins  fu  de  maltalent; 

A  merveille  li  vient  comment  tant  se  delïent  : 

Aine  ne  trova  mais  home  qui  durast  longement 

Ne  qui  vers  lui  peiïst  faire  trestornement. 

Il  est  passés  avant  par  grant  aïrement, 

De  ses  ongles  le  fiert  tost  et  isnelement 

Par  de  devers  senestre  que  son  escu  li  fenl; 

L'aubers  de  celé  part  ne  li  valut  noient. 

Quanqu'il  ataint  des  mailes  derompi  fièrement, 

La  char  de  sos  les  costes  li  trencha  laidement, 

Très  qu'el  gros  de  la  hansche  ne  l'en  laissa  noient, 

Que  li  os  em  parurent,  se  l'estoire  ne  ment. 

Ne  fu  mie  merveille,  par  Deu  omnipotent, 

Se  li  bers  cancela  ne  se  péors  le  prent. 

Les  grans  nons  Dam  le  Deu  réclame  escordement. 

Et  tint  .1.  de  ses  brans  qui  seigniés  fu  d'arjent; 

Bien  le  quide  ferir;  li  Satanas  le  prent 

En  travers  de  sa  gole,  se  l'brisa  laidement, 

Il  le  quide  engloter  tost  et  isnelement. 

Grans  vertus  i  fist  Dex  par  son  commandement. 

Or  oies  les  vertus,  et  si  me  faites  pais, 
Que  li  fist  Dam  le  Dex,  il  et  Saint  Nicholais, 
Et  Saint  Miquier  li  angeles,  et  li  bers  S1  Gervais. 
L'ameure  de  l'espée  li  ficha  el  palais  ; 
Li  sans  par  mi  la  gole  li  cort  as  grans  relais; 
Se  or  se  puet  deffendre  Bauduins  de  Beauvais 

ii.  46 

Des  ongles  qui  si  trencent,  de  la  gole  a-il  pais. 
Or  li  aït  cil  Sires  qui  fist  et  clers  et  lais! 
Bauduins  l'en  esgarde,  aine  tel  joie  n'ot  mais; 
11  ne  fust  pas  si  liés  por  la  cit  de  Rohais. 

Si  com  Bauduins  ot  les  nons  Deu  ramcnlus, 
Et  les  sains  conjurés  qui  moult  ont  grans  vertus, 
Grans  miracles  i  fist  del  ciel  li  rois  Jhesus. 
.1.  Diaules  li  est  par  mi  la  gole  issus, 
N'ot  congié,  ne  puissance  qu'il  i  soit  arestus, 
En  guise  d'un  corbel,  qu'il  ni  pueteslre  plus. 
Li  Satenas  cancele,  à  poi  qu'il  n'est  queûs, 
Por  ce  que  li  Diaules  li  est  del  cor  issus; 
Par  lui  fu  li  païs  matés  et  confondus, 
Et  paien  eschilliés  et  joules  et  chenus. 
A  Bauduin  revient  li  serpens  irascus; 
Bien  le  quide  confondre  sor  les  perrons  agus: 
De  ses  ongles  le  fiert  en  Terme  par  dessus, 
Del  chief  li  abati,  les  las  en  a  rompus, 
Que  .v.  plaies  li  fist,  li  sans  en  est  corus. 
Par  le  mien  escient,  ja  fust  mors  et  vencus  : 
Mais  Dex  qui  ne  l'oblie  li  fu  le  jor  escus, 
Et  Sains  Miger  li  angles,  et  la  soie  vertus. 
Bauduins  tint  le  brant  qui  .ni.  fois  fu  fondus 
Et  très  bien  esmerés,  temprés  et  esmolus; 
Fièrement  le  requiert,  sore  li  est  corus  ; 
Grant  colp  li  a  donné  del  bon  brant  qui  fu  nus, 
Par  devers  les  oreilles,  plus  est  durs  c'uns  escus; 
Li  brans  d'achier  ploia  por  poi  qu'il  n'est  rompus 
Mais  li  bers  le  tint  bien,  si  s'est  retrait  en  sus  : 

«  Hé  Dex!  dist  Bauduins,  par  tes  saintes  vertus 
Aine  mais  si  fais  Diaules  ne  fu  d'orne  veiïs!  » 

De  l'anemi  dirai  qui'st  del  serpent  issus  : 
Sur  la  gent  Gorbarant  iluec  est  descendus, 
.1.  tormens  est  levés  qui  tos  les  a  confus; 
Méismes  Corbarans  est  el  désert  queûs; 
Et  Balans  d'Orcanie  et  Morahiers  ses  drus. 
Par  le  mien  escient,  ja  n'en  fust  .1.  meus, 
Quant  l'abes  de  Fescamp  i  est  tost  acorus, 
Qui  les  a  benéis  et  de  Deu  assolus  ; 
Et  li  vesques  méismes  lor  a  fait  grans  salus. 
Li  Satanas  s'en  torne,  el  flun  s'en  est  corus  : 
On  ne  set  qu'il  devint,  iluec  fu  deperdus. 
Li  tempes  est  remés,  si  salirent  tôt  sus. 

Donc  remest  cbil  tempes  et  la  caurre  est  levée, 
Dont  levèrent  toi  sus,  s'ont  la  roche  esgardée; 
Paien  et  Sarrasin,  celé  gent  effréée, 
Tôt  fussent  demoré  sans  longe  demorée, 
Se  ne  fussent  Franchois,  nostre  gent  honorée  : 
Por  els  les  gari  Gel  qui  flst  chiel  et  rosée. 
«  Baron,  dist  Corbarans,  ceste  chose  est  provée  : 
Par  vos  somes  gari  en  ceste  désertée; 
Au  repairier  ariere  en  ares  grant  soldée.  » 

Corbaransd'Oliferne,  à  la  chère  hardie, 

Sorprent  la  grant  montaigne,  qu'il  ne  s'atarge  mie. 

.iiii.c.  Sarrasins  ot  en  sa  compaignie, 

Et  Harpins  de  Boorges  et  Dans  Jobans  d'Alie, 

Li  vesques  de  Forois,  que  Jhesus  béneie, 

Et  Tabès  de  Fescamp,  qui  fu  de  Normendie 

Et  Fochiers  de  Melans  et  Hertaus  de  Pavie; 

PIqs  furent  de  .l.  tôt  d'une  compaignie; 

Richement  sont  armé  en  lor  connestablic. 

Li  sentiers  fu  estrois  et  la  sente  petite, 

Et  fiers  li  desrubans  qui  forment  les  quivrie, 

Li  uns  va  avant  l'autre,  qui  forment  les  destrie, 

Iluec  fist  Gorbarans  moult  grant  chevalerie  : 

Sachiés  que  Dex  l'ama,  li  fiex  Sainte  Marie; 

Puis  en  fu  baptisées  en  sa  chilé  antie, 

0  lui  .xx.  mile  Turs  de  la  loi  paienie  : 

Sa  mère  en  fu  dolente,  Calabre  la  florie, 

Tel  dol  en  ot  la  vielle  tolir  li  volt  la  vie; 

Puis  enfu  moult  grans  guerre  queque  nus  vos  en  die  ; 

Car  tote  paienie  en  fu  puis  estormie, 

Il  méismes  assis  à  moult  grant  ost  banie, 

Là  dedens  Anlioche  la  fort  chité  garnie. 

Huimais  orrés  canchon  qui  encor  n'est  folie, 
Onques  tel  ne  fut  faite,  contée  ne  oïe, 
Gom  vos  onques  orrés  s'il  est  qui  le  vos  die. 
Dirai  de  Bauduin,  qui  de  riens  ne  s'oblie, 
Qui  el  mont  se  combat  à  l'espée  forbie. 
Tant  dura  la  bataille  de  la  beste  haïe 
Et  del  prou  Bauduin,  qui  Deu  ot  en  aie, 
Très  le  midi  sonant  de  si  que  à  complie. 

Por  Deu  or  esc'olés,  franc  chevalier  vaillant, 
Oïr  porrés  bataille,  merveillose  et  pesant; 
Aine  si  bone  n'oïsles  en  cest  siècle  vivant, 
Ge  est  de  Bauduin,  le  hardi  combatant, 

Qui  le  serpent  requiert  et  menu  et  sovent  : 

Sovenl  le  flert  deriere  et  en  coste  et  devant; 

Mais  la  piax  est  si  dure,  n'en  puet  empirier  tant 

Qu'il  en  peûst  abatre  .1111.  deniers  vaillant. 

Li  serpens  se  heriche  qui  l'espée  poignant 

Ot  de  travers  la  gole  par  le  Jhesum  commant. 

Quant  ne  li  puet  mal  faire  des  dens,  ne  tant  ne  quant, 

Li  serpens  ot  la  coe  longe  et  grosse  et  pesant, 

Et  fiert  si  Bauduin  sor  l'escu  d'or  luisant, 

Trois  tors  li  flst  torner,  por  poi  ne  chiet  avant; 

L'escu  le  fist  caïr  forsdel  col  maintenant. 

S'il  l'atainsist  à  colp,  à  icel  maltalent, 

Ja  ne  revéist  mais  le  fort  roi  Corbarant, 

Ne  Richart  de  Ghaumont,  le  hardi  combalant. 

Mais  li  saintismes  angeles  le  vait  réconfortant  : 

Bauduins  prist  l'escu  sor  la  roche,  el  pendant, 

Tint  l'espée  el  point  désire,  au  serpent  vint  atanl. 

Tant  dura  la  bataille  et  orrible  el  pesant, 

Que  clers  ne  l'vos  puet  dire,  ne  jogleres  qui  chant. 

Bauduins  de  Beauvais  fu  chevaliers  hardis; 
Voit  venir  le  serpent,  qui  grans  est  et  fornis, 
Tint  l'espée  el  poing  destre,  dont  li  brans  est  forbis  ; 
Par  grant  aïrement  a  le  serpent  requis. 
Li  Satenas  fut  moult  de  vigor  ralentis; 
Tant  a  perdu  du  sanc  que  moult  est  affeblis, 
Por  ce  que  li  Diaules  li  fu  del  cors  salis. 
A  Bauduin  revient  iriés  et  engramis; 
De  ses  ongles  refiert  en  son  escu  voltis, 
En  .x.  lex  l'a  perchié,  fors  del  col  li  a  mis, 

Que  la  guige  en  deront,  qui  fu  d'un  paile  bis. 
Quanqu'il  ataint  des  niailes  fu  ros  et  desartis; 
Dam  le  Dex  le  gari  quant  en  char  ne  l'a  pris. 
Ja  l'eûst  li  serpens  entre  ses  .11.  pies  mis, 
Nepeiist  plus  durer  que  il  ne  fustocis; 
Mais  Jhesus  le  tenoit  etli  Sains  Esperis, 
Et  li  saintimes  angeles  qui  par  devant  s'est  mis. 

Moult  fu  grans  la  bataille  plenere  et  adurée  ; 
Seignor,  n'est  pas  menchonge,  ains  est  vertes  provéc, 
L'estoire  le  tesmoigne,  qui  ja  nen  iert  fausée. 
Bauduinsfu  tos  drois  et  tint  traite  l'espée; 
Longement  ot  la  beste  sa  grant  gole  baée, 
L'espée  ot  el  palais,  d'en  travers  fut  tornée, 
La  beste  destraignoit,  qui  moult  fuf  essavée. 
Oies  la  vertu  Deu,  qui  là  fu  demostrée  ! 
Tant  a  perdu  del  sanc  que  queue  est  pasmée. 
Quant  Bauduins  la  voit,  s'a  la  chère  levée; 
Qui  li  donast  d'avoir  une  grant  caretée 
Ne  fust-il  pas  si  liés  con  de  ce  qu'est  versée! 
Chele  part  est  corus,  sans  nule  demorée, 
En  la  gole  le  fiert  del  trenchant  de  l'espée; 
Moult  par  l'a  de  bon  cuer  et  enpainte  et  botce, 
Quant  très  parmi  l'entraille  li  est  outre  passée  ; 
Au  cuer  qui  moult  fu  durs  est  l'ameure  arestée  ; 
Aine  ne  pot  entrer  ens,  d'autre  part  est  tornée, 
Le  foie  li  trencha,  le  pis  et  la  corée  ; 
La  beste  s'estendi,  l'arme  s'en  est  alée  : 
As  Diaules  d'infer  soit-ele  commandée! 
Ghil  traist  l'espée  ariere  qui  fu  ensanglantée, 

Puis  s'est  retrais  en  sus  en  la  roche  cavée. 
La  vciie  li  troble,  s'a  la  chère  enclinée, 
La  plaie  del  costé  li  est  moult  essavée  ; 
Tant  a  perdu  del  sanc  la  color  est  muée 
Qu'il  est  queûs  pasmés  lés  une  perre  lée. 

Bauduins  se  pasma  par  desor  .1.  perron  ; 
Il  s'est  drechiés  em  pies,  quant  vint  de  pasmoison, 
Prist  soi  à  esgarder  entor  et  environ, 
Et  vit  le  chief  son  frère  gésir  sor  le  toron, 
Lés  une  perre  bise  qui  'stoit  mossue  en  son. 
Très  bien  le  reconnut  au  vis  et  al  menton, 
A  la  barbe  c'ot  brune,  au  chief  et  au  grant  front. 
De  sore  s'est  couchiés  et  fait  grant  ploroison  : 
«  Ahi,  frère,  fait-il,  corn  longe  atendison  !• 

«  Ahi,  frère!  fait-il,  com  estiiés  sénés, 
Gom  est  cil  vostre  cors  de  bien  enluminés, 
Et  de  grant  cortoisie  garnis  et  aprestés  ! 
Quant  vos  le  Brach  Saint-Jorge  fustes  otre  passés, 
Vos  me  désistes,  sire,  vos  cuers  et  vos  pensers  : 
•Ta  ne  repaierrés  nen  estriés  retornés, 
Si  auriés  Sarrasins  veûs  et  encontrés, 
Et  esgardé  la  vile  où  Jhesus  fu  fines, 
Et  le  disne  sépulcre  où  ses  cors  fu  posés. 
Sire,  quant  m'en  remembre,  moult  en  sui  trespensés 
Frère,  quant  estes  mors,  à  tort  sui  vis  remés  !  » 
Le  chief  prist  en  ses  bras,  si  le  baisa  assés, 
Des  larmes  de  son  cuer  li  a  les  iex  lavés. 
Atant  es  Corbarant  qui  le  mont  est  montés. 

Atot  .mi.  c.  Turs  fervestus  et  armés; 
Harpins  et  ses  compains  fu  o  lui  ajostés, 
Li  vesques  de  Forois  et  de  Fescamp  l'abés  ; 
Li  ardors  del  soleil  les  a  forment  grevés. 
Si  comme  chascuns  fa  sor  la  roche  montés, 
Bauduins  les  oï  là  où  fu  relevés; 
Il  vit  ses  compaignons,  s'es  a  bien  ravisés; 
Aine  mais  nen  ot  tel  joie  dès  Tore  qu'il  fu  nés. 
«  Hé  Dex!  dist  il,  biax  sires,  tu  soies  aourés! 
Quant  jo  voi  venir  cex  que  tant  ai  desirrés; 
Jamais  de  cest  désert  ne  fusse  dévalés, 
Car  forment  sui  malades  et  plaies  et  navrés, 
Jhesus  li  rois  de  gloire  les  m'es  a  amenés!  » 
Dist  a  ses  compaignons  :  «  Tôt  bêlement  venés 
N'i  a  .1.  sol  de  vos  ne  soit  por  moi  grevés!  » 
A  iceste  parole  es  les  vos  acostés, 
Li  vesques  de  Forois  et  de  Fescamp  l'abés, 
Li  baisiérent  la  face  par  moult  grans  amistés; 
Puis  regardent  les  plaies  que  il  a  es  costés. 
Aine  n'en  i  ot  .1.  sol  qui  ne  fust  trespensés  : 
De  ce  orent  grant  joie  que  il  fu  vis  remés. 

SECOND   EPISODE 


L'autre  épisode  qui  concerne  les  captifs  rappelle, 
comme  le  précédent,  les  traditions  fort  répandues  au 
moyen  âge  sur  les  animaux  plus  ou  moins  fantastiques 
que  devaient  rencontrer  les  voyageurs  qui  s'aventu- 
raient dans  les  déserts  de  l'Asie.  Après  avoir  délivré 
le  roi  d'Oliferne,  ils  se  disposaient  à  se  rendre  à  Jé- 
rusalem pour  visiter  le  temple  de  Salomon  et  adorer 
le  saint  sépulcre. 


Harpins  de  Bourges,  pendant  que  ses  compagnons  se  reposent,  d'après  le  con- 
seil que  leur  a  donné  le  roi  Corbaran,  monte  à  cheval  pour  visiter  les  en- 
virons d'Oliferne.  Auprès  d'une  fontaine  où  plusieurs  jeunes  gens  se  bai- 
gnaient, un  neveu  du  roi  Corbaran,  laissé  par  un  imprudent  gouverneur, 
est  enlevé,  sous  les  yeux  de  Harpin,  par  un  grand  loup.  Harpin  se  met  à 
sa  poursuite.  Il  blesse  le  loup  :  survient  un  grand  singe  qui,  à  son  tour,  en- 
lève l'enfant. 

Ce  dist  li  quens  Harpins  :  «  Seignor,  entendés-moi  : 
Bien  fait  à  otroier  la  volonté  le  roi  ; 
Aies  vos  reposer  et  soies  trestos  coi  ; 
Dex  nos  fera  merci,  ne  mêlés  en  effroi. 
Et  jo  m'irai  déduire,  desor  mon  palefroi, 

Là  fors  à  ces  fontaines;  malades  sui  .1.  poi.  » 
Et  dist  Johans  d'Alis  :  «  Sire,  ce  poise  moi 
Se  avés  se  bien  non,  par  la  foi  que  vos  doi.  » 
Sor  son  cheval  monta,  aine  n'i  vesti  conroi  ; 
Son  escu  à  son  col,  son  espié  porte  o  soi, 
Et  a  chainte  l'espée  li  quens  de  franche  loi. 
Ja  estoit  miedis,  caut  faisoit  à  desroi. 
Par  la  porte  ravine,  qui  siet  en  .1.  ravoi 
S'en  est  issus  li  quens,  là  defors  cl  chaumoi. 

Oïr  porrés  merveilles,  car  mentir  ne  vos  doi, 
C'avint  le  jor  au  conte  qui  fu  de  bone  foi. 

Seignor,  or  escotés,  se  Dex  vos  beneïe  ; 
Si  orrés  grant  merveille,  aine  tex  ne  fu  oïe. 
Ensi  corne  li  quens  ot  la  porte  guerpie, 
Le  rivage  chevauche  lés  une  praerie. 
Lés  le  mur  à  senestre,  tote  une  voie  anlie, 
Se  baignoient  enfant  lés  une  pescerie. 
.1.  damoisel  i  ot  de  moult  grant  signorie, 
Niés  le  roi  Gorbarant,  de  sa  seror  Florie  : 
La  vielle  Tamoit  tant,  ses  cuers  ert  et  sa  vie  : 
De  sos  .1.  olivier,  dont  la  foille  balie, 
Laissié  l'avoit  ses  maistres  qui  Taprent  et  castie 
Dormant  sor  .1.  mantel,  et  entendoit  la  vie 
Que  mainent  li  enfant  en  Tiauète  petite. 
Ahi  las  !  li  caitis!  Quant  il  or  n'en  set  mie 
Que  lui  avenra  ja  anchois  none  série  ! 
.1.  moult  grans  lox  dévale  de  la  roche  enhermie; 
Papion  Tapeloient  icele  gent  haïe. 
Vint  à  l'enfant  corant,  si  l'en  emporte  et  guie! 

Seignor,  or  entendes,  franc  chevalier  vaillant, 
Merveillose  aventure  qu'il  avint  à  l'enfant 
Que  le  grans  leus  emporte  en  sa  gole  pendant. 
Papion  l'apeloient  celé  gent  mescréant. 
Li  quens  Harpins  le  voit,  celé  part  vient  poignant, 
Quanque  chevax  puet  corre,  son  espié  palmoiant  ; 
Et  la  beste  s'en  vait,  ne  l'crienl  ne  tant  ne  quant; 
Très  parmi  la-montaigne,  qui'st  agiie  et  trenchant; 
.vu.  grans  leues  pleneres  le  cace  en  .1.  tenant. 
Se  cil  Sires  n'en  pense,  qui  maint  en  Orient 
Et  de  la  Sainte  Virge  fu  nés  en  Belliant, 
Mar  acointali  contes  la  cace  de  l'enfant. 
Chil  furent  esmari  qui  s'aloient  baignant; 
En  la  chité  s'en  vienent  et  criant  et  braiant, 
Que  li  grans  leus  emporte  le  nevou  Corbarant. 
Chil  furent  esmari,  si  salent  li  auquant 
Et  montent  es  chevax,  ne  se  vont  pas  tarjant, 
Et  acoillent  la  cache  par  la  forest  plus  grant; 
En  la  chité  laissierent  mainte  dame  plorant. 

La  chités  s'estormi,  la  gens  est  sus  levée, 
Qui  avoient  dormi  toute  la  prangenée. 
A  la  vielle  roïne  est  la  novele  alée, 
Et  devant  Corbarant  l'ont  doi  Turc  aportée, 
Que  .1.  grans  lox  salvages  vint  corant  la  valée, 
Qu'enporte  son  nevou  en  sa  gole  baée. 
«  Ha  las!  dist  Corbarans,  corn  dure  destinée  ! 
Il  deront  ses  chevax,  s'a  sa  barbe  tirée. 
La  mère  Corbarant,  corn  feme  forsenée, 
Descire  son  bliaut,  trait  sa  pelice  lée; 

Par  moult  grant  mal  talent  l'a  tôle  depanée. 
Là  peûssiés  oïr  grant  dol  et  grant  criée. 
Il  avait  en  la  sale  mainte  dame  esplorée; 
Mainte  riche  pucele  i  plore  à  recelée, 
Por  Tamor  de  l'enfant,  qui'st  de  grant  renomée. 
La  maisnie  le  roi  en  est  moult  elïréée, 
Et  montent  es  chevax  sans  nule  dcmorée, 
Et  acoillent  la  cace  par  la  forest  ramée. 


Il 


Le  singe  emporte  l'enfant  au  haut  d'un  arbre.  Harpin  ne  sait  comment  il 
pourra  le  lui  prendre.  Il  voit  arriver  à  loi  quatre  lions.  De  son  épéc,  il  fait 
un  cercle  autour  de  lui  et  de  son  cheval,  en  invoquant  à  haute  voix  saint 
Jérôme.  A  ce  nom,  les  lions  prêts  à  le  déchirer  s'arrêtent,  et  ni  eux,  ni 
aucun  des  animaux  qui  surviennent  n'osent  pénétrer  dans  le  cercle  dont  le 
guerrier  s'est  entouré. 


Dès  or  s'en  vait  li  leus  qui  de  nient  ne  se  targe; 
Si  enporte  l'enfant,  qui  fu  de  grant  parag.c; 
Sovent  le  met  à  terre  et  sovent  le  rencarce. 
Li  quens  Harpins  le  voit,  à  esperon  le  cache, 
.vu.  grans  leues  pleneres  en  a  sévi  la  trache. 
Il  ne  l'aconseuist  en  trestot  son  aage, 
Quant  .1.  merveillox  singes  est  issus  du  boscage; 
Vit  emporter  l'enfant,  moult  l'aime  en  son  corage, 
Devant  lui  est  venus  au  d'estroit  d'un  passage, 
Par  force  toit  l'enfant  à  cel  grant  leu  salvage. 
Li  quens  vit  les  .11.  besles  l'une  à  l'autre  tenser, 

As  dens  entre  menger  et  ensamble  foler, 

Et  li  grans  leus  fa  las  de  la  montaigne  aler  ; 

Lassés  fa  et  sullens,  ne  pot  mais  endurer 

La  bataille  del  singe,  ains  li  laissa  ester; 

L'enfant  laisse  estraier  quant  ne  l'pot  mais  lenser. 

Li  quens  Harpins  le  voit,  qui  n'a  soing  d'arester  ; 

11  hurla  le  cheval,  pense  d'esperoner, 

N'i  pot  venir  à  tans,  anchois  l'en  vit  porter 

Le  singe  sor  s'aissiele  et  sor  .1.  fust  monter  ; 

À  paines  i  peûst  .1.  esquirox  ramper. 

Li  quens  vint  droit  à  l'arbre,  là  descendi  li  ber. 

Or  fu  li  quens  sos  l'arbre,  forment  fu  traveilliés; 
Li  jentiex  hom  fu  moult  dolens  et  corechiés, 
Por  ce  qu'il  vit  le  singe,  l'enfant  entre  ses  pies, 
Assis  entre  .11.  branches  au  fust  bien  apoiés. 
Là  l'escuert  et  conjot  par  moult  grans  amistés. 
Li  enfes  fu  del  singe  soventes  fois  baisiés; 
Se  il  en  ot  péor  ne  vos  en  merveilliés. 
A  haute  vois  escrie  :  «  Sire  Harpin,  aïdiés! 
Mahons  et  Tervagans  iert  par  moi  renoiés, 
En  vostre  Deu  cresrai,  qui  fu  cruceliés, 
Et  batus  à  l'estache,  férus  et  coloiés  ; 
En  Jursalem  irai  avoc  vos,  ce  sachiés, 
Au  flun  Jordain  serai  levés  et  baptiziés, 
Se  puis  estre  del  singe  sains  et  saus  eslongiés. 
—  Amis,  ce  dist  li  bers,  or  ne  vos  esmaiés  : 
Dex  vos  fera  aide,  tôt  de  li  le  sachiés. 
Sainte  Marie  Dame,  vostre  chicr.fil  proies 
De  la  vie  l'enfant  dont  dois  est  et  pitiés; 

Ja  se  il  chiel  à  terre  ja  iert  los  esmiiés. 

Dex!  de  mes  compaignons  que  jo  ai  si  laissiés, 

Jamais  ne  me  verront!  si  serai  detrenchiés, 

Sire  Sains  Nicholas  et  car  me  conseilliés  ! 

Par  ceste  desertine  me  sui  si  desvoiés, 

Jo  ne  sai  où  jo  sui,  vespres  est  aprochiés  !  » 

A  ce  qu'il  se  démente,  estes-vos  desbuissés, 
.ira.  lions  salvages  envers  lui  adrechiés. 
Se  cil  Sires  n'en  pense  qui  pardone  pechiés, 
Sempres  iert  des  lions  dévorés  et  mengiés. 

Li  qiiens  vit  les  lions  en  envers  lui  venir; 
Grant  poor ot  de  mort,  ne  vos  en  quier  mentir; 
Hé  Dex!  ce  dist  li  quens,  qui  le  laissas  ferir 
A  Longi  de  la  lance  et  Ion  costé  ovrir, 
Por  tes  saintismes  homes  fors  d'infer  aravir, 
Noé  et  Abraham,  qui  te  volrent  servir  : 
Ainsi  com  c'est  voirs,  Dex,  ne  m'i  laissiés  morir!  » 
Il  tint  traite  l'espée  qui  faisoit  à  chérir; 
Gherne  en  fist  entor  lui  et  crois  del  Saint  Espir, 
Issi  que  ses  chevax  pot  bien  dedens  gésir; 
Le  grand  nom  Dam  le  Deu,  que  jo  n'os'  pas  gehir^ 
Reclame  hautement  por  péor  de  morir. 
Atant  es  les  lions  que  Fvolrent  assalir, 
Et  lui  et  son  cheval  menger  et  englotir. 
Tex  vertus  i  fist  Dex,  qui  lot  puet  garandir, 
C'a  lui  ne  au  cheval  ne  porent  avenir. 

Li  quens  voit  les  lions  le  cherne  avironer 
Et  aler  tôt  en  tor  baaillier  et  grater. 
Tes  vertus  i  fist  Dex,  qui  tôt  puet  governer, 

C'a  lui  ne  au  cheval  ne  porent  arester. 
Em  pies  s'estut  li  quens,  prist  soi  à  porpenser, 
Del  baron  Saint  Giroisme  les  prist  à  conjurer  : 
«  Qu'ensi  com  li  lions  li  fist  l'espine  oster 
Fors  de  son  pié  malade,  quant  ne  pooit  aler, 
Si  face  ces  lions  en  sus  de  moi  aler  !  » 
Quant  li  lions  oïrent  Saint  Giroisme  n orner, 
Isnelement  s'en  vont,  sans  point  de  demorer; 
La  nuis  est  parvenue,  si  prist  à  avesprer. 
E  Dext  tante  merveille  li  covint  esgarder 
Des  lions  et  serpens  qu'il  véoit  cheminer! 
De  joste  lui  tant  près,  com  .1.  ars  puet  jeter, 
Avoit  .1.  lac  d'une  iaue  où  se  vout  reposer; 
De  si  que  à  .vu.  leues,  si  corn  j'oï  conter, 
N'avoit  rechet,  ne  vile  où  on  peùst  disner. 
Itant  soffri  li  quens  qu'il  prist  à  ajorner 
Que  li  singes  de  l'arbre  commence  à  dévaler, 
L'enfant  desos  s'aissiele  qu'il  en  voloit  porter 
Ses  sinjos  à  son  aire,  por  son  déduit  mener. 
Li  singes  saut  à  terre,  si  le  hasta  li  ber, 
Que  li  enfes  eschape  que  il  puet  tant  amer. 
Là  véissiés  le  singe  moult  grant  dol  démener, 
Et  merveillox  saus  faire  qu'il  le  cuide  haper. 
Mais  li  quens  le  deffent  à  son  brant  d'achier  cler. 

Merveilles  fu  li  singes  et  grans  et  parcreùs, 
La  teste  grans  et  grosse,  les  bras  grans  et  mossus, 
Les  oreilles  velues,  les  dens  Ions  et  agus. 
Dex  garisse  le  conte,  qui  el  ciel  fait  vertus! 
Ne  fu  pas  de  hauberc,  ne  de  hiaume  vestus, 

Mais  d'un  riche  diaspre  qui  fu  à  or  batus. 

.m.  saus  a  fait  li  singes;  au  quart  li  est  venus; 

Par  de  sore  son  chief  d'une  hanste  et  de  plus 

Aus  chevox  se  tenist,  se  ne  fust  li  escus, 

Qu'il  jela  par  la  sore,  tant  fu  grans  sa  vertus,  - 

Ou  il  le  voille,  ou  non  à  genox  est  venus; 

Son  escu  li  toli  puis  si  s'est  trais  en  sus  ; 

As  dens  li  detrencha  les  fors  cuirs  joins  à  glus, 

Et  la  bocle  dorée  et  la  pêne  de  sus. 

Li  singes  ot  l'escu,  la  bocle  en  a  sevrée, 
Derote  et  depechie  et  tote  descloée; 
As  dens  froisse  la  liste  qui  d'or  est  painturée  : 
Vers  le  conte  revient  iriés,  gole  baée, 
Haper  quide  l'enfant  ;  cil  le  fiert  de  l'espée; 
Le  bras  par  son  la  cote,  vérités  est  provée, 
Remest  ens  en  la  jupe,  qui  de  vair  ert  forée  : 
Et  li  singes  s'en  vait,  si  despart  la  meslée; 
Dolens  etcorechiés  comme  besle  effréée, 
S'en  vait  par  mi  le  bos,  moult  par  estoit  menée. 
Dès  or  s'en  vait  li  singes  qui  forment  fu  navrés, 
Le  bras  par  son  la  cote  li  est  del  cors  sevrés; 
La  trache  pert  del  sanc  qui  de  lui  est  colés. 
Il  vint  de  sos  a.  arbre,  iluec  est  arestés, 
Del  sanc  lèque  la  plaie,  tex  est  sa  sanités; 
Li  quens  prent  son  escu  qui  tôt  est  masconés, 
Deros  et  depechiés  et  lestos  despanés  ; 
A  son  col  le  repent,  s'est  el  cheval  montés  ; 
L'enfant  prist  en  ses  bras,  si  s'en  est  retornés. 
En  .1.  sentier  entra  qui  tos  ers  fregondés  : 

Li  chevax  qui  le  porte  estoit  forment  lassés. 

Hé  Dex!  com  malement  fa  la  nuit  conréés! 

N'ot  orge  ne  avaine,  ne  ne  fu  abevrés. 

En  une  vies  voiète  s'en  est  li  quens  entrés. 

De  serpens  et  de  bestes  est  li  lex  bien  hanslés; 

Passe  la  desertine  et  les  destrois  caves, 

Et  les  nions  et  les  vaus  qu'il  voit  moult  encombrés  ; 

D'aiglentiers  et  d'espines  fu  ses  cors  descirés, 

Et  les  cauces  derotes  et  li  quirs  depanés; 

De  pluisors  lex  estoit  li  vermaus  sans  colés. 

Il  descendi  .1.  tertre,  .1.  val  est  dévalés; 

Iluec  trova  de  l'erbe,  mais  que  ce  fu  plentés. 

Au  cheval  abati  le  frain  qui  fu  dorés, 

Laissa  paistre  de  l'erbe  dont  il  est  desirrés. 

Las!  porcoi  descendi  quant  n'est  outre  passés? 

Car  ja  iert  de  lés  gens  veûs  et  encontrés 

G'ochirre  le  voiront  à  cotiax  acherés. 

Hé  Dex!  ce  dist  li  quens  et  car  me  secorés  ! 

Dame  Sainte  Marie,  qui  portas  en  tes  lés 

[cel  Seignor  por  qui  li  mons  est  tos  salves  ! 

Sires  Sains  Nicholas,  qui  conseillier  savés 

Les  orfes  et  les  veves,  dont  estes  reclamés, 

Garissôs  moi  de  mort,  à  droit  port  me  menés.  » 


h.  47 

III 


Délivré  du  singe,  du  loup  et  des  quatre  lions,  Harpin,  avec  l'enfant  qu'il  a 
délivré,  se  trouve  égaré  au  milieu  du  désert.  Là  il  est  assailli  par  une  bande 
de  voleurs  :  leurs  chefs  sont  cinq  frères  que  le  roi  Corbaran  a  chassés  de 
leurs  domaines,  et  qui  sont  forcés,  depuis  ce  temps,  de  vivre  de  vol,  en  dé- 
troussant les  voyageurs.  Harpiu  leur  raconte  son  histoire  et  celle  de  ses 
compagnons  de  captivité,  débris  de  la  grande  armée  de  Pierre  l'Ermite. 


Ace  qu'il  se  démente,  estes-vos  assamblés 
.x.  escarans  païens,  quivers  et  delïaôs, 
Et  .v.  somiers  carchiés  de  pailes  esmerés. 
Au  jor  aparissant,  quant  solax  fu  levés. 
.xx.  cameus  et  dis  bugles  mainent,  qu'il  ont  emblés; 
.ix.  marchéans  en  orenl  mordus  et  estranglés. 
Tôt  aval  la  contrée  en  est  li  cris  levés. 
Par  la  grant  desertine  es  les  vos  esconsés; 
Huimais  n'es  aront  il  ne  veûs  ne  trovés. 

Che  fu  par  .1.  matin  ens  el  mois  de  février, 
Que  li  larron  devaient  contreval  le  rocher. 
Les  cameus  et  les  bugles  font  devant  aus  a!er, 
Les  somiers  et  les  pailes,  qui  moult  sont  à  proisier; 
Li  .v.  sont  bien  armés,  chascuns  sor  bon  destrier, 
De  clavains,  de  roëles,  et  de  dars  por  lanchier, 
De  saietes  trenchans,  de  bons  ars  de  cormier  ; 
Et  erent  jentil  home  et  franc  et  chevalier. 
Gorbarans  les  ot  fait  de  sa  terre  cachier 
Et  tos  desireter  et  del  règne  essillier. 

Li  v.  sont  mordriseur  et  robeor  fossier; 
Plus  aiment  murdre  af  faire  c'a  boire  n'a  mengier  ; 
En  esté  n'en  iver  n'ont  cure  de  cauchier; 
Plus  tost  corent  montaignes  que  braquet  ne  lévrier; 
Chil  Sires  les  confonde  qui  tôt  puet  justichier, 
Car  ja  movront  le  Conte  merveillox  encombrier  ! 
Desor  lui  s'embatirenl,  c'ainc  ne  s'i  sot  gaitier, 
Là  où  il  se  séoit  desos  .1.  olivier. 
Quant  li  quens  les  choisi,  n'i  ot  que  esmaïer; 
Vint  corant  au  cheval,  l'enfant  laisse  estraier, 
Et  cil  Pont  tost  saisi,  qui  ne  Pont  gaires  chier. 
Li  frains  c'ot  abatu  li  a  fait  delriier; 
Anchois  qu'il  fust  montés  sor  le  corant  destrier, 
De  totes  pars  l'acoillent  li  sarrazin  archier. 
A  haute  vois  li  client  et  pristrent  à  huchier: 
«  Vassal,  metés  .v.  jus!  vos  n'en  avés  mestier: 
Se  ce  non,  ja  verres  vostre  cors  delrenchier  !  » 
—  Hé  Dex  !  ce  dist  liqucns,  qui  tôt  pues  justichier, 
Ja  te  laissas  tu,  Sire,  batre  et  crucefiicr 
Et  loihier  à  l'estaque  et  ton  costé  perchier  ; 
Deffendés  moi,  biax  Sire,  de  mon  cors  damachierf  » 
De  son  escu  se  covre  et  fiert  si  le  premier, 
Le  mainsné  des  .v.  frères,  del  brant  forbi  d'achier, 
La  teste  en  fait  voler  devant  lui  el  rochier. 
Quant  li  frère  le  voient,  n'i  ot  que  corechter  ; 
Qui  les  véist  deffendre  et  traire  et  archoier  î 
Hautes  sont  les  montaigne  et  li  passage  fier. 
Li  quens  s'en  vait  fuiant  amont  le  sablonier  : 
Qui  le  véist  deffendre  et  l'escu  embrachier, 
Bien  li  peùst  membrcr  de  vaillant  chevalier; 

Or  fu  li  quens  Harpins  à  la  roche  ajostés  ; 
En  plus  de  trente  lex  fu  ses  chevax  navrés 
De  saietes  trenchans  et  de  dars  empenés; 
Desos  lui  caï  mors  ;  tant  fu  il  plus  irés  ; 
A  la  roche  s'est  trais  ;  .1.  poi  est  sus  montés, 
Por  son  cors  à  deffendre  ilucc  est  arestés. 
Hé  Dex  !  com  il  fust  tost  des  Turs  avironés  ! 
Il  traient  lor  saietes,  lancent  dars  empenés, 
Ses  escus  est  perchiés  et  fendus  et  troés 
Et  il  d'un  dart  trenchant  très  parmi  les  coslés, 
Si  que  li  sans  vermaus  en  est  jus  dévalés. 
Dex  !  com  il  se  deffent  com  vassax  adurés  ! 
De  deus  perres  pesans  a  .11.  larrons  tués. 
Adonc  fu  sains  sépulcres  huchiés  et  cscriés, 
Li  bers  sains  Nicholas  dolcement  apelés. 
«  Ahi  !  Richars,  dist-il,  jamais  ne  me  verres! 
Sire  Johan  d'Alis,  bons  compaignons  privés, 
Car  fuissiés  ore  oï  avoc  moi  tos  armés  ! 
Dex  !  com  seroie  ja  de  ces  Turs  délivrés  !  » 
Li  .1.  des  .1111.  frères  l'apela,  li  ainsnés  : 
«  Vassal,  qui  estes  vos?  mon  frère  mort  m'avés  ; 
Ces  .11.  miens  compaignons  n'arai  mais  recovrés  ; 
Moult  erent  bon  larrons,  mains  trésors  m'ont  emblés  ; 
Jamais  ne  mengerai  tant  com  vos  vis  serés. 
A  l'espée  méïsme  seras  tu  decolés, 
Ochis  et  detranchiés  et  trestos  desmembrés  !  » 
—  Sarrasin,  dist  li  quens,  se  Deu  plaisf,  vos  mentes: 
Car  venés  donc  avant,  l'espée  recevés  ; 
Moult  par  serés  hardis  se  la  prendre  venés. 
Par  tote  terre  ronde  vanter  vos  en  porrés! 


ÉPISODE  DES  CHÉTIFS.  201 

—  Vassal,  ce  distlilerres,  hardiement  parlés, 
Car  me  di  qui  lu  es  ;  garde  ne  me  celés, 
Quant  tu  ensi  paroles,  moult  es  asseûrés  ! 

—  Volentiers,  dist  li  quens,  se  trêves  me  donés; 
Et  jo  le  vos  dirai  se  oïr  le  volés.  » 

Et  li  Turs  respondi  :  «  Trêves  aies  assés, 
Car  ja  ne  mengerai,  si  serés  desmembrés.  » 

—  Gest  en  Deu,  dist  Harpins,  qui  en  crois  fu  penés. 
Totes  voies  dirai  comment  sui  apelés. 

Jo  ai  à  non  Harpins,  si  sui  de  France  nés, 
Riches  quens  de  Boorges,  sires  en  sui  clamés. 
Mais  aine  n'oi  fil  ne  fille  qu'eûst  mes  iretés  ; 
Anchois  vendi  ma  terre  à  deners  monéés, 
Le  riche  roi  de  France,  qui  ert  mes  avoés. 
Il  l'acata  à  moi,  si  me  dona  assés, 
Entr'or  fin  e  argent  .xxx.  somiers  trossés. 
En  France  ne  put  estre  nus  chers  avoirs  trovés 
Li  rois  ne  me  donast  por  accomplir  mes  ses. 
A  l'ost  Perron  l'Ermite  dont  vos  oï  avés, 
Au  Pui  de  Givetot  en  fui  desbaretés 
Là  fui  pris  et  loiés  et  des  autres  assés  : 
Plus  de  .vu.  .xx.  chailis,  que  vesques  et  abés, 
Et  .vu.  .xx.  chevaliers  de  France  bien  chasés; 
A  Oliferne  fusmes  en  prison  amenés; 
Là  traions  à  carues,  comme  buef  acoplés; 
Des  le  main  dus  c'al  vespre,  que  solax  ert  levés. 
Adonc  estions  tôt  en  chartre  refremés, 
En  une  grant  chisterne,  uns  es  uns  avalés. 
Mais  par  une  aventure  en  fusmes  escapés, 
Je  et  mi  compaignon  trestos  quites  clamés.  » 

Et  li  lerres  respont  :  «Merveilles  me  contés  : 
Quex  fu  dont  l'aventure  dont  vis  estes  remés? 
—  Je  l'vos  dirai,  dist  il,  se  vos  bien  l'entendes. 
Del  siège  d'Andioche  assés  oï  avés, 
Que  assistrent  par  force  Buiemons  et  Tangrés, 

Et  li  riches  barnages  qui  prox  fu  et  sénés. 
Li  rois  manda  secors  par  ses  briés  séélés 
A  Sodant  em  Persie,  dont  il  esloit  amés; 
Et  il  en  assambla  .xxx.  rois  coronés 
Et  le  riche  barnage  de  .xxx.  roiautës. 
Quant  il  furent  ensamble,  si  les  a  on  esmés, 
Bien  furent  .m.  .c.  mille,  quant  on  les  ot  nombres 
1res  devant  Andioche,  qui  est  noble  chités, 
Li  Franc  ocistrent  tos  les  quivers  deffaés, 
Et  Gorbarans  s'en  vint  dolens  et  abosmés. 
Quant  il  s'en  fu  venus,  si  fu  mal  encopés  ; 
Car  de  la  mort  as  autres  fu  il  puis  entiercés. 
Car  Sodans  li  mist  sus,  par  ses  grans  crualtés, 
Qu'il  les  avoit  vendus  et  trais  et  livrés. 
Et  il  s'en  deffendi,  s'en  fu  gages  donés; 
.1.  Crestien  i  mist  contre  .11.  Turs  armés, 
Bichars,  .1.  miens  compains,  plevis  et  affiés. 
Icel  fist  la  bataille,  dont  vos  dire  m'oés, 
Encontre  Golias;  Taulres  fu  Murgalés; 
Il  les  venqui  ans  .11.  voians  .xx.  mil  Esclers. 
Dex  li  fu  en  aïde,  li  rois  de  majestés. 
Par  iceste  bataille  fui  jo  tos  délivrés, 
Moi  et  mes  compaignons  a  on  quites  clamés. 
Cha  defors  Oliferne  à  la  fontaine  es  prés 
Fu  li  biax  niés  le  roi  pour  dormir  aportés  ; 

Sachiés  que  por  lui  est  moult  grans  dels  démenés, 
Maintes  lermes  plorées  et  mains  sospirs  jetés  !  » 
Et  li  Turs  li  respont  :  «  Moult  es  mal  assenés  ! 
Car  ja  ne  mengerai  si  seras  desmembrés.  » 

Ce  dist  li  Turs  au  Conte;  «  car  te  rent  à  moi  pris , 
Trencherai  loi  la  teste,  bien  en  pues  estre  fis  ; 
Car  mon  frère  m'as  mort,  dont  grains  sui  et  maris  ; 
Et  mes  .11.  compaignons  qui  erent  de  grant  pris. 
Chest  enfant  ochirrai,  si  corn  moi  est  avis, 
Car  Corbarans  ses  oncles  est  moult  mes  anemis. 
Il  m'a  desireté  et  cachié  del  païs 
Et  tolue  ma  terre  et  mes  avoirs  saisis, 
Et  jo  l'ai  guerroie  à  mon  pooir  tos  dis. 
Et  si  nen  ai  castel,  serre,  ne  plaisséis, 
Ne  mais  fors  une  cave,  dessos  .1.  marbre  bis, 
Trenchie  est  a  chisiax,  à  marteax  et  à  pis  : 
Iluec  ne  dot  jo  home  qui  de  mère  soit  vis.  » 
Et  li  quens  li  respont,  comme  home  bien  apris  : 
«  Tu  feras  grant  folie,  se  tu  l'enfant  ocis  ; 
Ta  terre  em  pues  r' avoir,  et  avoir  bons  amis. 
De  moi  est  en  balanche,  ne  sai  se  g'iere  ocis, 
Car  à  Deu  l'ai  covent,  et  pramet  et  afi 
Que  ja  ne  me  rendrai  tant  corn  jo  soie  vis. 
Or  me  secore  chil  qui  por  nos  fu  laidis 
Ens  en  la  sainte  Crois,  quant  le  feri  Longis!  » 

IV 


Obligé  de  se  défendre  contre  les  brigands  du  désert,  Harpin  est  sur  le  pont 
de  succomber,  lorsqu'arrive  Corbaran  avec  une  troupe  de  Sarrasins.  Il 
s'était  mis  à  la  recherche  de  l'enfant,  et  saint  Georges,  saint  Barthélémy  et 
saint  Dominique,  sous  la  forme  de  trois  cerfs,  le  conduisent  au  lieu  où  se  trou- 
vait Harpin.  Lui  et  sa  troupe  mettent  en  fuite  les  brigands,  qui  se  retirent 
dans  leur  caverne,  emportant  l'enfant  avec  eux.  Description  de  la  caverne 
où  ils  sont  assiégés  par  Corbaran.  Ils  promettent  de  lui  abandonner  toutes 
leurs  richesses  et  de  remettre  l'enfant  entre  ses  mains,  s'il  consent  à  leur 
faire  grâce.  Corbaran  accepte  ces  conditions,  leur  rend  son  amitié  et  les 
rétablit  dans  leurs  anciennes  possessions. 


A  dont  recommencha  l'assaut,  li  traiis  ; 
Li  traires  des  saieles  et  li  grans  lancéis. 
Dex  !  com  il  se  deffent  com  chevaliers  eslis  ! 
Or  oies  le  miracle  que  là  fist  Jhesu  Cris. 
Car  Corbarans  chevauche,  o  lui  mil  Arrabis, 
Cherque  la  desertine,  trova  le  foléis 
Et  la  pâte  del  singe  et  le  pesteléis. 
La  trache  del  cheval  et  les  pas  ot  sévis. 
Atant  es  vos  .m.  chers  rames,  blancs  et  floris, 
Très  devant  Corbarans  en  la  trache  sont  mis; 
Corbarans  les  aquelt  par  puis  et  par  larris. 
«Seignor,c'estoit  saint  Joires,  saint  Barles,saintDomis, 
Enfresic'à  la  roche  où  li  quens  est  aquis. 
Tant  par  s'ert  combatus  que  issi  ert  delis, 
Del  sanc  c'avoit  perdu  estoit  si  afïeblis, 
Ne  peust  plus  durer  que  lues  ne  fust  ocis, 
Cant  li  rois  Corbarans  s'est  sor  aus  abastis, 

Quant  cil  se  regardèrent,  qui  l'orent  entrepris, 
Et  montent  es  chevax  et  li  quens  est  guerpis. 
Avoc  els  est  li  enfes  et  portés  et  ravis. 
Enfresi  à  la  cave  dura  li  feréis. 
Au  Conte  en  aresterent  bien  .nii.  .xx.  et  dis, 
Qui  demainent  grant  joie  de  ce  qu'il  n'est  ocis. 

Li  rois  maine  grant  joie  del  Conte,  qu'il  n'est  mors, 
Et  chil  sont  en  la  cave  qui  merveille  estoit  fors, 
.v.  cambres  i  avoit,  où  reluist  li  fins  ors, 
Portendues  de  pailes,  de  cortines,  de  bors 
Laiens  erent  lor  femes,  qui  moult  ont  gens  les  cors, 
Vestues  de  diaspre,  de  cendaus  et  d'anors. 
Avoc  sont  lor  enfant  où  mainent  lor  depors. 
Li  rois  lor  fait  assaut  fièrement  par  defors, 
Et  cil  se  deffendoient  as  ars  turcois  de  cors, 
As  saietes  trenchans  et  as  misericors. 

La  cave  fu  bien  faite  et  richement  ovrée, 
Trestot  à  or  musique  richement  painturée  ; 
.v.  chambres  i  avoit  chascune  et  grans  et  lée  ; 
En  chascune  des  chambres  ot  une  cheminée 
Par  ont  en  issoit  fors  l'alaine  et  la  fumée. 
La  cave  ert  bien  garnie  et  de  pain  et  de  blée, 
De  vin  et  de  forment,  de  char  fresse  et  salée, 
Et  iaue  dolce  à  boire  qui  laiens  ent  colée 
Dedens  celé  cisterne  en  la  perre  cavée. 
Et  li  rois  les  assaut  fièrement  à  l'entrée, 
Et  chil  se  deffendoient,  chascuns  tenoit  l'espée, 
Ne  proisent  lor  assaut  une  pome  parée. 

Li  rois  fu  moult  dolens  et  forment  corechiés; 
De  che  que  n'es  puet  prendre  est  durement  iriés. 
«  Seignor,  ce  dist  li  rois,  maint  jor  vos  ai  cachiés  ; 
Pendu  serés  as  forches  ou  en  iaue  noies. 
—  Par  Mohomet,  biax  Sire,  ce  seroit  grans  pechiés, 
Car  à  tort  nos  avés  de  no  terre  cachiés 
El  tos  desiretés  et  si  tenés  nos  fiés. 
Ce  nen  est  pas  merveille  s'es  avons  calengiés, 
Et  s'avons  pris  del  vostre,  ne  vos  em  merveilliés. 
Vostre  nevou  avons,  se  vos  tant  l'amiiés 
Que  par  la  soie  amor  quite  nos  clamissiés, 
De  besans  vos  donroie  .ira.  somiers  carchiés, 
Et  .c.  pailes  de  Grèce  à  fin  or  bien  ploies; 
El  vos,  Seignor  baron,  le  roi  car  en  proies  !  » 
.ira.  .c.  Sarrasin,  les  vers  elmes  lachiés, 
Li  ont  tôt  escrié  :  «  Rois,  merchi  en  aies!  » 

«  Seignor,  dist  Corbarans,  ne  Flairai  ne  vos  die 
Par  Tervagant,  mon  Deu,  qui  tôt  a  en  baillie, 
Por  l'or,  ne  por  l'argent  qui  est  Romanie, 
Ne  lor  clamasse  quite  lor  membres,  ne  lor  vie, 
Se  ne  fust  por  Tentant  qui'st  de  grant  seignorie. 
Or  s'en  issent  cha  fors  et  si  n'en  dotent  mie! 
Jo  lor  rendrai  lor  terre  et  si  lor  en  affie.  » 
Li  frère  en  ont  grant  joie  qui  celui  ont  oie. 

Li  frère  oent  le  roi,  grant  joie  en  ont  mené, 
De  joie  et  de  pitié  ont  tenrement  ploré. 
Puis  issent  de  la  cave,  où  moult  ont  conversé, 
Au  roi  en  sont  venu,  l'enfant  li  ont  doné 

Et  li  rois  les  rechut  par  moult  grant  amisté  ; 
11  li  baile  la  face,  car  moult  Pot  desirré  ; 
Ghil  li  quiéent  as  pies,  merci  li  ont  crié. 
Li  rois  les  en  drecha,  tôt  lor  a  pardoné 
Et  rendue  lor  terre  et  lor  grant  ire  té, 
Et  la  seneschauchie  de  trestot  son  régné. 
Li  frère  ne  se  targent,  ains  li  ont  délivré 
.ira.  somiers  carchiés  de  fin  or  esmeré 
Et  .c.  pailes  de  Grèce  à  fin  or  bien  ovré. 
Li  rois  hastivement  a  Harpin  apelé  : 
«  Cest  or  vos  donrai  jo,  bien  l'avés  acaté.  » 
Et  li  quens  li  respont  :  «  Dex  vos  en  face  gré, 
Se  vos  tant  faisiés  ore  que  Taie  à  salvelé  » 
—  Saichiés,  dist  Corbarans,  tôt  à  vo  volenté  ; 
Del'  avoir  nen  aurai  .1.  dener  moneé.  » 
Et  montent  es  chevax  et  sont  acheminé 
De  si  à  Oliferne  n'i  ot  règne  tiré. 


Les  captifs  rentrent  dans  Oliferne,  où  le  roi  Corbaran  et  la  reine  Calabre  les 
comblent  de  présents.  Ils  se  mettent  en  route  pour  Jérusalem.  Ils  sont 
assaillis  par  cinq  cents  Turcs  envoyés  par  le  roi  Cornumaran  pour  chercher 
du  secours  contre  Godefroi  de  Bouillon  et  les  chevaliers  français,  qui  avaient 
quitté  Antiocbe  et  se  trouvaient  déjà  sous  les  murs  de  Jérusalem.  Ils  se 
défendent  avec  vigueur  et  font  tomber  sous  leurs  coups  tous  les  Sarrasins, 
à  l'exception  d'un  seul,  qui  court  en  porter  la  nouvelle  à  Cornumaran. 

Richars  et  li  chaitif  ne  sont  plus  demoré; 
Ains  sont  venu  au  Conte,  si  li  ont  demandé  : 
«  Sire,  que  faites  vos?  Comment  avés  ovré? 

—  Seignor,  fail  il,  moult  bien,  quant  vos  m'avés  trové. 
Or  irons  au  sépulcre,  se  Dex  l'a  destiné.  » 

La  mère  Corbarans  ne  s'atarja  noient; 
Ele  a  pris  de  son  or  et  de  son  blanc  argent, 
Et  est  venue  au  Conte  tost  et  isnelement. 
Par  les  .11.  flans  l'embrache,  se  Tbaise  dolcement  : 
«  Sire,  dist  la  roïne,  je  l'sai  à  encient; 
L'enfant  m'avés  rendu  où  grant  honors  apent. 

—  Dame,  ce  dist  Harpins,  aurai  le  covenent 
Qu'eùstes  à  Richart  desor  vo  sairement?  » 
Ele  a  dit  :  «  n'i  perdrés  por  vo  detriement.  » 
Ele  a  pris  de  son  or  et  de  son  blanc  argent, 

Au  Conte  Harpin  en  fist  .1.  moult  riche  présent; 

Onques  n'i  ot  celui  qui  n'eûst  vestement, 

Et  richement  armés  trestot  à  son  talent, 

Et  une  riche  tente  por  oré  et  por  vent; 

Son  ce  que  chascuns  fu  dona  son  avenenU 

Richart  dona  .c.  pailes  et  .1.  destrier  corent 

Et  .1.  somier  carchié  de  son  vaisselement. 

.1.  Amiral  apele,  Escolart,  fil  Florent  : 

«  Menés  m'ent  ces  Franchois  en  pais  à  salvemenl 

Sor  vo  loi  les  vos  carche  et  sor  vo  tenement.  » 

Et  Tamirax  respont  :  «  Tôt  à  vostre  talent.  » 

«  Seignor,  ce  dist  Richart,  por  Deu,  quel  le  feron? 
Irons  nos  au  sépulcre  faire  nostre  orison  ? 
Et  tornerons  à  l'ost  où  sont  tôt  no  baron, 
Robers  de  Normendie  et  Robers  li  Frison, 

Et  Tomas  de  la  Fere  qui  cuer  a  de  baron, 

Buiemont  et  Tangré  et  Girars  del  Donjon, 

Et  Roger  du  Rosoi  qui  cloce  del  talon, 

Esteule  d'Aubemarle,  le  fil  au  Conte  Odon 

Et  le  riche  bernage  del  roiaume  ChaHon  ? 

Se  Dex  tant  nos  amoit  qu'ensembe  fuisson, 

Jérusalem  la  vile  à  prendre  aideriom  ; 

S'emperdroient  les  testes  maint  Sarrasin  félon  » 

Ce  distli  quens  Harpins  :  «  Por  Sainte  Assension, 

Que  ce  est  que  tu  dis,  Richars,  francs  jentiex  nom? 

Dont  ne  vex  tu  véoir  le  temple  Salemon, 

Le  sainlisme  Sépulcre  et  le  disne  perron, 

Où  Dex  recoilli  mort,  por  no  rédemption? 

Dont  mar  aie  soffert  tant  persecucion 

Et  tant  fain  et  tant  soif,  tante  consurroison, 

Les  vens  et  les  orages,  la  noif  et  le  glachon, 

Se  jo  ne  voi  la  vile  et  le  riche  Donjon 

Où  Dex  recoilli  mort  por  no  rédemption, 

Baiserai  le  sépulcre  par  grant  devocion 

Et  le  saintisme  temple  que  fonda  Salemon; 

Puis  ne  me  caut  del  cors,  mais  l'arme  ait  garison  '  » 

Dont  s'escrient  Franchois  entor  et  environ 

Et  li  povre  et  li  riche,  à  moult  haute  raison  : 

«  Hé,  Harpins  de  Boorges,  au  Sépulcre  en  alon  !  » 

Corbarans  fu  cortois,  grans  fu  sa  loiautés  ; 
A  la  loi  de  sa  terre  bone  sa  vérités. 
Trestot  nos  Crestiens  a  richement  armés, 
De  bons  clavains  et  d'elmes  et  de  dars  empenés 
Et  d'espées  trenchans  et  de  fausars  ovrés. 

Puis  les  en  apela,  s'es  a  araisonés  : 
«  Seignor,  dist  Corbarans,  envers  moi  entendes  : 
Conduire  vos  ferai  quel  point  que  vos  volrés  ; 
Mes  Chartres  et  mes  briés  avec  vos  porterés  ; 
Le  roi  de  Jursalem  de  ma  part  salués. 
Seignor,  il  est  mes  oncles,  bien  venu  i  serés. 
Cornumerans  ses  fiex  qui  prox  fu  et  sénés, 
Quant  il  verra  mes  Chartres,  ja  mar  le  doterés.  » 
Che  dist  li  quens  Harpins  :  «  .v.c  mercis  et  grés  !  i 
A  iceste  parole  est  chascuns  d'ax  montés. 
Puis  issent  d'Oliferne  à  joie  et  à  biautés. 
Corbarans  et  si  home  les  convoient  assés 
.x.  grans  leues  pleneres,  puis  s'en  est  retornés; 
Et  no  caitif  chevalcent  que  Dex  a  délivrés 
Et  getés  de  la  chartre  :  tés  fu  sa  poestés  : 
Qui  en  lui  a  fiance  ne  puet  estre  grevés. 

A  grant  joie  chevalchent  nostre  bon  pèlerin, 
Très  parmi  la  grant  terre  que  tienent  Sarrasin. 
Trespassent  Hermenie,  où  mainentli  hermin, 
Surien,  Pateron,  qui  asTurs  sont  aclin, 
Tôt  le  val  de  Bacaire  acoillent  lor  chemin  ; 
.xv.  jors  lor  dura  que  aine  ne  pristrent  fin. 
Grant  plenté  it  troverent  de  pain,  de  char,  de  vin, 
De  dates  et  de  figes  et  de  fruit  de  gardin  ; 
Entrent  en  TEberie  par  devant  Balaquin, 
Deci  à  helemane  ne  pristrent  onques  fin; 
Vinrent  au  flum  Jordain,  .1.  samedi  matin, 
Ilueques  herbergerent  enfresic'al  matin  ; 
Ëns  el  llum  se  baignèrent  no  jentil  pèlerin. 

Quant  or  furent  baignié  no  pèlerin  vaillant, 
Li  amirax  apele  dant  Richart  le  Normant 
Et  Harpin  de  Boorges,  s'es  vait  araisonant  : 
«  Seignor,  dist  l'Amirax,  nos  n'irons  en  avant, 
Ains  m'en  irai  ariere,  à  vo  Deu  vos  commant.  » 
Et  dist  li  quens  Harpins  :  «  tôt  à  vostre  talant  : 
Salués  moi  le  roi  et  le  petit  enfant, 
Que  jo  rescox  au  singe,  ens  en  la  forest  grant.  » 
Et  cil  dist  :  «  Volontiers  »,  puis  retorna  atant. 
Droit  vers  Jérusalem  vont  nos  Franc  chevalchant; 
Encontrent  .vn.xx.  Turs  de  la  gent  mescréant. 
Viennent  de  Jursalem  et  vont  secors  querant 
As  Sarrasins  d'Arrabe  et  al  roi  Gorbarant. 

Che  fu  .1.  Diemence,  que  l'aube  est  esclairie, 
Richars  et  li  caitif  orent  la  messe  oïe, 
En  Tort  saint  Abrehan,  en  la  terre  joie, 
Là  où  Dex  jeûna,  li  fiex  sainte  Marie, 
La  sainte  Quarentaine,  si  com  l'estoire  crie. 
Et  montent  es  chevax,  s'ont  lor  voie  acoillie.. 
A  la  Roge  Chisterne,  sor  la  roche  naïe, 
Estoient  .v.c.  Turs  de  la  gent  paienie 
Vienent  de  Jursalem  et  si  vont  querre  aïe 
A  l'Amiral  d'Arrabe,  al  roi  de  l'Eberie, 
La  gens  de  Jursalem  est  forment  esmarie; 
La  novele  est  alée  as  paiens  de  Surie 
Que  Buiemons  chevalce,  Robert  de  Normendie, 
Et  dans  Hues  li  Maines  et  sa  grant  compaignie  ; 
Gerpi  ont  Andioche,  la  vile  seignorie, 
Pris  ont  Gibel  la  grant,  Margon  et  Valberie, 

Et  Barut  et  Saiete  dejoste  Tabarie, 

Et  Carel  et  la  Marche  de  si  qu'en  Saforie; 

Et  a  tant  esploitié  la  Jhesu  compagnie 

Qu'il  sont  venu  esrant  à  la  Mahomerie. 

Près  de  Jherusalem,  .11.  leues  et  demie, 

Fichent  très  et  aucubes,  prenent  herbergerie. 

Li  ors  et  li  argens  i  luist  et  reflamb'ie. 

Anchois  que  il  soit  vespres  ne  cantée  Complie, 

Robers  et  les  caitif  et  dans  Johans  d'Alie 

Auront  moult  grant  mesticr  la  france  baronie, 

El  val  de  Josaphas,  contre  la  gent  haïe, 

Qui  Deu  n'aiment,  ne  servent  le  fil  Sainte  Marie, 

Quant  li  dus  Godefrois  oL  la  proie  acoillie. 

Richars  et  li  caitif  chevalcent  tôt  .1.  val 
Armé  sor  les  destriers,  penons  ont  de  cendal. 
Dans  Harpins  de  Boorges  sisl  armés  el  cheval. 
Dex  !  com  li  sist  l'espée  au  senestre  cotai, 
Li  escus  à  son  col,  li  elmes  à  cristal  ! 
Une  crois  i  ot  d'or  del  Père  esperital, 
Li  espiés  el  point  destre,  renseigne  de  cendal. 
Ses  compaignons  apele,  tôt  maint  et  conmunal; 
Che  dist  li  quens  Harpins  :  «  Franc  chevalier  loial, 
Chil  Turc  vienent  sor  nos,  or  soions  bon  vassal  î 
Gardés  que  n'es  detiegne  ne  cengle,  ne  poitral; 
Por  Deu!  Remembre  vos  et  del  bien  et  del  mal 
Que  nos  ont  fait  soffrir  cil  paien  desloial.  » 
Dont  s'escrient  Franchois  et  d'amont  et  d'aval  : 
«  Anqui  trairont  cil  Turc,  se  Deu  plaist,  mal  jornal.  » 

Richars  et  li  caitif  chevalcenl  à  bandon 

Dans  Harpins  de  Boorges  porte  le  gonfanon. 

Dex  !  com  li  siet  l'espée  au  senestre  giron  ! 

En  l'escu  de  son  col  avoit  paint  j.  lion; 

Li  elmes  en  son  chief,  es  las  ot  maint  boton 

Tresjeté  de  fin  or  de  l'ovre  Salemon. 

Moult  chevalcent  serré  il  et  si  compaignon. 

Atant  es  vos  les  Turs  brochant  à  esperon. 

Li  premiers  qui  là  vint  les  a  mis  à  raison  : 

«  Quele  gent  estes  vos  ?  créés  vos  en  Mahon, 

Margot  et  Apollin,  Jupin  et  Baraton?» 

— Che  dist  li  quens  Harpins  :  «N'aisoing  de  tel  raison  !  » 

Les  caitis  escria  :  «  Seignor,  car  i  feron!  » 

A  l'abaissier  des  lances  ot  fiere  contenchon. 

Quant  lor  lances  pechoent,  s'en  volent  li  tronchon  ; 

Turc  se  quident  deffendre,  li  orgeillox  gloton, 

Et  Franchois les  apressent,  li  nobile  baron; 

Il  traient  les  espées,  chascun  feri  le  son  ; 

La  teste  en  fait  voler  par  desos  le  menton. 

Il  lor  trenchent  les  pies,  le  foie  et  le  polmon, 

Les  jambes  et  les  flans  par  desore  Tarchon, 

Si  que  onques  nus  d'ax  n'en  vint  a  réenchon, 

Ne  mais  que  .1.  tos  sols,  à  Deu  maléichon, 

Vint  à  Jérusalem  à  coite  d'esperon, 

Très  parmi  Portes-oires  au  temple  Salemon, 

Et  conte  les  noveles  et  la  deslrucion. 

Se  chil  Sires  n'en  pense  qui  vint  à  passion, 

Richars  et  li  caitif,  pas  ne  vos  mentiron, 

Ierent  mort  et  torné  tôt  à  destrucion. 


n.  18 

VI 


Comumaran  apprend  que  ses  envoyés  ont  été  tués;  il  appelle  aux  armes  les 
habitants  de  Jérusalem.  Lui-même,  à  la  tête  de  cinquante  mille  hommes, 
sort  de  la  ville  à  la  recherche  de  la  petite  troupe  qu'il  se  propose  d'exter- 
miner. Mais  les  captifs  échappent  à  sa  poursuite  et  arrivent  à  l'armée  qui 
se  dispose  à  faire  le  siège  de  Jérusalem. 

Moult  fugranslabataille;Franchoisl?ontbienvencue; 
Li  Turs  qui  escapa  grant  péor  a  eue, 
Vint  en  Jérusalem  tote  la  maistre  rue, 
Dusc'à  la  tor  Davi  n'i  ot  règne  tenue. 
Li  rois  jooit  as  tables,  la  place  ert  bien  vestue 
D'Amirax  et  de  princes  et  de  gent  mescreùe. 
Li  Sarrasins  s'escrie,  qui  péor  ot  eue  : 
«  Hé  !  rois  de  Jursalem,  ne  Ttenés  à  falue, 
Ne  sai  com  faite  gent  vos  estsore  corue, 
Dès  le  chief  dusqu'ès  pies  est  si  de  fer  vestue 
Ne  redote  quarrel,  ne  saiete  esmolue. 
A  la  Roge  Chisterne,  desos  la  roche  ague, 
Gisent  mort  ti  mesage  desore  Terbe  drue  !  » 
Li  rois  otles  noveles,  trait  sa  barbe  chanue. 
Là  ot  maint  chevel  trait,  mainte  palme  batue, 
Et  mainte  vesteûre  deschirée  et  rompue. 

Li  rois  ot  la  novele,  qui  point  ne  li  agrée; 
Iriés  est  de  sa  perte,  s'a  la  color  muée; 
Là  ot  maint  chevoil  trait,  mainte  barbe  tirée, 
Et  mainte  vesteûre  derote  et  depanée. 

Es  vos  Gornumarant  sor  la  mule  afeutrée 

El  tenoit  en  sa  main  une  verge  pelée  : 

«  Manon  !  qués  gens  sont  ce  que  lu  as  encontrée  ?  » 

—  Sire  ce  sont  Franchois,  une  gent  desréée, 
Del  chief  de  si  es  pies  est  si  de  fer  armée, 
Ne  redote  quarrel  ne  saiete  empenée. 

A  la  Roge  Ghisterne,  à  la  roche  cavée, 
Gisent  mort  ti  mesage  par  bone  destinée. 

—  Di  va,  sont  il  bien  gent?  Ne  me  faire  celée. 

—  Oïl  bien  .un.  mile  par  la  moie  pensée  !  » 
Cornumarans  a  bien  la  parole  escotée. 

Il  escrie  :  Ore  as  armes  !  france  gent  honerée  ; 
Calongier  voil  la  terre,  maint  jor  l'aurons  gardée. 
.1.  tabor  fait  soner  sus  en  la  tor  quarrée; 
Lors  s'adobent  paien,  la  pute  gent  desvée  ; 
.l.  mile  furent,  la  ventaille  fermée, 
S'or  n'en  pense  cil  Sires,  qui  rechut  la  colée 
A  la  saintisme  estache  à  la  perre  posée, 
Richars  et  li  caitif  auront  maie  jornée  f 

Cornumarans  a  bien  entendu  la  novele; 
N'erent  que  .1111.  mile,  tos  li  cuers  li  sautele. 
Paien  corent  as  armes  la  pute  gent  mesele  ; 
Cornumarans  plevi  à  une  damoisele 
Cor  velt  ferir  Franchois  el  pis  sos  la  mamele. 
Isuelement  fait  mettre  sor  le  cheval  la  sele, 
Ses  armes  aporterent  et  sa  targe  novele. 

Cornumarans  s'adobequi  molt  ot  le  cuer  fier; 
Et  vesti  en  son  dos  .1.  blanc  hauberc  doblier. 

La  ventaille  est  plus  blance  que  n'est  (lor  de  pomier  ; 

Par  desor  la  ventaille  list  le  heaume  lachier. 

A  perres  precioses  moult  y  mist  au  forgier. 

Malaquins,  .1.  Juïs  que  Deu  n'ot  onques  chier  ; 

A  son  col  pent  la  targe  qui  fu  à  eschequier  ; 

.1.  escharbocle  i  ot  en  la  bocle  à  ormier  : 

Mahomes  estoit  pains  el  senestre  quartier; 

Et  le  bon  arc  Turcois  ne  volt  il  pas  laissier  ; 

Prist  la  lanche  acherée,  qui  ne  pot  pas  brisier  ; 

Dès  l'un  chief  dus  qu'en  l'autre  la  laissa  bien  ploier. 

Isnelement  monta  sur  le  corant  destrier  : 

En  tote  Paienie  n'avoit  .1.  plus  corsier; 

Por  porter  .xxx.  leues  ne  l'esteiist  tochier. 

S'or  n'en  pense  cil  Sires  qui  tôt  puet  justichier, 

Richars  et  les  chaitis  verres  tos  detrenchiés  ! 

Dedans  Jérusalem  s'armèrent  li  félon  ; 

.l.  Mile  i  furent  li  orgeillox  gloton, 

Si  se  contre  atendirent  au  temple  Salemon. 

Richars  et  li  cailif  chevalchent  à  bandon 

A  la  mort  chevalchoient,  pas  ne  vos  mentiron  : 

Mais  Dex  les  en  gari  par  son  saintisme  non  : 

Qui  en  lui  a  fiance  ja  n'aura  se  bien  non. 

VIII.  —  Le  second  fils  du  comte  de  Boulogne,  Godefroid,  est  armé 

son  champion  et  remet  au  roi  son  gage  de  bataille G  t 

XVI.  —  L'abbé  de  Saint-Trond  part  avec  Cornumaran  pour  se  rendre 

à  Bouillon.  A  une  lieue  du  château,  ils  rencontrent  successivement  : 

et  obtient  un  sauf-conduit  pour  retourner  à  Jérusalem 130 

les  particularités  de  son  voyage.  Coibaran  lui  conseille  d'aller  faire 

Après  avoir  entendu  le  récit  du  voyage  de  Cornumaran,  le  soudan 
irrité  le  fait  saisir  et  jeter  en  prison.  Tous  les  Sarrasins  opinent  pour 
qu'il  soit  mis  à  mort  comme  traître  et  parjure 146 

gagent à  le  défendre.  Corbadas  conseille  à  son  fils  de  demander  au 
sultan  à  soutenir  son  innocence  dans  un  combat  judiciaire 153 

XXII.  —  Le  soudan  refuse  d'accepter  le  gage  de  combat  offert  par 
Cornumaran.  Celui-ci  déclare  qu'il  ne  permettra  à  personne  de  por- 
ter la  main  sur  lui.  Il  sort  du  palais  avec  son  père  et  ses  partisans. 
Poursuivi  par  les  soldats  du  soudan,  il  leur  échappe  après  en  avoir 

tué  un  grand  nombre 15  7 

XXIII.  —  Cornumaran  prie  l'amiral  de  Perse  d'aller  intercéder  auprès 
du  soudan  pour  qu'il  lui  permette  de  soutenir,  les  armes  à  la  main, 

Godefroid.  Le  soudan  y  consent 165 

XXIV.  —  Cornumaran  arrive  au  palais  du  soudan.  Il  refuse  plusieurs 
des  champions  que  celui-ci  veut  lui  opposer,  et  il  accepte  l'Aupatris 

XXV.  —  Le  combat  a  lieu  dans  une  île.  Ordre  est  donné  à  tous  d'en 
demeurer  les  tranquilles  spectateurs.  Sous  aucun  prétexte,  on  ne  por- 
tera de  secours  ni  à  l'un  ni  à  l'autre.  Après  une  lutte  opiniâtre,  Cor- 
numaran  est  vainqueur  de  l'Aupatris. 17G 

XVI.—  Les  barons  duSoudan  voyant  l'Aupatris  sur  le  point  d'être  tué 
demandent  grâce  pour  lui.  Le  Soudan  sépare  les  combattants  et  se 
réconcilie  avec  Cornumaran.  L'union  est  plus  que  jamais  nécessaire 
pour  résister  aux  Chrétiens  qui  vont  venir. 
L'auteur  de  cette  branche,  Renaut,  annonce  qu'il  va  raconter  la  pre- 
mière expédition  conduite  par  Pierre  l'Ermite,  et  la  deuxième  par 
Godefroid  de  Bouillon 1  Si 

Épisode  des  Chétifs . . 19  3 

I.  _  Corbaran,  par  le  conseil  de  sa  mère,  la  vieille  reine  Calabre,  se 
fait  amener  les  chevalier  chrétiens  qu'il  tenait  en  captivité  depuis  la 
funeste  bataille  du  Pui  de  Civetot  :  c'est  parmi  eux  qu'il  choisira  le 
guerrier  qui  devra  seul  se  battre  contre  deux  Turcs.  Ce  guerrier  est 
Richard  de  Chaumont;  le  roi  lui  fournit  un  cheval  et  des  armes,  et 

la  vieille  reine  prédit  qu'il  remportera  la  victoire  sur  les  deux  Turcs.      195 

II.  —  La  prédiction  de  Calabre  s'accomplit.  Le  vaillant  Richard  de 
Chaumont,  devenu  le  champion  de  Corbaran,  qui  le  traite  avec  la  plus 
grande  amitié,  ainsi  que  tous  les  autres  captifs,  arrive  à  la  cour  du 
Soudan.  On  choisit  parmi  les  Turcs  les  plus  forts  et  les  plus  vaillants 
les  deux  adversaires  contre  lesquels  Richard  doit  se  battre.  Ce  sont 
Golias  et  Murgalé.  Après  avoir  fait  tomber  le  premier  sous  ses  coups, 
il  soutient  contre  le  second  un  combat  furieux  dans  lequel  il  est  sur 
le  point  de  succomber.  Il  adresse  alors  à  Dieu  une  fervente  prière,  et 
fait  au  Sarrazin  une  blessure  mortelle.  Murgalé  s'avoue  vaincu  et  prie 
Richard  de  le  baptiser  et  de  lui  couper  ensuite  la  tète 208 

III.  —  Le  Soudan,  fidèle  à  sa  promesse,  donne  à  Corboran  la  permis- 
sion de  retourner  dans  ses  États,  accompagné  de  Richard  et  de  ses 
compagnons  de  captivité.  Mais  ils  sont  en  route  attaqués  dans  une 
embuscade  parles  parents  de  Golias  et  de  Murgalé.  Un  combat  s'en- 
gage, et  Corbaran,  quoique  blessé,  demeure,  grâce  à  la  valeur  de  ses 
captifs,  maître  du  champ  de  bataille  :  Persans  et  Sarrasins  sont  mis 
eu  fuite.  La  troupe  victorieuse  prend  le  chemin  d'Oliferne.   Mais, 

avant  d'y  arriver,  elle  aura  bien  des  obstacles  à  surmonter.  Il  ne 
faudra  pas  moins  qu'un  miracle  de  Dieu  pour  sauver  leur  vie.  Une 
première  aventure  les  attend  sur  le  mont  Tygris. 
Cette  montagne  servait  de  repaire  à  un  énorme  serpent  qui  dévorait 
tous  ceux  qui  avaient  le  malheur  de  traverser  le  pays  à  deux  lieues  à 
la  ronde.  Corbaran  et  sa  troupe  s'y  étaient  fourvoyés,  et  leur  frayeur 
fut  grande  lorsqu'ils  s'aperçurent  qu'ils  se  trouvaient  près  d'un 
lieu  si  redoutable ,      210 

IV. — Abraham,  roi  de  la  contrée,  voulant  délivrer  le  pays  de  ce  terrible 
ennemi,  était  allé  demander  du  secours  au  Sultan.  Celui-ci,  à  la  tète 
de  60,000  Turcs,  se  met  en  route,  se  dirigeant  vers  le  mont  Tygris, 
près  duquel  la  fatigue  a  forcé  Corbaran  de  s'arrêter  avec  ses  captifs. 

Dans  le  même  temps,  un  chevalier  français,  qui  avait  fait  autrefois  par- 
tie de  l'armée  de  Pierre  l'Ermite,  arrivait  aussi,  égaré  dans  sa  route, 
sur  le  mont  Tygris.  Prisonnier  d'un  riche  Sarrasin,  il  était  chargé 
par  celui-ci  d'aller  porter  au  sultan  le  tribut  auquel  il  était  assujetti 
envers  son  souverain.  Ce  chevalier  était  Ernoul  de  Beauvais,  frère 
de  Baudouin  de  Beauvais,  qui,  de  son  côté,  se  trouvait  au  nombre 
des  prisonniers  de  Corbaran  d'Oliferne.  Le  serpent  se  jette  sur  Er- 
noul, le  dévore,  et  emporte  sur  la  montagne  l'âne  chargé  des  trésors 
envoyés  au  sultan 215 

V.  —  Ernoul  de  Beauvais,  avant  de  mourir,  avait  jeté  un  cri  terrible 
qui  fut  entendu  par  Corbaran  et  ses  compagnons  ;  Baudouin  reconnaît 
la  voix  de  son  frère.  Il  ne  doute  pas  qu'il  n'ait  succombé  sous  les 
coups  du  serpent.  Il  veut  venger  sa  mort;  il  obtient,  à  force  de  sup- 
plications, la  permission  de  s'armer  pour  aller  combattre  le  monstre.      223 

VI.  —  Baudouin  appelle  auprès  de  lui  l'évèque  de  Forez,  auquel  il  se 
confesse,  et  qui  lui  donne  sa  bénédiction,  en  l'assurant  qu'avec  l'aide 
de  Dieu,  il  sortira  vainqueur  du  combat.  L'abbé  de  Fécamp  lui 
donne  un  bref  qu'il  devra  pendre  à  son  cou.  Tant  qu'il  le  portera 
sur  lui,  il  ne  périra  pas.  Baudouin  s'arme,  prend  congé  de  ses  com- 
pagnons en  les  priant  de  lui  pardonner  tous  les  torts  qu'il  pourrait 
avoir  envers  eux.  Il  entre  dans  un  étroit  sentier  qui  doit  le  conduire 
sur  le  haut  de  la  montagne  ;  la  fatigue  et  la  chaleur  l'accablent  :  il 

est  forcé  de  s'arrêter  et  de  se  reposer 228 

VII.  —  Enfin  la  lutte  s'engage  entre  le  valeureux  chevalier  et  son  ter- 
rible ennemi;  lutte  longue  et  effroyable,  dans  laquelle  il  succombe- 
rait infailliblement  s'il  n'appelait  à  son  secours  Jésus-Christ,  la 
Vierge  Marie,  et  les  saints  les  plus  vénérés.  Le  serpent  est  tué.  Cor- 
baran et  les  captifs  arrivent  sur  la  montagne  avec  quatre  cents  Turcs, 
au  moment  où  Baudouin,  blessé  en  plusieurs  endroits  par  le  monstre, 
tombait  sur  le  sol,  épuisé  de  fatigue.  Ils  sont  heureux  de  le  retrouver 
encore  vivant  et  victorieux 235 

SECOND    EPISODE. 

I.  —  Harpin  de  Bourges,  pendant  que  ses  compagnons  se  reposent, 
d'après  le  conseil  que  leur  a  donné  le  roi  Corbaran,  monte  à  cheval 
pour  visiter  les  environs  d'Oliferne.  Auprès  d'une  fontaine  où  plu- 
sieurs jeunes  gens  se  baignaient,  un  neveu  du  roi  Corbaran,  laissé 
par  un  imprudent  gouverneur,  est  enlevé,  sous  les  yeux  de  Harpin, 
par  un  grand  loup.  Harpin  se  met  à  sa  poursuite.  Il  blesse  le  loup  : 
survient  un  grand  singe  qui,  à  son  tour,  enlève  l'enfant 249 

II.  —  Le  singe  emporte  l'enfant  au  haut  d'un  arbre.  Harpin  ne  sait 
comment  il  pourra  le  lui  prendre.  Il  voit  arriver  à  lui  quatre  lions. 
De  son  épée,  il  fait  un  cercle  autour  de  lui  et  de  son  cheval,  en  in- 
voquant à  haute  voix  saint  Jérôme.  A  ce  nom,  les  lions  prêts  à  le 
déchirer  s'arrêtent,  et  ni  eux,  ni  aucun  des  animaux  qui  surviennent 
n'osent  pénétrer  dans  le  cercle  dont  le  guerrier  s'est  entouré 252 

III.  —  Délivré  du  singe,  du  loup  et  des  quatre  lions,  Harpin,  avec 
l'enfant  qu'il  a  délivré,  se  trouve  égaré  au  milieu  du  désert.  Là  il 
est  assailli  par  une  bande  de  voleurs  :  leurs  chefs  sont  cinq  frères 
que  le  roi  Corbaran  a  chassés  de  leurs  domaines,  et  qui  sont  forcés, 
depuis  ce  temps,  de  -vivre  de  vol  en  détroussant  les  voyageurs.  Har- 
pin leur  raconte  son  histoire  et  celle  de  ses  compagnons  de  captivité, 
débris  de  la  grande  armée  de  Pierre  l'Ermite 2nS 

IV.  —  Obligé  de  se  défendre  contre  les  brigands  du  désert,  Harpin  est 
sur  le  point  de  succomber,  lorsqu'arrive  Corbaran  avec  une  troupe 
de  Sarrasins.  Il  s'était  mis  à  la  recherche  de  l'enfant,  et  saint  Georges, 
saint  Barthélémy  et  saint  Dominique,  sous  la  forme  de  trois  cerfs,  le 
conduisent  au  lieu  où  se  trouvait  Harpin.  Lui  et  sa  troupe  mettent  en 
fuite  les  brigands  qui  se  retirent  dans  leur  caverne,  emportant  l'en- 
fant avec  eux.  Description  de  la  caverne  où  ils  sont  assiégés  par  Cor- 
baran. Ils  promettent  de  lui  abandonner  toutes  leurs  richesses  et  de 
remettre  l'enfant  entre  ses  mains,  s'il  consent  à  leur  faire  grâce. 
Corbaran  accepte  ces  conditions,  leur  rend  ses  bonnes  grâces  et  les 
rétablit  dans  leurs  anciennes  possessions 264 

V.  —  Les  captifs  rentrent  dans  Olifernc  où  le  roi  Corbaran  et  la  reine 
Calabre  les  comblent  de  présents.  Ils  se  mettent  en  route  pour  Jéru- 
salem. Ils  sont  assaillis  par  cinq  cents  Turcs  envoyés  par  le  roi  Cor- 
numaran  pour  chercher  du  secours  coutre  Godefroid  de  Bouillon  et 
les  chevaliers  français  qui  avaient  quitté  Antioche  et  se  trouvaient 
déjà  sous  les  murs  de  Jérusalem.  Ils  se  défendent  avec  vigueur  et 
font  tomber  sous  leurs  coups  tous  les  Sarrasins,  à  l'exception  d'un 

seul  qui  court  en  porter  la  nouvelle  à  Cornumaran 267 

VI.  —  Cornumaran  apprend  que  ses  envoyés  ont  été  tués,  il  appelle 

aux  armes  les  habitants  de  Jérusalem.  Lui-même,  à  la  tête  de  cin- 
quante mille  hommes,  sort  de  la  ville  à  la  recherche  de  la  petite 
troupe  qu'il  se  propose  d'exterminer.  Mais  les  captifs  échappent  à  sa 
poursuite  et  arriveat  à  l'armée,  qui  se  dispose  à  faire  le  siège  de 
Jérusalem , 

TOME  PREMIER 

Que  feme,  lisez  qui  feme. 

Se  it  oit,  lisez  se  il  oit. 

et  ensi parler  l'oit?  lisez  et  ensi  parler  l'oit. 

Seil,  lisez  se  il. 

Ce  n'est  pas  cors,  lisez  ce  n'est  pas  cos. 

Nostrc  fiex  sui,  lisez  vostre  fiex  sui. 

De  sa  main  d'eslre,  lisez  sa  main  destrc. 

Que  redotast,  lisez  que  il  redotast. 

Que  li  sons  vasselages,  supprimez  la  \irgu'e. 

Qui  -vis  si  laira,  lisez  qui  vis  s'ilaira. 

Des  membres,  lisez  desmembrés. 

TOME  SECOND. 

Des  l'agage,  lisez  des  l'aage. 
Rétablir  deux  vers  omis  : 

Godefrois  a  parlé  qui  prox  fu  et  loiaus  ; 
Le  Castelain  apele  qui  prox  fu  etcruax. 

Le  brunt  d'achier,  litez  le  brant  d'achier. 

Tos  tous,  lisez  tos  tans. 

Nel  commenchai,  lisez  ne  le  commenchai. 

Tel  chase,  lisez  tel  chose. 

Estre  nus,  lisez  estre  vus. 

S'a  apele,  lisez  s'a  apelé. 

Se  laissa  prener,  lisez  peiner. 

Por  sacort  effrocher,  lisez  efîorchier. 

Et  tint  l'espée,  lisez  et  tint  l'espié. 

J 'ai  a  governer,  lisez  j'ai  à. 

Outre  mien  comraant,  lisez  outre  le  mien. 

N'e  n'en  od  reclain,  lisez  ne  n'en. 

Que  il  isoit,  lises  que  il  i  soit. 

Sire,  or  revoil,  lisez  sire  or  voil. 

ÉPISODE  DES  CHÉTIFS. 

Qui  perdu  et  la  vie,  lisez  qui  perdu  ot  la  vie. 
Si  bone  n'ecosta,  lisez  n'escota. 
Hernol  volt,  lisez  Hernol  voit. 

